
САБРИЕ СЕУТОВА 


Вадилерни 
кезгенде... 


Фергъапа вадисинн корьмек 
истегсиим чокътан. Анда семетде- 
шим яшай. О, мени бир къач кере 
мусафирликке чагъырды, лякин че- 
шит себеплердеп отьрю барып ола- 
май эдим. Аят гъает сурьатлы. Бу- 
гунь мындасынъ, ярын... Ярын исс 
бинълерпеп киломегр узакътасыиъ. 
Институтты битиргепим едипджи 
йыл. Достымнен Ташкентте сийрск- 
сепелек корюшемиз, чюнки о ким- 
ерде командировкагъа келе. Мен 
онынъ яшагъан шеэрине ич барып 
оламайым. Шимди имкян тапылды, 
Фергъана бетке джбёнедим. 

Ел  писаниы фикир этмеге 
алыштыра, пелердир хатырламагъа 
себепчи ола. Не хусуста олса-ол- 
сун, тюшнопесинъ: эв, достлар, та- 
биат, ёл боюндаки койлер, шеэр- 
лер, автобус... сени тюшюнмеге ме- 
джбур этелер. 

Фергъапа ёлу гузель, кениш. 
Саарь вакъыты. Сен ашыкъасын»љ, 
чюнки журналистсинъ, санъа ме- 
суль вазифе берильген. Оны эда 
этмек керексинъ. Сени адсиз-эсапсыз адамлар ве субетлер беклей. 
Эбет, адамлар. Адий совет адамлары, кой ходжалыгъы мутехассысла- 
ры, партия ве совет тешкиляты хадимлери, къуруджылар, зиялылар... 
эписи сенинъ ичюп къийметли. Адамларнен корюшмек гузель шей, олар 
енъи аят къуралар, иджат этелер, сен оларнынъ алевли аятынен, умют- 
леринен таныш оласыиъ... 

Автобус асфальт бою кете. Мен семетдешим, достум хусусыпда тю- 
шюнем. О, шимди насыл, пе япа эксн? Къайдадыр окъугъан, яхут 
ишиткен эски ве епъи фикирлеримии хатырлайым. Фергъапа вадиси 
къадимий вакъытларда юксек икътисадий севиели ульке олгъан. «Ма- 
хабхарата» ипд поэмасында бу виляеттеки чешит къабилелер Иидстан- 
гъа «іюпьдеи, йипектеи, сийрек корюльгеи памукътан, къоюп юнюидеи 
токъулы аджаип басмалар... мухкем маденден ясалгъан къылычлар, 
къаиджерлер, сюпғюлер, хош къокъулы мадделер ‚бинълеп къийметли 
ташлар» кетиргенлери тасвир олуна. Бу эки бинъ йыл эвельси олгъан 
шей. Шимди, йнгирминджи асырнынъ сонъунда совет Фергъанасы не 
алда? Газета, радио, телевизия Фергъана вадиси хусусында, эльбетте, 
аджаип енъиликлер бильдирмектелер. Бу зенгинликлерни озь козьлери: 


ФЕРУЗЕ АЗИЗОВА 

кел ДЕРІМЕН матбуатта акс этмек бутюнлей башкъа. Бу ишлер эльбет- 
, совет девиринде даимий суретте япылып кельмекте. Ама мунм, буюк 
хызметлерде бизим несиль де... мен де бир яш эдпбе сыфатында фаа- 
лиет косьтермеге борджлумыз. Фергъана областы Озьбекстанда памукъ 
асравда эсас районлардан бири. Ондан да башкъа, мында йипек къур- 
ту етиштирюв, айванасравджылыкъ киби кой ходжалыгъы саалары ви- 
ра кенншлемекте. Фергъана областынынъ багъларында, багъчаларын- 
да оськен нар ве шефтали бутюп мемлекетте мешур. Мында ясалгъан 
зердали къурусы атьта калифорния мейва къуруларынынъ энъ яхшы 
джынысларыиен бир севиеде булуна. Фергъана шеэрининъ озю Озь- 
бекстанда энъ земаневий шеэрлернинъ бири. Сокъакъларында сельби- 
лер, чипарлар. Лякин текрарлайым, буларны озь козюнънен корьмек 
керексинъ, о вакъытта теэссурат башкъа олур. Къолумнен джебимде- 
ки командировка тескеремни тутып бакъам. О, хош шытырдай. Къа- 
фама «партиямызнынъ буюк, муим къарарлары озь-озьлюгинден эда 
олунмайлар, онынъ ичюн юксек тешкилятлылыкъ, эмекдарларнынъ, эр 
бир эмекчининъ араретли гъайретн керек» деген фикирлер келе. 

Бу фикир лек догъру. Эдебиятчылар Эрзакъ программасынынъ му- 
вафакънетли эдасы ичюн курешиджилернинъ биринджи сафында бу- 
лунмакъ кереклер. Кой ходжалыгъы ишлерини юксельтмек кереклиги 
ялынъыз бу йылнынъ дегиль, заманнынъ даимий талабы. Онынъ ичюн 
эпимиз — кой ходжалыгъы хызметчилери ве оларнынъ тешвикъатчыла- 
ры, яни эдебиятчылар, журпалистлер, къол-къолгъа келил чалышмакъ 
керекмиз. 

Автобус сурьатле вира кете, мен пенджередеп тыштаки маизара- 
гъа козь этем, афызамда чешит фикирлер уймелешелер. Тезден таин 
этильген ерге келеджегим, ерге тюшеджегим, мапъа, яш эдибеге, бер- 
ильген вазифенинъ иджрасына киришеджегим. Тездеп! Иште, кельднм! 
Мен бутюн команднровкам куньлеринде данма автобуста юреджегим 
ёкъ, адамларнен корюшюв даима меракълы, чюнки оларнынъ иши иле- 
риде санъа енъи мевзулар, образлар ичюн гъыда береджеклер, сен 
эсер язгъанда адамларнынъ табнат чизгилерини, эмегини, вакъиалары- 
ны назарда тутып, этрафтаки аяткъа фааль далып, адамларнынъ анъ: 
ыны котерип, енъи гъалебелерге догъуртасыпъ. Къоюи дефтерим къаид- 
лар иле толды. Фергъападан эвге къайтып кельдим. Шимди дефтерим- 
ни къарыштырып бакъам. Дюнья теэссурат. Бу вакъыткъадже 
районларгъа сыкъча чыкъмагъаныма языкъсынам. 

Семетдешим Фергъана область Радиосыпда кърымтатар тилинде- 
ки ишиттирювлер болюгинде чалыша. Достым областнынъ чокъ ерлерин- 
де булунгъан, илерн адамларнен сыкъ корюше. О манъа Бувайда, Ле- 
нинград, Къува районларындаки ишлернен таныш олувны тевсне этти. 

Къува бетке кеткен ёл боюндаки тереклер, чёль отлары ве чичек: 
лери, багъчалар юрекни охшайлар. Мен бу шеэрде яшагъан Ферузе 
Азизова акъкъында эвель де чокъ эйи сёзлер ишиткен эдим. Ферузе 
Азизовна муляйим, хош черели, ачыкъ гонъюлли къадын. Озю хусусын- 
да лакъырды этмеге севмей. Ама дигер адамлар опыпъ эмек ёлу акъ- 
къында яхшы шейлер икяе этелер. Ферузе Азизозна 1927 сенеси Ташлы- 
дайыр коюнде догъгъан. Дженктен эвель бабасы почта хадими вазифе- 
синде ишлеген. Анасы фермада чалышкъаи. Беш балалы бу къадын эв 
ве джемаат ишлеринде юксек фаалиет косьтерген. Қой советининъ де- 
путаты, колхоз идаресининъ азасы олгъан. 

Ферузенинъ озю де анасынынъ изинден кетти. Лякин бу хусуста 
лаф сонъунда оладжакъ. Мен эвеля Ферузе аят ёлуна насыл тюшкени- 
ни айтмакъ истейнм. Еди сыныфлыкъ окьувпы битиргепде дженк баш- 
лай. Ферузенинъ омюри бинълернен дигер осьмюрлернинъки киби ен- 
гниль олмай. Яшлыкътан чалышмагъа, къыйынлыкъларгъа даянмагъа, 
дженк акъибетлерининъ бутюн агъырлыгъыны корип кечирмеге ме- 
джбур ола. Чешит зенаатларда чалыша. Промкомбинатта, МТС-те 
эсалчы, баш бухгалтер муавини, район маариф шубесинде статист, мек- 
тепте оджа ола. 1951 сенеси Маргъыланда педагогика окъув юртуны би- 

тирип, башлангьыч сыныфларда дерс бере, соньра Фергъана пединсти- 
тутыны мувафакъиетле битирип, районда месуль вазифелерде хыз- 
мет эте. 4 

Ферузе Азизовна 1962—64 сепелери Къува район иджра комите- 
тинде умумий болюкнинъ мудири олып чалыша, сонъра маариф шубе- 
синде инспектор ве 1969 сенесинден башлап район иджра комитетининъ 
секретары вазифесине таии этиле. Ферузе эвельде къышлакъ совети 
депутаты ола, шимди Къува советининъ депутаты. Демек, анасынынъ 
башлагъан ёлу узюльмейнп, Ферузенинъ омюринде девам эте. Ферузе 
Азизовна ишчилернинъ ве колхозджыларнынъ истеклерини ерине ке- 
тирювге буюк эмиет бере. О, район совети депутатлыгъына «Москва» 
колхозынынъ азалары тарафындан сайланылгъаны ичюн, шу колхоз- 
нынъ ишлерине элинден кельген бутюн ярдымларыны япа. «Москва» 
колхозындаки 18-нджи мектепте юз ерлик ашхане ве 360 ерлик енъи 
мектеп бинасы къурулып битирилювинде Ферузе Азизова муим ярдым 
косьтерди. 

Ферузе Азизова Қоммунист партиясы азасы, о себептен, 
тешкиляты оны насыл ишке таин этсе, о иште нумюне косьтермекте. 
О, намуслы, семерели ишлери ичюн Фахрий ярлыкъларнен, чешит ме- 
даллернен мукяфатланды. Эки дефа «Социалист ярышынынъ гъалиби» 
нишанынен, эки кере область партия комитетининъ Фахрий ярлыгъы- 
нен, совет тешкилятларында намуслы хызмети, район ве областнынъ 
снясий-ичтнмаий тедбирлеринде фааль иштираки ичюн Озьбекстаня 
ССР-нинъ 50 йыллыгъы шерефипе Озьбекстан Компартиясы Меркезий 
Комитети, Озьбекстан ССР Юкъары Советин Президиумы ве Министрлер 
Советининъ Фахрий ярлыгъынен такъдирленильди. 1978 сенеси СССР 
Юкъары Совети Президпумынынъ Ферманы иле «Урьмет Бельгиси» 
орденинен мукяфатланды. 

Биз Ферузе Азизовна иле корюшкенде, о, «Йылдыз» журналыны 
ве «Ленин байрагъы»ны даимий суретте окъугъаныны къайд этти. 

— «Йылдыз» журналында меракълы эсерлер дердж олуналар,- 
деди Ферузе.- Мен озюм хусусан, Ветан дженки акъкъындаки икяе- 
лерни буюк меракъле окъуйым. Сабрие Эреджепованынъ «Хатырлав»- 
ыны, Аблямит Умэровнынъ «Халкъымызнынъ федакяр эвляды», Риза 
Фазылнынъ ве Лютфие Софунынъ «Коклер султаны» повестьлерини, 
саньатымыз ве медениетимиз акъкъындаки эсерлерни бегендим. Олар 
эпимиз ичюн меракълы. 


Ферузе Азизовна рус ве озьбек языджыларынынъ эсерлерини де 
мунтазам суретте окъуй. 

Биз Ферузе Азизова акъкъында Къува районы партия комитетин- 
де де чокъ эйп сёзлер ишиттик. Партия райкомынынъ секретары Ук- 
тамхон Рустамова шойле деди: : 

-- Ферузе Азизова озь вазифесини даима буюк памус ве видждан 
иле эда эте. Депутат оларакъ озюнинъ сайлавджыларынен сыкъ-сыкъ 
корюшнп, оларнынъ истеклерини ве талапларыны эда ичюн чокъ гъай- 
рет, кучь сарф эте. 

Райкомныпъ пропағапда болюги мудири Абдунафи Мирзаев онынъ 
фикирине къошулды. 

-- Ферузе Азизова иште 
онъа бенъзеген адамлар чокъ. 

Бизлер Ферузе Азнзовиа хусусында бойле хош сёзлер ишитип, пек 
къувандыкъ. Меп Азизованынъ аяты акъкъында тюшюндим. О чокъ 
эмек сынавларындан кечкен ве эр вакъыт гъалнб кельген. Анасы баш- 
лагъан ичтимаий ёлпы къызы енъи девирде, енъи шекильде девам эт- 
мекте. Ве ойле олмакъ керек эди. Девир эр енъи 
енъи вазифелер къоя. 

Пропаганда болюгининъ мудири А. Мирзаев: «районымызда бойле 
адамлар чокъ» демекле акълы. Къува районында ойле адамлар акън- 
къатен чокъ. Бизлер бунъа эмин олдыкъ. Субетимизде Къува агроса- 
найы бирлешмесининъ реиси, район иджра комитети ренсининъ бирин- 


партия 


пек гьайретли,-- деди.-- Районымызда 


несильнинъ огюне 

Джи муавини, Озьбекстанда хызмет косьтерген кой ходжалыгъы хади- 
ми Одилжон Ташматов да булунмакъта эди. АД! 

-- Районда 350 тешвикъатчы, 500-ден зияде ичтимаий бильги лек- 
торы, 50 сиясий докладчы ве штаттан тыш лекторлар -бар,— деди о.-- 
Олар эр бир ишханеде, колхоз тарлаларында озь борджларыны эда 
этмектелер. бизим вазифемиз КПСС Меркезий Комитети ве Озьбекс- 
тан Меркезий Қомитетининь Пленумлары материалларынынъ къарар; 
ларыны кой эмекдарларына анълатмакътыр. 

Субет вакъытыпда, бу сене Къува районы эмекдарларынынъ иш- 
лери яхшы кетеяткъаны анълашылды. Олар чёль ишлерини вакъытын- 
да япып битиргенлер, экме пнченни вакъытында чалып алгъанлар, 
7640 йипек къурту беслегенлер, эписи яхшы кейфиетте олгъан. Илери 
колхозлар ве илери колхозджылар хусусында лакъырды ачылгъанда, 
эр сене гектардан орта эсапнен 50 центнерден зияде «беяз алтын» етиш- 
тиргенлерден Димитров адына колхоз бригадирлери, учь Шан-шурет 
ордени саиби Махамаджон Къочкъаров, Хикоят Ольмасова, Энгельс 
адына колхознынъ механизаторы Закирджон Сыдыкъов, «Москва» кол- 
хозынынъ бригадири Ахмаджон Къувватов ве дигерлерининъ хызмет- 
лери де айрыджа къаид этильди. 

Биз о адамлар иле таныш олмакъ ичюн Энгельс адына колхозгъа 
бардыкъ. Ёл бою машинада лакъырды этемиз. Район партия комитети- 
нинъ хадимлери — эписи рация иле теминлер. Бу сой алякъа васытасы- 
нен файдаланув чокъ уйгъунлыкълар догъура, чюнки партия комите- 
ти хадимлери бу суретле колхозларнынъ бутюн адамлары иле даимий 
алякъада булунып, ишнинъ кетишаты иле таныш олып туралар. 

Бу ерде район тарихында ламукъны ильки кере табиий дым топ- 
ракъта сачып осьтюре башладылар. Енъи усул ве енъи нетиджелер. 
Буны корьмек ичюн Энгельс адына колхоз тарлаларына кельдик. Бут- 
юн бригада реберлери он биринджи бригадада топлангъанлар. Мында, 
темиз авада, семинар отькериледжек. Семинарда Къува район партия 
комитетининъ экинджи секретары Анвар Гулямович Гулямов, Энгельс 
адына колхознынъ реиси Қараматхон Сатвалдыева, колхоз партия теш- 
килятынынъ секретары К. Мамасалиев, район комсомол комитетининъ 
биринджи секретары Назарова, район партия комитетниинъ кой ходжа- 
лыгъы болюгининъ мудири С. Мирзаев, кой ходжалыгъы техникасы 
девлет комитети область идареси башлыгъыныпъ муавини А. Ташма- 
тов ве дигерлер булунмакъталар. Лакъырды памукъны комплекс усу- 
лынен ишлев, экинлерни керекли мадделер къулланып, зарарлы отлар- 
дан темизлев ишлерини вакъыты-вакъытында эда этюв, партия Мерке- 
зий Комитетининъ Майыс Пленумы къарарлары муджиби ярдымджы 
ходжалыкълар тешкили ве эр бир бригадада шу ишнен джиддий огъ- 
рашмакъ кереклиги къайд этильди. 

— Бу сене памукътан юксек берекет алув имкяны бармы? — деп 
сорады Анвар Гулямов топлангъанлардан. Суальге мусбет джевап ола- 
ракъ, эписи башларыны къакъытты.— Эбет, онынъ ичюн имкян ве ша- 
рапт бар, ялынъыз намуснен, виджданнен, озь борджунъны анълап 
чалышмакъ керек. — Анвар Гулямович мушавере иштиракчилерини дев- 
летке, былтырки киби, биринджи джыныс памукъ сатылмакъ керекли- 


гини къайд этти. 
Илери колхозджылар бу йыл эр бир гектардан 50 центнер памукъ 


етиштирмеге сёз бердилер. 
Қолхоз реиси Қараматхон Сатвалдыева колхозджыларнынъ элял 
эмегини къайд этип, иштекн нукъсанлар да тез вакъытта ёкъ этиль- 
меси ичюн тедбирлер корюлеяткъаныны айтты. Колхозджыларнынъ ве 
механизаторларнынъ баарь ве яз мевсимлериндеки эмеги зая кетме- 
меси ичюн, берекет топлавда оларгъа шимдиден шараит догъурмакъ, 
тарлаларгъа ашны вакъытында кетирмек кереклигини тепбиледи. Рай- 
ком секретары А. Г. Гулямов тракторджыларны, яхшы ишлери нчюн 


хайырлап, оларгъа багъышлар такъдим этти. 
Семинар биткен сонъ, колхоз реиси Қараматхон апа иле субетлеш- 


тик. О, эвеля адий колхозджы, сонъра бригада башлыгъы ‘олгъан. 
1972 сенесинден бери Энгельс адлы колхознынъ реиси. Колхоз бу ва- 
къыткъадже эр гектар ердеи орта эсапнен 28 центнер памукъ ала кель- 
ген. Шимди энъ аздан 38,8 центнер, илери бригадалар исе 50 центнер 
ве ондан да зияде памукъ алалар. Қараматхон апа колхозда чешит 
миллет векиллери къол-къолгъа келип, интернациональ аиле олып ча- 
лышкъанларыны айтты. 

Қараматхон апа озюнинъ семерели ишлери ичюн «Октябрь инкъи- 
лябы» орденинен, экн «Урьмет Бельгиси» орденинен ве чешит медал- 
Лернен, Фахрий ярлыкьларнен мукяфатлангъан. 

Биз бу колхозда енъи усулнен сачылгъан памукънынъ осювини 
озь козьлеримизнен корип, енъи усулнен эски усул арасындаки фаркъ- 
нынъ шааты олдыкъ. Чигит кунь эвельси ерасты усулынен суварыл- 
гъан, яни дым топракъкъа сачылгъан. Памукъ бу тарзда суварылмай 
осе. Памукъ урлугъы юз процент осип чыкъкъан. Бу усул иле сачыл- 
гъан памукъ зияде берекет бере. 

Белли ки, мемлекетимиз он биринджи бешйыллыкънынъ аль эти- 
джи девиринде булуна. Онынъ ичюн Советлер Бирлиги Коммунист пар- 
тиясы Меркезий Қомитетининъ 1982 с. майыс Пленумы тарафындан 
такъдирленильген Эрзакъ программасыны омюрге кечирювде Къува 
районы эмекдарларына даа чокъ чалышмакъ керек оладжакъ. Эльбет, 
девлет планыны мувафакъиетли эда этмек ичюн кой ходжалыгъындаки 
хадимлер интенсив усулларгъа кечмек кереклер. Партия кой эмекчилери 
огюне буюк вазифелер къоя. Кой ходжалыгъы махсулатларынынъ кей- 
фиетини юксельтювде илери теджрибени пропагандирлевнинъ ве ондан 
догъру файдаланувнынъ буюк эмиети бар. Эрзакъ программасыны эда 
этювде республикада нумюневий ходжалыкълар чокъ, олардан баш- 
къалары унер алмакъ, бу программанынъ муреккеп вазифелерини че- 
зюв ичюн илим ве техникадан догъру файдаланмакъ зарур. КПСС 
Меркезий Қомитети ве Озьбекстан Компартиясы Меркезий Қомптети 
Пленумларынынъ къарарлары Къува район коммунистлери ве бутюн 
эмекдарлары тарафындан сыджакълыкъле къаршыланып алындылар. 
Оларнынъ огюнде айдын макъсадлар, вазифелер бар. Меселе тек олар- 
нынъ вакъытында эда олупувында. 

Къува районы, партиямызнынъ тарихий къарарларыны ялынъыз 
памукъ осьтюрювде дегиль, кой ходжалыгъыныпъ дигер сааларында да 
омюрге кечирювде гъайрет этмекте. Кечен сене район колхозларара 
базасында эки енъи малхане къурулып, файдаланувгъа теслим этиль- 
ди. Оларнынъ эр бири дёрт юз баш тувар бакъмакъ ичюн къарарлаш- 
тырылгъан. Енъи малханелер ишке тюшюрильген сонъ, базада район 
ходжалыкъларындан бесленмек ичюн кетирильген бузавларнынъ мыкъ- 
дарыны баягъы арттырмагъа имкян догъурды. Энди мында эр йыл 
беш бинъ бузав къабул этмек мумкюн оладжакъ. Къува районындаки 
бу мал беслев базасы Фергъана областында ихтисаслаштырылгъан энъ 
буюк ходжалыкъларынынъ биридир. База эп кенишлей, чюнки мында 
бузавларнынһ бесленильмеси ичюн епъи малхацелер къуруджылыгъы 
девам эте. Бунынъле берабер ем базасы да кенишлей. 

Қъува райопында эалининъ медений аятыны юксельтюв меселеси 
де партия тешкилятларынынъ дикъкъат меркезинде турмакъта. Зема- 
невий памукъчыларнынъ ве айванасравджыларнынъ турмуш медениети 
сонъки йылларда вира юкселе. Кери дёнмез джерьян девам эте — 
къышлакълар ишчи къасабаларына, ишчи къасабалары — буюк кой 
ходжалыгъы меркезине чевирилелер. Мында илим ве техника, назарие 


ве амелият, аят ве хаял ян-янаша олып, бири-бирипи зенгинлештир- 
мектелер. 


Къува районы эмекдарларынынъ ишлери хусусында даа чокъ ме- 
ракълы шейлер икяе этмек мумкюп, лякин очеркимизнинъ колеми бу- 
нъа имкян бермей. Меселя, Къувада яшагъан ССПТУ —202 истисал 


окъув юрты устасы Басыр Аблекеримов озь коллективинде памуслы ве 


виджданлы хызметинен белли, ичтимаий ишлерде гъает фаалиетли. 

О пасыл арзу иле яшай, не хусуста тюшюне? Буны о озю яхшы биле. 

«Ферганская правда» газетасы янында 20 йылдан бери журналис- 
тика халкъ университети чалышмакъта. Мында, Матбуат эвиие, иштен 
сонъ кельген адамлар арасында Басыр Аблекеримов да бар. Оны иш- 
тен сопъ, узакътан окъумагъа насыл кучь чагъыра, аджеба? О, журна- 
листика халкъ упиверситетини мувафакъиетли битирди. Келеджекте 
Къува районы илери адамларыпынъ эмек фаалнети, енъишлерн, уму- 
меп районнынъ мувафакьнетлери акъкъында очерклер язаджакъ. 

Зан этем ки, кой ходжалыгъында ве санайы оджагъында хызмет 
эткен адамлар иле корюшюв яш эдебиятчы ичюн пек файдалы. Чюнки 
олар акъикъий эмек, гурьдели аят ичинде къайнайлар. Субет вакъыт- 
ында эр бир адам озь эмегининъ къийметини яхшы анълагъаны ве 
элинден кельгени къадар семерели тырышкъаны корюне. Олар иле 
Эрзакъ программасы хусусыпда фикирлешкен вакъытымда, мен бир 
шейнинъ фаркъына бардым: эдебий эсерлерде девиримизнинъ эмек 
адамлары тасвир этильмек керек. Мен Фергъапагъа сеяатым вакътын- 
да ойле адамларны чокъ расткетирдим. Эбет, эдебий эсерлер ве хусусан 
публицистик эсерлер КПСС Меркезий Комнтетининъ июнь (1983) Пле- 
нумында ве КПСС Меркезий Комитетииииъ Баш секретары, СССР 
Юкъары Совети Президиумынынъ ренси К. У. Черненко аркъадашнынъ 
нуткъларында огюмизге къоюлгъан вазифелерни эда иле багълы 
олмакъ кереклер. 

Шимди республиканынъ эмекдарлары Озьбекстан Компартиясы 
Меркезий Қомитетипннь ХУІ пленумы материалларыны меракънен 
огренмекте ве онынъ къарарларында къайд этильген вазифелерни 
омюрге кечирювде буюк гъайрет косьтермектелер. 

Мен колхозларда чокъ адамларнен таныш олдым, таныш олувым 
менде хош теэссурат къалдырды. Манъа адий адамлар ве институт 
достым Қериме Эмурлаева ярдым эттилер. 

Фикиримдже, элине къалем алып, опы ишлеткен адам эр шейни 
корьмек, бильмек керек. Мен бир яш языджы сыфатында кечен сене 
Фергъана областына барып кельдим, мезкюр фнкирлерни яздым. Об- 
ласткъа барып кельмеген олсам, буларны язып оламаз эдим. Демек, 
халкъ ишлеген ерлерге, истисал оджакъларына сыкъча чыкъмакъ ве 
земане совет аяты иле мунтазам суретте таныш олып турмакъ ке- 
рекмиз. 


ЗАҚИР КЪУРТНЕЗИР 


САГЪ ОЛУНЪЫЗ, 
АДАМЛАР 


ПОВЕСТЬ 


Саба ишке бираз кечиктим, чюнки тюневии 


колхозда язып алгъан 
материалымиынъ базы делиллерниии, бугунь елда кетсяткъанда, текрар 


тешкермек керек олды. Одама кирип, элимдеки кягъытларны маса узе- 
рине къойдым, къалпагъымны ве пальтомны чюйге астым. Редактор- 


пынъ одасыпа догьрулгьан вакътымда, аякъдашым, кой 
болюгинииъ мудири Файзулла ака: 

Ишипъ къартоп, къардашым, — деди манъа, яваштан. — Шорба- 
джы сени сабырсызлыкъиен беклей. Колхозда оладжагъынъны бильсе 
де, сабадап бери эки кере кирип сорады. Бир къалабалыкъ даа чыкъ- 
аргъансынъ, гъалиба.— Бу сёзлер къафама шемшек киби урундылар. 


«Тенкъидчиликни быракъмасам олмайджакъ», деп дефаларджа 
эттим, 


ходжалыгъы 


емин 
лякии редактор эр кересініде «райкомдакилернинъ эмири, буюк- 
лериинъ тевсиссп ойле» дие, теикъидий материал язмакъ ичюи мени 
сллай. «Сенинъ язгьанларынъ тамам нокътагъа уралар, билип тенкъид 
этесинъ», — дей. 

Бу сефер, пе олгъап аджеба? е пеге тарсыкъа экен? Шу 
дакъикъада, тенкъидий материал алмагъа пасыл баргъанымны, нелер 
корьгенимин, кимлернеи сейлешкенимпи, бутюн эксикликлерии шахсен 
озюм корин, къани олгъаи сопъ, гедженииъ бей вакъытынадже юкъла- 
май, газстанынъ невбетий сапына азырлап бергенимии — эписини ха- 
тырладым. Делиллерни, язылгъан вакъиаларны козьлерим огюнден би- 
рер-бирер кечирдим. Заныма къалса, язылгъан материалда къарыш- 
ыкълыкъ, анълашылмазлыкь ола бильмейджек. Редактор не ичюн 
раатсызлапа экен? 

Бу тошюиджелер мийимни ёргъан эспада, босагъа устюнде секре- 
тарь-машинистка Саламатхан пейда олды. Идареде бутюн эркеклер- 
нинъ юреклерини эсир алгъан бу ойнакъ беденли, аджаип къызнынъ 
джильвелери, алдына къойгъан матерпалларымны машинкадан басув- 
дан эвель назлы бакъышлары мени де сербест къалдырмай эдилер. 
Шимди оны корьгенде, юрегим «шувылдап» йиберди. Эеджанлангъа- 
нымдан олса керек, къаным озюме урды, тенимни алев алды. 

-- Бакир ака, сизни Мурат Гъаниевич беклей, — деди къыз неза- 
кетли татлы тильпеп.— Шимди узурына кирмек керексинъиз! Тездеп 
райкомгъа кетеджек. Аджеле кирсип, деди! 

Къызпынъ, адамны саргъушландырыджы мискин мураджааты- 
пынъ, муляйим сёзлерининъ теъсириндеп къуртулып, озюме кельгенде, 
Саламат босагъа үстюпде ёкъ эди. Лякин «Бакир ака...» деген сёзлери 
къулакъларым пчинде кене янъгъырады. Адым Бекир олса да, 


айт- 
масы къолай деп, манъа «Бакирджан» дне мураджаат 


этелер. Ерли 


9 


адамларцынъ эписи ойле дейлер, ама Саламатнынъ агъызындан адым 
Даа гузель, даа хош ишитиле. Бунъа тааджипленем ве хошланам. 

Е Бакирджан,-- деди Файзулла ака, маса узерине такънесини 
хъойып.— Не беклейсинъиз? Барынъыз, айды! 5% 

Мен хош хаялларымны топлап, онъа башымны салладым. 

— Шимди, шимди... — диерек, тез-тез редакторнынъ одасына догъ- 
Ру адымладым. О, мени корьгенинен, еринден къалкъты. Озюнинъ тар- 
сыкъаяткъаныны сездирмемек ичюн ясама суретте джылмайды. Селям- 
лашмакъ ичюн ич бир вакъыт япмагъан шейини япты, япи манъа эли- 
ни узатты. 

— Селям алейким, Бакнрджан! Қъана, отурынъыз!— деди о, узун 
масанынъ сонъунда манъа ер косьтерди. Мен баягъы эскирип, отур- 
гъычлары чулланып башлагъаи скемлеге отурдым. Мурат Гъаниевич 
меним къаршымда ерлештн. Опынъ юзюнден вазиети эппи телюкели 
экенини сечмек къыйын дегиль эди. 

-- Билесипьизми не, Бакнрджан?-- деп ишнинъ озюне кечти ре- 
дактор. — Деми райкомдан телефон эттилер. Биринджинниъ озю. «Ком- 
муна» колхозынынъ ренси газетамызнынъ кечкен сапында басылгъан 
тенкьидий макъале иле разы дегиль экен. «Редакция хадими бизимнен 
корюшмеди, фактларныиъ чокъусы догъру дегиль. Биз онынъ язгъан 
о эксикликлерини чокътан гъайып эткен эдик» деген. Акъшам саат 
докъузда бюрогъа чагьырылдым. Анда юзь-юзьге сёйленмек керек ола- 
джакъ. Мацъа эр шейни айдын-ачыкъ анълатынъыз! 

Ишпинъ асылыны анъласам да, редакторнынъ шимдики вазиетине 
ынджындым. Эбет, редактор газетадаки эр бир материалнынъ, атьта 
беш сатырлыкъ хаберчикнинъ биле, акъикъий адисе олмасы ичюн ме- 
суль. Языкъ ки, бюрогъа мени де чагъырмагъанлар. Эгер анда мен 
булунсам, Исмат Къурбановичке эки «татлы» сёзчик айтыр эдим. Қоре- 
синъми оны, менден интикъам алмакъ истей. Ёкъ, урьметли ренс ака, 
тюшюнгенинъиз олмаз. 

Мурат Гъаниевичке озюнинъ риджасына бинаэн, тенкъидий мате- 
риалнынъ мисаллерини топлавда насыл ёл туткъанымны, кимлер иле 
лакъырды эткеним ве корюшкенимни, тенкъидий фикирлеримнн нелер- 
нен эсасландыргъапымны тафсилятлы суретте анълаттым. Сёз келими, 
районнынъ ири ве чокъ пытакълы ходжалыгъынынъ урьметли, орденли 
ренси, джепк атешлеринден кечип кельген бу адамнынъ манъа эвель- 
дже косьтерген муамелесини де айттым. Озюм бу акъта чокъ тюшюи- 
ген, ынджынгъан олсам да, кимсеге агъызымны ачмагъан эдим. Бу 
дефа айтмакъ керек деп таныдым. Оны Мурат Гъаниевичке сёйледим. 
Сейледим ама, юрегим ташты. Зияде ынджынувымдан олмалы, козьле- 
рим биле торландылар. Редактор маса узериндеки эллерим устюне 
эллерини къойып, мени тынчландырмагъа тырышты. 

-- Эфкярланманъыз, Бакирджан! Я бу акъта бугуньге къадар 
манъа ничюн бир шей сёйлемединъиз? Чокътан о кишининъ тельбевле- 
рини силькитир эдик. 

-- Арткъач лакъырды олмасын дедим... Ондан да гъайры, бу ла- 
къырдынынъ газетагъа, редакциягъа токъунгъан ери ёкъ деп тюшюн- 
дим... Исмат Къурбановичнинъ невбетий «шакъасы» деп бильмек исте- 
дим. О, кишиден бойле юксек фикирлер янъгъырагъаны сифте дегиль. 

— Шакъа экен... Ойле къаба шакъа оламы?-- Мурат Гъаниевич 
мени тынчландыргъан киби олды ве бюрогъа азырлыкъ корьмек макъ- 
садынен озюнинъ иш масасы башына кечти.-- Яхшы, сиз барып, ишинъ- 
изни коринъиз. Невбеттеки сан материалларыны азырланъыз! Бюро- 
нынъ нетиджесинен сизни сонъундан хабердар этерим. 


2 


«Коммуна» колхозы район меркезинден пек узакъ олмагъанындан, 
редактор айткъаны киби, ходжалыкъкъа саба эрте бармакъ къарарына 
кельдим. Иштен къайтаджакъ вакъытымда Мурат Гъаниевич макъсад- 
ны текрар анълатты. 

-- Қолхозда памукъны машинанен джыювгъа дегерли азырлыкъ 
корюльмей. Тымар машиналарыны тамирлев ве оларны кьорчалав 
аджыныкълы алда. Район реъберлери реиснинъ озюне бу хусуста 
ачыкътан ачыкъ бир шей айтып оламайлар. Лякин маълюматларгъа 
бакъкъанда, тымаргъа азырлыкъ ишлери фена экени корюлип тура. 
Трактор паркыны козьден кечирип, механизаторлариен, айрыджа, хо- 
джалыкъ механиги ве ииженеринен корюшип, субетлешинъиз. Заныма 
къалса, «намлы реис» памукъны машиналарнен джыювгъа мани ол- 
макъ истей. Анъладынъызмы? 

— Анъладым, Мурат Гъаниевич! Пек яхшы анъладым, — дедим 
мен ве къоюн дефтеримде бир къач къаидлар яптым. 

Уджсыз-буджакъсыз памукъ занлары иле бирлешкен уфукъ ал 
ренкке боянды. Бутюн гедже сускъан торгъайлар ве чешит къушлар 
энди чивильдешип башладылар. Қимерси къулагъынъ астындан вызнен 
учып кече, барып памукъ тереги устюне къона, оныпъ этрафында пер- 
ване олып учаяткъан кобелеклерни чокьучына илипдире. 

Август танъы... Бу девирде койлернинъ топрақф ёлларында тоз 
сёнюкип башлай. Сабалейин оларда юрмек зевкълы ола. Яз чиллесин- 
деки киби артынъдан тоз думаны котерильмей. Тоз ичинде аякъкъап- 
ларынънынъ терен излери къалалар. 

Ахмад аканынъ бригада шипаны буюк ёл башында олгъанындан 
себеп, о, койге кельген эр бир адамны биринджи къаршылап ала. Мен 
бу ерде газетамызнынъ ишинен дефаларджа булунам, бригаданынъ эр 
бир азасыны деерлик шахсен билем, эр сефер олар иле хош субетле- 
шем... бунъа бакъмадан, шимдн, ничюн бильмем, гопъюлимде насыл- 
дыр къоркъу пейда олды. Узакътан бакъкъанда, тарла шипаны денъ- 
изде юзген гемиге бенъзей. Онынъ киречнен акълы беяз диварларында 
къырмызы боянеп чешит шнарлар, колхознынъ ве бригаданынъ медж- 
буриетлери, ярышдаш бригаданынъ ракъамлары язылгъан. Илери адам- 
лар шерефине эр кунь котерильген ал байракъ геми дирегиндеки киби 
далгъаланып тура. Бу манзара менде эйи теъсир догьурса керек, бир 
къач йыл эвельси бир шиир язгъан эдим. Мурат Гъаниевич оны беген- 
ди, газетада басып чыкъардыкъ. Шимди шу шиирим текрар хаялым- 
дан кечти: 


Сийрек корем, лякин кене 
Ничюн къыя бакъасынъ? 
Койдешинъни ничюн, сёйле, 
Атешлерге якъасынъ? 


Нидже ёллар, месафелер 
Олса биле арада, 

Къальбим кене сенде, дульбер, 
Сен чалышкъан тарлада. 


Динъле, гузель, йырларымны, 
Аят йырсыз оламаз. 

Севем сени, бригаданъны, 
Гуллеринъиз ич солмаз. 


Диплом алмакъ вакъты етер — 
Койге къайтып келирим. 
Сен истер сев, севме — истер, 
Мен омюрлик северим. 


Шнирнинъ серлевасы астына: «Коммуна» колхозынынъ Ахмад 
Маматов бригадасы аъзаларына багьышлана» деп яздым. Бригадир 
мени корьген сайын: «Бакирджан, бу дейим, къызлардан бирисининъ 
севги атешине тюшкепсинъ, гъалиба», деп мени эриштире. Акъикъатен, 
бу шиирнинъ догъмасына Саламатхан себепчи экенини тек озюм 
билем. 


Ах, Саламат, Саламат! Сонъки вакъытларда санъа не олды, 
бильмем! Аятымдаки бутюн бу денъишмелер, бу далгъалы дакъикъа- 

лар сенинъ себебинъден экенини билеми экенсинъ? Койдешинъе ничюн 
бойле къия бакъа экенсииъ, ничюн мени атешлерде якъасынъ?! Ёкъса 
генчлик, талебелик чагьларымызны унуттынъмы? Балалыкътаки лак 
дуигъулар инсан къальбининъ энъ терен кошесинде омюрлик яшайлар. 
Дженкнинъ сонъки йыллары хатырынъдамы!? О йылларны унутмакъ 
мумкюн дегиль! 

... Еди-секиз яшыпда бала эдим. О вакъытлар козюмнинъ огюнде 
сыкъ-сыкъ джанланалар: бизлерин демир ёл станциясындан эки юк- 
сек копчекли арабагъа (сонъундан бильднм, бойлесине «къокъан ара- 
ва» дениле экен) отуртып, Мешан къышлагъыпа алып кельдилер. Ара- 
баджы, тааджипли шей, арабагъа екильген атнынъ аркъасына минип, 
акъырындан насылдыр тюркю сёйлеп ынъырдана, тосат-тосат артына 
чевирилип бизлерге козь ташлай ве: «Э, худо! Бу бечораларнынъ нима 
гунахлары бар?» деп ташлай. Бабамнынъ бизге алчакъ давушнен анъ- 
латкъаныпа коре, арабаджынынһ тили бизимкине бенъзей, шимди исе 
аджынып, гитлерджилерни лянетлей экен. Бир-бир бучукъ сааттен 
сонъ бизни койпинъ ортасында бош эвге ерлештирдилер. Эсли-башлы 
бир адам бабам, битам, анамнен ве бизлернен — балаларнен селям- 
лашты. Меним ве къардашчыкъларымнынъ башларыны сыйпады, ох- 
шады. 

-- Баракалла, баракалла, азаматлар!-- деди о. Лякин биз адам- 
нынъ не дегенини анъламадыкъ. Бабам да сорап отурмады. Чокъ ва- 
къыт кечмеден, босагъа устюнде сагъ элинде бир десте лите, сол элинде 
бир чайник чай иле къадын пейда олды. %, 

Демикн, адамнынъ айткъанына коре, бу онынъ къарысы экен. Ёл- 
дан ёрулып кельгенимиз ичюн акъшамлыкъ емек кетирген. Эпимиз 
дастурхап-софра башыпа тизильднк. Къадылнынъ къоджасы къаба- 
рыкъ, тёгерек, сарарып пишкен пителерни парчалады, пиалагъа чай 
къойып эвеля битама, сонъра бабама узатты. 

— Мархамат, алынълар!— деди о, бир элинп кокюсине кетирип, 
экинджсинен софраны косьтерип.— Енълар! 

Эпимиз бу сёзлернинъ маънасыпы шу дакъикъада апъладыкъ ве 
лезетли пите парчаларыны алып ашадыкъ. Бу аньде козьлериме биз- 
лерден бираз четте аякъ устюнде тургъан, мен акъранда къызчыкъ 
чалынды. Башындаки орьнекли такънеси ойле ярашыкълы ки, эп онъа 
бакъаджагъынъ келе. Сачлары — къыркъ орьме. Тааджиплн шей: 
оларны эринмей ким орьген? 

Меним къызгъа баладжа айретленип бакъып къалгъанымны сез- 
ген бабасы къызчыкъкъа чевирильди: 

-- Саламат, кель, къызым, булар ортакъларынъ булады, — деди. 
Къызчыкъ софрагъа якъынлашты, меним къаршыма отурды. 

Бизим достлыгъымыз шу биринджи куньден башлады. Дженк даа 
девам этмекте, муаребеден эльсиз, аякъсыз, яралы аскерлер къайтып 
кельмектелер. Къышлакъ буюк олмаса да, дженк аджджысы ондаки 
эр бир къорантагъа токъунды: кимерсининъ эвляды эляк олгъан, ба- 
зылары огъулларыны якъында урушкъа озгъаргъанлар. 

Бала олсакъ да, дженкпинь не экенини, онынъ азабыны анълай- 
мыз. Кой эалиси бизлерге, бизлер исе оларгъа энди алышып башла- 
дыкъ. Бабам ве анам колхозда чалышалар. Эр кес лянетли дженк 
тездже битмесини сабырсызлыкънен беклей. Хусусап, бизлер — бала- 
лар. Чюнки эпимиз буюклернинъ ишлерине ярдым этемиз. Балалыкъ 
зевкьыны сюрип оламаймыз. Сокъакъкъа чыкъып ойнамагъа биле 
вакъытымыз етишмей. Челик, юварлакъ, сакъланмакъ оюнларыны ойле 
сагъындыкъ ки, эй-эй, шу Гитлер деген мельуннынъ гебергенини тез- 
дже ишитсек эдик! 

Къорантамыз, дигер аилелер киби, зорлыкъ чеке башлады. Бизлер 
алты джанмыз. Балаларнынъ уйкени меним. Къыз къардашчыгъым 
даа беш яшында, вуджуттан назик, озю хастаджан. Заиримиз мучели, 
бабама бенъзей, кескин зеинли. Земнуреден эки яшына кучюк олса да, 
озьбек тилини тез огренди. Мен мектеп яшыпдам, лякин окъувгъа бар- 


12 


майым. Дженк янь башлагъан вакъытта окъумакъны, язмакъны эвде 
озюм огренген эдим. Мааллемиздеки адамлар: «Сагъып, сютюни бала- 
ларынъызгъа беринъиз» деп, бизге улакълы беяз эчки багъышладылар. 
Оны бакъып, байырларда, арыкъ четлеринде отлатам. Мектептен 
къайткъан акъранларым уйледен сонъ бириси къоюныны, дигери сы- 
гъырыны, я да эчкисини алып келе, берабер отлатамыз. Олар мектепте 
кечкен дерслерини манъа аньлаталар, оджаларнынъ дженк акъкъында 
газеталардан окъугъан хаберлерини бильдирелер. Мен, озь невбетим- 
дже, акъикъий джепк не экенини, немселер бизлерни тепмелеп, азап- 
лап эвимизден къувып чыкъаргъанларыны, дагъларда, къая къоба- 
ларында къуршундан ве бомбадан гизленип, джанларымызны къуртар- 
гьанларымызны нкяе этем. Арасы чокъ кечмей, эпимиз таякълардан, 
терек пытакъларындан «пыштав», «тюфек» ясап, «та-та-та» деп душ- 
мангъа атеш ачамыз. Аскерлер олып таълим аламыз. Бойледже, алтын 
сини бичимли кунеш уфукъкъа янтая, сонъра онынъ артында гизлене, 
орталыкъкъа къаранлыкъ чёке. Бизлер исе эп ойнаймыз. Айванларнынъ 
аркъансыз сойлары энди эвге къайталар. Бираздан азбарлардап ана- 
ларымызныиъ созукъ сеслери ишитиле: 

-- Мах-му-уд!.. 

— О... о, Сул-та-ан!.. 

-- Бе-кп-нр, балам!.. 

-- Са-ли-и-им!.. 

-- Тур-гъун-бай!.. 

Бизлерге чокътан алышыкъ бу сеслерге «Шим-ди-и» деп, эпимиз 
табана къувет — эвлеримизге чапамыз. 

Саламатларнен къомшулыгъымыз себебииден, эр акъшам бири- 
биримизнинъ эвлеримизге кирип-чыкъамыз. Куньлернинъ биринде, ай- 
ванларны отлатаяткъан вакъытымызда Махмуд манъа бакъып: 

— Бакир, бойле юрмек олмаз. Сен балабап огълансынъ, окъума- 
гъа борджлусынъ. Разы олсанъ, мектепке берабер кьатнармыз,-- деди. 

Мен Махмудкъа бир шей демедим. Лякин, юрегимле бирден къу- 
ванч .къозгъалды. Эбет, окъумакъ яхшы шей. Махмуд акълы. Арифлер- 
нинъ эписини билем. Сёзлерни эджалап окъуйым. Махмуднынъ тек- 
лифини эвимиздекилерге бильдиргенде эвеля бабам сёзге киришти. 

-- Окъумакъ керексинъ, огьлум,-- деди манһа.- Ама эв ишлери- 
не ярдымынъ токъуимакъ да керек. Сенсиз ананъа, битанъа кучь олур. 

— Қучь олмаз. Барсын, окъусын,— дедилер анам иле битам бир 
агъыздан.— Имкян ола турып огълан балацынъ джанль къалувы яхшы 
шей дегиль. 

Эртеси куню Махмуд мени озю окъугъан сыныфкъа алып барды. 
Мен ралелер башында отургъан талебелерге утанчакълыкънен козь 
эттим. Эр кеснинъ козю менде. Олар мени баштап аякъ сюзип чыкъ- 
къандан сонъ, оглерине бакъып отурдылар. Шукюрлер олсун ки, 
Махмуд орта сырапынъ сонъки ралесинде бир озю отура экен, Сагъ 
якъында ерлештим. Огде отургъан талебелер кимерде башларыны 
арткъа чевирип, бизге бакъып-бакъып алалар ве озьара нелер акъкъын- 
дадыр фысылдашалар. 

Дерслер башламасы ичюн чанъ къакъылгъан сонъ, къапыда оджа 
корюнди. Юксекче бойлу, зейтун козьлеринден зия сачылып тургъан 
бу адамгъа ниджат истер киби бакъып турам. Эпимиз аякъ устюн- 
демиз. 

— Салом, балалар! — деди оджа талебелерге бирер-бирер козь 
ташлап. 

— Салом, муаллим! — Балалар бир агъыздан джевап бердилер. 

Оджанынъ мусаадеси иле ерлеримизге отурдыкъ. Шу дакъикъада 
Махмуд ериндеп къалкъып, меним акъкъымда «тафсилятлы маъ- 
ломат» берген сопъ, оджа мени тахтагъа чагъырды. Рале артындан 
ог сыра алдына чыкъкъан эдим, аркъасына бир пуд юк иле узакъ ёл 
юрип кельген адам киби, къан терине баттым. Эллеримни артымда 
хачлап, штанымнынъ ямавларыны сакъламакъ истедим. Якъасы йыр- 

Тыкъ, дегмелери ёкъ камзолнынъ устюме бол экенлиги ичюн белимни 
индже сыджымле багълагъанымны сечкен оджа мени къыйын вазиет- 
тен къуртармакъ ннетинен сыныфтаки балаларгъа мураджаат этти: 

-- Азиз балалар, хасис душман дёрт йылдан бери мемлекетимиз- 
нинъ халкъларыны къул, Ватанымызпы ексан этмек ичюн бизнен 
дженклешмекте. Лякин совет адамлары немсе-фашист айдутларыны 
мукъаддес топрагъымыздан къувып чыкъарув огърунда буюк джесюр- 
лик ве къараманлыкълар косьтермектелер. Ватанымызнынъ эр бир 
къарыш топрагъы душманнынъ пис аякълары астында алевленип ян- 
макъта.— Оджа бизим башымызгъа тюшкен телюкелерден хабердар 
олса керек, талебелерге баягъы шейлер анълатты ве чевирилип манъа 
бакъты. 

-- Исимипъ нима? — деди о. 

— Бекир, бабамнынъки Хайредин, — деп джевап бердим мен. 

— Демек, бизимджесине Бакир Хайриддинов, — деп иляве этти 
оджа. Мен разылыкъ бильдирип, башымны къыбырдаттым. Сонъра 
оджа манъа тахтагъа бир къач ариф, сёзлер язмамны буюрды, мен 
ЯЗДЫМ. 

— Болды, етер, — деди оджа ве талебелерге бакъып: 

-- Бакирни сыныфкъа алайыкъмы!— деп сорады. Эр кестен эвель 
Саламат сесленди: 

— Алайыкъ. Сёзлерни яхшы яза, — деди о. Къалгъан талебелер 
де бу теклифке разы олдылар. Махмуд манъа севнич иле бакъты ве 
«корьдинъми!» деген киби, сагъ козюни къыпты. Оджа манъа якъын 
кельди, элини омузыма къойып: 

-- Бакирджан, сен учюнджи сыныф талебеси олдынъ,— деди. — 
Ярын санъа къарындаш, къалем, дефтер ве китап бериледжек. Ананъа 
айт, санъа чанта тнксин. Яхшымы? 

Қъувангъанымдан юрегим ойле ташты ки, козьлеримден яшлар 
акъып кеттилер. Сагъ енъимле сол козюмни, сол енъимле сагъ козюм- 
ни сильдим, барып раълеге отурдым. 


Бу къуванчымнынъ биринджи шаады сен дегильми эдинъ, Сала- 
мат! Шимди манъа бойле кибар алда бакъасынъ. 

Шипан огюнде ашчы Назира хала нелернендир мешгъуль. Гьали- 
ба сабалыкъ чай къайнатмакъ тедариги корьмекте. Онъа якъынлаш- 
къан вакъытымда Назира хала белини догърултып, манъа, танъ муса- 
фирине тааджипленип бакъты. Таныгъан сонъ, кескин сес ве яры те- 
бессюмле: 

-- Хош кельдинъ, Бакирджан! Бу якъларгъа насыл олып тюштинъ 
я!? Сени корьмегенимиз баягъы олды. Кель, отур! Шимди чай къайнар, 
бир пиала чай ичерсинъ, тандырдан янъы чыкъкъан пителеримнинъ 
леззетини бакъарсынъ,— деди. 

-- Сагъ олунъыз, Назира хала, ал-кейфлеринъиз насыл? Ахмад 
аканынъ сагълыгъы ериндеми, эвинъиздекилернинъ эписи аман-эсен- 
лерми? 

— Эбет, эбет, къардашым, эписи сагъ-селяметлер. Саламатхан да 
селямет. Ана-бабасы онъа сагъ-селямет олып юрсин деп ойле исим 
къойдылар. | 

Назира хала лафны неге ёрагъаныны анъласам да, бильдирмек 
истемедим, озюмин джиддий туттым. Бригада ишлерине аит суаллер 
бердим, онынъ фикирлерини денъиштирмек истедим. 

Хала дегенини япты. Қучюк, чичекли чайникнен кок чай кетирди. 
Хауз янындаки дёрт коше топракъ юксеклик — супа ортасына бель- 
багъ тёшеп софра донатты. 

— Э, Бакирджан, чокъ назланмайып, меним чайымнынъ лезетине 
бакъ. Назира халанынъ чайыны ким ичмеген, о бу дюньягъа кельмеген. 
Меним элимнен азырланылгъан чайны нидже-нидже адамлар, сайгъы- 
лы мусафирлер ичкенини билесинъми? Былтыр азербайджанлы муса- 
бакъадаш памукъчылар сабалыкъ чайны бизим шипанда ичтилер. 

Мусафирлерден эсли-башлы бириси Ахмад акъанъдан чайны ким ащ- 
лагьаныны сорагъан. Бир даа бакъсам, бригадир элимден тутып, му- 
сафирлер янына чекип кетирди. «Оляп, санъа не олды, мени къайдалар- 
гъа сюйреклейсинь шу?»-- дейим. «Юринъ, юрннъ, хала,-- дей ма- 
нъа.— Сизинъ итибарынъыз да юкселеятыр». Мусафирлерге селям 
бердим. Олар чайны макътай-макътай, мени алгъышладылар. 

— Бизим улькеде чай етиштирильгенине бакъмадан, бойле лезет- 
ли ашланылгъан чайны сизинъ элинъизден ичтигимиз ичюн тешеккюр 
изхар этемиз, — деди эсли-башлы мусафир. Иште, ойле, къардашым. 
Назира халанынъ чайыны ичмемек гунах олур. с 

Экимиз де кулюштик. Назира башындаки явлугъыны тюзетип, 
еринден турмагъа тедарикленди. 

— Сен манһа бакьма, Бакирджан,-- деди о.- Пите аша, чайгъа, 
истесенһ, шекер кһьойып ич. Мен турайым. Ахмад аканънынъ келеджек 
вакьыты якъынлады. Шимди мыйыгъыны бура берип келир. Эгер ши- 
панда тертипсизлик, иште эксиклик сезсе, богъазыны аджымаз, багъы- 
ра берип, къулакъларынъны тыпдырыр. Эйиси оны дарылтмамакъ. 
Бригадамызнынъ бутюн азалары онынъ бу адетине, табиатына алыш- 
тылар. 

Ахмад аканынъ табнаты ойле олгъаныны мен де билем. Мектепте 
окъугъан йылларымызда бутюн талебелер ана-бабаларымызнынъ тар- 
ла ишлерине ярдым эте, дерстеп тыш вакъытларымызда бу бригадада 
чалыша эдик. Баарьде ер тегизлеймиз, арыкъларны темизлеймиз, чигит 
ерден чыкъкъанынен, арткъач памукъ фиданларыны юлкъып ташлай- 
мыз — яганалаймыз. Ягана — екяне сёзюнден келип чыкъкъан олмалы 
ҡн, эр бир оджакъта айры-айры фидан къалдырыла. Язда памукъ ча- 
палаймыз, ёлакъ араларыны ябаний отлардан арытамыз. Кузь мевси- 
ми кельгенде, мектеплерде мешгъулиетлер мувакъкъат оларакъ токъ- 
татыла. Эр кес: яш-явкъа, ихтиярлар, эписи тарлагъа кочип келелер. 
Памукъны ягъмурлы куньлерге къалдырмай, джыйып алмакъ ичюн 
къызгъын куреш башлана. Бу иште талебелер колхозгъа буюк ярдым 
косьтерелер. Ахмад ака эр вакъыт бизлерни оплай, охшай. «Яшлар, 
къартлар киби, айнеджилик бильмейлер. Берильген вазифени бир илле- 
сиз, темиз япалар. Оларныпъ ишлери де, къальплери киби, пак дей. 
Бойле сёзлер бизлерни зияде рухландыра, берильген вазифени арткъа- 
чынен эда этюв огърунда бушюок гъайретле чалышамыз. 

Мыйыкълы бригадирнинъ бу адетлери эпимизге белли. Назира 
халанынъ дегенине коре, Ахмад ака бригадагъа аман-аман къыркъ 
йылдан бери реберлик япа. Эр бир адамны, эр бир къорантаны беш 
пармагъы киби биле, эр бирининъ табиаты онъа белли. Дженктен яра- 
ланып къайткъан сенесинде, колхоз реберлери онъа бригадагъа ёлбаш- 
чы олмасыны риджа эткенлер. Яшы баягъы экенлиги, дженк яралары 
оны зияде къыйнагъаны себебинде, окъувыны девам эттирип олама- 
гъан. Лякин иште буюк теджрибе эльде эткен. Иштеки юксек къазанч- 
лары ичюн орденлер ве медаллернен мукяфатлангъан. Районда насыл 
ве не вакъытта тантаналы топлашувлар, байрамлар олса, энди баягъы 
эскирген къаверенки биджагъыны кийип бара. Онынъ кокюсини орден- 
лер ве медаллер яраштыралар. 

Назпра хала еринден тургъанынен, ёл башында Ахмад ака корюн- 
ди. Агъыр кевдеси о якъкъа-бу якъкъа салланып кельмекте. Буюк 
ольчюли паруснна чызмалары ёл тозуна батып, артында бичимсиз 
оюкълар къалдыралар. 

Эр гузельде бир хусур ола, дейлер. Ахмад ака, шубесиз, колхоз- 
нынъ илери бригадири, ама эвель-эзельден енъи агротехника янъы- 
лыкъларына эйи мунасебет косьтермей. Бир вакъытларда урлукъны 
мурабба-юва усулынен сачувгъа къаршы эди. О себептен, осюмликлер- 
нинъ ёлакъ аралары хачлы гъыдаландырылмады, тарланы ябаний от- 
лар къаплады. Адам къувети зияде талап олунды. Техника вастасынен 
чеканка япувны да бегенмеди. «Осюмликке зарары ола» деди. Машина 
тымары янъы башлагъан сенелерде тарлагъа механизмлерни кирсет- 

меге ёл бермеди. Реиске барды, инженерни къандырды, Къыскъасы 
берекетни эльпен джыйдырды. Ама вакъыт кечти, амелият Ахмад ака- 
нынъ акъсыз экенини, девирнинъ сурьатле илерилегенини исбат этти. 

Ахмад ака шипангъа якъыплагъанда, еримден къалкъып, супадан 
тюштим ве бригадирге таба адымладым. 

-- Хош кельдинъ, йигит, — деди о ве селямлашмакъ ичюн элини 
манъа мепден эвель узатты. —– Сабанынъ саарь вакъытында сени анги 
хораз уянтты? Буюр, отур! — Бригадир эвеля шипан диварына асылы 
радиорепродукторнынъ къулагъыны бурды. Андан этрафкъа хош му- 
зыка даркъады. Озю хауз янына барып отураракъ, эллерини салкъын, 
тыныкъ сувгъа далдырды. Бир авуч сув иле юзюни сылатты. Бельба- 
гъыны чезип, эллерини, бетини сюртти. 

— Сонъ, языджы ашна, кейфлер насыл? — деп сорады бригадир. 
Онынъ даъвети иле кене софра башына отурдыкъ. Баягъы вакъыткъа- 
дже тюрлю меселелер хусусында субетлештик. Сёз сырасы бу сене 
памукъны машина иле джыювгъа бригада насыл азырлангъаныны 
сорадым. Бригадирнинъ чырайы шу дакъикъада денъишти. Мыйыгъы- 
нынъ сагъ уджуны эки пармагъы арасына алды, бургъучлай берип 
уджуны янагъынынъ та ярысына къадар кетирди. Суалиме джиддий 
тавурнен джевап берди: 

— Бакирджан, огълум, бизим баба-деделеримиз, оларнынъ баба- 
деделери памукъчылыкънен огърашкъанлар. Джанынъ агъырмасын, 
бизлер памукъны насыл етиштирмек ве оны не вакъыт, не пле джый- 
макъ кереклигини билемиз. Бизим кийимимиз, ашымыз ве сувумыз. 
асырлар девамында памукъ олгъан. Эгер вакъытынъ олса, ашыкъма- 
санъ санъа бир икяе сёйлейим. 

Меним суаллерим Ахмад акагъа агъыр кельгенини дуйдым, о се- 
бептен де бутюн вуджудымнен бригадирнинъ икяесини динълеп баш- 
ладым. 

— Анам раметли йигирминджи сенелерде манъа юклю олгъан. Кузь. 
мевсими бабам арманда чувалларгъа ламукъ толдура экен. Анам онъа 
уйлелик аш кетире. Айы-куню якъын къадын армангъа зорнен келип 
ете, бабам арыкъта элини-бетини юва ве кетирильген емеклерни бир 
четчикте ашамагъа отура. Шу вакъытта анамнынъ агърылары тута. 
Багъырмакъ истей ама, эр кишиден утана. Яваш-яваш памукъ обасы- 
нынъ о бир тарафына чекиле, онынъ узерине созула ве аджджы-аджджы 
сеслене. Бабам меселени анълап, анамнынъ янына чапып бара. Бакъса, 
не корьсин, гъарил анам озь башына чекише, башыны о якъкъа-бу 
якъкъа фырландыра, вайвалай. Элинден бир ярдым кельмейджегини 
дуйгъан бабам, кой четинде яшагһан эбанайнынъ эвине чапа. Олар. 
къайтып кельгенде анам энди къуртулгъан, меджалсыз алда ята, 
баланынъ, демек меним, индже сесим янъгъырай. Эбанай деръал ба- 
ланы беяз памукъкъа сара-сармалай. Иште, огълум, бойле этип мен 
тарлада, памукъ арманында догъам, ильк тёшегим, ястыгъым па- 
мукъ ола. 

Ахмад аканынъ икяеси акъикъий, аятий экенине инансам да, 
онынъ мени таъзирлемек ве «э, бала, биринджиде, яшлыгъынъа бар- 
ма, экинджиде, памукъчылыкъ илимини сен дегиль, мен билем» демек 
истегенине разы олмадым. Икяесини сонъуна еткизген Ахмад ака 
мыйыгъынынъ сагъ уджуны гъурурнен бурып, тёпеге тикледи, куреш- 
те ракънби узеринден гъалип кельген пельван киби манъа кибар къня- 
фетле козь этти. 

-- Итиразым ёкъ, Ахмад ака, — дедім мен басыкъ давушнен, — 
ойле олгъандыр бельки... Памукъ тарласында догъып, памукъкъа сар- 
малангъандырсынъыз. Бунъа инанмамакъ мумкюн дегиль, валлаи. Ля- 
кин заман эп илери юре, фен-нлим токътамай юкселе. 

Бригадир меним сёзлеримни динълемегени-динълемеген, лакьыр- 
дымны битирмеге биле имкян бермей, тарс больди: 

-- Бакирджан, сёзлерим эки къулагъынъа къуршун киби кирип 
ерлешсинлер ки, памукъ икметли нимет. Инсан не ерде яшаса яшасын, 

ильки ве сонъки нефесине... памукъ шаат ола, эбет... Сёзлеримни унут- 
ма.-- Бригадирнинъ не демек истегенини бир кереден анълап олама- 
дым. Онъа тааджипленип бакътым. Ахмад ака манъа фикирини анъ- 
латмагъа тырышты:— Янъчыкъ догъгъан баланынъ, эр ерде адети 
узре, агъызы, буруны, бутюн бедени йымшакъ памукъ лифинен сюрти- 
ле ве памукъ чуагъа сарыла... Эр кес, эгер санъа да корьмек сырасы 
кельген олса, хаста тёшекте ятып, эманетини теслим эткенде, хаста- 
нынъ башы уджунда отургъанлар памукъ сылатып, хастанынъ дудакъ- 
ларыны сюртелер. Бойледже, хастагъа сонъки нефесинде биле, памукъ 
керек ола... 

Памукънынъ къийметли мал экенини, онынъ дюнья базарында 
итибарынынъ юксеклигини дефаларджа ишиткеп эдим, эбет. Лякин 
Ахмад аканынъ бу икяеси манъа зияде теъсир этти. Памукъчынъ 
инсан аятында хызметининъ буюклигине текрар къани олдым. Брига- 
дир энди лакъырды ичюн манъа вакъыт берди: 

-- Сейле, Бакирджан, мен сени динълейим!— деди о. Биз бир 
тыныштан сонъ, бу дереджеде къийметли памукъны етиштирювде 
янъылыкълардан олдыкъча кениш файдаланув вакъыты кельгени 
хусусында лаф эттик. 

Субетимиз ойле екюнленди кн, Ахмад ака озь фикиринде, мен исе 
озь фикиримде къалдыкъ... 

Саламат бойле япмай эди. Шимди очынъ бу арекети манъа 
худжур корюнди. Эльязмамны ве машинкада басылгъан нусхаларны 
эр вакъыт озюм барып ала эдим. Бу сефер, ничюн бильмем, Саламат- 
нынъ озю кетирип, ачувлы алда огюме къойды ве бирден артына че- 
вирильгенде, дудакъларыны къыйыштырып, «Тенкъидчи олгъан» деди 
кинаели давушнен. 

О ничюн тарсыкъа? Язгъанымны бегенмедими аджеба? Саламат- 
ны биринджи окъуйыджым ве тенкъидчим эсап эте эдим. Эгер буюкче, 
гузельдже эсерлер язсам, месуль кятиптен, атьта редактордан эвель 
онынъле фикирлеше тургъаным. Догърусы, онынъ чокъ шейлерге акъы- 
лы ете. Университетнинъ журналистика факультетинде гънябий окъуй... 
Эм бу амелиятта дуюла. Кимерде экимиз базы мевзулар узеринде саат- 
лернен чеккелешемиз. Лякин меселе даргъынлыкъкъа барып етмей. 
Ама бугунь... Материалнынъ несини бегенмеди экен? 

Акъшам эвге онынънен берабер къайтмакъ, ачувынынъ себебини 
бильмек къарарына кельдим. Мешан къышлагъы район меркезинден 
пек узакъ олмаса да, автобускъа, я тесадюфий машинагъа минип кет- 
мек керек ола. Иштен чыкъыладжакъ вакъыт якьынлагһанда, Сала- 
матнынъ иш одасынынъ къапысыпы ачтым. О эвге къайтмагъа азыр- 
ланаята. Сия сачларыны тарап, кузьгюге козь эте Мени абайлама- 
гъап киби, айланып биле бакъмады. Кельгенимит бильдирмек ичюн 
тамагъымны къыраберип юксек давушнен оксюрдим. Қъыз манъа таба 
чевирильди, кьашларыны тююмчиклеп, ойле бакъыш этти ки, къаль- 
биме эсапсыз сюнгюлер саплаидылар. 

Къызнынъ манъа не манада ачувлангъаныны бильмегеним алда, 
озюмни сербест тутып: 

— Саламатхан, эвге къайтасынъызмы?— деп сорадым ве берабер 
къайтмакъны теклиф эттим. О индемеди. Бу разылыкъ алямети деп 
тюшюндим мен. 

— Джаяв кетсек... насыл? Разысынъызмы?— дедим онъа, экимиз 
редакция азбарыидан чыкъкъан сопъ.— Сагълыкъ ичюн файдалы 
дейлер. 

-- Юрсек, юрейик даа, — деди Саламат. 

Экимиз ян-янаша адымлаймыз. Баягъы вакъыткъадже не меним 
ве не онынъ агъызындан бир сёзчик чыкъмады. Қъызнынъ юрюшине, 
къылыкъларына козь этем. Ичинде насылдыр ачув барлыгъы сезиле. 

Ама лакъырдыны башлап оламай. Беклей. Мепим, эльбетте, матерпал 
акъкъыида сорайджагъымны биле. 

Саламат бойле кейфиетте, бойле вазнетте козюме даа зияде къий- 
метли ве незакетли олып корюнди. Дерсинъ ильк сефер корюшеят- 
къапымыз киби, онъа сукъланып бакътым. Ниает, сабыры тюкенди 
гъалиба, чыдап оламады. Қъалдырым кенарына чекилип, манъа че- 
вирильди. 

— Қъана, ничюн сорамайсынъыз?— деди о, бираз джильве 
иле.— Бу къадар сабырны къайдан алдынъыз? 

— Нени сорамакъ кереким?— бир шей бильмегеп кнби тааджип- 
лендим меп. — Сизни анъламайым, Саламатхан. Макъсадым — бугунь 
сизинъле эвге къайтмакъ эди. Шу... 

— Ёкъ, Бакирджан ака, айнеджиликке урманъыз, — итираз этти 
къыз.— Макъсадынъыз ялынъыз бу дегиль. Сиз меним фикиримни 
бильмек истейсинъиз. Дуям, бугуньки худжур арекетлернм, шубесиз, 
сизни тюшюнджеге къалдырды.Збет, эбет, риджа этем, сёзюмни боль- 
менъиз! Ёкъса, къач куньден бери эвге берабер къайтайыкъ деген тек- 
лифлеримни эп ред эте кельдннъиз. 

— Багъышланъыз, Саламатхан, озюнъиз коресинъиз, иш богъур- 
дакътан. Колхозгъа бармакъ, матерпал азырламакъ...— озюмни бираз 
акъламагъа тырыштым. 

— Барсын, ойле олсун, — деди Саламат субетимизге рух бермек 
ичюн. Хусусан бугуньки матерналынъыз хусусындаки фикиримни биль- 
мек истесенъиз, айтайым! 

— Айтынъыз, эбет, айтынъыз! — дедим мен, оны динълемеге азыр- 
ландым. 

Къыз къалдырым бойлап яваш-яваш адымлады ве сёзюне баш- 
лады: 

— Мен сизден башкъа шейлер беклесем де, буны умют этмеген 
эдим, — деди Саламат. О фикирини ачыкътан-ачыкъ беян этмеге ки- 
ришти. — Биринджиде, сизде инсаф олмагъа борджлу... 

— Инсаф? Не... менде ёкъ экенмин? — къызнынъ тенбиеси шахсие- 
тиме токъунды. Сёзюни больмеге меджбур олдым. 

— Бу вакъыткъадже сизге инсафсыз адам деп оламай эдим. О се- 
бептен сизге буюк урьметле бакъа кельдим. Бакир ака, балалыгъымыз, 
яшлыгъымыз шу Мешан коюнде, «Коммуна» колхозында берабер кеч- 
тн. Сиз бизлерни, биз сизлерни яхшы билемиз. Халкъымызда: «Бир 
кунь туз ичкен еринъе къыркъ кунь селям бер!» деген икметли ибаре 
бар. Сиз исе... 

— Афу этинъиз, Саламатхан,-- дедим мен.-- Не демек истегенинъ- 
изни анълап оламайым. Лякин шуны яхшы билинъиз ки, къышлагъы- 
мыздан, онынъ саде адамларындан хатирим хош. Адамлар сагъ олсун- 
лар. Оларнен нидже къыйынлыкъларны, ачлыкъ ве чыплакълыкъны 
берабер кечирдик. Ерли адамлар бизге юрт бердилер, бнр тилим оть- 
меклеринен болюштилер. Сиз, агьаньыз Махмуд иле меним мектепке 
насыл къатнагъанымны билесинъизми? 

Саламат сусты. Сёзлери манъа терен теъсир эткенини сезди. Бой- 
ле вакъытта, шубесиз, адам балалыгъында олып кечкен вакъналарны 
хатырлай. Мен девам эттим: 

-- Джешк биткенининъ экинджн йылы эдн. Махмуднен экимиз дёр- 
тюнджи сыныфта окъуймыз. Талебе азлыгъындан, къомшу кой мекте- 
биндеки дерслерге къатнай эдик. Сизинъ анленъиз койде аллы-такъат- 
лылардан сайыла. Къартбабанъыз Абдулла бува эпимизни севе, сиз 
о вакъытта даа кучюк къызчыкъ эдинъиз. Халкънынъ вазиети даа 
енгиль дегиль. Сизинъ эвинъизде кимерде богъдай питеси пишириле, 
бизим эвимизде исе бутюн емек мысырбогъдай унундан ола. Махмуд 
иле саба мектепке кеткенде аналарымыз чанталарымызгъа бирер пите 
къоялар. Оларны ёл бою ашаймыз. Махмуднынъ богъдай питесн чокъ- 
къа бармай бите, мысырбогъдай питесини исе чайнай-чайнай ченъгеле- 
римиз талалар. Сонъундан лителеримизнинъ ярысыны пайлашмакъны 

адет эттик. Ана, ойле, Саламатхан! Бу-- бир кучючик адисе. Бойле 
шейлер унутылмай. Унутмакъ мумкюн дегиль. 

Экимиз де сустыкъ. Койге якъынлашаяткъанда, Саламат, эр алда, 
дердини тёкти. 

-- Менджесине тенкъидий материалынъыз текяран эсассыз. Кол- 
хознынъ индже йыллардан бери юксек берекет етиштирип кельген нам- 
лы бригадирининъ адыны лекелейсниъиз. Бунынъ акъибети яхшы олып 
чыкъмаз. Ренсимиз районда баягъы итибарлы адам, оны да унут- 
манъыз! 

Қһаршымызда Мешан къышлагъынынъ топракъ исарлары, ялпакъ 
дамлы эвлерн, багъ-багъчалары, памукъ тарлалары пейда олдылар. 
Балалыгъымыз, яшлыгъымыз кечкен бу таныш сокъакълар бизни эр 
куньки киби самимиетнен къаршылап алдылар. 

Биз кенъ арыкъ ялыларыны бирлештирген агъач копюр устюнде 
сагълыкълаштыкъ. Саламат сагъгъа бурулып, эвлерине догъру юрдн. 
Хафиф ельчик онынъ сачларыны далгъаландырмакъта, дюльбер би- 
чимли атлас антерининъ этеги ельпиремекте. О тезден къаранлыкъ ичи- 
не синъип кетти. Бираздан сонъ азбар къапынынъ гъыйчылдысы иши- 
тильди. 

Август битмек узре. Энди тарлалардан, багълардан-багъчалардан 
кузь къокъусы келип башлай. Алма, зердали тереклерининъ япракъ- 
лары сарардылар. Кимерде бирер-бирер узюлип, кобелеклер киби уча- 
ракъ, аякъ астына тюшелер. 

Саламатнынъ итираз киби янъгъырагъан сонъки сёзлери къаль- 
бимни баягъы хырпалады, козьлеримнинъ огюнде генч къызнынъ на- 
зик къняфети пейда олды, зеиним онынъ сёзлерининъ талили иле меш- 
гъуль эди. Башым узеринден учып кечкен гедже къушундан сескенсем 
керек, фикирлеримни топладым. Қопюр четиндеки къоллукъларгъа 
кокрегимни таяп, арыкътан сувгъа козь эттим. Қокте ай кумюш нур- 
ларыны этрафкъа сачмакъта. Онынъ узерине тюшкен зиялары аджаип 
манзара асыл этмектелер. 

Фикирлеримни тазертмек макъсадынен колхоз идареси артындаки 
байыргъа котерильдим. Бу ерден къышлакънынъ эр бир ери айдын- 
ачыкъ корюне. Арыкънынъ сагъ тарафында памукъ занлары уфукъкъа 
барып таяналар. Кимер тарлаларда памукъ къутучыкълары толушып 
чатлап башлагъанлар. Чапачыкълардан беяз ламукъ чыкъып тура. 
Дерсинъ коктеки йылдызлар бир къалмай эписи ерге энгенлер. Эвель- 
эзельден памукъны «беяз алтын» деп таъриф эткенлер. Бу ошатувда 
мана бар. Койлю бир кило памукъ етиштирмек ичюн йыл бою раат- 
лыкъ корьмей. Кузьде ерни сюре. Топракъ къышта къар, ягъмур астын- 
да къувет топлай, миндирильген хамур киби, баарьде къабара, къува- 
мына келе. Ильк баарьде койлю тарлагъа чыкъа, чигит сачыладжакъ 
ернин тегизлей, арыкъларны темизлей, бала-чала, яш-къарт, хусусан, 
къадынлар тыныш не экенини бильмейлер. Бир тарафтан урлукъ сачы- 
ла, секиз-он кунь кечер-кечмез урлукъ къабугъыны башына илиштирип 
ерден котерилип чыкъа. Сыджакъ севген памукъ осюмлигине кунеш 
иле сув олса, ете: куньде кокке догъру бой соза. Гъозанынъ чешит душ- 
манлары бар: чокъ сув берсенъ, тамыры чюрий, вакъытында суварма- 
санъ, солып, ерге ята. Булар яш фиделернинъ «унерлери». Памукъ те- 
реги устюнде бир къач япракъ ве пытакъ пейда олгъан сонъ, сувгъа 
итияджы даа зияде арта. Уста памукъчылар гьоза япракъларынынъ 
тюсюне бакъып, сув талап эткенини, яхут талап этмегенини, бельги- 
лейлер, онъа коре иш корелер. Эбет, бойле теджрибелер къолайлыкъ- 
нен эльде этильмей. Бунынъ ичюн, Ахмад мыйыкълы дегени киби: «Па- 
мукъ тарласында догъмакъ ве памукъкъа орьтюимек керексинъ». Па- 
мукъ ачылгъандан сонъки ишлерни сайып битирмекнинъ чареси ёкъ. 
Эх-а!.. 

Назарым арыкънынъ сол тарафына тюшти. Уджсыз-буджакъсыз 
алма, шефтали багьчалары, юзюмлик. Къарадагъ этеклерине янашкъан 
бу мейва багьчаларыны асырлар бою кок юзюне магърур башыны 


19 


котерип тургъан шу дагъ къоруй. Кузьлюк мейваларнынъ хош къокъу- 
лары буруныма урды. Бабам чокъ йыллар демирджиханеде чалышкъан 
сонъ колхоз реисине, озюне енгильдже иш берильмесини риджа этти. 
Мейвалар пишкенде багъчада къаравул ола. Шимди алманен толу се- 
петлер, ящиклер янында тахта сетчикте ятадыр. Бу мевснмде гедже- 
куньдюз багъчада булуна. Эвге къайтмай. Ашы-сувы о ерде ола. Багъ- 
чеванлар, багъ бригадири — эписи бирликте чалыша ве яшайлар. 


Узакъта, койнинъ о бир четинде копск афыргъаны ишитильди. 
Насылдыр сеслер чыкъты. Акъшам манзарасынынъ тесиринден къур- 
тулгьанымнен, афызамны макъалемдекн вакъиалар сардылар. Мен 
Саламатнынъ макъаледеки анги фикирлернен разы олмагъанынынъ 
себеплерини тюшюнип тапмагъа тырыштым. 

Эбет, Ахмад ака иле субетимден анълашылгъанына коре, къарт 
памукъчы меним янъылыкълар хусусында суаллеримни бегенмеди. Ты- 
мар техникасыны таъмирлев акъкъындаки соравларыма, озюни ишит- 
мегенге урып, джевап бермеди. Памукъны эльнен джыювда энъ юксек 
нетиджелерге иришкен къадынларны ве къызларны анъды, оларны 
макътап газетагъа язмаманы риджа этти. Сёз сырасы: 

-- Бакир, огълум, памукьны эльнен джыймакънынъ яхшы тараф- 
лары чокъ, — деди о. Бу, машина дегенинъ, биринджиде, осюмлнкни 
орьселей, хорлай, памукъны исе темиз джыйып оламай, эсас къысымы- 
ны ерге тёке. Бу да азлыкъ эткен кибн, памукъны копчеклеринен тап- 
тап, топракъкъка къарыштыра. Сизлер, мухбирлер исе тёкюльген па- 
мукъны джыймакъ ичюн ярдымгъа талебелер джельп этильсе, яйгъара 
къопарасынъыз, газетанынъ эр санында бизлерни эскилик тарафдарла- 
ры дие къабаатлап, тенкъид этесинъиз. Мен беллесем, памукъны ойле 
хорлап джыймакьтап исе, устюнден эльнен темиз алынса, гузель олур. 
Алимлеримиз мукеммель машина иджат этселер, о вакъытта тюшюнип 
бакъармыз даа... 

Бригадир мени кульген киби, мыскъылнен джылмайды. Меселени 
онъа анълатмакъ къыйынлыгъыпы дуйгъап сонъ, давалашмакъны фай- 
дасыз сандым. Ахмад аканыпъ лафындан белли олды ки, памукъны 
машина иле джыймакъ ичюн ер айырылмагъан. Идареге ялан малю- 
мат берильген. Бунъа бакъмадан, колхоз реберлери ве мутехассыслары 
районда отькерильген топлашувларда: «Бу сене фелян тонна памукъны 
машиналарнен джыймакъны Къарарлаштырдыкъ. Бунынъ ичюн бу 
къадар гектар ер айырдыкъ. Ёлакъ араларыны ишлев, машина тымары 
козьде тутулып алынып барылмакъта. Йигирми экп тымар машинасы- 
нынъ таъмири битмек узре» деп, бошбогъазлыкъ япалар, адамлариынъ 
козьлерини бояйлар, утанмакъ бильмейлер. 

Ходжалыкънынъ бир къач бригадасында даа булундым. Механи- 
заторларнен корюшип, субетлештим. Эписи агъызбирлигинен шикяет- 
лендилер: «Бизлер де, дигер колхозларнынъ механизаторлары киби, 
машиналарымызны семерели чалыштырмакъ, къадын-къызларнынъ иш- 
лерини енгиллештирмек истеймиз ама, олмай, Реберлер кузьгедже биз- 
лерге ярдым ишандыралар. Қузь келе, иш бите, весселям. Машина- 
ларымызны памукъ тарлаларына кирсетип биле етиштирамаймыз, аман 
теримджилер ишке тюшелер. Бу — айнеджиликтен башкъа шей де- 
ГИЛЬ». 

Бу сёзлерге инанмамакъ мумкюн дегиль эди. Бойле алларны къач 
дефалар озь козьлеримнен корьдим. 

Инженер иле субетим де уйгъун олып чыкъмады. Суаллериме 
эсаслы джевап алмагъан сопъ акъылыма бойле фикир кельди: «Бу ха- 
мурдаки къыл — бутюн ишлернинъ баш дирижеры, ишни кочюриджи 
урьметли ренс олмалы. Онынъ ичюн дигерлери боюнларына месьулиет 
алувдан къачыналар, ве бойледже, акъикъий вазиетни сёйлемек исте- 
мейлер. Лякин шимдилик ренс иле корюшмекнинъ имкяны екъ. О озь- 
ара тешкерюв бригадасынен Азербайджан памукъчылары узурына 
кеткен. Бир къач купьден къайтып келеджек» Яваш-яваш меселенинъ 

экинджи джеэтине де токъундым. Саламатнынъ макъале иле разы 
олмагъанынынъ себеби, анда Ахмад мыйыкънынъ бригадасынынъ фаа- 
лиети нумюне оларакъ косьтериле. Саламат исе Ахмад аканынъ догъ- 
муш огълан къардашынынъ къызы. 

-- Акърабалыкъ белясы иште, — дедим озь-озюме.-- Эмджесининъ 
тенкъид этильгенини истемей, 

4 . 

Редакция хадимлерининъ, адети узре, эр афтанынъ салы кунюне 
бельгиленген истисал мушавереси бу сефер къызгъын фикирлер алы- 
шып-беришюв иле кечти. Газетанынь афта девамында чыкъкъан сан- 
ларыны кой ходжалыгъы болюгининъ башы, редакциянынъ эслн-баш- 
лы хадими, озю темелли таъсиль саиби олмаса да, журналистикакынъ 
бутюн инджеликлерини темелинден анълагъан, табиатча къатий, догъ- 
ру сёзли, фикирини эсасландырмагъа уста Файзулла Джамилович ол- 
дыкъча терен ве этрафлыджа таълиль этти: Анги материалнынъ мува- 
факъиетли чыкъкъаны, ангиси нишангъа догъру ургъаны я да къызыл 
сёзлер джыймасы экенини мисаль иле косьтерди. 

— Редакторымыз эр заман истисал мушавересн — журналистлер 
ичюн, редакция хадимлери ичюн меарет мектеби деп текрарлай,—‘деди 
Файзулла Джамилович.— Бу, урьметли аркъадашлар, белли меселе, 
эбет. Оны исбат этнп отурувгъа аджет ёкъ. Бизлер мына бу муша- 
верелеримизде аркъадашларымызнынъ материалларындаки мувафа- 
къиетлерини, яхут къаталарыны акълы оларакъ косьтерсек, оларнынъ 
меаретлерининъ юксельмесине ярдымымыз токъуныр деп зан этем. 

Къарт журналист лакъырдыны узакътан кочюргенине отургъан- 
ларнынъ эписи деерлик тааджипленип, онынъ не демек истегенини 
анъламагъа тырышаракъ, юзюне тикильдилер. Обзорджы девам этти: 

— Газетада халкъны эеджанландырыджы, онынъ юрегинде сесле- 
нюв догъура билиджи проблемалы меселелер акъкъында материаллар 
дердж этмек, бойле муим мевзуларны котерип чыкъмакъ, эр биримиз- 
нинъ мукъаддес борджумыз. Языкълар олсун ки, буны япмакъ эр бир 
журналистнииъ элинден кельмей. Онынъ ичюн журналистте кескин 
зеин, юксек меарет, мевзунынъ ичтимаий манетинп анълав дуйгъусы 
етерлик олмасы шарт. Сёзнинъ къыскъасы, мен Бакирджапнынъ газе- 
тамызнынъ джумаэртеси кунюндеки санында басылгъан «Тыршавлы 
тымар машиналары» серлевалы тенкъидий макъалесини бегендим. 
Язылув усулы саде, тили анълайышлы, эр бир итиразыны къанаатлен- 
днриджи мисаллер ве делиллер иле эсасландыргъан, фикирлерини 
исбатландыргъан. Бизлер бу меселелерни чокътан котермек, ойледже, 
район партия комитетине, ходжалыкъ тешкилятларына озь вакъытында 
ярдым косьтермек керек эдик. Теклифим шойле: «Тыршавлы тымар 
машиналары» макъалеси редакциянынъ урьмет тахтасына асылсын, · 
онынъ муэллифи Бакир Хайрединов рагъбетлендирильсин. 

Обзорджыдан сонъ сёзге эки болюк мудири даа чыкъты. Олар 
газетапынъ бир афталыкъ фаалиети хусусында озь фикирлерини биль- 
дприп, келеджек санларгъа насыл матерпаллар азырлап береджеклерн- 
ни айтып, ерлерине отурдылар. Экиси де Файзулла акапынъ сонъки 
сёзлерини догъру танып, теклифине къолтуттылар. 

Бойле оладжагъыны асыл умют этмегенимдеп, озюмни бираз къо- 
лайсыз дуя башладым, Башымны ашагъы эпдирип, къоюн дефтериме, 
бир шей язмасам да, къалемимни ойната берип, насылдыр шекиллер 
чызгъалавнен ограшып отурдым. Ара-сыра козь къыйыгъындан дигер - 
лерге козь эттим. Ама месуль кятибимиз Мамаджан Ниязовичнипъ аре- 
кетлери ничюнднр мапъа худжур корюнди. О, мына-мына устюме 
атыладжакъ адамгъа бенъзеп мапъа серт-серт бакъмакъта. Ичинде 
къайнагъаи итнразларыны юзюнден, козьлеринден сезип турам. Лякин 
‚ озюмни сыкъмайым. Эбет, о да «Коммуна» колхозыпыпъ бизге къом- 
шу, дигер къышлагъындан. 

Эски креслода ярысына къадар батып отургъан Мурат Гъаниевич 
козьлюгини чыкъарып, эвеля козьлерини уфкъалады, сонъра баягъы 


21 


а агъаргъан сачларыны чыплакъ тёпесине кетирип ер- 

у а кимде насыл суаллер бар? — деп сорады, о маса башында- 

Ни рни бирер-бирер козьдеп кечирген сонъ. Ич биримизнииь 
яҡьмады. Редактор суалини текрарлады. 

— Мумкюн олса, бир-эки агъыз айтайым, — деди редакториынъ 
сол тарафында биринджи отургъан Мамаджан Ниязович. 

— О да не?— деди Мурат Гъаниевич шакъа тарзында.— Летучка- 
да месуль кятиб чыкъып бир фикир айтмаса, о насыл летучка олды. 
Сиз штаб башлыгъысынъыз. Къана буюрынъыз! 

Мамаджан редакциямызнынъ яш хадимлерииден бириси. Универ- 
ситетни менден эвель битирди. Узунджа бойлу, хош корюмли, къувур- 
чыкъ сачлы йигит. Кийинювге зияде дикъкъат эте. Сюйрю бурунлы 
къара потиклери эр вакъыт йылтырайлар. Бир ерине тоз къондырмай. 
Вёрстка куню басмаханеге киргенде вёрсткаджыдан узакъта турып 
лакъырды эте, четте турып эмир бере. Ишчилер онъа «стиляга» лагъа- 
бы къойгъанлар. Бабасы колхоз анбарында мудир. Аллы-такъатлы аиле- 
нинъ огълу олгъанындан, озюни джыйнакълы тутмагъа севе. Бир де 
бир :якъын досты олгъаныны бильмейим. Эр вакъыт пайнозю юре. 
Къызларнынъ ич бирисини бегенмей. О хусуста лакъырды биле ачмай. 
Озюни ишкир, иш ичюн джанкуер этип косьтермеге тырыша. Эр шейге 
бурнуны сокъкъан адети ичюн кимерде тенбие ала, ама инатлыгъыны 
ташламай. Озони бутюн вакъыт акълы сая. Мурат Гъаниевичнинъ 
шимдин: «Летучкада месуль кятиб бир фикирлер айтмаса, о насыл ле- 
тучка ола билир» деген сёзлери онъа «таякъ» экенини анъламады. 
Аксине, «Сиз штаб башлыгъысынъыз» дегени ичюн къабарып ерниден 
турды, быджагъынынъ огюни къапатып, садефлерини кечирди. Бу 
арада манъа маъналы бакъты. Мунм бир янъылыкъ айтаджакъ кибн 
ресмий суретте сёзге башлады. 

-- Урьметли аркъадашлар! Летучка журналистлер ичюн, редак- 
ция хадимлерн ичюп меарет мектеби хызметини корьгенини эпимиз 
билемиз. Буны бир даа хатырлаткъапынъыз ичюи, Файзулла Джами- 
лович, сизге тешеккюр! Сёзге чыкъкъан меслекдеш достларымызнынъ 
макет япувны яхшылаштырмакъ, газетанынъ корюнишини кеттикче 
дюльберлештирювге баш ёрмакъ зарурлыгъы акъкъында фикирлерини 
догъру таныйым. Бу иш манъа багълы экенинин анълайым. Мен сизлер- 
нинъ дикъкъатларынъызны башкъа бир меселеге — журналистиннъ 
этикасы меселесипе джельп этмек истейим. Файзулла Джамплович, аз 
къалды, «Тыршавлы тымар машиналары» серлевалы макъалеге шах 
эсер дей язды. Заныма къалса, яш журналистиинь орта дередже, эбет, 
эбет, орта севиеде, язылгъан макъалесини бу къадар юксекке котерип, 
къабартып макътамакъ муэллифнинъ файдасына олмаз. О, акъикъатен, 
мен энди бойле дереджеге етишкеним, деп тюшюне биле. Бу — меселе- 
пинъ бир джеэти. Экинджи тарафы шунда кн, Бакирджан макъаленинъ 
фактларыны яхшы тешкермеген, экинджи дереджели адамларнен ко- 


рюшнп, субетлешкен... 
Месуль кятибнинъ сёзлерине артыкъ чыдап оламадым. Отургъан 


еримден: 
— Ботен лаф, ифтира! — деп юзюне тикильдим.— Мисаллернинь 
эписи эсаслы, корюшкен адамларым акъикъий. Керек олса... 
-- Қъызышманъыз, Бакирджан!-- агъыр табиатлы Мурат Гъание- 
вич мапъа бакъып, элипдеки къарындашыны маса узерине тыкъ-тыкъ 
урды. Сонъра, девам этинъиз, дер кнби, меъсуль секретаргъа башы- 


нынъ арекетинен ишарет этти. 

-- Урьметли редакторымыз айткъаны киби, шимди къызышувнынъ 
файдасы ёкъ, достум. «Эль агъызына элли аршын без етмез» деген 
лаф бар. Макъаленъиз газетада дердж олунгъан купьден бери колхоз- 
нынъ бутюн къышлакъларында лаф къайнай. Ренс кезинтиден къайт- 
къан сонъ меселе башкъа ренк ала биле...— О бойле дегенде, бир 
манъа, бир редакторгъа бакъып алды. — Сиз о адамнен корюшип, 

лакъырды этмедипъиз. Реис исе меселенинъ бутюп инджеликлерини 
бильген, анълагъаи адам. Опынъле мытлакъа корюшмеге, фикирлеш- 
меге борджлу эдинъиз. Газетада ондап сонъ чыкъыш япылгъан олса... 
Бир шей даа. Редакциямызда бу колхозда осип буюген, окъуп илим 
алгъап учь адам чалышамыз. «Коммуна» колхозынынъ шурети, ша- 
ны — бизлернинъ шанымыз-шуретимиз дегильмих2 Сизинъ япкъа- 
ныпъыз «Чыкъчыкъ балабан ювасындан чыкъкъан да, ювасыны беген- 
меген» киби олып чыкъа. Демек истегеним шу ки, эр бир хадим жур- 
налистика этикасына риает этмек, зенаатыны шерефлендирмек, онъа 
леке тошюрмемек керек. 

Месъуль кятибнинъ давалы сёзлерине эсаслы джевап бермек 
икһтидарына саип олгъапым алда, сусып отурмагъа джесарет тапа 
бильдим. Чюнки шаматаларгъа аджет ёкъ эди. Бойле ошеклерни, бош 
лакъырдыларны Мурат Гъаниевичнипъ озю такъдирлемей тургъан. 

Нуткъыны битирген Мамаджан Ниязович ерине ‘отурды. Редактор 
этрафына бакъынды. 

— Даа айтаджакълар бармы? — деп сорады, лякин джевап бекле- 
мей, летучкагъа екін чекювге киришти. Мурат Гъанневичиинъ вазиети 
енгиль деғиль эди, чюнки этрафында эсли-башлы журналистнинъ тек- 
лифини акълы таныгъанлар ве онынъ фикирине къаршы чыкъкъан 
месъуль кятиб отурмакъталар. ?Экисининь де лафында насылдыр 
акъикъат аляметлери бар. Лякин секретарь бираз чалылар арасына 
алып къачты. Меселе тап о таъриф эткен къадар муреккеп дегиль. 
Редактор бир тыныш сусты, сонъра сёзюни обзорджынынъ фаалиетине 
къиймет кесювден башлады.— Догърусыны айтсам, бугуньки таълиль- 
ни бегендим. Обзор бойле олмакъ лязим. Яшларымыз, бу джумледен, 
Бакирджан ве Мамаджан Ниязович обзорларгъа насыл азырлангъаны- 
ны огренселер ярамай олмаз. Газетанынъ афта девамында чыкъкъан 
санлары этрафлыджа таълиль этильди, кемиги-кемиктен, эти-эттен айы- 
рылды. Иште тешеббюсчилик косьтерген, озь узерлеринде чалышып, 
муим макъалелер язгъан хадимлеримиз яратыджылыкъ ёлунда баса- 
макъ-басамакъ юкселеяткъанлары акълы суретте къайд олунды, янъ- 
лышлыкълар догъру сечильди. Оларны тюзетмек окъуйыджыларымыз- 
гъа меракълы ве дюльбер яраштырылгъан газета чыкъарып бермек — 
эпимизнинъ, бутюн коллективнинь вазифеси. Буны бизден район 
партия тешкиляты, эр бир абунеджи талап этмекте. 

Мурат Гьаниевич токъталды. Огюндеки газеталарны ве кягъыт- 
ларны къарыштырды, олар арасындан бир конверт тапып, элине алды. 

— Базы аркъадашлар,— о сёзюне девам эттип, — газетаны ойле- 
бойле этип чыкъарсакъ, етер даа, омюри бир куньлик газетанынъ мате- 
риаллары ичюн о къадар баш ёрмакъ шартмы, деп тюшюнелер, гьалн- 
ба. Ойле тошюнгенлер янълышалар. Газетанынъ буюги-кучюги олмай. 
Оларнынъ эписининъ материалларыны азырлавгъа бир сой талап 
кьоюла. Фена материалларны, о истер район газетасында басылсын, 
истер меркез газеталарында, кимсе окъумаз. Оны азырлагъан хадимге 
дарылыр. Ойле экен, редакциянынъ эр бир хадими, редакторындан та 
машинисткасына баргъандже, озюнде юксек месьулиет сезмеге бор- 
джлу. Биз газетада басылгъан эр бир сёз, эр бир джумле ичюп ме- 
съульмиз. Бизим газетамыз — районнынъ кузьгюси. Онда эмекдарлар- 
нынъ яхшы ишлери, истисалдаки илернлер, адамларныцъ мувафакъиет- 
лери косьтерильмек, иштеки къалпазанлыкъларнынъ, эксикликлернинъ, 
козьбоявларнынъ устьлери ачылмакъ керек. Журналист бу меселелер- 
ни котергенде, ортагъа проблемалар къойгъанда, яни окъуйыджылар- 
нынъ укюмине бергенде, партиявий позицияда турмасы, Мамаджан 
Ниязович дегени киби, журналист этикасына риает этмеси, къатий гғлик 
косьтермеси шарт. Бу алда язылгъан эр бир материалны окъуйыджы, 
партия, совет ве ходжалыкъ тешкилятлары анълар ве онъа догъру 
къиймет кесерлер. 

Редакторымызнынъ бизге бойле назарий изаат бермегени баягъы 
вакъыт олгъан эди. Бугуньки эки тюрлю фикирнинь, азачыкъ олса да, 

о „бойле ел тутмагъа оны меджбур этти. О, къызышмайып, 
) урлы сейленди. Эпимиз, мектепте имля дерси кечеяткъан талебелер 
киби, чым-чырт отурдыкъ, кимерде къоюн дефтерлеримизге базы 
къаидлар яптыкъ. 

Мурат Гъаниевич козьлюгини бурунынынъ оюкъ ерине ерлештир- 
ди, конверт ичерсинден дёрт буклю мектюнни чыкъарып эпимизге кось- 
терді. 

— Соньки вакъытларда редакциямызгъа бойле мектюплер келе 
башлады,-- деди о.— Газетанынъ абунеджилерн, адий окъуйыджыла- 
ры, мутехассыслар, ходжалыкъларнынъ ве ндарелернинъ реберлери 
газетамыз санфелеринде козьге чарлкьан янълышлыкълар, тузсыз ма- 
териаллар, «тишсиз» тенкъидлер акъкъында язалар. Озьлери муим 
мевзулар теклиф этелер, адреслер косьтерелер. Бу нокътаи назардан 
бакъылгъанда, Бакир Хайреддиновнынъ «Тыршавлы тымар машинала- 
ры» адлы макъалеси, зан этсем, озь вакъытында, эсаслы язылгъан 
макъале олды. Эбет, тенкьнд сары ягъ дегиль ки, тамагъынъа илиш- 
мейнп кечип кетсин. Лакъырды оладжагъына шубе ёкъ эди. Колхоз 
районда илери ходжалыкъ, реиси урьметли адам. Лякин ойле деп, 
эксикликлерге козь юмсакъ, видждан иши олмаз. Заныма къалса, 
Файзулла Джамиловичнинъ теклифини такъдирлемек керекмиз. 

Акъикъатны айткъанда, макъалем летучкада бу къадар шамата 
чыкъмасына себеп оладжагъыны, меселенинь бу дередже джиддий 
олып чыкъаджагъыны акъылыма биле кетирмеген эдим. Мушавереден 
сонъ редакция софасына чыкъкъанымызнен, месъуль кятиптен гъайры 
хадимлернинъ эписи элимни алып, тебрикледилер. Менпим къафамда 
исе илериде оладжакъ муим ишлер акъкъындаки фикирлер толу эди. 

«Қолхозныны бутюн къышлакъларында лакъырды къайнай». 
Месъуль секретарь Мамаджан Ниязовичнинъ летучкада, эр кес огюн- 
де айткъан бу сёзлерн аля къулакъларымда чынълайлар. Чыпълайлар 
демек аз, юрегимни къыйнайлар, азаплайлар. Насыл лакъырдылар 
къайнай, колхозджылар не айталар аджеба? Юрегимде бойле дуйгъу 
пейда олгъанындан бери раатлыгъымны текмиль джойдым, бунъа эсас 
бар эди эльбетте. 

Биринджиде, газетада бойле джиддий тенкъид якъын вакъытта 
басылмагъан эдн. Онынъ месъулиети агъыр. Экинджиде, озюм яша- 
гъан колхоз, районда илери ходжалыкъ деп нишангъа алынды. Ренс 
элини не якъкъа узатса еткен, сёзю эр кеске отькен адам. Онынънен 
корюшип лакъырды этмек къыйын олур. Эр алда, мен бу корюшюв- 
лерге азыр турмакъ кереким. | 52: 

Бугунь базар куню олгъанындан, адамлар иле корюшмек, «къай- 
найяткъан» лафларны озь къулагъымнен ишитмек, темелини анъла- 
макъ макъсадынен бригадаларгъа бармакъ къарарына кельдим. Аде- 
ти узре, зияретим Ахмад мыйыкънынъ бригадасындан башланды. Уйле 
маали якъынлагъанындан ава адден зияде сыджакъ олды. Тереклер- 
нинъ япрачыкълары биле тепренмейлер. Зерре къадар ель ёкъ. Шипан- 
гъа кеткен ёл четиндеки памукъ занында бир къач къадын ве къыз 
памукъ тереклерининъ тёпелерини чеканка япалар. 

Памукъ берекетини чокълаштырувда, къутучыкъларнынъ ириле- 
шюви ве эрте-ярыкъ ачылувында чекапканынъ файдасы пек 
буюк. Керчек, шимди муим агротехника тедбири эсап этильген бу 
янъылыкъны алимлер дегиль, адий бир къадын кешф эткенини эр кес 
бильмей. О къадын аля сагъ-селямет. Будённыйнынъ отрядынен бир- 

ликте Орта Асияда басмачларгъа къаршы курешкен. Экнсининь ян- 
янаша отурып чыкъкъан суретлерини озь козюмнен корьдим. Акъай 
урбасы кийип, ат устюнде эркеклер киби дженк эткен, джесюрлнк кось- 
терген. ГПУ-да алякъаджы олгъан. Республиканынъ ильк комсомол- 
ларындан бири. Районымызда оны бильмеген адам ёкъ. Роза апа На- 

зирова. Иттифакь микьясында хусусий нефакъа ала. Онынъ джесюр- 
ликлери акъкъында газетамызда къач керелер озюм левха, репортаж, 
хатырлавлар яздым. Энди тарих олгьан чокъ веснкъаларнен таныш- 
тым. Дейджегим, Роза апа о девирде Дангъара къышлакъ Советинде 
реис экен. Вакъиа дженктен эвель олып кечкен. Бильгенинъиз киби, о 
девирде эр иш ат иле ола экен. Роза апа куньлернинъ биринде атына 
минип, памукъиынъ вазнетини козьден кечирмек ичюн памукъ тарла- 
ларына кете. Бригадаларда булуна, адамларнынъ алыны-хатирини со- 
рай, янъылыкъларнен пайлаша. Колхознынъ илери бригадасына бар- 
гъанда аттан тюше ве тарла бою кезип, бригадир иле субетлеше. Ат 
Роза апагъа ойле алышкъан ки, онынъ джюгенини бойнуна къойса, 
артындан келе бере экен. Олар памукъ гурьдели оськен ерде токътап, 
тарлагъа назар ташлагъанда Къашкъа бойнуны узатып, бир къач 
памукъ терегининъ пытакъларыны узип ашай. Буны абайлагъан бри- 
гадир шаматалап башлай. «Эр бир осюмликни баарьден бери бала ки- 
би бакътыкъ, эвлядымыз киби охшап осьтюрдик. Энди къутучыкълар 
ачылайым деп тургъанда, атынъыз не къадар берекетни гъайып этти, 
Роза апа!» деп агълай яза. Роза апа оны тынчландырмагъа тырыша, 
бригадир керчектен ачувлана, сонъундан бу акъта реиске шикяет эте. 
Апа, Къашкъа ашагъан осюмлик тюплерин, эгер олар дигерлеринден аз 
берекет берселер, етишмемезликнн пешин паранен одемеге сёз бере. 
Къашкъа пытакъларыны ашагъан памукъларнынъ осюви токътай, бой- 
гъа кетмей, къутучыкълары ирилеше ве башкъаларындан эрте ачыла, 
юксек берекет берелер. Бойлеликле, чеканка деген тедбир дюньягъа 
келе. Бу ишни эвельде теджрибе участкаларында сыпап бакъалар, 
къави инам асыл олгъан сонъ, язнынъ сонъунда эр ерде бу тедбирни 
омюрге кечирелер. Шимди тарлаларда эсапсыз чеканка машиналары 
‚ чалышмакъталар. Роза апа чеканканынъ иджаткяры сыфатында шаа- 
детнаме алды. Онъа бу ишни ичюн мукяфат берильди. 

Къызларнынъ арекетлерини корьгенимнен хаялымдан шу вакъи- 
алар кечтн. Уйлелик ашкъа чыкъмагъа тедарикленген къызлар меним 
тарафыма бакъып, нелердир сёйлеп, шахылдап кульдилер. Эллерини 
салладылар. Мен оларнынъ сёйлегенлерини, не себептен кульгенлерини 
анъламасам да, элимни саллап, селямлаштым. | 

— Иш къолай олсун, гузеллер! 

. — Сагъ олунъыз, Бакир агъа, хош кельдинъиз! 

— Сагъ олунъыз, татлы тиллер! — деп шакъалаштым мен. Брига- 
да къызлары арасында, джесаретли, лафкъа кямиль Муневер дёрт- 
беш адым огге чыкъып, манъа мураджаат этти: 

— Бакир ака, шипангъа кетесинъиз гъалиба. Бизлерни озюнъизге 
аякъдаш этесинъизми? 

-- Джап къурбан, кьызлар!-- дедим мен ве токъталып, оларны 
беклеп турдым. 

Чокъ кечмеден къызлар зый-чув олып янымда пейда олдылар. 
Базылары эллерини узатып селямлашты, утанчакъ сойлары башлары- 
ны текяран къакъытувнен кнфаетлендилер. Къызларнынъ эллери, ур- 
балары шыралы, устьлери тозлу, онъа бакъмадан шенъликлерини, 
шакъийликлерини ташламайлар. Муневер озони манъа якъынджа тут- 
магъа арекет эте, устюмдекн урбамны козьден кечпре ве кимерде козь- 
леримнинъ ичине къыскъа назар быракъа. 

Мен Муневерин балалыкъ чагьындан билем. Раъметли Мемет 
агъанынъ ялынъыз къызы. Языкълар олсун ки, бабасы эвлядынынъ 
ферасыны корип оламады. Колхознынъ намлы тракторджысы бундан 
дерт-беш йыл эвельси къазаланып хастаханеге тюшти. Трактор устюн- 
де арыкътан кечеяткъанда, арт копчегининъ кочери сына. Мемет агъа 
отургьычындап сувгъа йыкъыла, янбашлап авдарылгъан тракторнынъ 
астында къала. Сол къабургъалары, белькемиги сына. Ёлда тесадю- 
фен расткельген адамлар бу алны корип, ярдымгъа ашыкъалар, чаре- 
леп, трактор астындан оны чекип чыкъарып, хастаханеге алып кетелер. 
Хирурглар бутюн чарелерни корелер, операция беш бучукъ саат девам 

эте, лякин джаныны къуртарып оламайлар. Кемиклери зияде эзильгеп- 
лер. Джигери де парча-кесек олгъаи. Эртеси купю уйле авгъан сонъ, 
Мемет агъаны дефи эттилер. Къадыны Фатма апте бир къач керелер 
сыкъылып айынды. Эмшире къыз онынъ янындан кетмеди. Бичаре къа- 
ра язылынынъ эсини кетирип турды. Муневер «Бабачыгъым, азизим, 
бу эткенинъиз недир? Бу къаза сизпи къайдан булды. Бизлерии ничюн 
ташлап кетесинъиз» деп фигъан къопаргъанда, агъламагъан адам къал- 
мады. Ташюрек эркеклер биле джеблеринден пошуларыны чыкъарып, 
козьяшларыны сильднлер. 

Шимди, Муневерни корьгенде, козьлеримнинъ огюнде о куньки 
мудхиш манзара джанланды. Юрегим сызлады. Къызны эркелемек, 
охшамакъ истедим. Лякин янымызда башкъа къызлар да олгъаныны 
корип, озюмни туттым. 

Муневер... машалла санъа, къардашым.? Оськен, етишкенсинъ. 
Адынъ озюнъе пек мунасип. Козьлеринъ, юзьлеринъ муляйимлик, эйи- 
лик нурлары, шавле сачып туралар. Бакъышларынъ къальблерни ру- 
шенлендире, къальбке сыджакълыкъ багъышлай. 

«Тааджипли шей, — деп тюшюндим озь башыма.— Бу вакъыткъа- 
дже насыл олды да, мен бу къызнен сыкъча корюшмедим? Эй, сени 
йыллар! Кельди-кечтинъиз, дуймадым биле. О заманда корьген Му- 
неверим бумы экен?!» 

Хаялларым ойле авалендилер кн, озюмни бугунь бу ерге тенкъи- 
дий макъаленинъ такъдирини тюшюнип дегиль, Муневерге севги изъар 
этмеге кельген киби дуйдым ве тез-тез фикирлеримии топладым, субет 
ичюн мевзу тапамагъанымдан, къызлардан ал-хатнр сорадым. 

— Сонъ, дюнья дюльберлери, кейфлеринъиз, ишлерипъиз насыл, 
яхшымы? 

— Э, Бакирджан ака,— деди Муневернинъ досту Салима, — сиз 
сораманъыз, биз айтмайыкъ да! 

-- Хайыр ола, орталыкъта не бар?--«кернинь арагъаны — эки 
козь», — деп тюшюндим деръал ве лакъырды озь-озьлюгинден тапылды. 

— Бизлер, бригаданынъ бутюн къадынлары-къызлары газетада 
басылгъан макъаленъизни окъуп, джан-юректен къувандыкъ. «Шукюр, 
памукъчыларнынъ дертлерини, тюшюнджелериші анълагъанлар да бар 
экен» — дедик. Апда, язылгъан меселелерини музакере эттик. Арамызда 
механнзаторлыкъ курсына окъумакъ ичюн авесли сойларымыз биле 
тапылды. Уйлелик емек вакъытында макъале хусусында Ахмад акагъа 
агъыз ачып, белягъа огърадыкъ. Чырайларыны сытып, эпимизни сус- 
тырды. Қъызларгъа ойле лафазанлыкъ ярашмай,-- деп джекирекле- 
ди.— Айыптыр. Эдепсиз олманъыз. О макъаленинъ, оны язгъан Бакир- 
джаннынъ алыны реис кельген сонъ корерсинъиз». 

— Я башкъалар насыл фикирделер?— дие меракъландым мен. 

— Эр кес сизни алгъышлай, макъаледеки фикирлерни догъру та- 
ныйлар, — дедилер къызлар бирагъыздан. 

Макъалеге алякъадар бу яшлар иле ильки субетим къач куньден 
бери къафамны ёргъан шубэ думаныны бираз дагъытты, юрегимде 
башлагъан ишимнинъ догърулыгъына ишапчым къавилешти. Эвден 
чыкъкъан вакътымда Ахмад аканен корюшмек, онынъ макъалемдеки 
фикирлериме мунасебетини бильмек ниетинде эдим. Шимди о ниетим- 
ден вазгечтим. Дигер бригадаларгъа бармакъ, о ердеки колхозджылар 
иле субетлешмек къарарына келип, къызлар иле сагълыкълаштым. 

— Айдынъыз, гузель къызлар, корюшкендже сагълыкънен кьа- 
лынъыз! 

Къызлар меним бу апансыз арекетиме, шубэсиз, тааджиплендилер. 
Муневер ёлумны кестирип, яры джильве, яры языкъсынувнен: 

— Шипангъа бараджагъым деп, бизлерни алдаттынъыз, ойлеми?— 
деди манъа.— Юрюнъиз, Бекир агъа, бизлернен уйлелик ашкъа бую- 
рынъыз! 

— Сагъ ол, Муневер,— дедим мен миннетдарлыкънен,— сагъ олу- 
нъыз, къызлар! Бираз ишим бар, ашыкъмасам, олмайджакъ. 

-- Ва-а-й, языкы-- Къызларнынъ хош бу сёзлери къулагъымда 
чынъладылар. Мен сол тарафтаки тар, лякин терен арыкътан атлап, 
къомшу бригадагъа догъру ёл алдым. Бир къач адым аткъан сонъ, че- 
внрилип артыма бакътым. Муневер мени муляйим бакъышнен озгъар- 
гъаныны сечип, къальбимде йымшакълыкъ пейда олгъаныны гизлеп 
оламай, онъа элимин салладым. 

Қъышта юрьген араба копчеклери астында оюлгъан топракъ ёлда 
яз чиллесинде тобукътан тоз ола. Куннинъ араретинден адден-ашыкъ 
къызгъан тоз къабара, шингеилик киби ола. Бойле вакъытта бу ёлдан 
машина кечсе, тунчыкъ авада тоз думаны юксекке котерилип, яваш- 
яваш этрафкъа даркъай, гъайрыдан ерге къона. Бу себептен ёл четин- 
де памукъларнынъ япракълары тоз иле орьтюлелер. Ялынъыз трактор: 
лар ёлакъ араларыны гъыдаландыргъанда, ишчи алетлери осюмлик- 
лернинъ тюплерини силькиндирип, тоздан арыталар. Лякин бу темиз: 
лик чокъкъа бармай, онынъ артындан башкъа машина кечсе, бу ал 
кене текрарлана. Ойледже, топракъ ёл четиндекн тарланынъ беш-алты 


ёлагъында осюмликлер кереги киби осьмейлер, бойлары алчакъ, бере- 
кети аз ола. 

Мен тарлагъа козь ташлайым, ама озюм хусуста тюшюнмейим. 
Кок къуббесине бакъам. Ава ачыкъ! Зерре къадар булут ёкъ. Энъ юк- 
сек нокътагъа котерильген кунеш шавлелерини ерге джумертликнен 
текмекте. Шавле сачмай, фурунны къыздыргъан алев киби орталыкъ- 
ны якъа. Хатир ичюн енгильден биле ельчик эсмей. Бойле вакъытта 
торгъайларнынъ, къаргъа ве сыгъырчыкъларнынъ сеслери тына. Бу- 
тюн джанлы варлыкъ талдагъа чекиле, сыджакътан гизлене. Арарет- 
тен къача. 

Бираз ёл юрген сонъ, терлеп башладым. Енъсиз кольмегимнинъ 
дёгмелернни чезип, огюмни ачтым. Тёпеден кунеш къыздыра, ама юре- 
гимде сербестлик ис этем. 

Бараджакъ бригадамнынъ шипанына чокъ узакъ къалмады. Ёл, 
огюмдеки байыр четннден айланып, сагъгъа бурула. Корюнгеи юксек 
сельби ве къарагъач талдасында гизленген шипанда механизаторлар, 
сувджылар, кетменджи ве адий колхозджылар ярым куньлик эмектен 
сонъ раатланалар. 

Арттан келеяткъан машинанынъ сеси ишитильди. Чевирилип 
бакътым. Колхознынъ «УАЗ» машинасы... яваш-яваш кельмекте. Шо- 
фер машинаны юксек чеберликнен айдай, эп бир тоз котериле. Мен 
юрюшни токътатып, ёлнынъ четине чекильдим. Машина янашамда 
токъталды. Тоз ятышкъан сопъ, кабинанынъ сагъ къапысы ачылды, 
колхоз ренсининъ башы корюнди. Онынъ адети ойле: тарлаларны ай- 
лангъан вакъытта башыпа хасыр шляпасыны, устюне беяз индже кос- 
тюмини, аякъларына къонъур парусина чызмаларыны кне ве «УАЗ»- 
гъа минип торе. Хасыр шляпа ве беяз костюм, фикиримдже, оны ку- 
нештен къорчалай. Парусина чызмаларнынъ икмети буюк. Аякълары 
терлемей ве ашалмай. Ренснинъ экинджи енгиль машинасы да бар. 
«Волга». Янъы чыкъкъан сою. Оны ходжалыкънынъ бутюн пытакълар- 
ыны инкишаф эттпрювдеки къазанчлары ичюн Москвадан, Бутюнитти- 
факъ халкъ ходжалыгъы сергисинден бердилер. Ама топракъ ёлларда 
«Волга»нен юрмей. Районгъа, яхут областкъа топлашувларгъа, пленум, 
я да сессияларгъа чагъырылгъанда, онынъ арт больмесининъ сагъ 
отургъычында яслана берип кете. 

— Ел болсын, Бекирджан, ёл болсын! — деди репс сагъ аягъыны 
баскъычкъа къойып. — Раатлыкъ куню, бойле сыджакъта бу ёл- 
ларда не араштырасынъ? Эвде, салкъында, китап окъуп ятмай- 
сынъмы? 

Мен индемедим. Тесадюфий бу корюшюв, догърусыны айтсам, ме- 
ни эвеля бираз къолайсыз алда къалдырды. Исмат ака шакъа эттими, 
джиддий сёйледими, анълап оламадым, Реис буны дуйды. 

— Отур. Елумыз бир, гъалиба, — деди о, машинанынъ арт къапы- 
сына ишмар этип. 

Чабикликнен камзолымны дегмелеп,. урбаларымны тертипке кети- 
рип, машинагьа кирдим. Мукъайтлыкънен арт отургъычкъа отурдым. 
Исмат аканынъ кенъ омузлары, тыраш этильген къарпыз шекилли ба- 
шы огюмни бутюнлей къапата. Елны, этрафны корьмек ичюн бойнум- 
ны соза берип, онынъ омузлары устюнден тышкъа козь ташлайым. 
Экимиз де индемеймиз. Шофер йигит моторнынъ газыны арттырып, 
сурьат алетини къыбырдатты. Машина еринден акъырындан къозгъа- 
лып, огге орип башлады. 

Исмат ака, менн, бутюн аилемизни яхшы биле. Бизлер бу къыш- 
лакъкъа кельген йылымызда о дженкте экен. Фашистлер узеринден 
гъалебе къазанылгъандан бир йыл сонъ кельди. Ордуда офицер ол- 
гъан. Польшаны, Венгрия ве Чехословакияны душмандан азат этювде 
джесюрликлер косьтерген. Ходжасы муаребеде экенде, къарысы ше- 
эрге кетип, анда башкъасына ходжагъа чыкъкъан. Экинджи ходжа- 
сындан да бала корьмеген, эвлятсыз яшай экенлер. 

Къадынынынъ бу хасиети Исмат аканы пек ынджыта. Қойнинъ 
ихтияр адамлары онынъ гонъюлини котермеге тырышалар. 

— Сен, Исматджан, кһасеветленме,-- дейлер онъа. — Дженктен 
сагъ-эсен, мученъ бутюн къайтып кельгенинъе шукюр эт.— Қъыш- 
лагъымызда санъа ляйыкълы къадын тапылыр. Сен тюзгюн бичимли, 
ишкир, эр шейге акъылы еткен, адамсынъ. Сенинъ кибисине ходжагъа 
чыкъмайып, кимге чыкъаджакълар? Сабырлы ол, келишикли къадын- 
гъа озюмиз къудалыкъ этермиз. — Қһартлар дегенлерини ерине кети- 
релер. Исмат аканы, ходжасы дженкте эляк олгъан, намуслы, Исмат 
акагъа бенъзеп оксюзликте оськен Маликагъа нишанлайлар. Шимди 
реиснинъ эки огълу, бир къызы бар. Оларнынъ уйкени институтта, ди- 
герлери орта мектепте окъуйлар. Бизлер Исмат аканынъ балаларынен 
берабер осьтик, буюдик. Бабам иле Исмат ака достлар. Дженктен сонъ 
агъыр йылларда кьоранталарымыз даа зияде достлашты, якъынлаш- 
тылар. Эр иште бири-биримизге ярдымлашамыз, бар шейлеримизни 
болюшемиз. 

Дженктен къайткъан ильк сенеде Исмат аканы памукъчылыкъ 
бригадасына башлыкъ танн эттилер. Адамларнынъ хатирини тапмакъ 
ёлларыны бильген, олар иле агъа-къардаш киби чалышкъан Исмат 
ака эки йыл девамында бригаданы юксек берекетли бригадалар сыра- 
сына къошты. Қолхозджылар куньделиклерипе дегерли захире, пара 
ала башладылар. Сонъра Исмат ака памукъ къабул нокътасында къа- 
булджы, малшнас, уйкен инженер олып чалышты. Онынъ иш юрюти- 
джилик теджрибесини, кескин зеиплигини козь огюне алып, Ташкентте 
ходжалыкълар ичюн реберлер азырлайыджы учь йыллыкъ окъувгъа 
ёлладылар. Окъувны мувафакъиетле битирген Исмат ака биринджи 
йылындан ишке буюк севги ве гъайрет иле киришти. Колхоз пек буюк 
дегиль, лякин техниканынъ озю де ёкъ дереджеде эдн. Олгъаны-ола- 
джагъы бир трактор ве бир бучукъ тонналыкъ машинасы, колхознынъ 
бутюн техникасы шулардан ибарет эди. Ер сюрюв, памукъ, захнре 
сачув, ёлакъ араларыны ишлев, етиштирильген берекетни джыюв, та- 
шып, девлет анбарларына теслим этюв огюзлернен, атларнен ола. 
Къадынлар-къызлар, осьмюрлер — эсас къувет сайыла эдилер. 

Эбет, колхознынъ о йыллардаки вазиетинен шимдикиснни къияс 
этмек ич мумкюн дегиль. Қолхоз къышлакълары негизден депъишти. 
Эвельки бир колхоз еринде бугунь эки бригада деерлик иш алып бара. 
Бир колхоз къышлакъларында он эки бинъ эали яшай. Меркезий къа- 
сабаны шеэрден айырып оламазсынъыз. Сыра-сыра енъи эвлер, базы- 
лары эки къатлы. Эр бир аиледе енгиль машина, мотоциклет. Ёллар 
асфальт, таш тёшели. Почта, хастахане, телефон станциясы. Мектеп- 
лерни, бала багьчаларыны сайып отурмакъ шарт дегиль. Буларнынъ 
эписи -- колхознынъ зенгинлигини, адамларнынъ ишкирлигиии, хо- 
джалыкъ реберининъ тешеббюсчилигини, тешкилятчылыгъылы исбат 
этелер. 

Мен реис иле арамызда лакъырды не хусуста оладжагъыпы тю- 

шюндим. Инсаниет нокътаи назарындан бакъылгъанда, озюмни реис- 
нинъ алдында бираз къабаатлы саям, видждан азабы чеккен киби олам. 

Сюкюнетни Исмат аканынъ озю бозды. 

— Хош, Бекирджан, ахвал Къандай?— Қъышлакъта озюмизнин»- 
килерден башкъа, адымны ялынъыз Исмат ака татарджа айта. Баш- 
къалар яшлыгъымдан Бакирджан деп алыштылар. Бунынъ меним 
ичюн бир тюрлю худжурлыгъы ёкъ. Эр кес озюне къолай кельгенини 
айта.-- Бабанъ, ананъ, къардашларынъ яхшылармы? Бир афта Азер- 
байджанда булунып къайттым, бабанъны сагъындым, ама чокътан 
бери корип олмайым. 

Бойле дегенде, ренс кендисини бираз сол якъкъа бурып, башыны 
манъа чевирди. Мен джиддий лакъырдыгъа азырландым, «уджюм» 
беклегеним себебинден, озюмни сыкъмадан отурам. Къальбимде бир- 
ден джыллылыкъ пейда олды. Ренснинъ козьлеринде меръамет уч- 
кьунларыны сечкен киби олдым. Субетдешимни бурулып отурувдан 
азат этмек макъсадынен сол къапы якъкъа джылышып, шофёр отур- 
гъычынынъ аркъалыгъына тирсегимни таяп, юзюмни репске чевирдим. 

— Рахмат, Исмат ака! — дедим мен сербестликле.— Шукюр, ях- 
шылар. Бабам сизни сеферден даа къайтмадымы экен деп, бу кунь- 
лерде бир къач кере сорады. 

Ренснинъ козьлери ийлекярджасына къысылдылар. Елны конде- 
ленлеп тургъан арыкътан машинаны онъайтсыз кечирген шоферге да- 
рылгъан киби бакъты. Шофёр аст дудагъыны тишлеп, къабаат ишле- 
ген яш бала киби: і 

— Багъышланъыз, абайламадым,-- деди. — Сувджылар якъында 
бу ерни къазгъангъа бенъзейлер. Эки кунь эвельси ер тегиз эди. 

-- Эвельде ёкъ олса, козьлеринъ шимди ерлеринде эдимн?-- деди 
ренс.— Айдавджы эр тесадюфке азыр турмагъа борджлу. Бу дакъи- 
къада, нлерн колхоз реиси нле районнынъ мешъур языджысынынъ 
аятлары сенипъ къолупъда экенине акъылынъ етеми? Олар ичюн меъ- 
сульсинъ, йигит! Буны хатиринъдеи чыкъарма. Догъру айтаммы, Бе- 
кирджан? 

Исмат ака акъикъий уста, тертипли адам. Шофернинъ абайсыз- 
лыгъы саесинде машпинанынъ силькиновипден файдаланып оны ве ме- 
ни яхшы этип тазирледн. Онынъ неге ёргъаныны шу дакъикъада сез- 
дим. Бойле дегенипе коре, юзюме бир шамар яндыргъан олса, ынджын- 
маз эдим. Лякин, ипдемей, сусып отурам. Исмат ака буны анълады. 
Лафыны башкъа якъкъа бурды: 

-- Бригадаларнынъ тарлаларыны кезип чыкъкъандырсынъ, эль- 
бетте. Насыл, гузельми? 

Реиснинъ суали джиддий эди. Оны сынав демек де, мумкюн. Юре- 
тиме къулакъ тута. «Қъана, бир тешкерип бакъайымчы, памукъчы- 
лыкъ ишлеринден чакъамы экен! — деп тюшюнедир бельки, — макъ- 
аленъде бизге акъыл огреткенсинъ, ама памукъ къутучыкъларыны 
саймагъа, оларнынъ сайысына коре, алынаджакъ берекет не къадар 
оладжагъына акъылынъ етеми?». Исмат ака манъа айнеджи, сыпав- 
джы козьлерииен бакъты. Бираз бакъып отургъан сонъ, кене девам 
этти: 

— Эбет, къардашым, беяз кягьытны Къараламакънен, топракъ 
ве памукъ тилинден анъламакъ арасында фаркъ буюк. Сизлер газе- 
танһызны дюльбер сёзлернеп толдурасынъыз. Бельки де, «ама да ях- 
шы щей яздым» деп севинедирсинъиз! Асылында зираатчылыкъ сизлер 
тюшюнген киби къолай дегиль. Газетанъыздаки бир такъым хаберлер. 
макъалелер акъикъатпы акс этмей, уйдурма фикирлер олалар. Олариы 
окъув ичюн сарф эткен вакъытыпъа янасынь. 

Ренс меним зытыма зияде басып башлады. Эгер о шимди ялынъ- 
ыз меним макъалем хусусында сёз юрютсе, бельки озюмии тута билир 
эдим, лякин онын?» умумен газетаджылар акъкъында бойле эсассыз 
лакъырды эткепине ачувландым. Машинада экенимизни унутып, джид- 
дий джевап бердим: 

— Исмат ака, сиз бу ерде янълышасынъыз! Бизлер материалны 
дефаларджа ишлеймиз, делиллерни къайта-къайта тешкерип, сонъра 
газетада дердж этемиз. Сиз, газетанъызда меракълы материаллар аз 
дейсинъиз. Бунъа инанмакъ къыйын. Газетаны окъуйлар. Эбет, эр кес 
ондан озюне керек материалны къыдыра. Шимди девир ойле. Газета- 
ны башындан сонъуна къадар окъуп отурмайлар. Телевизор, радио... 
деген шейлер бар. 

Реис лакъырдыны суаль иле башлагъанындан себеп, онъа, эр ал- 
да, джевап бермесем олмайджакъ деп, газетаджыларны муафаза этюв- 
ни бу ерде токътаттым ве памукъ берекети хусусында сёз юрютмек, 
Исмат аканынъ бираз суелине басмакъ къарарына кельдим. 

-- Памукънынъ берекети хусусында сорадынъыз,— дедим давуш- 
ымны йымшатып.— Бу хусуста не демек мумкюн? Берекет фена де- 
гиль. Лякин колхознынъ меджбуриети юксек. Эр бир къутучыкъны 
козь бебеги киби къорчаламакъ, гъайып этмемек керекмиз. Шу ери 
бар ки, колхоз эр сене планыны толдыра. Ама дигер ходжалыкълардан 
сонъ толдыра. Бу, заныма къалса, сизинъ ичюн мунасип иш дегиль. 
Исмат ака, менн багъышланъыз. Бойле къуветли колхоз планыны тол- 
дырувда да огде кетмеге борджлу. 

-- Бакъ сен онъа! — деди ренс, тааджипленип. — Хош... сен не 
теклиф этесинъ? 

-- Қолхозда техникадан кереги киби файдаланылмай. Бу саада 
козьбоявларгъа ёл бериле, — дедим эминликле. 

— А-а. Сен манъа... макъаленъдеки фикирлерни анълатмакъ ис- 
тейсинъ, гъалиба! — деди ренс.— Бу акъта бугунь акъшам партия бю- 
росы ве колхоз идаресининъ къошма меджлисинде лакъырды ола- 
джакъ. Буюр, озюнъ де иштирак эт! Адамларнынъ фикирлерини иши- 
тирсинъ! Керчек, Бекир, о макъаленъ ичюн не къадар пара аладжакъ- 
сынъ? 

Мен реиснинъ не демек истегенини бирден анълап оламадым ве, 
не къадар ола биледжегини тахминен айттым. Ренс дудакъларыны 
къыйыштырды, мыдырданды... 

Реис сёзюни даа битирмеди, меним мийиме иренчли бир шей урун- 
ды. Ачувым чыкъты. Артыкъ лакъырды этмеге кучюм къалмады. Дуй- 
гъуларымнынъ назик теллери узюльген киби олдылар. Шофёрнинъ 
омузындан тюртип, машинаны токътатмасыны риджа эттим. 

Шофер реиске бакъты. О индемеди. Мен къапыны ачып, ерге се- 
кирип тюштим. Эдепсизлик олмасын, дие, реиске сагъ ол айттым ве 
ич бир шейге бакъмай, зан ортасындаки сокъакъ бою тез-тез шипан- 
гъа догъру адымладым. 


6 


Сонъки куньлерде зияде тарсыкъып башладым. Ичимде къуветли 
зиддиет чалкъанмакъта. Янъгъызлыкъ, азабиет ичинде къалгъан адам- 
гъа бенъзеп, бармагъа ер тапамайым. Бенъзим денъишти. Бугунь са- 
ба, юзюмни ювгъанда кузьгюде эследим, козьлерим чукъурлары ичинге 
кирип кеткенлер. Эвде саба аш ашамай биле чыкъып кетем, анам раат- 
сызлана. Акъылына чешит шейлер келе. «Къуршун ярасы тюзелир 
тиль ярасы тюзельмез» дейлер. Акълы сёз экен. Бир тенкъиднинъ се- 
бебнинден нидже достларым менден юз чевирдилер, колхоз реберлерин- 
ден терс сёзлер ишиттим. Булар манъа асыл керек шейми? Бу ишнен 
шу, чокъ бильгили меъсуль секретарь огърашса не олур эди?! Сен 
ренснинь лафына бакъ: «Қъач кумюш пара аладжакъсынъ» эмиш! 
О бунынъле не демек истей аджеба? Қимден-кимден, лякип Исмат 
акадан бу лафны беклемеген эдим. Пек ынджындым онъа. Башындан 
нидже зорлукъларны кечирген бойле мертебели инсан айтаджакъ 
лакъырды дегиль. Ёкъ! Исмет ака янълыша. О, бу сёзлери ичюн пеш- 


ман этер. 
Инсаннынъ омюринде бойле аллар эльбетте, ола. Лякин шимди, 

бу дакъикъада, юрегимдеки кергинлик йымшамасы, къальбимни эзи- 
джи рухий азап деф олмасы ичюн манъа бир къач сёз зарурлыгъыны 
о дереджеде ис эттим ки, эр вакъыттакиси киби, Саламатны корьмек, 
онынъле яп-янаша отурып, дертлешмек истедим. Онынъ гонъюль ко- 
териджи сёзлерини ишитсем, бельки тюшкюнлигим кечип кетер эди. 

Ах, Саламат, Саламат... Сен мени я анъламайсынъ, я да анъламакъ 
истемейсинъ. Меселеге бу тарзда янашмакъ мумкюнми? Къач куньдир, 
онынъле мунасебетимиз ресмий рух алды. Селям берсем, янъы ачыл- 
гъан гуль гоньджесини апъдырыджы дудакъларыны биле къыбырдат- 
май. Башыны зорнен саллап ташлай. Машинкада басылгъан мате- 
рпалларымны чешит кягьытлар арасындан озюм къыдырып тапам. 
Кимер куньлерде, иште олгъанымыз алда, корюшмеймиз. Тек машин- 
касынынъ такъылдысыны ишитем. Бунъа да шукюр, дейим озь-озюм- 
нинъ гонълюмни котерип. Бугунь сабырым текмиль тюкенди. Адам- 
нынъ юреги патлап ольмеси бир шей дегиль. Редакторнынъ узурына, 
зарурети ёкълыгъы себебинден кире бермейим. Меселенинь кетиша- 
тындан онынъ даа хабери ёкъ. 

Ниает, джесаретленип, машинистка одасынынъ къапысыны ачтым. 
Саламат еринде ёкъ. Маса узеринде пытакълары узунджа кесильген 
эки гуль ята. Кучюк оданыпъ ичи аджанп къокъугъа толгъан. «Бу гул- 
лерде насыл икмет бар аджеба» Ничюн бойле яхшы кьокьуйлар? 
Меракъланып оларгъа якъынджа кельдим. Гуль пытачыкъларынынъ 
астындаки кягъытчыкъ узеринде язылы сёзлерге козюм тюшти. 

«Урьметли Саламатхан! 

Меджнунынъызны севги алевине не вакъыткъадже якъмакъ истейсииъ- 
из. Етмедими эпди? Сизинъле джиддий лакъырды этмек ве мерамых- 
ны бильдирмек истейим. Опыпъ ичюн корюшювимизни сабырсызлыкъ- 
ле беклейнм. Мамаджан». 

Козьлериме инанмадым. Япкъан арекетим эдепсизлик, медениет- 
сизлик экенини апъласам да, языларны бир даа козьден кечирдим. 
Қозьден кечирген вакъытымда Мамаджан Ниязовичке ачувым даа зия- 
де артты. Меселе бунда экен де,— деп тюшюидим мен.-- Сонъ вакъыт- 
ларда Саламат озюии менден авлакъ тутувынынъ, селямларымнынь 
джевапсыз къалувыныпъ себеплери мына неде экен! Макъалеге экисн- 
нинъ бир агьыздан менфнй бакьувлары, онынъ дердж олунувына хъар- 
шы чыкъувлары бефтан дегиль экен. Мегер олар арасындаки маъшу- 
къалыкъ аль олгъан». 

Бу янъы дарбе меши даа зияде шашмалатты, гонъюлимни къыр- 
ды. Къызлар пичюн бойле тез тюрленип тура экенлер! Манъа айткъан 
татлы сёзлерини Мамаджангъа да айткъан, опъа да ваъделер берген- 
ми экен? 

Қоридордан аякъ сеслери ишитильди. Мен эеджанымны гизлемеге 
тырышып, тез-тез Саламатнынъ одасындан чыкътым ве къапыны къа- 
паттым. Башкъа одадан чыкъты беллесин деп, къаршы къапыдан чыкъ- 
къан адам олып, тышкъа ёл алдым. Келеяткъан Саламатнынъ озю 
экен. ІОзюнде енгиль тебессюм. Манълайы устюне саркъкъан къыскъа 
сачларыны элинен арткъа сыйпай берип, мени абайламагъан адам ки- 
би, бир шей демей, аджеле янымдан кечип кетти ве одасынынъ къапы- 
сыны къапатаяткъанда, башыны чыкъарып, мапъа бакъты. Тааджипли 
шей! Онъа не олды? Менимнен сакъланджымакъ ойнамакъ не аджет? 

Редакция азбарындаки алма тереги эр сене берекет бере. Язда 
онынъ талдасында отурып, ял аламыз. Шунынъ ичюн терекнинъ этра- 
фына тахтадан даире шекилииде отургъычлар ясадыкъ, мавы боянен 
боядыкъ. Кимерде уйле емегниден сонъ эпимиз, къарылгъачлар киби, 
алма терегининъ этрафында тизилип отурамыз. Бойле раатланувиынъ 
зевкъы ола. Эр кес корьген, ишиткен янъы лакъырдыны, чешит худжур 
вакъиаларны икяе эте. Қимер вакъытларда райкомгъа, я да башкъа 
бир ерге чагъырылмаса, Мурат Гъаниевич де бизге къошула. Шимди 
отургъычта Файзулла ака пайнозю отурмакъта. Эки авучы ичине 
башыны тыкъкъан, нелердир акъкъында тюшюне. 

Меним аякъ давушымны ишнткен мудир кевдесини догърултып, 
башыны котерди. 

-- А-а, бу сизсинъизми, Бакирджан,— деди о.- Кель, отур- 
ынъыз! 

-- Сагъ олунъыз, Файзулла ака,— дедим мен онынъ янашасына 
отурыр экеним.-- Кедерли корюнесинъиз! Хайыр ола! 

— Ёкъ, джаным, бизде кедер чарпсын!— деди о.— Шимдилик 
алемде тынчлыкъ. 

Файзулла ака бойле дер экен, чевирилнп меним юзюме бакъты. 
Айтаджакъ фикирлеринден вазгечти, гъалиба, мени суальге тутты: 

— Бакирджан, мен сизинъ бойле солгъун юрювинъизни бегенмей- 
им. Йигит киши къавий ирадели олмакъ керек. Сиз кунь-куньден со- 
ласынъыз. Быракъынъыз бу адетни! Озюнъизни эльге алынъыз! Сиз- 
ни... башкъа шейлер даа раатсызлай, гъалиба, мен дуям. 

Бу не? Файзулла ака ненин козьде тута аджеба? Ёкъса, Саламат- 
нен олгъан мунасебетимни дуйдымы? Ёкъ, бу мустесна. Менден бир 
шей дуймакъ ичюн арткъач арекет корьгени ёкъ. Я Саламат... Мен 
не тюшюнем я асыл? Къыз бойле шейни башкъасына дуйдырырмы? 

— Бир тюрлю раатсызлагъан шей ёкъ, Файзулла ака, — дедим 
мен озюмни сербестликнен тутмагъа тырышып.— Бираз ёрулдым, гъа- 
либа... 

‚ — Гизлейсинъиз, къардашым, гизлейсинъиз.— Файзулла ака эли- 
ни омузыма къойып йылмайгъан алда, сёзюни девам этти.— Бойле 
меселелер яшлыкъта эр кеснинъ башындан кече. Мени яш олмагъан 
беллейсинъизми? Олгъаным, эбет. Бойле вазиетлерге меи де огърамай 
къалмадым. Мен сизге айтайым, къызларнынъ «унерлери» эсапсыз 
ола. Йигитлерни раатсызландырмагъа, тызыкътырмагъа кямиль ола- 
лар. Бунынъле йнгитлернинъ ираделерини, пишкипликлерини сынай- 
лар. Оларнынъ къылыкъларыны, унерлерини беш пармагъым киби 
билем. Алышкъаным эписине. 

Къызларнынъ къылыкълары хусусында манъа изаат береяткъан 
Файзулла ака апансыздан сёзюни кести. Бир тыныш ерге бакъып отур- 
ды. Сонъра потигининъ окчесинен ерни бир талай окъалады, манъа 
чевирилип, джиддий чехре иле, макъале хусусында колхоздан телефон 
этильгенини айтты. 

— Реиснинъ озю телефон эттн,— деди о.— Эвеля шорбаджыгъа 
чань къакъкъён. Мурат Гъаниевич еринде олмагъанындан, меним 
номеримни алгъан. Айткъанына коре, сиз онынъле корюшкенсинъиз. 
Аранъызда сёз биле къачкъан. Ачыкътан-ачыкъ сёйледи. Топлашув- 
нынъ вакъытыны авуштыргъанлар. Редакциядан, мытлакъа адам иш- 
тирак этмесини талап этти. Мурат Гъаниевич кельгенинен, экимиз узу: 
рына кирип, реиснен олгъан лакъырдыны анълатырмыз ве топлашув- 
гъа давет олунгъанымызны бильдирирмиз. 

Файзулла аканынъ сёзлерин рухумны баягъы котерднлер. Редак- 
ция ишине кельгенимден берн ёрулмай, манъа зепаатымызнынъ ин- 
джеликлерини огрете. Материалларымны тюзете. Устазлыкъ япа. Он- 
дан хатирим пек хош. Сагъ олсун. Бу хусуста тюшюнген вакъытымда 
къальбимде Файзулла ака ичюн миннетдарлыкъ догъды, онынъле 
ильк корюшювимни, редакциягъа ишке кельген биринджи куньлерим- 
ни хатырладым. 

...О вакъытта секизинджи сыныф талебеси эдим. Кузь мевсими. 
Тарлаларда памукъ тымары къызгъынлыкъиен девам этмекте. Эр кес 
памукъчыларгъа ярдым эте. Атьта талебелер де дерслерини битирген 
сонъ чанталарыны эвге ташлап, оглюклерини алып тарлагъа джёней- 
лер. Бизлер Ахмад мыйыкънынъ бриғадасында оламыз. Брнгаданынъ 
бир къач къызлары шашыладжакъ къадар чокъ памукъ джыялар. Экн 
эллеринен къутучыкълардаки памукъны ойле чабикликиен сувурып 
чыкъарып, оглюклерине тыкъалар ки, айретте къаласынъ. Бир кунь, 
беш куньлик ишин екюнлеп, илерилерге мукяфатлар берильди. Бир- 
инджи ернн яш теримджилерден Мамлакатхон Къутлумурадова алды. 

Бир озо беш купьде алты юз йигирми беш кило памукъ джыйгъан! 
Орта эсапнен, куньде 125 килограмм олып чыкъа. Бригадир онъа атлас 
антерлик багъышлады. Онъа эпимиз гурьдели эльчырптыкъ. Догъру- 
сыны сёйлесем, онынъ чеберлигине сукъландым. Эвге баргъан сонъ 
кимсеге дуйдурмай, чызыкълы дефтеримнипъ ортасындан эки кягъыт- 
ны чыкъарып алыл, бу къыз акъкъында райоп газетамызгъа хабер 
язып ёлладым. Серлевасы «Мамлакатпынъ мемлекетке багъышы» эди. 
Башкъаларны бильмейим, озюм бегендим. Хабер чокъкъа бармай, га- 
зетанынъ бирииджи саифесинде, козьге корюнир ерде басылып чыкъ- 
ты. «Коммуна» колхозында А. Маматов реберлик эткен бригадада, — 
деп язылгъан эди меним макъалемде, памукъ тымары кунь-куньден 
къызгъынлаша. Теримджилер озьараларында мусабакъа иле чалыша- 
лар. Кечкен беш куньликте бригаданынъ илери теримджиси Мамла- 
катхон Къутлумурадова гъалип чыкъты. О бригада арманына беш 
куньде 625 киллограмм памукъ теслим этти. Бу — Мамлакатхоннынъ 
мемлекетке дегерли багъышыдыр». Фамилиямны окъуп оламагъан- 
лармы, ёкъса озюм язмагъаныммы, бильмейим, хаберчикнипъ астына 
ири арифлернен «Х. Бакирджан» деп язылгъан. 

Хаберчигим басылгъан газетаны эвеля сыныфдашларым корил 
мени тебрикледилер. Меним къувангъанымны, гъурурлангъанымны 
корьген олсанъыз! Озюмпи бир дередже буюген ис этип башладым, 
арекетлеримде, юрюшимде-турушымда джиддий олмагьа тырышам. 
Қой адамлары «языджымыз янымызда экен, ама бу вакъыткъадже 
сезмегенмиз», деп шакъалашалар. Бойледже, газетанен арамда аля- 
къа асыл олды. Кеттикче язмагъа авеслигим артты. Бу ишимни оджа- 
ларым да такъдирледилер. «Яш къалемлер» тёгерегине аза язылдым. 
Эдебият оджамыз Шариф Мухаммадиев шиирлер язмагъа тевсие этти. 

Бир йыл кечти. Республика балалар газетасы «Ленин учкъуны»- 
пда ильк шиирчигим басылып чыкъты... 

Меним бу осювиме козетип юргеи Файзулла ака матбуат куню 
мунасебетиле редакцияда отькерильген тантаналы топлашувда фааль 
койлю хаберджилерининъ адларыны анъгъанда мени бирииджи ола- 
ракъ айтты. Топлашувдан сонъ эр кес даркьалгьанда мени о янына 
чагъырып: 

-- Бакирджан, къардашым, сиз газетагъа хаберчиклер язып ёл- 
ланъыз. Айры адамлар акъкъында, оларнынъ ишлери, тюшюиджеле- 
ри хусусында язынъыз, — деди самимиетле.— Эгер чокъ окъусанъыз, 
бильгипъизни зенгинлештирсенъиз, келеджекте яхшы газетаджы олур- 
сынъыз. Бу сизинъ озюнъизнинъ эмегинъизге багълы. Ишинъизде му- 
вафакъиет тилейим! 

Файзулла акагъа эйн сёзлери, тилеклери ичюн миннетдарлыкъ 
бильдирдим. Бу субет юрегиме зияде теъсир быракъты, омюр ёлумда 
муим денъишме олды десем, янълышмам. 

Такъдир ёлу ойле экен... Орта мектепни битирген сонъ оджалар 
институтына кирип окъудым. Мектеплерде физика ве математикадан 
бир къач йыл дерс бердим, ама журналистикагъа авеслигим ич сён- 
меди, аксине язгъан хаберлерим область, республика газеталарында 
муптазам басылып турдылар. 

Таътиль куньлерининъ биринде газета хадимлеринен, хусусан 
Файзулла аканен корюшмек, лакъырды этмек ниетинен редакциягъа 
бардым. ЗЭки маса бирп-бирине тиркештирильген ода ичинде Файзулла 
ака пайнозю отурмакъта. Къапы ачыкъ. Башыны ашагъы эгильткени 
алда, бир шейлер яза. Этрафкъа бакъынмай. Бир тыныш оны козетип 
тургъандан сонъ яваштан: 

-- Багъышланъыз, мумкюнми?— дедим мен. 

Файзулла ака босагъада тургъанымиы корип: 

— 3-э, Бакирджан, сизсинъизмн, босагъада турманъыз. Ичериге 
буюрынъыз! Сизин еллер къайсы якълардан алып кельди?-- деди 
мапъа ве селямлашмакъ ичюи элини узатып, мапъа таба юрди. — Хош 
кельдинъиз! 


3 «Йылдыз» 1 33 


узаттым 276,02Унъыз, Файзулла ака; дедим, ве мен де онъа ЭЛИМНИ 
шейлер ұта . Бугунь эвде ишим ёкъ эди. Базы 
Р ралагъан эдим. Оларны алып бу якъкъа зоре бердим. 
ен ае гузель япкъансынъыз. Бу куньлерде мен де сизни хатыр- 

М. «якин койде экенинъизден хаберим ёкъ эди. 

Файзулла ака бош маса башына отурмамны теклиф этип, озю 
хъаршымдан ер алды. Экимиз эппий вакъыт субетлешип отурдыкъ. 
О еринден къалкъып къач адым четке чекилерек: 


— Бакирджан, маса башында ойле ярашасынъыз ки...— деди. 
-- Ойлеми,— дедим мен опынъ мерамыны анъламайып. 
-- Керчек айтам...— сёзюни девам этти о.— Хадим араштырамыз. 


Келишиклисини тапып оламаймыз. Сизинъ акъкъынъызда Мурат Гъа- 
ниевичке де сёйлеген эдим. Ред этмеди. «Сынап бакъмакъ мумкюн» 
деген эди. Эгер, разы олсанъыз, сизни о кишинипъ узурына алып кире 
билем. 

— Бираз тюшюнип бакъмакъ, эвдекилерпен кенъешмек мумкюн- 
ми?— деп сорадым мен. у 

— Эбет! Мумкюн, кенъешинъиз!— деди севинип, меним джевабым- 
дан мемнун къалгъан Файзулла ака. 


Къач йыллар кечти. Озенлерде не къадар сувлар акъты. Файзул- 
ла ака меним эр бир адымыма буюк дикъкъатле козете, чешит ифти- 
ралы уджюмлерден къорчалай, догъмушым киби къайдымны чеке. 
Кимерде озь башыма тюшюнем: «Дюньяда феналыкъ, фена адамлар 
чокъ дие шикяетленгенлер олалар. Мепджесипе, о адамлар янъыла- 
лар. Дюнья, аят аджанп шей. Корюлип тура: фепа адамлар дегиль, 
эйи адамлар чокълар. Аке такъдирде дюпья къарма- къаршыкъ олур 
эдип. Файзулла ака эйи адамларнынъ бириси. Дюньяда бойле муте- 
ракъкънй адамлар олгъаны нчюн яшамакъ, адалет ве акъикъат ичюн 
курешмек инсангъа къувет ве гъайрет багъышлай, Сагъ олунъыз, эйи 
инсанлар! Мен сизлерге теменна этем, огюнъизде баш эгем!»... 

Газетанынъ ярынки сапы бугунь азырлапаяткъаны ве редактор 
иле невбетчи эвге бираз кеч къайтаджакълары себебинден Мурат Гъа- 
ниевич редакцияда акъшам устю пейда олды. Биз онынъ узурына 
кирдик. Ничюндир онынъ черэси манъа худжур корюнди. «Мамаджан 
Ниязович бир шейлер етиштиргенми экеп» деген фикир кельди хати- 
риме. Эр алда олып кечкен вакъиаларны бир башындан икяе эттик. : 
Мурат Гъаниевич, адети узре, лафымызны больмей, бир тюрлю суал- 
лер бермей, сабырнен динъледи. 

— Эр шейден хаберим бар,-- деди редактор, ниает, къоюн деф- 
терини маса устюнде ачып.— Райком секретарыиен лакъырдымыз ол- 
ды. Колхоз ренси озюни текяран янълыш алып баргъан. Газетаны, 
макъаленинъ муэллифини къабаатлагъап. Къыскъасы, устюмизден 
шикяетленген. Райком секретары макъалени, эвеля колхозда, парт- 
комда ве идаренининь къошма меджлисинде музакере олунмасыны тев- 
сне эткен. Бизден, яни редакциядан, мытлакһа векиль олмасыны талап 
эткен. Сиз,-- редактор Файзулла акагһа мураджаат этти,— мудир тар- 
зында, эльбетте, нштирак этмек борджлусынһыз. Бакирджан бойле 
меселеге ильк дефа къатылгъаны ичюн коммунистлернинъ, мутехас- 
сысларнынъ фикирлерини даа кениш анъламасы ичюн о да барсын. 
Сонъки, екюпий лакъырды райкомда оладжакъ. 

Памукъ тымары янъ башлагъан купьлер эди. Базы тарлаларда 
берекет топлав ишлери кете, айры занларда теримджилер энди ачыл- 
гъан беяз памукъ джыялар. Тракторлар артларына демир чильтерли 
тиркеме арабалар такъып, азырлав нокьталарыпа, памукъ заводына 
янъы беркетни ташымакъталар. Елларда саллапып-сулланып юрген 
адамлар козьге чарпмай. Бу мевсимпинъ меъсулиети юксек ве джид- 

дий. Эр тюрлю меджлислер тарлаларда, чёллерде иш токътагъан сонъ 
отькериле. Реберлериинь эписи — бригадаларнынъ эсапчыларындан 
башлап, та реискедже, саба тапьдан акъшам къаранлыгъы энгенге 
къадар тарлаларда иш башында булуналар. 

Буны яхшы бильгенимиз ичюн Файзулла аканен колхоз идаресин- 
де акъшам саат ондан сонъ корюшмеге къарар бердик. 

Идареге эр кестен эвель колхознынъ секретары келип кирди. Со- 
фада бизлернен эль тутушып селямлашты, сонъ озюнинь иш одасына 
кирип, маса башына кечип отурды. Баягъы вакъыттан бери сесн-солу- 
гъы чыкъмагъан телефон, секретарнынъ келювини аселет беклеген 
киби, сыкъ-сыкъ ве кескин чынъылдап башлады. 

-- Алло! Бу ер «Коммуна» колхозы. Не? Ёкъ, азыр дегиль, даа 
вакъыт бар. Телефон этмеди, кельсе айтырым. 

Секретарь бугуньки ишлер хусусында малюмат языладжакъ ида- 
ре дефтерине бир къач чызыкъ чызды, вакъытыны язып, бригадалар- 
нынъ номерлерини къойып чыкъты. О малюмат къабул этмекте эди. 
Шу арада кене телефон чынъылдады. 

— Динълейим сизни! — деди о трубка ичине, сонъра бизге бакъ- 
ып,— райком секретары...— деди. — Эбет бугунь. Э, хаберлери бар. 
Қельдилер, беклейлер, яхшы! 

Трубканы кьулагьындап алып, аппарат узерине къояр-къоймаз, 
бизге чевирилип, райком секретарынынъ сёзлерини айтты: 

— Меджлис акъкъында сорады. Сизлернинъ келип-кельмегепииъ- 
изнен меракълаиды. «Партком секретары кельсе, манъа телефон 
этспн» деди. Меджлисте райком инструкторы да иштирак этеджек. 

Файзулла аканен бири-биримизге бакъышып алдыкъ. «Райком 
макъаленен бефтан меракъланмай. Бугунь меселе этрафлы бакъылы- 
джакъкъа, джиддий лакъырды оладжакъкъа бенъзей.» 

Орталыкъкъа къаранлыкъ чёкип, эвлерде ве сокъкъларда элект- 
рик чыракълары янгъаны баягъы вакъыт олгъан сонъ, адамлар ме- 
джлиске топлана башладылар. Ахмад мыйыкълынен Муневер эрте 
кельдилер. Бригадирнинъ устю-башы тозлу, быджагъына япышкъан 
памукъ лифлерини биле темизлемеген. Муневернииъ бргьуилыгьы 
сезилип тура. Къолай иш дегиль, эльбет. Бригаданынъ нлери терим- 
джилеринден бириси — шу къыз. Саарьден бери къач оглюк памукъ 
джыйгъаныны, оларны озю башы устюпе къойып армангъа ташьгъа- 
ны козь огюне алынса, опынъ шимдики вазиетини апъламакъ кучь 
дегиль. О бизлернен башыны къыбырдатып селямлашкъан сонъ, софа 
пенджересининъ астына ерлештирильген узун отургъычнынъ уджунда 
отурды. Мен къызгъа козь ташладым. Юрегимде насылдыр сыджакъ- 
лыкъ пейда олгъаныны дуйдым. Рухым котерильди. Себебини бильмей- 
им, ама, Муневернипъ шимди бу ерде пейда олувыны озюм ичюн бахт 
сандым. 

Ахмад ака колхоз секретарынынъ огюпе барып отурды. Балакъ- 
лары чызмасынынъ къонучлары ичине тыкъылгъан къара, баягъы 
ппраныкъ штаныныпъ сагъ джебинден эки къатлангъан сантрач чы- 
зыкълы дефтеринн чыкъарып, бугунь памукъ теримине къач колхоз- 
джы чыкъкъаныны, не къадар памукъ джыйылгъаныны, колхозджы 
башына орта эсапнен къач килограмм тюшкенини, девлетке къач тон- 
на памукъ теслим олунгъаныны сёйледи. Секретарь эписини демики 
чызыкълы дефтерде тертиписи язып алды. 

Ниает, Исмат ака, партком секретары, райком инструкторы ко. 
рюндилер. Олар идареде мевджут адамлариен селямлашып, реиснинъ 
одасына кирдилер. Колхоз секретарындан гъайры эр кес одагъа давет 
олунды. Узун масанынъ тёрюпе ренс, орта еринде партком секретары, 
онынъ сол якъында райком ипструкторы ерлештилер. Қельгенлернинъ 
эписи ерлерине отургъан сопъ, партком секретары Абдурасул ака 
къырмызы басма тёшели ве устюнде сув толу графин иле стакап тур- 
гъан масагъа эки элининъ авучларынен тирелип аякъкъа турды. Баш- 

та маса башындакилерине, соньра ондан авлакъта отургъанларгъа ен- 
гильдеп назар ташлагъандан сонъ: 

== Аркьадашлар,- деді алдындаки кягъытны бираз четке сю- 
рип.— Бугуньки топлашувнынъ макъсадыпен эпинънз хабердарсынъ- 
ыз. Меселе джиддий. Вакъыт исе кеч олды. Сёзге чыкъаджакълар рай- 
он газетасынынъ кечкен джумаэртеси саныпда дердж олунгъан 
«Тыршавлы тымар машиналары» серлевалы макъале хусусында озьлери- 
нинъ фикирлерини ве тюшюнджелерини къыскъадан, ачыкъ айта къой- 
маларыны, конкрет теклнфлер бермелерипи риджа этем. Энди меселе- 
пинъ озюне кечмеге рухсет этинъиз! 

Партком секретарынынъ бу сёзлеринден сонъ кимер адамлар 
кьыбырданып алдылар, баъзылары исе отургъычларгъа гузельдже ер- 
лештилер. Биз Файзулла аканен экимиз оданынъ ёлгъа бакъкъан пен- 
джереси янында ян-янаша отурамыз. Файзулла ака къоюн дефтеринн 
ве къалемини азырлап, пенджере ичине къойды. Мен, эки элимпен 
озюмни къучакълагъаным алда, кергин вазиетте отурам. Раатсызлы- 
гъым, эльбетте, эсассыз дегиль. Шимди, бу ерге топлангъаплар меним 
макъалем хусусында лакъырды этеджек, ондаки фикирлернинъ догъ- 
ру олгъаны — олмагъанына къиймет кеседжеклер. Ким бильсин, ме- 
джлис насыл мейильнен кетеджек? Оларнынъ фикирлерини бильмек 
меракълы ве, айны заманда, бираз телюкели. Барып да меним макъа- 
лемде язгъан фикирлеримни анъламасалар, анъламакъ истемеселер. 
О вакъытта, ерге киреджегим. «Лякин? Ёкъ! Ёкъ!» Бу фикирлерни 
къафадан чыкъармакъ кереким. Шу себелтен бу акъта тюшюнмемеге 
тырыштым ве адамлар арасында козьлеримнен Мупеверни къыдыр- 
дым. О дёрт сыра огде, сагъ якъта отура. Тек сол ягъы корюне. Ёр- 
гъун черэсини корьгенимнен эр шейни унуттым. Ялынъыз оныпъ акъ- 
къында ойлана башладым. Бу арада секретарь адамлардан макъалени 
ким окъумагъаныны сорагъан. Эр кес «окъудыкъ» деп джевап берген. 
«Ойле олса, музакерге башлаймыз» деген, бойлеликле, биринджи сёз- 
нн бешинджи бригаданынъ мехапизаторы Хакимджапгьа берген. 
Онынъ нуткъы насыл башлангъапыны ишитмедим. Лякин агъызыпдан 
адым ве фамилиям чыкъкъан вакъытта элесленип эсимни башыма топ- 
ладым. О девам этмекте эди: 

-- Занымджа, макъаленинъ илери сюрген меселеси догъру. Апда 
техникадан дегерлн файдаланылмай, памукътымар машипалары яры 
кьуветле чалыштырыла, деп язылгһап. Мен бир шейни анълап оламай- 
ым: не, Бакирджан бу меселеде бизлерни, механизаторларны къа- 
баатлаймы? Эгер ойле олса, Хайрединов аркъадаш механизаторлар- 
ныпъ аятыны ич де бильмей, техипкадан анъламай экен. 

«Башлангъычы фена дегиль, — деп тюшюндим меп. — Къана, Ха- 
кимджан, айт, бакъайым, мен нени анъламайым?» Механизаторлыкъ- 
та баягъы теджрибеге сапп адамнынъ сёзлерини дикъкъатле динълей- 
нм. Қозьлеримнинь къыйыгъындан исе Файзулла акагъа бакъам. 
О механизаторнынъ эр бир фикирини кьоюн дефтерине къайд этмекте. 
Отурышы джиддий. Ишине кедер этмемек ичюн опъа лаф къатмадым. 
Хакимджан эп сёйлемечте: 

— Анги механизатор фена чалышмакъ истер? Ич бириси! Лякин, 
аркъадашлар, меселенинъ темели башкъа ерде. — О бираз сусты. Ме- 
джлис президиумында отургъанларны козьден кечирди. Исмат ака- 
нынъ экши черэсини, тююмли къашларыны корьген сонъ, мерамыны 
денъиштирди.— Бу ерде бизден буюклер отуралар. Мен беллесем, ре- 
берлерге эр шей беллн. Меселени олар чезе билелер. 

Хакимджан «бунынъле сёзим битти» дер киби, меджлис реисине 
бакъты. Абдурасул ака опынъле разылашмагъаныны бильдирип: 

— Хакимджан, сиз макъсадынъызны ачыкъ айтмадынъыз,— деди 
онъа,— Теклиф биле бермедииъиз. Эгер эр шейни реберлер чезмеге 
борджлу олсалар, бу ерге адамларны топлап, вакъыт кечирювге не 


аджет эди? — деди. 
-- Догъру! Конкрет лаф олсуи!— деген сеслер ишитильди. 

-- Манъа сёз берипьиз,- Ахмад мыйыкълы элипи котерип, мура- 
джаат эттн. 

-- Буюрыиъыз,— деди Абдурасул ака. Бригадир салмакълы 
адымларнен ортагъа чыкъты. Адамларгъа чевирилип, мыйыгъынынь 
эки уджуны бурып ташлады. Авучы ичине эки кере къатты оксюрип 
алгъан сонъ, кибар чехре иле сёзге башлады: 

-- Мен лафны узатмакъ истемейнм,— деди мыйыкълы, — Бакир- 
джан озюмизнинъ йигит ола турып, мен беллесем, яхшы иш япмады. 
Эвеллери колхозымызны, бизлерни дефаларджа макътап язгъан, 
суретлеримизнн чыкъаргъан адам, шимди тутты да, эпимизни алем 
масхарасы этти. Меним бригадам акъкъында язгъанларыны бир чет- 
ке быракъайыкъ, райопда намы чыкъкъан ходжалыкънынъ, урьметли 
реисимиз Исмат аканынъ адыны лекеледи. Теклифим шойле: бу ерде 
райком векили булунмакъта. Газета райкомнынъ органы. Ойле экен, 
макъале ифтира олгъапы ичюн, опынъ муэллифине къатий чаре 
рюльсин. 

Инструктор Ахмад аканынъ макъсадыны анъламаса керек, опъа 
худжур-худжур бакъты. Отургъанларнынъ чокъусы бригадирнинъ 
теклифинен разы олмагъанлары дуюлды, чюнки озь араларында дава- 
лаша башладылар. Абдурасул ака къолундаки къалем 
такъылдатып, отургъанларны тынчландырды. 

-- Сёйлемек истегенлер бу ерге чыкъып сёйлесинлер,— деди о.- 
Шаматанынъ кереги ёкъ. 

3 Эр кес сусты. «Энди сёзге чыкъмагъа истеклилер къалмады» белле- 
ген реис партком секретарынынъ къулагъына эгилип, бир шейлер айт- 
ты. Секретарь онъа разылыгъыны бильдирип, башыны 
Сонъра текрар адамларгъа мураджаат этти: 

— Аркъадашлар, шимди сёйлемек истегенлер олмаса, сёз реиси- 
миз Исмат Къурбановичке бериле. 

Реис агъырдан еринден котерильди. Сол элинен юзюни бир къач 
кере сыйпады, энъсесипи къашып алды, басыкъ давушнен сёзюни 
башлады. 

— Мен, сизлернинъ фикиряеринъизии ишиткен сонъ, сёйлемек ни- 
етинде эдим. Лякин базы аркъадашларныиъ айткъанлары мени таа- 
джиплендирди, онынъ ичюн шимди сёзге чыкъмагъа меджбур олдым. 
Меселеге эр кес догъру янашмай, онынъ манетини анълап оламай, бу 
корюлип тура.— Репс сыджакъланса керек, кольмегининъ якъасыны 
чезди. Графинден стакангъа сув къоюп, эки ютум ичти. — Девлет биз- 
ден эр сене памукъ экини мейданынынъ колемини арттырувны талап 
этмекте. Биз не къадар бол берекет етиштирсек, девлетнмиз о дере- 
дже къудретлене, икътисадияты къавилеше. Бу адий акъикъатны бу 
ерде отургъан эр биримиз яхшы билемиз. Буны бутюн колхозджылары- 
мыз да яхшы анълай ве геджелерини куньдюз этип, ёрулмай чалы- 
шалар, ходжалыгъымызнынъ йыл-йылдан юксельмесини темин- 
лейлер. 

Исмат аканынъ айланчыкълы сёзлери отургъанлардан базылар- 
нынъ зытына токъунды, гъалиба, озь араларында лакъырдылар баш- 
ланды. Бу ал партком секретарынынъ дикъкъатыны джельп этти. 
Реиске бакъып алды, сонъра орталыкъны тынчландырмакъ макъсады- 
неп, еринден къозгъалып, башыны онълы-соллы саллады. 

— Бу шейлерни эпимиз билемиз!— Ярым-юрты айтылгъан бу фи- 
кирлер реиске менфий теъсир быракъмай къалмады. Юзюидеки къыз- 
арыпты къоюрды ве озю океленген алда сёзюпе девам этти: 

— Бу шейлерни эпинъиз билесинъиз, ама шимди бу акъта бир 
шей айтмайсынъыз. Газетанынъ тенкъндинде, мен техииканынъ душ- 
мапы, консерватор олып чыкъам. Анда ачыкъ-айдын денильмесе де, 
мен бойле анълайым. 

— Догъру апълагъансынъыз, репс ака, — деди бир къач сес. Реис 
токъталды. «Бу насыл шей?-- деп тюшюнди о.- Бу адамлар не демек 
истейлер?» Ниает, уджюмли фикирлерипден вазгечмеди: — Заныма 


ко- 


иле масапы 


саллады. 

къалса, макъале акъикъий вазиетни айдынлатмай. Онда гъарезлик 
Зе бар. Мен Ахмаднынъ теклифиие разым, райком бу меселени 

рафлыджа бакъса, яхшы олур. Шимди исе бойле месулнетли мев- 
симде, гедженинъ бир вакъытында, бошбогъазлыкънен огьрашувны 
ерли саймайым. 

Инструктор реиснинъ озюни алып барувыны бегенмеди, Исмат ака- 
нынъ сезлери чул тутмай. Лакъырдысы самимий дегиль. Сёзге чыкъ- 
къанлардан ич кимсе меселеге джиддий, прииципиаль къиймет кесмей. 
Ниает, ренс ерине отургъан сонъ, райком векилиие сёз берильди. 

-- Урьметлн аркъадашлар,—деди о.— Биз муим бир меселе узе- 
ринде къач сааттен бери баш ёрмакътамыз. Языкъ ки, сёзге чыкъкъан 
аркъадашлар юреклериндеки самимий дуйгъуларыны тышкъа чыкъа- 
рувдан къачыналар. Бойле олмаз... Райкомнынъ секретары, мен кол- 
хозынъызгъа келеджекте, узурына чагъырып коммунистлер, мутехас- 
сыслар озь фикирлерини ачыкъ бильдирсинлер деп риджа этти. Бу 
меселе сонъундан район партия активинде кениш музакере олуна- 
джакъ. Шунынъ нчюн сизинъ теклифлеринъиз бу иште район партня 
комитети ичюн айрыджа эмнетке малик экенини партком сек- 
ретары меджлисни ачаяткъаида айтса да, текрар хатырлатмакъ 
истейнм. 

Инструктор бойле деген сонъ, ерипе отурды ве дефтеринде нелер- 
дир къайд этти. Абдурасул ака отургъапларгъа бакъып, сёзге чыкъ- 
маларыны риджа этти. 

— Манъа сёз бериньнз,-- деди колхознынъ баш инженери Таджи- 
къул Танъриев, бир талайдан сонъ ве яваш-яваш огге чыкъты. О, ур- 
баларыны денъиштнрип етиштирамагъан, гъалиба, къатранлы комби- 
незонынен кельген.— Корюнишнм бойле олгъаны ичюн мени багъыш- 
ланъыз! Трактор паркындан догьру бу ерге кельдик. Техннканынъ 
тамири иле огърашмакътамыз. Бизлер коммунистлермиз. Сёзюмизнен 
ишимиз бир олмагъа борджлу. Мен ойле анълайым. Языкълар олсун 
ки, кимерде бизим сёзюмиз иле ишимиз арасыңда буюк фаркъ ола. 
Агъызда бир шей, амелиятта — башкъа иш. Догъру айттынъыз, урь- 
метли Исмат Къурбанович, халкъымыз итааткяр, эдепли, лякин адам- 
ларымызнынъ зюреклеринде къат-къат дертлер бар. Шикяетленювден 
файда ёкъ деп, ичлериндекини кимсеге бильдирмейлер. 

Реис, айретте къалды. «Инженеримизнипъ де тили чыкъкъан, — 
деп тошюнди о, Абдурасулнынъ юзюне ачувлы бакъып.— Агьызындан 
бир джумлени кельпедннле зорнен чекип ала эдик. Бакъ сен онъа! Айт, 
айт, тенкъидчи! Дердинъни беян эт бакъайым!» Инженер кеттикче 
джесаретленди ве колхоз механизаторларыпыпы макъале хусусында 
нелер тюшюнгенлерини бирер-бирер айтты. 

— Мен механизаторларымыз адындан район газетамызнынъ ре- 
дакциясына тешеккюр изхар этем. Макъаледе котерильген бутюн ме- 
селелер догъру. Къолумызпы кокюсимизге къойып айтаджакъ олсакъ, 
ходжалыгъымызда механизациягъа дегерли эмиет берильмей... Екъ, 
ёкъ, достлар мен шашмаламайым! Дегенлерим керчек. Колхозымыз- 
нынъ чокъ саалы, ири, районда белли бир дередже итибарда олгъаны- 
на бакъмадан, истисалны механизмлештирювде, колхозджы къадын- 
къызларымызны агъыр къол ишлеринден азат этювде аля пек кериде. 

Мен озюмде насылдыр бир енгиллик ис эттим. Адалет, акъикъат 
ексан олмагъанына ишанчым артты. Инженерпинъ чокъ лаф севмеге- 
нини, лякин озь ишининъ устасы олгъаныны бильсем де, шимди даа 
зияде бегендим. О эр шейни ачыкъ айтмакъта эди: 

-- Дикъкъатынъызны мисаллерге джельп этмек истейим. Техни- 
камызнынъ мевсимге азырлыгъы эр сене артта къала. Айдавджы-меха- 
никлернинъ тымар арфесинде отькерилеяткъан мусабакъларында я иш- 
тирак этмеймиз, я да сонъки ерлерни аламыз. Аджыныкълы шей де- 
гильми? Сизлерни бильмейим, биз, механизаторлар, шубэсиз бунъа 
ынджынамыз. Тымар вакъты кельди дегендже, бригадирлернен бизим 
арамызда «дженк» башлай. Машипа памукъны чайнай, эзе экен. 

— Олмагъан шей,— ренс чыдап оламады.— Бизде техникагъа 
къаршы адам ёкъ, къардашым! Тюшюнип сёйле! 

-- Тюшионип сёйлейим, Исмат Къурбанович,— деди инжепер.— 
Мисалим шу ерде булунмакъта. О, даа янъчыкъ сёзге чыкъып, макъа- 
лени ифтира деди. Утанмады биле... Эбет Ахмад аканынъ озю. 

Ахмад мыйыкъ башыны элдирди. «Етти, — деп тюшюнди о,— шим- 
ди эр шейни ашкяре чыкъараджакъ бу пеземек». 

— Тымар машиналарыны тыршавламагъа азыр отура, — сёзюне 
девам этти Таджикъул ака.— Эльнен джыйдырмаса гоньюли толмай. 

Арагъа кене реис шына киби кирдн. 

— Қъардашым, онынъ макъсадыны анъламагъансынъ. Эльнен 
джыйылгъан памукъныпъ лифи узун, кейфиети яхшы ола. Бойледже, 
бригада азаларынынъ къазанчлары арта. ) 

— Догъру, эльпен джыйылгъан памукънынъ кейфиети эйп ола. 
Лякин вакъыт меселеси де бар да! Тымар муддети узана. Халкъымыз 
ягьмурлы, сувукъ куньлерде нидже къыйынлыкъларгъа къатланып 
чалышмагъа меджбур олалар. Сонъуна барып, ачылмагъан, къап-къа- 
ра куракларны джыямыз, оларны эзип, мыргъасыны чыкъарып, завод- 
къа ёллаймыз. Сонъ бойле памукъ кимге керек? Ондан девлет ве кол- 
хоз буюктен-буюк икътисадий зарар коре. Бу — меселенинъ бир дже- 
эти. Экинджиси шу ки, келеджек сене ичюн ер сюрюв, дигер азырлыкъ 
ишлери вакъытында япылмай, кечке къала. 

Инженернинъ сёзлери отургъанларныпъ эксериетини къанаатлен- 
дирди. Олар онынъле разы олып, тынчлапдылар. Реис неге огърагъа- 
ныны бильмеди. Тюшюнджеге далды. 

Меджлис адамлары гедженинъ бей вакъытында 
Ренс меселени текрар тюшюнип бакъмакъ кереклигини 
Къатий къараргъа келинмеди. 


даркъадьлар. 
теклиф этти. 

Файзулла ака меджлистен сонъ меркезге, эвине къайтмакъ исте- 
ди. Мен къаиль олмадым. 

-- Темиз авада пефес алып, бираз юрсек, бизим эвге барып чыкъ- 
армыз. Ятып, раатланырмыз. Саба ола — хайыр ола. Шимди енгеге 
бир телефон чексепъиз олды, — деген теклифте булундым мен. 

Файзулла ака ойле япты. Идаредекилернен сагълыкълашып, тыш- 
къа чыкътыкъ. Ава бираз салкъынлашкъаи. Кузь геджеси гузель. 
Қокте эсапсыз йылдызлар парылдайлар. Эвлернинъ чыракълары сён- 
ген, эр „ес къайпакль эмектен соиъ раатланмакъта, бельки тюшлерин- 
де лрын япыладжакъ ишлерини коредирлер. 

Сонъки йылларда колхоз къасабасынынъ корюниши баягъы денъ- 
ишти. Биз клуб, алякъа болюгининъ биналары огюнден кечип, солгъа 
бурулдыкъ. Асфальт ёл тепха олгъанындан, ёлнынъ ортасындан кете- 
миз, Файзулла ака ичинден топлашувда олгъан лакъырдыларны тъа- 
лиль этсе керек, эллерини хачлап, индемеден адымламакъта. Мен онынъ 
хаялыны чыбалтмамакъ ичюн эвге барып еткендже агъызымны 
ачмадым. 

Бизим эвдекилер, келеджегимизни бильгенлери киби, азбар къа- 
пыны илиштирмегенлер. Азбаргъа аякъ баскъапымызны корьген Дёрт- 
козь зынджырыны шынгъырдатып еринден турды ве учь-дёрт кере 
авулдады. Меним сесимни танып, кьуйругьыны саллай-саллай ялтакъ- 
ланды. Копекнинъ афырувындан уянгъан анам козьлерини уфкъалай- 
уфкъалай огюмизге чыкъты. 


— Бекир, сенсинъми шу, балам? — деди о эки адам олгъанымыз- 
ны корип. 


— Э, меним... бизмиз, ана, — дедим 
кельдик. 

— Вай, балам, хош кельдинъиз, Файзулла.— Анам онынъле сами- 
мий селямлашып, сёзюне девам этти. — Беклей-беклей бездим, ёллар- 


мен,-- Файзулла аканен 

гъа бакъа берип, козьлерим дёрт олды. Бу къадар узун топлашув ола- 
дыр даа! Ач олгъапдырсынъыз, мен чай азырлайым баре! Ашым да 
азыр, тек сувугһандыр... 

-- Бир шей керекмей,-- дедн Файзулла ака анамнынъ арекетини 
корип,-- энди яры гедже олды. Ятып раатлансакъ, эписинден яхшы. 

Анам экимизге джамлы софада тёшек къойды. Яткъанымызнен 
юкъугъа далгъанмыз. 

Саба ачылып, кунеш алтын нурларыны этрафкъа джумертликле 
сепмекте. «Қеч кельдилер, бираз раатлансыплар», деп бизни кимсе 
уянтмагъан. 

Бизлер турып чыкъкъаидже, анам юзюм сергиси астындаки дёрт- 
коше стол узерине емек допаткъаи. Пиалада тазе къаймакъ, тандыр- 
да пишкен йымшакъ пителер, айва ве къызылчыкъ татлысы къойгъан. 

— Сабалар хайырлы олсун! Насыл, Файзулла, раатланып олдынъ- 
ызмы?— деди анам ал-хатир сорап.— Акъшам келиини, балаларны со- 
рап биле оламадым. Баягъы кеч олгъан эди. 

— Сагъ олунъыз, Селиме апа, эпсилери яхшылар. Гузель 


ландыкъ, — деп хошнутлыкънен джевап берди Файзулла ака. 
— Насыл чай ясайым? Ешилини ичесинъизми, къарасынымы?— 


деп сорады анам. 

— Ангисини берсенъиз, оны... — деди Файзулла ака. 

Бизлернен анам да софра башына отурды. 

-- Буюрынъыз, ашанъыз!— деди апам. Мен пителерии парчалап, 
пналаларгъа чай къоюп, узаттым. 

— Чайынъызгъа татлы къоюп ичинъиз, Файзулладжан! — деди 
апам.-- Бизлерде хусусан къызылчыкъ татлысы тансыкъ. О Къара 
денъиз этрафындаки дагълар емиши. Эвеллерде коюмиз дагъ четинде 
эди. Қузь кельгенде дагъгъа чыкъып къызылчыкъ джыя, татлы къай- 
пата, озюнн къышкъа къурутып азырлай эдик... Шимди о якъларгъа 
я раатлыкъкъа, я да кезинтиге барсакъ, татлы къайпатмакъ ичюн мыт- 
лакъа къызылчыкъ алып келемиз. Эгер озюмиз барып оламасакъ, о 
якьтаки танышларымыз кетире, я ёллайлар. Дейджегим, эвден къыз- 
ылчыкъ татлысыны битирмеймиз. 

Апам чай къашыгъыны татлыгъа далдырып, эвеля Файзулла агъа- 
пыпъ пиаласына къойды ве къызылчыкънынъ икмети акъкъында сё- 
зюпи девам этти: 

-- Татлысы текяран экши олгъанына бакъманъыз. Шекерни аз- 
джа къойгъаным... Къартларымызнынъ дегенлерине коре, къызылчыкъ 
инсаннынъ бинъ-бир тюрлю дердине мельхем экен. 

Бу лакъырдылар Файзулла аканы меракъландырса керек, бирин- 
джи пиаладаки чайны иштианен ичтин. Анам къызылчыкъиы макътав- 
дан безмеди: 

— Бельки, айткъанларыма инанмайдырсынъыз. Ёкъ... Ич де ялан 
дегиль. Къызылчыкъ акъкъында эфсанелер биле бар. Истесенъиз, сиз- 
ге сёйлейим. 

Эбет, къызылчыкъ акъкъында эфсане ишитмек ялынъыз Файзул- 
ла ака ичюн дегиль, манъа да меракълы эди. Буюк дикъкъат иле 
динъледик. 

— Бу вакъиа эвель заманда олгъан. Кърымда Гирейлернинъ ан- 
гисидир ханлыкъ япа экен. Ханнынъ эвлят дегенде дар дюньяда бир 
къызы бар экен. Дюльберликте акърансыз къыз купьлернииъ биринде 
агъыр дертке огърай, тёшекке тюше. Къызнынъ вазиети ханны ве хан- 
нынъ аилесини зияде телюкеде къалдыра. Вакъыт кече. Ама къызнынъ 
алы пек феналаша, аза-тоза. Чырайы сарара-сола, козьлеринипъ ше- 
фааты сёшоке. Хан къызынынъ дердине дерман булмакъ ичюн бутюн 
чарелерни коре. Ханлыкъныпъ нересинде айтувлы эким, окъумыш та- 
биб олса, эписи сарайгъа давет олуна, къыз бакътырыла. Лякин къыз- 
нынъ хасталыгъыны тедавийлев ёлуны кимсе тапып оламай. 

Хан Русие падишасына мураджаатта булуна. Петербургдан белли 
келе. О вакъытта баарь экен. Хастанынъ тёшегини ачыкъ пен- 


раат- 

джере янына късялар. Къыз беяз чаршаф астында ята. Петер- 
бурглы эким оданыиъ бссагъасындан ичери атлар-атламаз, аякъ 
устюнде токътап къала. Этрафиы козеткен сонъ, чевирилил кери 
къайта. 

Экимнинь агъызындан эйи, тынчландырыджы сёз ишитмек умю- 
тинде булунгъан хан онынъ укюмипи сабырсызлыкънен беклей. Лякин 
эким бир шей айтмай. Тюшюнджеге дала. Хан даянып <ламай, аджы- 
ныкълы сеснеи: 

-- Ялварам, эким эфенди, ничюн хастаныпь глдыйдаи бойле тез 
кери дёидинъиз?— деп сорай. 

Эким теренден кокюс кечире. 

— Хан азретлери! Мен къызынъызнынъ дердине ич бир тюрлю 
чаре тапып оламайым! — деп джевап бере. 

— Ничюн, — деп сорай хан, кедерли козьлеринен экимге бакъ- 
ып.— Бир шейлер этип, бирден-бир къызымныхъ аятылы къуртарма- 
гъа ярдым этинъиз! Ялварам сизге! 

— Файдасы ёкъ, — дей петербурглы эким.- Меселе шунда 
къызынъызнынъ пенджереси тюбюнде бир тюп къызылчыкъ чичек 
ачкъан. Онынъ къокъусындан шифа тапмагъан хастагъа мен башкъа 
чаре буламам. КҚъызылчыкъ бинъ бир дертке мельхемдир. 

Анам икяесини битирген сонъ, гъурурле бизлерге бакъты ве пиа- 
лаларымызгъа бирер къашыкъ къызылчыкъ татлысы даа къойды. 
Икяе манъа да зевкълы кельди. Бу вакъыткъа къадар анам бу нкяени 
манъа ничюн сёйлемеген экен? Аждаип эфсане. Къызылчыкъ хусусын- 
да бир де бир ерде сёз чыкъса, сёйлерим деп оны дефтериме язып 
къоймагъа къарар бердим. Ёлда, ишке кеткенде Файзулла ака эеджан- 
лы алда анам акъкъында: 

-- Бакирджан, сиз бахтлы инсансынъыз, ананъыз, бабанъыз гъа- 
ет аджанплер. Хайредип акапы якъындан биле эдим. Селиме енгени 
бугунь пек бегендим. Самимиетли, мусафирчен, бол гонъюлли инсан 
экени корюнип тура. Сагъ олсун. Хатиресинде чокъ шейлер сакълы, 
гъалиба? 

— Эбет, — дедим мен.— Апа дюньяда энъ азиз, эпъ улу зат. Олар 
эвлятларынынъ бахты, тахты. Эй, мухтерем аналарымыз, дюнья тур- 
гъандже турунъыз! 

— Бойле улу инсанларны, яъии аналарны къаарьлендирмек, ыч- 
джытмакъ олмаз, — деди Файзулла ака къалдырым бою менимле яп- 
япаша адымламакъта экен. — Меним аначыгъым шимдин сагъ олгьай- 
ды... Бизлер бойле бахттан эрте-ярыкъ маърум олдыкъ. Анам, мен 
кучюк бала экенде, верем хасталыгъындан ольген. Тийземнинь кьо- 
лунда оськеним. Огей анагъа мени ишанмагъан. Энъиштем, раметли, 
бала севген адам эди. Манъа акъикъий бабалыкъ этти. Ач къалдыр- 
мады, заманлар къыйын олса да, чыплакъ юрсетмеди. Озюнинъ бала- 
лары киби айбетлеп осьтюрди. Окъутты. Мен де оларны ынджытма- 
дым, эбет. Эр бир ишлеринде ярдымда булундым. 

Бу сёзлер манъа ойле кучьлю теъсир эттилер ки, Файзулла ака- 
пынъ сёзлерини больмеге меджбур олдым: 

-- Багъышлапъыз, Файзулла ака, ойле лакъырды этесинъиз ки, 
мен гуя анасыны къаарьлендирген эвляд олып чыкъам. 

О манъа тебессюмле бакъып, къолуны юрегим устюпе къойды. 

— Тек къаарьлендирмейсинъиз, атьта ынджытасынъыз!— деди. 

Мен тааджипте къалдым. Файзулла ака не демек истей? Екъса, 
"анам онъа бир шейлер айттымы?-- деп тюшюндим. Буны анълагъан 
мусафирим сёзюни девам этти. 

— Бакирджан, акъшам редакция азбарында сизинъ кейфинъиз 
олмагъаныны сорагъан вакъытымда, лакъырдыны башкъа тарафкъа 
бурдынъыз. Сиз энди бала дегильсниъиз. Йигит чагъындасынъыз. Уни- 
верситет битирген, элинде дипломы, акъыл-балигъ адамсынъыз. Аят 
эп кечмекте. Ана-баба исе эвлядынынъ фераъсыны корьмек арзусынен 
яшай... Сиз буны анъламакъ керексинъиз... 

Устаз икяесинп неге ёрагъапыны энди анъладым. Бпраз къолай- 
сыз алда къалсам да, сонъундан джесаретленип, онъа фнкиримнн 
бильдирдим. 

— Сиз акълысынъыз, Файзулла ака,- дедим мен джиддий сурет- 
те.-- Мен аналарнынъ мерамыны анълайым. Чагъына кельген яш озю- 
не мунасиплисини тапмагъа борджлу. Ойле ннетим ёкъ дегиль. Бу 
беш йыл ичинде бизим азбарда да чалгъы-чагъана янъгъырар деген 
ниетим бар. 

Экимиз де нешъели кулюштик. 

А Қузь эр ерде там укъукъле укюмран. Багъларда, багъчаларда 
мейвалар джыйыла, зираатчылар шеэрлилер ичюн къартоп, согъан, 
къапыста ёллайлар. Айванасравджылар къышлыкъ тобан, пичен азыр- 
лайлар. Эписинден памукъчыларнынъ ишлери сыкълет. Сонъки кунь- 
лерде ава салкъынлашып башлады. Кимерде кок юзюни къуршуи тюс 
булутлар къаплай, кунешнинъ арарети баягъы эксильди. Памукъ ты- 
мары эп девам этмекте. «Коммуна» колхозы памукъ азырлав боюнджа 
район джедвелипипъ сонъки сыраларындан биринде тура. Олып кеч- 
кен биринджи сувукълар памукъ тереги осювнин токътатты, пытакъ- 
ларыны, япракьларыны къарартты. Къарагъач, тал тереклерпнинъ 
чыплакъ пытакъларына къонгъан къаргъалар «хар-хар» дпе къычыры- 
шалар. Бу эдепснз къушлар ава денъишкенипи, къар ягъгъаныны бек- 
лейлер, гъалнба. Қолхозджылар давраналар. Памукъ тереклерининъ 
юклери энди баягъы енгиллешти. Лякин колхоз йыллыкъ памукъ бор- 
джунынъ даа сексен еди фанзыны эда эттп. Исмат ака текмиль денъ- 
ишти. Қолхоздаки ишнинъ кетишаты район реберлерини къанаатлен- 
дирмей. Ходжалыкъта куньде планпынь бир фаизы аджиминде биле 
памукъ азырланылмай. Ахмад мыйыкънынъ бригадасы эр кестен 
кериде. 

Къомшу колхозларнынъ эксериси я планларыны толдурды, я ҷа 
рапорт берюв арфесинде. Ренснинь чырайы къачыкъ, рухы тюшкюн 
алда юре. Чалыкълыгъы, ачувлы багъырувлары кяр этмей. «Вакъыт - 
ны бефтан гъаип эткенге бенъземеймиз, — деп тюшюне о.— Йыл-йыл- 
гъа уймай дегенлерин бу олмалы. Эр сене ишимиз бир джорукъ юре 
эди. Бу йыл масхара оладжакъкъа ошаймыз...» 

Акъикъатен, колхознынъ памукъ азырлав саасындакн ишлери 
масал олды. Бу ал район реберлерини зияде раатсызлап башлады. 
Райком бюросынынъ бешкуньликлерге екюн чекюв хусусындаки ме- 
джлислеринде колхоз реберлери, мутехассыслары кериде къалув себе- 
бинден эп таъзир алалар. 

Ильки ягъмурлар нетиджесинде иш зияде чаналады. Райондаки 
бутюн тешкилятларнынъ хадимлерн куньдюз курак джыймагъа чыкъа, 
идаре ишлерини акъшам япалар. Башкъаларынен берабер бизим ре- 
дакциядан да эр кунь эки адам тарлагъа чыкъа. Ярдымджыларнынъ 
эсас къысымы планы артта къалгъан ходжалыкъларгъа джёнейлер. 

Мен акъшам иштен къайтайым деп тургъанда Мурат Гъаниевич 
Мамаджан Ниязович иле экимизни кабинетине даъвет этти. Эвеля 
меъсуль секретардан ярынки газета номерининъ макети азырмы-де- 
гильми, оны сорады. 

-- Макет азыр,— деди Мамаджан.— Қорьмек истейсинъизми? 

-- Эйиси оны манъа беринъиз. Бакһайым, ондан сонъ... саба бас- 
маханеге озюм алып барырым, — деди редактор.-- Сизлер экинъиз 
ярын «Қоммуна» колхозына ярдымгъа барынъыз! Лякин вазифенъиз 
ялынъыз бу дегиль. Курак джыюв нормаларынъызны эда эткен сонъ, 
колхозда терим ишлерининъ вазиетини темелинден огренинъиз! Бу 
район реберлигининъ риджасы. Колхознынъ кериде къалув себеплерини 
эсаслы суретте огренип, билип келинъиз! Ири ходжалыкъ бу куньлер- 
де ишлерни кереги киби тешкилятландырып оламагъанындан, бутюн 

райониы кери тартмакьта, илерилевине маниа ола. Колхоз реберлери- 
нинъ, ‚ мутехассысларыныны фаалпетлерине айрыджа дикъкъат 
этинъиз! 

Редакторнынъ теклифи Мамаджангъа уйгъунсыз кельди, гъалиба, 
бир такъым маначыкълар уйдура башлады. Запымджа, бупъа эки 
себеп бар эди. Биринджиси, летучкада макъалем хусусында бильдир- 
ген менфий фикирлерининъ биринджи куньде догъру танылмагъаны. 
Аля хатпримде: «Бойле илери колхозны, районда белли ходжалыкъны, 
бу дередже ашшаламакъ догъру дегиль» деген эди о. Лякин вакъыт 
онынъ фикирлерини аст-усть этти. Мени этикасызлыкъта къабаатла- 
ды. Худжур шей, акънкъатны инсанларнынъ козьлерине бакъып, дост- 
часына айтмакъ ничюн эдепсизлик олсун! Ёкъ, бу фикирге бир ва- 
къыт разы олмам, «Башынъа къылыч энгенде де, догърусыны сёйле!» 
дениле аталар сёзюнде. Мен корьгенлеримии, колхозджыларнынъ 
юреклериндеки дертлерини ачыкъ яздым. Бүнынъ неси къабаат экен? 
Экинджи себеп, бу, шубесиз, Саламат. Эбет, о. Чюнки экимиз бир 
ерде булунгъан сонъ, эльбетте о хусуста лаф ачыладжагъы белли. 

Мамаджан буны анълап, сонъки куньлерде меним къонушувымдан 


мумкюн дередже къачына. Озьара муамелемиз, иш боюнджа мунасе- 
бетлеримиз олдыкъча ресмийлешти. 


Я Саламат? О бутюнлей тюрлепди. 

Мен о куню столы узерниде экп гуль корьгенимни, Мамаджан 
язгъан кягъытчыкъны окъугъанымны онъа сездирмедим. Лякин гонъю- 
лимде къызле мытлакъа лакъырды этмек, фикирлерини бильмек ве, 
нпает, арамыздаки анълашылмамазлыкъны къалдырмакъ ихтияджы- 
ны дуя башладым. Ама оныпъле сербест вазиетте корюшюв имкяны 
санки ёкъ эди. Тымар пшлериндекн кергинлик, аванынъ куськюнлиги 
адамларгъа да теһспр эте .Коллективде о, эвельки шенълик къайда? 
Эр кес памукънынъ такъдири акъкъында тюшюне, берекетнинъ къал- 
гъан къысымыны, ягъмургъа, чамургъа бакъмай, чаре тапып тез-тез 
джыйып алмакъ къассветинде яшай. Башкъа лакъырды бойле вакъыт- 
та киминпъ юрегине сыгъа билир?! 

Эр алда, манъа Саламат иле мытлакъа лакъырды этмек лязим. 
Ёкъса, изтираб, чешит фикирлер юрегимни къурт киби кемирмектелер. 
Эр шейде олгъаны киби, севгиде де догърулыкъ, паклик гъалиб кель- 
меге борджлу. 

Бир кунь одада пайнозюм чалышып отургъанда (Файзулла ака 
тымар ишлери акъкъында репортаж язмакъ ичюн колхозгъа кеткен 
эди), къапы яваштан ачылды. Саламатнынъ сия, далгъалы сачлары- 


ны деръал сечтим. Тааджипли шей, тошюмдеми, ёкъса эсимдеми бу?» 
Алель-аджеле еримден къалкътым. 


-- Багъышланъыз, Бакирджан ака, 
ляйим сесле мураджаат этти. 


— Эльбетте, мумкюн Саламатхан! Киринъиз, буюрынъыз!— дедим 
мен тез-тез, коктен озю энген имкянны эльден къачырмамакъ пчюн. 
Стулны косьтердим.— Кель, отурынъыз! 

— Сагъ олунъыз, — деди къыз, эдепле, — пшим чокъ. Ярынки сан- 
гъа кетеджек бир къач материалны даа машинкада басмакъ кереким. 
Вакъытынъыз олгъанда іште бу кягъытны охъурсынъыз! 

О, машинкада басылгъан дёрт буклю кягъытны манъа узатты, 
озю чар-чапик кери чевирилип, одадан чыкъты. Ериме отурмагъа биле 
сабырым етмеди. Кягъытны ачып окъуй башладым. «Урьметли Ба- 
кирджан ака! Эвеля джанынъызны нафиле ерде агъырткъаным ичюн 
мени багъышламанъызны риджа этем. О куньлерде меним арекетле- 
римни насыл кучь идаре эткенини озюм де аля анълап оламайым. 
Акъсыз ерде ‘сизни ынджыткъаныма шимди къани олдым ве къабаа- 
тымны ювмакь ичюн эр анги джезанъызгъа разыйым. Сизге екяне 
риджам шу ки, меним акъкъымда ич де фена шей тюшюнменъиз! Мен 


сизни озюмнинъ якъын достым сана эдим, ойле де 
сыньы?з!...» 


мумкюнми?-- Саламат му- 


олып къалыр- 

ао ЫЫ Ы ы демек истей? Бир шейеанлыннылмай; 
Ражев , де олып къылырсынъыз!» Бу не демек 

Қягъытны окъувны девам эттим: «Мени юз кере, бинъ кере афу 
этинъиз, Бакирджан ака! Бу сёзлерни сизге айтмакъ манъа пек агъыр 
олса да, сейлемеге борджлым. «Юрекке эмир этмек мумкюн дегиль» 
дейлер. Бу — керчек, гъалиба! Арамызда даа джиддий лакъырды ол- 
маса да, бу фикирлеримни сизге бильдирмекни лязим таныдым. Са- 
ламат». 

Мен ериме отурдым. Бирде бир сёзюни къачырмадыммы экен деп, 
кягъытны сабырнен текрар окъуп чыкътым. Қъач санне башымны 
эки авучым ичине алып, чешит хаялларгъа далдым. Апансыздан ха- 
тириме бир фикир кельди: Саламат мени сынамаймы экен? Лякин, о 
не ичюн керек? Бизлер бири-биримизни танымагъан, бильмеген адам- 
лармызмы? Ёкъ, ойле дегиль. Анълашыла, къызнынъ юрегинден ер 
ала бильмедим. Меджбурен севги къазанмакъ мумкюн дегиль эль- 
бетте! 

Ннает, о куньки эки дане гуль иле кичкене кягъытчыкътаки язы- 
ларнынъ маънасы айдынланды. Бойле тюшюнген сонъ озюмде бир 
енгиллик сездим, рухым котерильди. «Саламат джесаретли, адалетли 
къыз, — дедим озь-озюме.— Акъикъатны айткъаны ичюн сагъ олсун». 

Онынъ мектюби меним Саламаткъа урьметимни къат-къат зия- 
делештирди. 

..Мамаджан Ниязовичнинъ уйдургъан себеплери файда бермеди- 
лер. Редактор, оны тертипке чагъыргъан киби чехресине джиддий 
суретте бакъты. Меъсуль секретарь башыны ашагъы эгильтти. 

Ярын Мамаджан Ниязович иле кечиреджек субетлерим, онъа 
изаатларым акъкъында хаялларнен эвге къайттым. Бахтыма, бугунь 
бабам да кельген. Азбар ичинде мысырбогъдай сапларыны, айванлар- 
гъа къышта аш деп, топлап-топлап багълай ве араннынъ дивары къар- 
шысына тизип къоя. 

Азбар къапыны ачкъанымнен Дёрткозь авулдап къуйругъыны сал- 
лады. Мен онынъ янындан кечип, бабамнынъ янына бардым. 

-- Хош кельдинъиз, баба! — дедим онъа элимни узатып. 

— Эвалла, огълум! Сагъ ол!— деди о, ве келишиксиз олса да ме- 
ни озюне таба чекип, башымны сыйпады.— Насыл, Бекир, ишлеринъ 
ериндеми? 

— Бир джорукь,- дедим мен мемнуниетле.- Яваш-яваш чалы- 
шам. Ава бозулгъанындан бери ишлеримиз текяран къыйынлашты. 
Эм идареде чалышып газета чыкһарамыз, эм колхозгьа барып курак 
джыймагъа ярдым этемиз. 

— Э... бу йыл ава койлюлерни зияде кһыйнай,-- деди бабам къа- 
севетли давушнен-- Памукъчылыкъта иш юрмесе, къалгъаны бир ка- 
пик. Сенинъ мейванъ чюрюгени, оны бир ерге теслим этмек ичюн чаре 
ёкълугъы кимсени раатсызламай. Бир айдан бери эсамемизни окъу- 
гъан адам ёкъ. 

— Не япаджакъсынъыз, баба? Ойле олып чыкъты, иште! — дедим 
мен онынъ эфкярыны ятыштырмакъ ниетинен, — Реберлернинь бойле 
девирде баш къашымагъа бнле вакъытлары олмай. Озюнъиз бир чаре 
тападжакътырсынъыз даа... 

-- Чаре тапамыз, иште... — бабам бойле деген сонъ, ишини битир- 
ип, певеренкни ачты, салкъын сувгъа эллерини, бетини ювды. 

Ичериден анамнын? сеси ишитильди. 

— Бекир, бабанъа айт, экинъиз де ичериге киринъиз! 

Босагъадан эвге атлагъанымнен буруныма къавенинъ 
къусы урды. Баягъы вакъыттан берн къаве ичмегенимден, сагъынгъан 
эдим. Софагъа кирип, софра башына отурдым. Бабам къаршыма, тёр- 
де ерлештн. Анамнынъ къавесини макътай-макътай ичип, фильджан- 
ларымызны алтын ренкли табакъ узерине къойдыкъ. Анам оларны 


огюмизден алгъанда: 


хош КЪО: 

-- Афиетлер олсун!-- деди. Бизлер: «Алла разы олсун!» айттыкъ. 
Бираз вакъыт кечкен сонъ, тышарысы бир кереден къаранлыкълашты. 
Кокни къаплагъап къара булут акъшам къаранлыгъыны даа зияде 
къоюртты. Анам акъшамлыкъ аш кетирди. Сонъра софа джамларына 
ягъмур тамчылары уруна башлады. 

-- Ачылмады, мубарек,-- деди кедерли алда анам.— Уйле авгъа- 
нындан бери къач кередир ягъгъаны. Бала-чагъа азапта къалдылар. 
Бойле авада курак насыл джыйылыр? 

Бабам тышкъа, къаранлыкъкъа назар ташлап, теренден ах чекти. 
Къашлары тююмчикленди. 

Бойле кергин вазиет баягъы девам этти. Анам бош савутларны 
джыйыштырып, узун сары къавун кетирип меним огюме къойды. 

— Бекир, кес, огълум, бабанъ багъчадан кельсе, ашар деп, къач 
куньден бери сакълай эдим,-- деди анам. Бабам кулюмсиреди. 

— Не? Бабасы къавун ашамагъандыр беллединъми? 

— Ойле беллемедим ама,-- деди анам муляйим сесле,- бир адет 
нште! Сизинъ агъызынъыз тиймесе, устюме юкъмай. 

— Сагъ ол, къадын, сагъ ол!— деди бабам ифтихарле. 

Мен анамнен бабамнынъ бойле муаббет муамелелерине ферахлан- 
дым. Къальбимде къуванч ис эттим. 

Ягъмур сакинледи. Бизлер баягъы вакъыт даа лакъырды этип 
отурдыкъ. Софра джыйылгъан сонъ бабам аякъларыны узатып, сагъ 
тарафына янтайып отурды. 

— Баба олып, огълунъызнынъ такъдири акъкъында тюшюнесинъ- 
изми? — деди онъа анам орта ерден. 

Бабам бир тыныш индемейип отурды. Лякин бу ал манъа теъсир 
этти. Шимди, бу дакъикъада, бу меселени бабамнынъ огюне конделен 
этип къоймакъ керек эдими, аджеба, деп тюшюндим. 

— Хайыр ола?— деди бабам кевдесини догърултып.— Бир шей- 
лер бармы ёкъса? Бу хусуста лаф не себептен чыкъты? 

— Огълу етишкен олса, огълу индемей юрьсе, халкътан айып ол- 
мазмы?— деди анам. О, джиддий лаф башлады.— Алемден утанам. 
Къомшулар корьген сайын Бекирджаннынъ тою не вакъыт? деп со- 
райлар. 

-- А-н-а..-- дедим мен. Ярашмаса да, бираз назланып бакъайым 
дедим. 

-- Сен отур, — деди о, манъа элини саллап. — Санъа къалса, беш 
йыллыкъ планынъ толгъандже беклейджексннъ? О не вакъыт тола- 
джакъ, алла бильсин! Акъранларынъ энди бирер-экишер балалы олды- 
лар. Мен анам. Қозюм артта къалмасын дейим. Ерге кирмезден эвель 
келинли олмакъ, торунчыкъларымнен эгленмек нстейнм. Сен озюнъни 
тюшюнмегенинъ-тюшюнмеген, бизлерни де акъылынъа кетирмейсинъ. 

Анълашылгъанына коре, о кунь Файзулла аканен анам арасында 
меним эвленювим акъкъында лакъырды олгъан. О, алевге бензин 
тёккен. 

Анам айтып битирген киби олды, оглюгининъ кенарынен яшлан- 
гъан козьлерини сильди. Чокъ вакъыт сукюнет ичинде турды. Ннает, 
оны бабам бозды. 

— Огълум, ананъ догърусыны айта,-- деди о.- Эр бир къуш озь 
вакъытында уча, деген икмет бар. Сен чагъынъа кельген деликъанлы- 
сынъ. Энду бу хусуста озюнъ де фикир этмек керексинъ. Шимди за- 
ман эвелькисинден фаркълы, яшлар къадынны озьлери тапып алалар. 
Зан этсем, сен де бу вакъыткъадже бир де бирисине козь ургъандыр- 
сынъ. Сенинъ борджынъ — анъмакъ, о якъыны уйдурырмыз. Догъ- 
румы, Селиме? 

— Эбет,— дие къанль олды анам — Сен, огълум, ишмар этсенъ, 
олгъаны. Эгер озюнъе келишикли бир де бирисини тапмагъан олсанъ, 
санъа ляйыкълысы койде де тапылыр, Ана... Фатма аптенинъ къызы- 
нынъ не ери фена? Ахмад мыйыкълынынъ бригадасында чалыша. Гу- 
зель, ишкир къыз. Ойле эдепли ки, бир вакъыт янымдан селямсыз кеч- 

мей, Токътап ал- 


хатир сорай, бабан ИТМ 
эте, Ырызлы, р сорап, бг ъа, сапъа селям айтмамны риджа 


эдепли, Бою-посту санъа пек келишикли. 


ааа тырды Муневер акъкъында кетмекте. Анамнынъ сёзлеринден 
ма бираз ораса алда къалдым. Юзюм къызаргъаныны 
оз ле сездим. Чыракъкъа терс отургъанымдан 
дураараа. р р ур мдан, анам ве бабам 
Анлемизде бойле дж Й 
3 ле джиддий меселе хусусында ильк кере лак ( 
котерильгени ры а 


себебинден кесен-кес бир шей айтып оламадым. Ама, 
Муневер хусусындаки тюшюнджелер мени быракъмадылар. Тешек 
ичинде кене оны ойландым. Козьлерим огюнде онынъ кьияфети джан- 
ланды. Джильвели козьлери бу гедже козьлериме бакъып турдылар. 
Менимнен назлы-назлы сёйлендилер. Мен онынъ орьме сачыны тутып 
дудакьларыма бастым. Муневер утанып, четке чекильди. Мен онъа 
ынтылдым. 


Бойле шырын хаяллар ичинде, нпает, юкъугъа далгъаным. 


Саба адеттекинден эрте уяндым. Танъ аткъан. Ава ачыкъ ола- 
джакъкъа бенъзей. Тёшек ичинде отургъаным алда, эллеримни четке 
узатып, бир-эки керильдим. Пенджереден киреяткъан салкъын рузгяр 
теннмни титретти. Турып тышкъа чыкътым. Бабам энди чокътан тур- 
ып, ншине кеткен. Сабалыкъ ашыны янына алгъан, Бу малюматларны 
анамдан бильген сонъ тез-тез ювунып, къаве ичтим, тарла ишине 
келишикли урбаларымны кийип, ёлгъа тюштим. 

Бельгиленильген бригаданынъ шипанында къаравулдан башкъа: 
кимсе ёкъ эди. О устюне памукълы штан, фуфайка, аякъларына керза 
чызмалары кийген. Экимиз селямлаштыкъ. Мамаджан даа келип етме- 
ген. Онынъ мааллеси узакъ. Чокъ кечмеден брнгаданынъ ашчысы 
келип, чай къайнатмакъ тедаригине тутунды. Сонъра арды-сыра та- 
бельджи, бригадир ве дпгерлер келип башладылар. Олар арасындан 
Мамаджанны коре къалгъан къаравул: 

-- Бакирджан, достынъыз келеята,-- деди. «Э, онынъле бугунь 
акъикъатен, достлашаджагъым» дедим озь-озюме. 

Янымызгъа келип токътагъан Мамаджан селям берил, манъа эль 
узаткъанда: 

-- Шипанда геджелединъизми шу, Бакирджан?-- деп шакъа- 
лашты. 

-- Не беллейсинъиз я, Мамаджан, энди бир оглюк курак джыйып 
теслим эткенимни корип турасынъыз,— онынъ шакһасына мен де 
къаршылыкъ къайтардым. 

— Айса, бугунь мусабакъада гъалиб келеджектирсинъиз даа, — 
деди о. 

— Иш гъайретке багълы. Сизинъ де ярышнынъ ярысындан сонъ. 
озгъан адетинъиз ёкъ дегиль!— деп джевап бердим. 

Эпимиз кулюштик, 2 

Табельджи бизге курак анги тарлада джыйыладжагъыны анълат- 
ты. Биз оглюклеримизни беллеримизге багълап, ишке тюштик. Ян-яна- 
ша сыраларда ерден, памукъ теречиклеринден чёплей-чеплеи, элимизге 
куракмы, памукъ парчасымы, не плишсе, оглюклеримизге къоюп, огге 
джылышамыз. Лакъырдысыз бираз чалышкъан сонъ, беллеримизии 
догърулттыкъ. Кунешнинъ арарети пек кучьлю олмаса да, теъсири 
дуюла. Быджакъларымызны чыкъарып, зан четине, чыкълы Олар: 
устюне ташлап, азачыкь ял алмакь макьсадынен отурдыкъ. Мама- 
джан «ВТ» къутусындан сигарет чыкъарып, зажигалкасынен оны якъ- 
ты. Мен тютюн ичмегенимни бильгенинден, манъа теклиф этмеди ве 
ичине чеккен тютюнни четке уфюрди. Онынъ арекетлерине козеткенде, 
виджданыны недир къыйнагъаныны, манъа бир шейлер айтмакъ исте: 
генини сезген киби олдым. Раатсызлыгъы, худжур арекетлери ДИКЪ- 
къатымны джельп этти. Арамыздаки кергин сукюпетни бозмакъ макъ- 

ынен Мамаджанны субетке тарттым: 
р а УАР рата Мамаджан Ниязович?— дедим 

мен. О, бу сёзлерни чокътан беклеген киби, сигаретини агъызындан 
пармакълары арасына алды: 

-- Шукюр, яхшылар, — деди ве кене сусты. 

Субетимиз токътап къалмасын деп, текрар суаль бердим: 

— Сонъки куньлерде бнраз кейфсиз коронесинъиз, тынчлыкъ- 
мы шу? 

Энди Мамаджаннынъ къытыгъына тийдим, гъалиба, башыны сал- 
лай берип кулюмсиреди. 

— Менден агъыз арайсынъыз э, Бакирджан? — деди. 

— Ничюн? Бу, зан этсем, ич агъыз арав дегиль. Бизлер — эркек- 
лермиз. Бунынъ ичюн де лакъырдымыз эркекджесине олмакъ керек. 
Бир ерде яшагъан, бир ерде чалышкъан адамлармыз. Бирн-биримиз- 
ден гизли-къапакълы иш корьсек, насылдыр ябаний адамларгъа бенъ- 
зеп, чырай сытып юрсек, келишмез! 

Мамаджан Ннязович сигарынынъ къалгъан къысымыны ерге таш- 
лап, чызмасынынъ табанынен эзгелеп, чамургьа къарыштырды. Мен 
сёзюме девам эттим: 

-- Қозьлерим кёр дегиллер. Менде де юрек бар эбет. Бир тюркю- 
де йырланылгъан киби: «Меним де джаным бар, мен де инсаным». 
Алемде нелер олаяткъаныны дуям ве анълайым, сайгъылы Мама- 
джан Ниязович! Сиз сонъки вакъытларда... Саламатханнынъ этрафын- 
да перване киби чевирильмектесинъиз. 

О, Саламатнынъ адыны ишиткенинен, къыз иле экиси арасындаки 
гизли мунасебетнинъ манъа белли экенини шимди сезген сонъ, эеджан- 
гъа кельди. Чырайы деръал тюрленди. 

-- Догьрусыны айтсам...— мен энди изааткъа кечтим.— Догъру- 
сыны айтсам, мен Саламатханны эр джеэттен бегенем. Эбет, бунда 
мени къабаатлавда акълы дегильсинъиз. Бизлер бир къышлакъта бе- 
рабер осьтик, окъудыкъ, буюдик. Балалыгъымыз берабер кечти. Мек- 
тюплешкен вакъытларымыз да олды. Ама къызнынъ юрегини билип 
оламагъаным. Ыиджынадыр деп тюшюнменъиз! Яшлыкънынъ озю ой- 
ле. Лякин Саламатхандан хатирим хош. Мени бир вакъыт акъаретле- 
меди, ашшаламады. Достчасына мунасебетте булунды. Бу куньлерде 
достлукъле, садыкълыгъыны косьтерди. Экимизнинъ арамыздаки 
келишиксиз кергин мунасебетни ортадан къалдырмакъ ёлуны озю 
арады ве булды. Къыз олса да, дедиллик косьтерди. 

Мамаджаннынъ чехреси бираз айдынланды. О, еринден къалкъты. 
Манъа якъынджа кельди. 

— Бакирджан, достым, сизден миннетдарым!— деди манъа, 
эеджанлы алда, — эр шейден хабердарсынъыз!? Бизим арамыздаки му- 
насебетлерни билесинъиз, ойлеми? 

Мен йылмайып, башымны къакъыттым. 

— Ойле, Мамаджап достум! — дедим мен ачыкъ гонъюлликнен.— 
Эр шейден хабердарым. Бунынъ ичюн де фикиримни сизге ачыкътан- 
ачыкъ айттым. Мен экинъизнинъ бирликте бахтлы омюр кечирменъиз- 
ни истейим. 

— Сагъ олунъыз, Бакирджан!— деди Мамаджан ве элини манъа 
узатты. Экимиз самимнетле бир-биримизнинъ элимизни сыкътыкъ. 
Мамаджаннынъ агъызындан «достум» сёзюни биринджи кере ишитке- 
нимден, гонълюм котерильди. Бу — субетимизнинь эйилик мейвасы 
экенини анъладым. 

Кене памукъ ёлагъына кирдик. Яры къалгъан сыраларымыз бою 
курак джыя башладыкъ. Мамаджаннынъ тилип энди чезильди. О Сала- 
матны биринджи корьген кунюнден бери онынъ иле меракълангъаны- 
ны, бутюн арекетлерини, юрюшини-турушыны, меним къыз иле муна- 
себетимни козетип юргенини икяе этти. 

-- Шуны да айтмакъ кереким ки, — деди о, кевдесини тиклеп, 
джиддий алда, — Саламаттан сизинъ акъкъынъызда, мунасебетлеринъ- 
из хусусында сорадым. О, ничюндир, муайен бир шей айтмады. Мен: 
«Демек араларыпда джиддий меселе ёкъ, гъалиба» деген хулясагъа 

кельдим ве фикиримни беян эттим. Лякин Саламат баягъы 
манъа мусбет 


кечти, 


вакъыт 
джевап бермеди. Якъында къыскъа лакъырдымыз олып 


Бу икяени динълемек меним ичюн агъыр олгъанына, къальбиме 
менфий тесир быракъкъанына бакъмадан, озюмде насылдыр енгиллик 
дуя башладым. Эр алда акъикъий севги гъалибиетине, эки орек бири- 
бирине ел тапаяткъанына къувана эдим. «Бекир, я озюнъ?-— хаялымда 
бойле фикир пейда олды.-- Сенинъ акъкъынъда бир кимсе тюшюнеми? 
Къайдынъны чекеджек, дердинъе дерман оладжакъ ве, ниает, сени 
севеджек адам бармы?» Бираз тюшюнген сонъ: «Бар! — дие джевап 
бердим озь-озюме.— Эбет, бар!.. Муневер!.. Ах, ады гузель, озю гузель 
Муневерим! Сен меним гоньлюмни рушенлеген умют чырагъымсынъ!» 

Хаялларым къулакъларымны тындыргъан. Мамаджан не къадар 
сёйлегенини, нелер айткъаныны бильмейим. Ишитмедим. 

— Мамаджан!-- дедим котеринки рухле.— Тоюнъызда, эгер 
«Къайтарма» чалмагһа бильген чалгьыджылар олса, бутюн араретим- 
нен оюн тёшерим! 

Мамаджан элесленди. Орта ерден чыкъкъан ойле теклифке таа- 
джипленди. Сонъра оглюгининъ багълы уджларыны бойнундан чыкъа- 
рып энъсесини уфкъалагъан арада козьлеримнинъ ичине бакъты. 

— Меним бильгениме коре, «Къайтарма»гъа бир дегиль, эки адам 
ойнай, экинджиси де, мытлакъа, къыскъаякълы олмакъ керек. Сёй- 
ленъиз, къалагъынъыз ким оладжакъ? 

-- Э, достым, шимдилик сыр. Тоюнъызда корерсинъиз,— дедим 
мен ве эгилип, курак джыя башладым. 

Тымар мевсими узады. Ноябрь битмек узре, лякин адамлар къар- 
арып къалгъан занларны бойлап, эп курак, памукъ къалымтыларыны 
къыдыралар. Анълашылгъанына коре, колхоз планыны толдырып ола- 
майджакъ. Дигер ходжалыкъларда келеджек сене берекетине земин 
азырланыла. Тарлалар гъозапаядан темизленилип, ерлери сюрюльмек- 
те. Газетамызда памукъ азырлавнынъ кетишатыны косьтериджи ма- 
люматлар энди чокътан дердж олунмай. 

Район партия комитети «Коммуна» колхозында зираатчылыкъ- 
нынъ вазиетини тешкермек, таълиль этмек макъсадынен комиссия тер- 
тип этти. Комиссия эр бир бригада, участка йылны насыл екюнлеген- 
лернни, насыл агротехника тедбирлери, не вакъыт ве насыл бедже- 
рильгенинн, памукънынъ эр центнери не къадар парагъа мал олгъа- 
ныны бирер-бирер огрендилер. Тешкерюв ишлери битирилип, екюн 
чекильген сонъ, меселе райком бюросында бакъылды. 

Мурат Гъаниевич саба менп озюне чагъырып тенбиледи: 

— Бакирджан, бугунь акъшам райкомнынъ бюросында, тенкъидий 
чыкъышымыз боюнджа «Коммуна» колхозынынъ меселеси музакере 
олунаджакъ. Сиз де мытлакъа бармакъ керексинъиз. Біорогьа колхоз 
реберлери, мутехассыслары, бутюн бригадаларнынъ башлыкълары 
давет олундылар. 

Таин этильген вакъыт якъынлашкъанда райком бинасы сгюнде 
колхознынъ бир-къач машинасы келип токътады. «УАЗ»нынъ (Исмат 
ака бу сефер «Волга»да кельмеди) сагъ тарафтаки къапысындан ренс, 
арттаки къапыларындан партком секретары, ннженер тюштилер. Ди- 
гер машиналарнен агроном ве бригада башлыкълары кельдилер. План- 
ларыны толдыргъан бригада башлыкъларынынъ рухлары бираз котс- 
ринги, ама ишни бербат эткен бригадирнинъ чырайына бакъылмай. 
Куськюн Исмат ака иле партком секретарынынъ вазнетлери де тып- 
кьы ойле. 

Бюро меджлисини райкомнынъ биринджи секретары алып барды. 

-- Урьметли бюро азалары,-- деп сёзюни башлады о.- Биз бу- 
гуньки меджлиске эвельде районымызнынъ мешъаль ходжалыкъларын- 
дан бири эсап этильген, лякин сонъки учь-дёрт йыл ичинде ходжалыкъ 

ишлери феналаша берген «Коммуна» колхозынынъ памукъчылыкъ саа- 
сында бу йылки нетиджелерини таълиль этмех, месъуль аркъадашлар- 
дан кериде къалувнынъ себеплерини бильмек ичюн топландыкъ. 

Секретарь бир тыныш алгъан сснь, маса узериндеки район газета- 
сыны алып, онынъ ички санфелерини ачты. Қозюме ири арифлернен 
джыйылгъан «Тыршавлы тымар машиналары» сёзлерн илишти. Шим- 
ди макъалем хусусында лаф ‹ладжакъ деп тюшюндим. Ойле олды. 
Секретарь газетаны сол элинен юкъары таба котерип, чевреси къызыл 
къарындаш иле чызылгъан материалгъа козь этти. 

-- Хатиринъизде олса керек, район газетамызда басылгъан ма- 
къаледе колхозда техникагъа менфий мунасебет, тымар агрегатлары- 
ны таъмир ишлериндеки месулиетсизлик, айры бригадаларда памукъ- 
нынъ озюне мал олувынынъ паалылашувы ве башкъа нукъсанлар 
хусусында сёз юрютильген эди. Базы аркъадашлар газетанынъ бу 
чыкъышыны бираз бегенмеген киби олдылар. Атьта бойле адамлар 
район меркезинде де тапылды, Қолхсз реберлери макъалени сюнгю- 
лернен къаршылап алдылар, андакн фикирлерини дсгъру танымады- 
лар. Исмат Къурбановнч бизге газетаны «джезаламамызны» тевсие этти. 

Мен койдешиме — ренске козь къыясындан назар ташладым. 
О, бюро азалары къаршысында, биринджи сырада башыны ашагъы 
эндирген алда отурмакъта. Онынъ вазизтине бираз аджындым. 

— Лякин, биз,-- деді райком секретары, гасетаны маса устюне 
ташлап, — аркъанны узун ташламагъа къарар Сердик. Макъалени исе 
партком ве колхоз идаресининъ къошма меджлисннде этрафлыджа 
музакере этмек ве меселеге джиддий янашмакъ кереклигини айттыкъ. 
Меджлисте булунгъан инструкторымызнынъ айткъанына коре, месе- 
леге ресмиетчиликнен янашылгъан. Колхознынъ партия тешкиляты, 
коммунистлернинъ муим къысымы меселеге джиддий къиймет кесме- 
генлер. Акъибетте, макъале акъкъында эки тюрлю фикир догъгъан. 
Адамлар, анълашыла, озь фикирлерини ачыкътан-ачыкъ сёйлемеге аля 
алышып оламайлар. 

Секретарь шишеден минераль сув къоюп, эки ютум ичти. Зал- 
нынъ ичи чым-чырт. Маса башында отургъан бюро азаларынынъ ба- 
зылары оглериндеки кягъытларгъа козетелер, базылары секретарнынъ 
айткъанларыны дикъкъатле динълейлер. Колхоз партия тешкилятына 
итираз бильдиргенде Абдурасул ака бир сескенип алды. Адети ойле, 
джиддий лакъырды ишитсе, сол омузыны къыбырдатып ала. Мен 
Ахмад мыйыкъны зорнен сечтим. Дерсинь отургъычкъа синъип кет- 
кен. Эбет, бугуньки вазиет авес этиледжек киби дегиль. Лякин не ча- 
ре? «Атына коре эгери». 

— Район партия комитети, — деди секретарь, — макъале мунасе- 
бетинен колхознынъ ишлерини тешкермекни лязим таныды ве Джалал 
Рахимовичнинъ реъберлиги алтында комиссия тешкиль этти. Шимди 
онъа сёз бериле. 

Джалал Рахимович Адхамов халкъ незарети район комитетининъ 
реиси. Икътидарлы, адалетли адам эсап этиле. Эр бир меселеге джид- 
дий янаша, темелине бакъа. 

Джалал Рахимович еринден турды. Аркъасына чевирилип, отур- 
гьычыны бираз четке сюрди. Огюндеки тертипсиз кягьытларны четхе 
джыйыштырды, сонъра сёзюне башлады: 

— Аркъадашлар, озьлеринъизге маълюм ки, партия эр бир ксм- 
мунисттен тертипли ишни, девлет ве план къанделерине риастини та- 
лап эте. Республика партия тешкиляты пленумларындаки талапкяу- 
лыкъ рухы эр ерде, эр бир иште эпимизге нумюне олмакъ керек. 
Языкъ ки, районымызнынъ базы ходжалыкъларында аля эски усулии 
чалышыла. Бу девлет ве колхозлар ичюн зарарлы. Биз райком авалғ- 
сине бинаэн «Коммуна» колхозында ходжалыкъиы илерилетюв ишлғ- 
ри иле таныш олып, нкътисадиятыны козьден кечирдик. Тешкерюв 
екюнлеринн бильдирмеге рухсет этинъиз. 

Адхамовнынъ сёзлерини эр кес тыныш алмадан, дикъкъат иле 

диньледи. Онынь чыкъышындан анълашылды ки, колхозда ходжа- 
лыкънынъ вазиети гъает аджыныкълы. Джалал Рахимович реберлер- 
нинъ янълыш арекетлери нетиджесинде колхознынъ бир чокъ истисал 
саалары инкишаф этюв ерине начарлыкъкъа огърагъан, планларнынъ 
эдасында козьбоявгъа ёл берильген, хусусан тарла ишлерини меха- 
низмлештирювге фена мунасебет косьтерильген. 

Бойле джиддий къабаатлавларнынъ колхоз реберлерипе, бирин- 
джи невбетте, Исмат акагъа теъсир этеджеги белли эди. Шимди о 
озюни къолайсыз алда ис эте башлады ве Адхамовкъа худжур назар 
быракъты. «Сёйле, сёйле! — деп тюшюнди о озюндже. — Макъсадынъ 
мени батырмакъ экени анълашылды. Лякин мен де къолайлыкънен 
теслим олмам. Юксек ракъамлы маълюматлар ялынъыз меним дегиль, 
сизлернинь итибарынъызны котермеге хызмет эте эди. О ракъамлар- 
нынъ манасыны сизлер менден зияде анълай эдинъиз». 

Джалал Рахимович тешкерюв нетиджелерини бильдирювни де- 
вам этти. 

— Қолхозда энди къач йылдыр, памукъны машина пле джыюв 
планы эда этильмей кельмекте. Лякин районгъа берильген малюмат- 
ларда бу ракъам данма юз фаиздан арткъач этилип косьтерильмекте. 

Репс бу сёзлерни шанына сыгъдырып оламады. 

-- Олмағһан шей... Бу ифтира...- деп джекирди. 

Райком секретары Исмат аканы тертипке чагьырды: 

-- Исмат Къурбанович, бунъа райкомнынь бюросы дейлер. 
Озюнъизни тутунъыз. Сизге де невбет иле сёз бериледжек. 

Адхамов озюнинъ сёзлерини исбат этювге тырышты. 

— Пек океленменъиз, Исмат Къурбанович! Сиз районымызнынъ 
энъ теджрибели реислеринден бири олгъанынъыз ичюн лафынъыз ич 
бир вакъыт ерде къалдырылгъаны ёкъ, Памукъ заводында ве азырлав 
нокътасында ишлейиджи аркъадашлар сизге къач керелер, лифи осал, 
пусюр памукъ ёлламанъыз, къабул этмемиз дегенлерине бакъмай, 
айванларгъа биле ашатмакъ мумкюн олмагъан чёпліоклерни юксек 
невли памукъ деп къабул эттирмек ёлларыны къыдырдынъыз. 
Октябрьнинъ сонъунда джыйылгъан куракларнынъ обаларыны темиз- 
лейиджи агрегатлар эзгелеп, районгъа, тымар машиналарында джый- 
ылды, деп малюмат бердинъиз. 

Джалал Рахимович истисалнынъ дигер сааларындаки джиддий 
эксикликлернинъ устьлерини де ачты, эр бир фикирини мисаллер иле 
исбат этти. Сёзонинъ сонъунда: 

-- Газетанынъ тенкъидий чыкъышына кельгенде, — деди о,—«Тыр- 
шавлы тымар машиналары» серлевалы макъале, анда памукъчылыкъ- 
таки ялынъыз бир саа таълиль этильгенине бакъмадан, там нишангъа 
ургъан материал деп къиймет кесмек керек. 

Халкъ незарети комитетининъ реисинден сонъ музакере олунаят- 
къан меселе боюнджа район комсомол комитетининъ секретары, рай- 
комнынъ болюк мудири, РАПО реиси ве дигерлер озьлерининъ фикир- 
лерини ве муляазаларыны бильдирдилер. Оларнынъ чыкъышларында 
колхоздаки фена ишлерге, ходжалыкъ реберлери ве мутехассыслар- 
нынъ фаалиетлериндеки келишиксиз арекетлерге менфий къиймет 
кесильди. 

Бюро азаларынынъ эписи фикирлерини сёйлеген сонъ райком сек- 
ретары меджлис иштиракчилерине мураджаат этти: 

— Энди невбет сизлерге... буюрынъыз!— деди. 

Бир талай вакъыт кимсенинъ сеси чыкъмады. Колхозда ойле алы- 
шылгъан. Ренс сёйлене, бутюн меселелерни о чезе. «Аньане» бу сефер 
де бозулмады. Исмат ака ишитилир-ишитильмез сес иле изин сорап, 
аякъкъа турды. Тамагъына санки бир шей тыкъалгъан киби, давушы 
бирден чыкъмады. Қамзолынынъ якъасындаки дёгмени чезип, бойнуны 
сагълы-соллы бургъучлады. 

— Чекинменъиз, бу якъкъа чыкъынъыз,— деди райком секретары 
онъа, масанынъ сол якъындаки минберни косьтерип. 

Исмат Къурбанович озюнден беш-алты адым авлакъта тургъан 
минберге козь ташлады. О пек узакъ корюнди. Минберге еткендже 
къан терини тёкти. Бу бир дакъикъалыкъ ёл онъа ннаетсизлик олып 
корюнди. Минберге догъру адымлагъанда тасавурында аят ёлу джан- 
ланды. 

«Эй, Исмат, Исмат! — деди о озь-озюне, — бу насыл акъибет? Ба- 
лалыгъынъдан бери акъикъат ве адалет ичюн курешип, дженкте Ва- 
таннынъ мукъаддес топрагъыны душмандан къорчалаяракъ, къан те- 
кюп, ходжалыкъны батакълыкътан чыкъарып, энди бойле вазнетке 
тюштинъми?! Бойле алгъа къалгъандже, ольгенинъ яхшы дегильми!2 
Не? Къартайып акъылынъ кутюрлендими? Халкъ ичюн джанынъны 
биле аямадынъ, колхозджылар гузель турмуш корьсинлер деп, озь 
такъдиринъни тюшюнмеген вакъытларынъ олды. Олар энди эсапкъа 
алынмайлармы?!» 


Бу фикирлер ренснинь къафасыны амансыз суретте къыйнамакъ- 
та эдилер. Эбет, ходжалыкъныиъ икътисадиятыны котермек огърунда 
Исмат Къурбанович муим хызметлер косьтерген адам. Дженктен сонъ 
колхоз къуветсиз, ишчи кучю къадынлардан-къызлардан, къартлардан 
ве осьмюрлерден ибарет. Эксерисн азгъан-тозгъан, хастаджан адамлар. 
Бутюн тарла ишлерн эки араба, бир джарты машина ве эки ХТЗ-нен 
беджериле. Исмат колхозны бойле вазиетте къабул этип алды. Адам- 
ларны исрарлы эмекке рухландырды, оларнынъ къальблеринде келе- 
джекке ишанч ышыгъы якъты, бирлештирди. «Бирлешкен озар» дей- 
лер. Колхоз йыл-йылдан къуветленип, пекинди. Бир къач къомшу, 
кучюк, къуветсиз колхозлар «Коммуна»гъа къошулдылар. .Бойлеликле, 
ходжалыкъ районпынъ ири, чокъ саалы колхозына чевирильди. Бу 
ишлерпинъ башында Исмат Къурбановичнинъ озю булунды. Шимди 
оны макемедеки киби соравгъа туткъан райком секретары, райиджра- 
ком реиси ве дигерлер бир къач йыллар эвельси оны эр бир меджлис- 
те, эр кеске нумюне этип косьтере эдилер. Энди беджериксизлик ну- 
мюнеси олды. 

Исмат ака минберге кечип, эки тирсегинен онъа тирельди. Шта- 
нынынъ сол джебинден пошусыны чыкъарып, манълайы ве юзюндеки 
терни сильди. Араретини сёндюрмек ичюн, сув истеп, маса узериндеки 
шишеге козьэттн. Сонъра бу ниеттен вазгечти. О, сёзюни неден башла- 
макъ кереклигини тапыштырамай бираз вакъыт азапланып турды. 
Эгер хаялына кельген фикирлерге эсасланып, сёзюни эски хызметле- 
ринден башласа, итибардан тюшеджек. «Къабаатыны танымакъ исте- 
мей» дейджеклер. Бу меселени муреккеплештире биле. Эгер... «Багъ- 
ышланъыз, аркъадашлар, янъылгъаным. Ишни тез вакъытта тюзетн- 
рим» десе, бельки... бала лафына ошайджакъ! Догърудан-догъру 
къабаатыны танув... Екһ, бу онынъ адети дегиль. 

Эки тюрлю фикир арасында къалгъан реисни секретарьнинъ сёз- 
лери сескендирди. 

— Буюрынъыз, Исмат Къурбанович! Сизни динълеймиз! 

«Ятып къалгъандже, атып къал» дейлер,-- деп тюшюнди реис.— 
Оладжакъ шей олды. Сизлернен де бир тутушып бакъайым» 

— Урьметлн бюро азалары! — деди Исмат Қъуроановыч муляйим 
давуш иле. — Район партия комитети газетанынъ тенкъиди эсасында 
колхозымызнынъ ишлерини тешкергенине ич итнразымыз ёкъ. Адха- 
мов аркъадаш озюнинъ эсрарлы нуткъы нле манзараны ачыкъ беян 
этти. Занымджа колхознынъ эвельки къазанчлары бизлерни саргъуш- 
ландырып, башларымызны думанлатты, гъалиба. Биз янълыш ёлгъа 
мингенмиз. Ойлеми, Джалал Рахимович? 


Адхамов ве дигер бюро азалары Исмат акагъа меракънен чеви- 
рильдилер. Реис джесаретленип, сёзюни девам этти: 

— Айды, дейик, биз янълыш ёл туткъанмыз. Козьбоявджылыкъ- 
нен девлетни алдагъанмыз. Я шимдиге къадар район мутехассыслары, 
меъсуль шахсларнынъ козьлери къайда бакъа эдилер? 


“! 


Залда кок гюдюрдеп, яшын-яшьялагъан киби, кескин ве юксек 
давушлар чыкъты. Гурсюльди къопты. Райком секретары деръал ерин- 
ден къалкъты. 

— Исмат Къурбанович, бу ерде сизинъ меселенъиз бакъылмакъ- 
та. Риджа этем эдеп черчивесинден чыкъманъыз!— деди онынъ сёзю- 
ни болип. 

Исмат ака сёзлерининъ район реберлерине токъунгъаныны дуйып, 
даа зияде къызышты. 

— Эбет, эр вакъыт бойле ола. Юкъарыдакилернинъ эмирлерини 
эда этемиз деп, бизлер данма беляларгъа огъраймыз. О сахта ракъам- 
ларны биз озюмиз тюшюнип чыкъаргъанымыз ёкъ. Памукъ тымары 
башланылгъанынен чешит «унерлер» пейда ола. Малюматлар акъи- 
къаткъа догъру кельмей. Колхоз бир чешит ракъам бере, районда, о 
эльбетте, тюрлендириле. Къаиль олмасанъ, телефонлар тынмай, ри- 
джаларнынъ арды кесильмей, атьта къаба сёзлер биле ишитесинь... 

Колхоз реиси бу сёзлер иле озюни муафаза этип оламайджагъы- 
ны, бюро онынъ ничюн къатий тедбир кореджегини анълай, ама «эски 
дефтерни» къарыштырмай, къабаатны танымакъны лязим корьмей. 
«Менн иштен азат эте билелер. Лякин акъикъатны айтмакъ керекнм»- 
деп тюшюне о.— Энди бойле яшамакъ, ходжалыкъкъа бойле реберлик 
япмакъ олмаз. Бу ишлернинъ азабыны колхозджылар чекелер. Ребер- 
лерге не? Олар... чешит малюматлардаки сахта ракъамлар саесинде 
яшай, итибар кьзаналар». 

Эбет, райком секретары да ‚бюронынъ дигер азалары да меселе- 
нинъ музакереси бойле рух алыр беллемеген эдилер. Исмат Къурба- 
новичнинь нуткьы оларны тюшюнджеге далдырды. Догьру, колхоз 
истисалыны плерилетювде реберлернинь ве мутехассысларнынъ фаа- 
лнетлеринде янълышлыкълар ёкъ дегиль. Лякин реиснинъ сёзлеринде 
де акънкъат бар. Оларгъа козь юммакъ — акъсызлыкъ оладжакъ. 
Реиснн къабаатламакъ къолай. Я район реберлерининъ козьлерн, 
акъикъатен, къайда эдилер? 

Бу саниелерде бюро азаларынынъ къафаларында бойле фикирлер 
къыбырдандылар. 

Райком секретары маса башында отургъанларнынъ эписине би- 
рер-бирер назар ташлады. Оларнынъ эписи оглериндеки кягъытлардан 
козь алмай отуралар. 

-- Ким айтмакъ истей? — деп сорады секретарь, — кимсе индеме- 
ди. Секретарь тааджипленди. Ниает район иджра комитетининъ реи- 
сине козьэтти. Экисининъ назарлары бирн-бирлерине расткельгенде, 
секретарь онъа ишмар этти: «Риджа этем!» Иджраком реиси еринден 
турмагъа меджбур олды. 

-- Меселенинъ негизине терен назар ташлайджакъ олсакъ, — де- 
ди о басыкъ сеснен,-— онынъ муимлигини анъламамакъ мумкюн де- 
гиль. Мен сёзюмни бугуньки музакереге тюрткич олгъан макъаледен 
башламакъ истейим. Языкъ кп, Исмат Къурбанович о акъта бир шей 
демеди. Эгер онынъ бу арекетинин разылыкъ алямети деп анъламакъ 
керек олса, догъру япа. Занымджа, «Тыршавлы тымар машиналары» 
макъалесн, озюнде котерильген меселелер иле, бизим эпимизни джид- 
дий суретте тюшюнмеге меджбур этти. Буны колхоз реберлери де, 
район тешкилятлары да догъру анъламакъ керекмиз. Газета бойле 
чыкъышларны сыкъ-сыкъ япса, районда эксикликлернинъ огюни алув- 
гъа буюк хызмет косьтерир беллейнм. Эбет, колхоз идареси партия 
тешкиляты, мутехассыслары, истисал командирлері ёл берильген 
эксикликлер, янълышлар ичюн месъулиет ташыйлар. Япылгъан къа- 
бааттан къачынмакъ — коммунистке хас адет дегиль. Сиз исе, урь- 
метли Исмат Къурбанович, озюнъизни акъламагъа арекет этесинъиз! 
Бу янълыш ёл. Район партия комитети сизни бир вакъыт джинает ёлу- 
па кирмеге давет этмеди ве этмез. Сахта ракъамлар хусусында сейле- 
динъиз. Я сини бойле адым атмагъа ким меджбур этти? Кимседе! Бу 
мумкюн дегиль. Лякин биз сизден эр бир иште нлериге догъру арекет 

талап эттик. Бу-- партиянынъ истеги. Эр ерде илерилев ичюн куреш- 
меге борджлумыз. Козьбоявджылыкънынъ омюри исе эр заман къыс- 
къа ола, илле устю ачыла. Буны бугунь сизинъ ходжалыгъынъыз- 
нынъ мисалинде корьмектемиз. Бунынъ иле, аркъадашлар, мен район 
реберлеринде бир тюрлю къабаат ёкъ демек истемейим. Район партия 
комитети бу ишлерни чокътан догърултмакъ керек эди. 

Исмат Къурбанович райиджраком реисининъ сёзлеринден къаний 
олса керек, ичтен эппи енгиллешти. «Эр алда, юрегимдеки дертлерни, 
элемни анълата бильдим гъалиба. Энди насыл тедбир корьселер ра- 
зым. Макъсадыма ирдим...»— деп тюшюнди о. 

Бюронынъ дигер азаларынынъ сёзлеринде де тахминен бойле 
аэнк янъгъырады. Айтылгъан фикирлерге екюн чеккен райком секре- 
тары музакеренинъ, ялынъыз «Қоммуна» колхозы реберлери ичюн де- 
гиль, бутюн район тешкилятлары ичюн дерс олмакъ кереклигини 
къайд этти. Бюро колхоз партия тешкилятынынъ истисалгъа реберлик 
усулларында эксикликлер козьге чарпкъанына, кадрларпынъ месулие- 
тини юксельтювде талапкярлыкъ косьтермек кереклигине адамларнынъ 
дикъкъатларыны джельп этти. Иште ёл берильген эксикликлер ичюн 
Исмат Къурбановичке, Абдурасул акагъа къатий тазир илян этильди. 
Ахмад мыйыкънынъ бригадирлик вазифесинде къалып-къалмаювы 
меселеси колхоз идареси ве партком реберлигине авале олунды. 

Меджлис гедженинъ бир вакъытында битти. Эпимиз тышкъа 
чыкътыкъ. Мурат Гъаниевич менимле сагълыкълашкъанда, юзюме те- 
бессюмле бакъты, элимни самимиетле сыкъты. Мен бундан «эйи бир 
иш олып чыкъты» деген мананы анъладым. 

Койге Исмат аканынъ машинасында къайттыкъ. Ёлда кимсе сёй- 
ленмеди. Эр биримиз озь фикирлеримиз иле мешгъуль эдик, Меним 
тасавурымда Мамаджан иле Саламатнынъ якъында оладжакъ тойла- 
ры манзарасы догъды. 

Тахтадан ясалгъан юксек, узун софра башында юзлернен муса- 
фирлер. Келин иле киевнинъ эки тарафында достлары тизилишкен- 
лер. Оларнынъ артында эки узун агъачкъа асылы килимде: «Саламат 
ве Мамаджан, бахтлы олунъыз!» деген сёзлер язылы. Чалгъыджылар 
хош кельди авасыны чалалар. Той агъасы эки яшны тебриклеп, гурь- 
дели эльчырпмалар алтында тойны ача. Шишелерден къаделерге ша- 
рап толдырыла. Чалгъыджылар аньаневий «Тойлар муборак»ни 
иджра эте. Тюркю биткен сонъ, той агъасы микрофонны элине ала. 

— Сайгъылы достлар, урьметли мусафирлеримиз,— дей о, гурь 
сесле.—- Шимди невбет оюнгъа. Келин ве киевнинъ риджаларына би- 
наэн «Агъыр ава ве Къайтарма». Мамаджан ве Саламатнынъ достла- 
ры Бакир иле Муневер иджра этеджеклер. 

Гурьдели эль шапылдылары янъгъырай. Даиренинъ четинде Му- 
невер. Дигер четинде мен пейда оламыз. Козьлеримизден гъурур ве 
севинч сачылмакъталар. Ава чалынып башлай. Экимиз эллеримизни 
котерип, акъырындан бири-биримизге якъынлап башлаймыз. 

-- Яшанълар, азаматлар! 

— Сагъ олунъыз, яшлар! 

Бу алгъышлар бизлерге къанат багълай, джошкъунлыгъымыз 
арта. | 

Бу хош хаяллар ичинде эвге етип кельгенимни дуймай къалдым. 
Шофёр машинаны токътатты. 

— Бакирджан ака, кельдинъиз!— деди манъа. Тез-тез эсимни 
башыма топладым. Эбет, эвге келип еткеним. Сагълыкълашып, ерге 
тюштим. 

— Бабанъа, ананъа селям сейле,-- деди Исмат ака. Мен башым- 
ны саллап: «яхшы» дедим. 

Азбар къапы янында токъталып, машина артындан бир талай 
вакъыт бакъып турдым. Онынъ аркъасындаки эки къырмызы чырагъы 
гедже къаранлыгъы ичинде ёкъ олды. КС 

Апрель айы. Танъ атмакъ узре. Ер 1озюнн ойле сукюнет баскъан 
ки, санки сейяре озь арекетини токътатып, терен ойгъа далгъан. 

Бебисултан къартана юкъудан уянды, лякин янында яткъан докъ- 
уз яшындаки торунчыгъы Къуртмолланы уянтмамакъ ичюн, къыбыр- 
дамай ятты, нелердир тюшюнди. Огъланчыкъ уянды, ама козьлерини 
ачмады. Козьлерини ачса, тюшюнде корьген бир коше сыджакъ оть- 
мек гъайып оладжакъ. Бала бир шейлер чайнагъан киби, юткъынды... 
Сонъра абдырап, козьлерини ачты. 

— Къартана!— деп еринден сычрап турды. 

-- Не, эвлятчыгъым, уяндынъмы? Неден бойле сескендинъ? Тюш 


корьдинъми? 
— Бильмейим, азбарда бир тасырды ишиттим, аэроплан эди гъа- 


либа. 
— Ёкъ, санъа ойле кельгендир. Мен юкъламай эдим. Ич бир шей 
тасырдамады. Сен юкъла, къоркъма. Мен турайым. 

-- Ёкъ-ёкъ! Мен бир озюм къоркъам!— огъланчыкъ шыншыкълай 
башлады. 

— Яхшы, къозучыгъым, мен турмам. Сен юкъла,— деп къартана 
торуныны багъырына басты ,йырлагъан киби онынъ омузчыгъыны 
таптады. 

— Къартана! 

— Не, балачыгъым? 

— Анамнен къартбабам бизге ничюн кельмейлер? Биз озь эви- 
мизге не вакъыт къайтаджакъмыз? 

Къартана торунчыгъынынъ суалине джевап бералмай, сусты. Ба- 
гьыры кедер иле толып-ташты, озюни зар-зорнен тутты. Гуя богъазы- 
на келип тыкъалгъан насылдыр томар, тап нефесини къапатты. Бала, 
къартбабасы Эмирасаннынъ фашистлер тарафындан атылгъаныны, 
анасы Фатиме Германиягъа алып кетильгенини бильмей. Къуртмолла 
бир къач дакъикъа сусып яткъан сонъ, суалини текрарлады. 

— Эвге не вакъыт къайтаджакъмыз? Мен анамны, къартбабамны 
сагьындым. Қопегимиз Сарманны сагъындым! 

Къартана торуныны юкъугъа кетти беллей эди. Айыныкь экен. 
Энди суалини джевапсыз къалдырмакъ мумкюн дегиль. 

-- Бабанъ къайтып кельсин де, эвге берабер къайтырмыз,— деди. 

— Бабам кельген сонъ чиберек пиширирсинъми? 

-- Пиширирим, эвлятчыгъым! Чиберек де, кьошаф да, кобете де... 

— Я, къалакъай? 

— Къалакъай да пиширирим 

— Я татараш? 

— Татараш да, сарыбурма да, къурабие де, къатлама да... 

Бойледже, «пишмеген» аш къалмады. Бабасы кельген сонъ пиши- 
риледжек ашлардан Къуртмоллачыкъ токълыкъ дуйгъан киби, юкьу- 
гъа кетти. О, юкъуда экенде энди орталыкъ ярыкълана башласа да, 
эвнинь ичи энфт къаранлыкъ, чюнки дивардаки «пенджере» деп ад- 
ландырылгъан уфакъ джамлы тешиктен ичери кирген кунеш шавлеси 
эвни куньдюз де кереги киби айдынлатмай эди. А 

Къартана яваштан къалкъып, кийинди, торунынынъ устюнде ер- 
гъан ерине орьтюльген тончыкъны тюзетти, узанып эски, лякин темиз 
ювулып букленильген чуллар арасындан къармалап бир торбачыкъ 

чыкъарды. Оны эки буклеп къолтугъына къыстырды да, къапыгъа 
доғьрулды. Бала къапынынъ тасырдысындан уяныр деп тюшюнмеге 
сыра кельмей, чюнки къапы ерине дельме-тешик эски килимчик асыл- 
гъан. Къартана бир къач суре окъуды, эллерини котерип дува эттн, 
сонъра эвден чыкъты, ачыкъ чёль тарафкъа догърулды. 

Уфукъ агъаргъан, кок юзюнде ялынъыз Танъ йылдызыны эслемек 
мумкюн. Этраф чым-чырт. Копек авултысы, айван сеси, яхут къуш чи- 
вильтиси ишитильмей. Бойле сукюнеттен сонъ къартана озюнде титис 
дуйгъу ис этерек, адымларыны сакинлештирди. Койнинъ четине чыкъ- 
къан сонъ токъталды, артына чевирилип, кой бетке беш-он адым ат- 
ты. Кене токъталып, этрафны козьден кечирди. Бойледже, огге-арткъа 
юрюшини бир къач керелер текрарлады. Энъ сонъунда койден узакъ- 
лаша башлады. Оны бирн-бирине акс эки фикир къыйнай эди. Эвде 
ач ве чыплакъ къалгъан торунчыгъыны тюшюнгенде огге адымлай. 
Ёлда бир де-бир айдут расткельсе, я-да комендант изинсиз озь эвине 
барып кельгенини дуйса, бу ишнинъ яхшылыкьнен битмейджегини 
козь огюне алып, кери къайта эди. Нетиджеде меръамет ве яшамакъ 
арзусы юрегиндеки къоркъуны енъди. Башындаки кедерли фикирлер: 
ни котерил аткъаны киби, юзюни сыйпап, элини силькти. Қъартана озь- 
озюне юрек бермек ичюн ишитилир давушнен лаф этти, юрюшини эп 
чабиклештирдн. «Не бермеген алла, къысмет олса, эвге барып кель- 
сем, бир къач куньлер даа яшамакъ мумкюн олур. О вакъыткъадже 
бельки бизимкилер келип етерлер, бельки Къуртмолланынъ бабасы 
Сервер де сагь-семляметтир». 

Къартана бойле терен арзу ве хаялларнен чёльден кечип, буюк 
ёлгъа чыкъкъанынен къаршысында келеяткъан, эки атлы тачанка узе- 
риндеки немсе коменданты иле кой полицайыны таныды. Қъартана- 
нынъ бутюн мучелери бошап, эли-аягъы къалтырап башлады. Ёкъ! 
Бу къоркъу дегиль! Бу нефрет! Бу чаресизлик аджджысы! 

Къартана ёл четине чекилип, токътады. Кельген тарафына айла- 
нып, башыны юксек котерип, кимнидир корьмек истеген киби, узакъ 
бир нокътагъа козь тикти. О, шимди кимсени корьмей. Онынъ козю 
огюнде ялынъыз торунчыгъы Къуртмолла, къулагъында исе онынъ 
зайыф сесин, бурунында сачларынынъ къокъусы бар эди. 

Қозьлерини къан баскъан комендант ве полицай, бутюн гедже 
нчильген самогондан козьлерини ачмагъа чарелери олмагъаны алда, 
Бебнсултан къартананы бирден таныдылар. Тачанка къартананынъ 
янында токътады. Секирип ерге тюшкен полицай элиндеки тельбевлер- 
нн коменданткъа узатты, манълайына чыбалын тюшкен сары, къувур- 
чыкъ перчемини тюзетти, мышыкънынъкине бенъзер тюссиз козьлери- 
нен къартананы баштан аякъ сюзди. Сонъра, комендакткъа чевирилип, 
анълашылмагъан тильде нелердир айтты. Саргъушлыкътан тили кур- 
мекленген комендант ялынъыз башыны саллап, негедир разылыгъыны 
бильдирди. 

Полицай элиндеки къамчысыны юксек котерип, бар кучюнен къар- 
тананынъ бойнуна эндирди. Бебисултан къартана, атьта сакъынып, 
козюни биле юмып етиштирамады, тургъан еринде эйкель киби къатып 
къалды. Экинджи, учюнджи, дёрдинджи къамчы... къартана ялынъыз 
козьлерини юмды, лякин еринден къыбырдамады. Полицай элиндеки 
къамчыны тачанкагъа ташлап, кһартийге якъын келип, озюнинъ ренк- 
сиз козьлерини онъа тикледи. Қъартана бир сёз айтмай, къакъырып 
полицайнынъ козюне тюкюрди. Бу комендантнынъ ошына кетсе керек, 
шакъылдап куле башлады. Бу арала бир тамам делирген полицай 
къартананынъ самайына юмругъынен урды. Къартана ерге йыкъылды. 
Полицай оны наллы чызмаларынен тепмеледн. Къартананынъ козюне 
къаранлыкъ чёкти. Козьлери огюндеки кунеш бунарланды, сонъра бус- 
бутюн сенди. Къартана ёл кенарында серилип къалды, сонъ... 


Қомендатуранынһ, эки адамдан зияде бир ерде топланмакъ къа- 
тиен ясакъ деген ферманына бакъмадан, джемаат бугунь кой четинде- 

ДЕНІНЕ ыы Эркеклер озь араларында, къа- 
то р арында субетлешип турмакъталар. Къадынлар тосат- 

терен кокюс кечирелер, агьламсырайлар, оглюклерине козьяш- 
ларыны силелер. Къартлардан бириси кокюс кечирип: 

— си, заман, зама-а-н, иште, кельди ахырзаман! — деди. — Алла 
да шашты, мелеклер де чылдырды, азрапль десенъ кунь-куньден къу- 
тура, вахшийлеше. Бизим сабырымызнынъ сонъу оладжакъмы аджеба? 

Экинджи къарт: 

-- Тёвбе, де! — деди. — Тёвбе, эстахфирулла, гуияхкяр олма! 

— Бизим башымызгъа бу языларны язгъаннынъ, баре эли сын- 
гъайды да, шу языларны язып етиштирамагъайды!-— деди кене бир- 
инджи къарт. Тёвбенинъ не олгъаныны бильмек истесенъ, эвге кир де, 
ерде серилип яткъан Бебисултангъа бакъ! 

Бу ерде орта яшлы дигер адам сёзге къошулды. 

— Бунынъ тёвбеси не оладжакъ, баш язысы не оладжакъ! Бу 
хынзырларгъа акъыл къоймагъа вакъыт кельди. Эпимиз баш котерме- 
лимиз. Азатлыкъ узакъ дегиль. 

Койлюлер, бу арада, ат устюнде келеяткъан старостаны корип, 
сёзлерини бирден кестилер. Староста оларгъа якъынлашты, аттан 
тюшмей, джемааткъа урьметнен селям берди, эр кеснен айры-айры 
ал-хатир сорашты. Бир-эки къарт онынъ селямына джевап берселер 
де, сеслеринде староста ичюн нефрет дуюлды. Староста, кене аттан 
тюшмей, эркеклерни ишмарнен къадынлардан айырды, тюшкюн сеснен 
деди: 
— Джемаат, сёзлеримни дикъкъатнен динъленъиз. Бу меним сиз- 
ге сонъки эмирим ве теклифим. Полицайнынъ джеседини гедже ат 
ахырындан алып, койден узакъча ерде комюнъиз. Сагълыгъында сасы- 
гъаны етер, ольген сонъ да сасымасын. Махкемесиз джезалангъаны 
ичюн месулнет чекмеге азырым. 

Шимди эр кес, бир къалмай, эвлерине дагъылсын. Бебисултан 

аптенинъ янында бир къач къартана къалса, етер. Бир къач куньлер 
козьге корюнменъиз. Хусусан яшлар ве балалар. Ярым сааттен сонъ 
мен койде олмайджагъым. Мени беклейлер. Мени, яхут полицайны со- 
рагъан махлюкъ олса, экиси де аткъа минип, бир якъларгъа кеттилер, 
дерсинъиз. Сагъ олсакъ, илериде корюширмиз. Койдеки джанлы ве 
джансыз барлыкънынъ эписининъ такъдири ичюн месуль Осман агъа 
танин этиле, шимдилик керек меселелерни озь аранъызда аль этер- 
синъиз. 
Староста, сёзюни битирген сонъ, кельген тарафына къайтып кет- 
ти. Бир къач дакъикъа этрафны сукюнет къаплады. Койлюлер бири- 
бирлерине бакъып, омузларыны къыстылар. Даа демичик тёвбеден 
тонъюльген къарт: 

— Энди тёвбе десем де, янъылмайджагъым гъалиба, — деди. — 
Акъылым етмей, даима комендантларнен ашап-ичип юрьген староста 
шимди бизге полицайнынъ джеседини багъышлап, бизни де тенбиелеп, 
койден кетеята, озю де, сагъ олсакъ, бизнен даа корюшмеге умют эте! 
«Бир къач куньлер...» демесининъ манасы не экен? 

Бир шей сёйлемей, койдешлерининъ айткъанларыны дикъкъатнен 
динълеп тургъан алчакъ бойлу, къырмызы черэли къартчыкъ башын- 
даки солгъа къыйышкъан эски, лякин къувурчыкъ къозу терисинден 
тикильген къалпагъыны догърултты. 

— Мен бир шейлер сезмеген дегиль эдим, — деди о,-- сёз келими, 
эвинде комендантлар геджелери мусафир олгъан сайын, эртесн куно, 
бизим старостамыз койден къайдадыр гъайып олатургъан. Мен буны 
чокъ сынадым. Староста къайтып кельген сонъ, койде илле хош хабер 
ишитиле, яни я бизим совет беяннамемиз, я да тазе газета тапыла. 
Меним анълагъаныма коре, староста комендантларгъа зпяфетни на- 
филе бермей эди. Саргъушнынъ тили чезик ола. Демек, староста муса: 
фирликке де бош бармай, андан да бош кельмей эди. Бизлер, джаил- 
лер, оны кельмешек деп азарлай эдик. 

Бу арада койлюлерден бириси къарткъа якъын келип: 

-- Сен, къартым, шу старостаны ничюн бу къадар макътап, такъ- 
макълап отурасынъ?— деди. — Бундан эвельки полицайны, большевик 
деп, немселерге чакъкъан шу староста дегильми? Ёкъса догъмушынъ 
оламы? 

О бойле деди де, мыскъыллы давушнен кульди. Сонъра, озюнинъ 
иштен хабердар экенини тасдыкъламакъ ичюн олса керек: «Биз де 
бир шейлер билемиз», деп къарткъа даа да якъын кельди. Къарт 
къызышты. 

— Сен «бир шейлер» бильсенъ, биз сенден чокъча шейлер биле- 
миз. О сенинъ айткъан полнцайынъ, эджели еткен сонъ он беш йыл 
арткъач яшады. Иигирми докъузынджы сенеси сюргюнден къачкъан 
помещик баласы, немселер кельген сонъ «большевик» олып чыкъувы 
да акъылгъа яткъан ал дегиль. Қоюмизде о да эппи къамчы ойнатты. 
Сен о вакъытта онынъ азбарында тапылгъан совет беяннамелерини, 
газеталарны шу полицайнынъ озю алып кельди беллейсинъми? Мен, 
буларнынъ эписи старостанынъ усталыгъы олгъанына энди зерре къа- 
дар шубеленмейим. Бир шейлер биле эмиш... 

Бу арада Осман агъа лафкъа къарышты. 

— Вазгечинъиз, вакъыты келир, кимнинъ ким экени билинир, — 
деди о ве, старостанынъ теклифини текрарлап, къартны къолтукълап 
эвге таба адымлады. Къалгъан койлюлер де бирер-экишер дагъыла 
башладылар. 

Элли яшларында бир къадын къарыкъ сеснен такъмакълап агъ- 
лап, оглюгинен козьяшларыны сильмекте эди. Эвнинъ къапысы огюн- 
де топланып тургъан башкъа къадынлар да сессиз агълашалар. 

— Ах меним Бебисултаным, гунахсыз мелегим! Балалыкъта бай- 
лар, мырзалар къолунда ыргъатлыкъта чеккен азапларынъ етмедими? 
Алла таалля санъа сабырлар берсин. Эренлер-эвлиялар нефеси дер- 
динъе шифа олсун!.. 

Бебисултан къартийге исе энди эрен-эвлиянынъ шифасындан фай- 
да ёкъ. О яры къаранлыкъ ода ичинде, ачыкъ козьлери бир нокътагъа 
тикильген, эски килимчик узеринде ятмакъта. Устюндеки эски антер 
бойдан-бойгъа йыртыкъ. Аякълары, къоллары ве бутюн беденинде къа- 
барыкъ къанлы къамчы яраларыны, къулагъындан акъып, килим 
устюнде уюшып къалгъан къан дамлаларыны абайламасанъ, къар- 
тана раатланмагъа яткъан деп эсап этмек мумкюн, Қъуртмолла къар- 
танасынынъ башы уджунда тиз чёккен, юмручыкъларынен козьлерини 
уфкьалай, окюрип агълай. 

— Къартана-а! Турынъыз, буламыкъ пиширейик! Мен ач олдым. 
Къартана-а-э-!..— дей о. 

Къартана къыбырданмай, сессиз-солукъсыз ята. Қимерде эси- 
башына келип, атеш киби сыджакъ элини узатып, торуныны озюне че- 
ке, багърына баса, къурып чатлакълагъан дудакъларынен бир шей- 
лер айтмакъ истей. Ама айтып оламай, кене эсини джоя. Сыджагъы 
эп котериле, вазнетп мушкюллеше. Бутюн кунь бойле кечтин. Яры ге- 
джеден сонъ озюни яхшы сезген киби олды. Атьта бели устюне коте- 
рильди, янында отургъан къадынгъа зайыф сеснен, озюнинъ боюнын- 
даки кумюш медальонны чыкъарып, башы уджунда юкълап яткъан 
Къуртмолланынъ бойнуна такъмасыны риджа этти. Қъадын онынъ 
риджасыны эда эткен сонъ, Бебисултан кене ятты. Акъшам устю козь- 
лерини эбедиен юмды. 

Танъ маалинде, Къуртмолла, эвде геджелеген эки къарт къадын- 
нынъ агълавындан уянды... Бебисултан къартананы ходжасы Эмира- 
саннынь къабири янында комьдилер. Қъартана дефн этильген сонъ 
Қъуртмолланы койде ич кимсе корьмели. 

Старостанынъ риджасына бинаэн полицайнынъ джеседини ерге 
коммеге баргъан Осман ве бир къач койлю, тобан тюбюнде сакълы 
джеседнинь янында, умютсизден, чувалгъа сарылгъан экн немсе ав- 
томаты, эки граната, пыштав, бир ящик къуршун корьдилер. Силялар 

иле берабер кягъыт парчасы ‘да бар эди. «Достлар! Мен эминим, бу 


силялардан атылгъаи къуршунлар ботен кетмез. Тезден корюширмиз. 
Староста -- Амет». | 


Танъ маалинде башлап, дёрт саат девам эткен къатты урушлар- 
дан сонъ, аскерлер кери чекильдн, янъы мудафаа ёлакълары азырлай 
башладылар. Чукьурлар къаздылар, яралылар джебэ аркъасына алып 
кетильди, алякъа агъы чекильди ве башкъа тедбирлер корюльди. 

Апансыздан дагъ этегинде фашист танклары пейда олдылар. Тю- 
шіюнмеге вакъыт ёкъ. Душманнынъ уджюмнни токътатмакъ керек. Эр 
кес озь вазифесининъ эдасына кирншти. Танкларнынъ бириси буюк 
сурьатле ог сырадаки чукъургъа якъынлады. Анда яткъан къызыл 
аскер, белннде асувлы эки гранатадан бирисини алып, танккъа атты, 
ама граната танктан узакъта патлады. Танк, зарарланмай, чукъургъа 
даа да якьын кельди. Аскер чукъурнынъ тюбюнде юзюкъоюн ятты. 
Чукъур тар ве терен къазылгъанындан, танк чукъурдан кечкепинен, 
аскер еринден турып, экинджи гранатасыны танкнынъ тыр-тыр коп- 
чеклерине догъру фырлатты. Бу арада танкнынъ пулемётындаин ачыл- 
гъан атеш аскернинъ сагъ омузыны тельчеледи. Аскер чукъур астына 
йыкъылды. Арды-сыра текрарлангъан уджюмден сонъ, совет арбий 
къысымлары енъи позициягъа кечмеге меджбур олдылар. 

Сервер (аскернинъ ады ойле эди), озюне келип, козюни ачкъанда 
сет устюнде ятмакъта эди. Ич бир шей анъламадан, этрафыны козь- 
ден кечирди. Сагъ омузы беяз безнен багълы. Кольмегининъ бир енъи 
бойдан-бой йыртылгъан. Дигер сет устюнде яткъан адам япынджасы- 
нен башыны ортькен. Ынъранмакъта... Къапы янында, скемледе 
къыркъ беш яшларында къадын юкъусырап отурмакъта. 

Сет устюндеки адам инъильтисини бирден кесип, аякъ устюне 
турды, этрафына бакъынды. Сервер оны озюнинъ взвод командири 
экенини анъласа да, агъызыны ачып бир шей айталмады. Къапы янын- 
да юкъусырагъан къадын еринден турып, яралы аскерлерге якъын 
кельди. 

— Яхшы... энъ кучь дакъикъалар артта къалды, — деди о— Сиз 
ич бир шейден хавфсынманъыз. Бу эв ишанчлы ер. Бизлер джебэден 
йигирми беш километр аркъадамыз. Бир къач кунь бу эвде олурсынъ- 
ыз. Сонъра о якъыны аят косьтерир. Менсиз бир шей япмакъны, атьта 
тюшюнмекни ясакъ этем. Шимдилик сагълыкънен къалынъыз! 

Къадын къапыгъа догърулды, къапы янында токъталды. «Меним 
адым Маша енге...» деди о ве одадан чыкъты. Яралы аскерлер бир сёз 
айтып етиштирмедилер, къапы къапалды. Взвод командири Саша сол 
аягъындан агъыр яралангъан. Осколка балдырындан бир кесек эт 
къопарып алгъан. Тобукъ сюеги де чатлакъ олса керек, аягъы зияде 
шишкен. Сервер сагъ омузындан яралы. Саша иле Сервер озь аралар- 
ында музакере этип, Маша енгенинъ эмирине бойсунмакъ къарарына 
кельдилер. Онынъ къалдырып кеткен бир отьмегини, эки кесек тузлы 
домуз ягъынен чайниктеки къайнагъан сувны ялынъыз экинджи кун- 
нинъ сабасында эследилер. Учюнджи куню танъ маалинде он алты 
яшларында бир огълан одагъа кирип селям берди, элиндеки сепети 
ичинден бир богъча, бир бидон сют, сувда пишкен бир чанакъ къар- 
топ чыкъарып къапы янындаки бош ящик устюне къойды, сонъра яра- 
лыларгъа айланып: 

— Маша енге селям этти, — деди,-- устюнъиздеки урбаларны 
чыкъарып манъа береджексинъиз. Мен сизлерге башкъа урба, йод, 
бинт кетирдим. 

Урба денъиштирюв эснасында яралылар огъланнен лаф этеджек 
олып, онъа бир такъым суаллер бердилер, лякин о ялынъыз «ёкъ» 
яхут «эбет» сёзлеринен кифаетленди. Эски урбаларны топлап кене 
богъчалады. 

-- Ичмеге сувны эв артындаки чокъракътан алырсынъыз. Атеш 
якъманъыз, хусусан геджелери... — деп чыкъты. 

Бундан сонъ огълан эр эки-учь куньде бир яралыларгъа келип 
кетсе де, ич бир шей сёйлемей эди. Берильген суаллерге тек «ёкъ» я да 
«эбет» дей тургъан. 

Эки афтадан сонъ Маша енгенинъ озю кельди. О чешит янъы ха- 
берлер кетирди. Хаберлер арасында гонъюль охшайыджы шей аз эди. 
Джебэ ёлагъы энди бу ерден докъсан километр узакъта. Қойлерде 
немсе аскерлеринден аманлыкъ ёкъ. Анда-мында кулак къалымтыла- 
ры баш котере башлагъанлар. Ойле олса да, джемаат арасында совет 
акимиетине садыкъ кишилер гизли тешкилятлар ве этрафтаки дагъ- 
ларда партизан отрядлары мейдангъа кетирелер. Маша енге бойле 
хаберлерни айтып битирген сонъ еринден турды. 

— Айды, йигитлер, биз даа озюмизнинъ ким олгъанымызны биль- 
дирирмиз. Сизлер тез тюзелинъиз, чюнки джебэ корьген яшлар даа 
керек. оладжакъ, — деди, яралыларнен сагълыкълашып чыкъты. 

Бу алчачыкъ эвде кечирильген бир бучукъ айда чокъ шейлерни 
хатырламакъ ичюн вакъыт етерлик эди. Сонъки куньлерде бу эвде 
яралы аскерлернинъ сайысы артты. 

Яралылар эппи тедавийленди, аякъкъа къалкъты ве Маша енге- 
нинъ ярдымынен олар, дагъдаки янъы партизан отрядына кетип къо- 
шулдылар. Отряднынъ командири кой советининъ сабыкъ реиси — 
Маша енгенинъ ходжасы Ваня эмдже эди. Партизанлыкъ девиринде 
Саша иле Сервер даима бир ерде булунып, муим вазифелер эда этти- 
лер, чокъ къараманлыкълар косьтердилер. 

Германия ордусынынъ «енъильмезлиги» хусусында макътангъан 
фашист генераллары энди Советлер Бирлиги харитасы огюнде саат- 
ларнен турып, озь такъдирлерини насыл этип тюзетмек кереклиги 
хусуста тюшюне башладылар. Немсе ордусындан азат олунгъан кой 
ве шеэрлернинъ сайысы кунь-куньден артты. Сервер ве Саша душман- 
дан къуртулгъан ерлерде Къызыл Орду къысымларына къошулып, 
фашистлерни такъип эттилер. Куньлернинъ биринде Сервер, немсе 
арбий кучьлери пешинден къувып, догъмуш койине якъын келип чыкъ- 
ты. Джаяв юрьсенъ бир саатлыкъ ёл. Сервер къатий уруштан сонъ 
озюнинъ арбий къысымы раатланмакъ ичюн токътагъанда, командир- 
инден ярым куньге рухсет алып, догъмуш эвини корьмеге кетти. 

Баарь сабасы. Тезден догъаджакъ кунешнинъ нурлары, ялынъыз 
юксектеки булутларнынъ четлерини айдынлата. Гедже бираз ягъмур 
сепеледи, лякин топракъ санки сыланмады. Чегертки, боджек чырыл- 
дысы, я да къушларнынъ чивильтиси ишитильмей. Къулан чёль танъ 
юкъусында. Бойле дюльбер, тынч баарь манзарасы юректе хош дуй- 
гъулар уянталар. Тезден бу лянетли дженк битеджек. Бу джанавар- 
ларны озь къобасына къапап, гъайып этмек керек ки, бир даа дюнья 
тургъанджек башларыны котерип оламасынлар. Сервер иште бойле 
тюшюнджелер нчинде койге келип еткенини дуймай къалды. 

Кенъ джылгъанынъ бир тарафына ерлешкен уфачыкъ эвчиклер 
къапы ве пенджерелеринен къыблагъа бакъып туралар. Къырмызы 
кираметнен орьтюли эвлер янында тобан дамлы аранчыкълар. Эр бир 
къаралты, таш исарларнен къоралангъан. Джылгъанынъ дигер тара- 
фында энищтен ашагъы ёлнен кельгенде кой бир авуч ичинде тургъан 
киби корюне. Сервер озьлерининъ эви янында токътады, эшья торба- 
сыны омузындан чыкъарып, ерге къойды да, койни бир даа дикъкъат- 
нен козьден кечире башлады. Ничюндир, оджакъларнынъ ич биринден 
тютюн чыкъмай. Атьта авада тезек тютюни къокъусы биле дуйылмай. 
Айванларнынъ тамам отлакъкъа айдаладжакъ вакъты. Ама ич бир 
ерде не ат, не сыгъыр, не де къоюн корюнмей. Не хораз сеси, не де 
копек авулдысы. Бир тюрлю сес ёкъ. Койни мезар тынчлыгъы къапла- 
гъан. Сервернинь вуджуды титреди. Бу арада насылдыр копекнинъ 
титис улувы ишитильди. Копекнинъ садасы тынмаздан эвель, якъын 
ерде мышыкъ миявлады. Бу сеслер Серверни бус-бутюн шашмалатты. 
Дженклер вакъытында аякъсыз, къолсыз, башсыз къалгъан инсан кев- 
делерини чокъ корьген аскер, бу дередже титис дуйгъулар сезмеген 

ЭДИ. Бирден о, йылдырым чабиклигинен озьлерининъ эвине чапты, ич 
бир шейни фаркъламай, яры ачыкъ ёл къапыдан алель-аджеле азбар- 
гъа кирди ве бирден токътап къалды. 

Азбар бом-бош. Эвнинъ къапысы, пенджерелери артынадже 
ачыкъ. Ичериде тёшек-ястыкъ дарма-дагъын. Сервер бир къач дакъи- 
къа къыбырдамай тургъан сонъ, эсини топлады, джайрап яткъан 
эшьялар арасында козьлерине къара бир шей чалынды, эгилип оны 
алды. Бу Эмирасан къартнынъ куевлик вакътында махсус сымарыш- 
нен тиктирген къаракуль къалпагъы эди. Сервер озюни бильгенден бе- 
ри, бу къалпакъ, эвде энъ къыйметли шейлерден бири эсап этиле эди. 
Эмирасан къарт бу къалпакъны энъ муим байрамларда кие эди. 
Аскер бабасынынъ къалпагъыны кокюсине басты, окюрнп агълай 
башлады. Чокъ агълады. Юреги бираз бошагъан сонъ пенджереден 
тышкъа козь этти, ёл къапы янында копек отургъаныны эслеп, таа- 
джиплендн. Бу — Сарман эди. Сервер пек севинди. «Бакъ сен, оны, не 
къадар азгъан. Сюеклери устюнде териси къалгъан. Сарман янбаш- 
лары устюне отурып, ог аякъларына тирелип, башыны ашагъы эгиль- 
тип стурмакъта. О, инсан киби агъламакъта. Сарман Сервернинъ 
бакъышындан озюнинъ танылгъаныны сезип, башыны юкъары котер- 
ди, бираз улуды, сонъра токътады. Джесаретсизликле Серверге якъын- 
лашты, ог аякъларыны онынъ тизлерине къойды, эллерини яламагъа 
башлады. Аскер эшья торбасындаки бутюн ашайтыны ерге тёкти. 

— Сен, къыйметли достым, Сарман, эп-бир манъа бир шейлер 
айтып анълатамазсынъ. Баре, буларны аша да, эвде отур. Биз тезден, 
эпимиз къайтып келирмиз,— деди ве эшья торбасыны алып, азбардан 
чыкъты. 

О артына айланып бакъмады... бакъып оламады, кельген ёлунен 
кеттн. Баарь кунешининъ парлакъ нурлары этрафны айдынлатса да, 
Сервернинъ огю, орталыкъ къаранлыкъ эди. Баарьнинъ ярашыкъ 
манзарасыны сезмей. Онынъ къафасы баба, ана, къадын, бала тюшюн- 
джелери иле толу эди. О, бу кедер ичинде экен, къаршыдан келеят- 
къан къарт адамны эслемей къалды. Адам четке чекилип, аскерге 
дикъкъатнен бакъып турды. 

— Сервер къардашым, мени танымадынъмы!?— дедн ве якъын 
келип, аскерни къучакълады. — Хош кельдинъ, козюнъ айдын! 

Къарт шай деди, лякин озюнинъ буюк янълышлыкъ япкъаныны 
анълап, сусты. Сервернинъ вазнетинде насыл козьайдын олмакъ мум- 
кюн. Сервер къыскъадан селямлашты. 

-- Бизимкилернинъ такъдиринден хаберинъиз ёкъмы? Олар къай- 
далар? Сагьлармы?-- деп сорады ондан. 

Бекир агъа Эмирасан къартнынъ энъ якъын достларындан бири. 
Дженк башлагъандан бери Серверден хабер ёкъ эди. Шимди къарт 
оны корьгенинен шашмалады, онынъ берген: суаллерине не айтаджа- 
гъыны бильмей, козьлерини ерге догъуртты. Сервер, джевапнынъ ке- 
дерли оладжагъыны эвельден сезсе де, суалини текрарлады. 

— Догьрусыны айтынъыз, — деди о ве къартны четке чекип, 
ешиль отлар устюне отуртты, озю де онынъ янында отурды. 

— Не ичюн хаберим олмасын. Рахметли бабанъны да, ананъны 
да озь къолумнен джыйдым. Къадынынъ Фатимени эсирликке алып 
кеттилер. Огълунъ Къуртмолла эки афта эвельси койден гъайып олды. 
Онынъ къайда экенини бильмейим. 

Сервер эки элинен башына япышты, ичин-ичин агълады. Бекир 
агъа тек Сервернинъ къорантасы дегиль де, душман чызмасы тюбинде 
къалгъан бутюн эалининъ корип-кечирген фелякетини, чеккен зулума- 
тыны тафсилятынен нкяе этти, элиндеки явлыкънен тосат-тосат козь- 
яшларыны сильди. Къарт, бир саат къадар девам эткен бу дешетли 
субеттен сонъ: 

— Юрь, огълум, бизим эвге барайыкъ,— деди еринден турып. — 
Чеккенлеримиз сёйлемекнен битмейджек. Эвде, битай бизге ашамакъ 
ичюн бир шейлер тапып берир. 

Сервер еринден турды, къартнынъ омузларындан тутты. 

-- Бекир эмдже, сагъ олунһыз,-- деди онһа,-- къысмет олса, тез- 
ден корюширмиз. Меним муддетим толды, арбий къысымгъа къайт- 
макъ кереким. 

О, къартнен сағълыкълашып, ёлуна реван олды. Бекир къарт 
эппн вакъыт аскернинъ артындан бакъып тургъан сонъ, текрар ёл- 
нынъ четинде отурды. Бу кетишнен, Сервернинъ джебэ ёлу дженк бит- 
мезден бир ай эвель Германия топрагъында битти. О агъыр яраланып, 
козь ярыгъындан марум къалды. Чокъ вакъытлар арбий лазаретлерде 
тедавийленди, файдасы олмады, ялынъыз акъырын-акъырын юрьмек 
ичюн етерлик корювге малик алда къалды. 

Иыллар кечтин. Аятта чокъ денъишмелер олды. Харабеде къал- 
гъан шеэрлер ве койлер тюзетильди. Агъыр ве енгиль яралар тедавий- 
ленди. Лякин дженкте яралангъан юреклер, аля бугунь эзиле, сызлай. 
Тул къалгъан къадынларнынъ, эвлятларындан айрылгъан аналар- 
нынъ, оксюз къалгъан балаларнынъ козьяшлары аля къурумай. Бу 
куньки барышыкъ яшайышны сакълап къалдырмакъ ичюн бутюн 
дюньяны фашизм маразындан азат этюв эшкъына озюнинъ къаны ве 
джаныны аджымай къурбан кеткенлер халкънынъ къальбинде эбедий 
яшайджакълар. 

Майыс докъуз. Гъалебе куню. Буюк байрам. Бу кунь ялынъыз 
дженк битюви мунасебетинен дегиль де, нлериде бойле дженклер — 
къыргъынлыкълар бир даа текрарланмамасы ичюн мутеракъкъий ин- 
санлар озь кучьлерини бирлештирген, озь сафларыны сыкълаштыр- 
гъан-къавийлештирген кунюдир. Бу кунь, аят мейданларында дженк 
къурбанлары хатиресине къурулгъан мермер эйкеллер янында — къа- 
раман шеитлерни хатырлап нумайышлар отькерильген куньдир. Са- 
быкъ дженкчи Сервер иште бойле бир нумайыштан эвге къайтып 
кельгенде, почта къутусындан бир конверт чыкъты, оны аджеле алып 
эвге кирди. Пенджере янында креслогъа отурды, козьлюгини тюзетип, 
мектюпни окъуй башлады. Мектюп джебэ ве партизанлыкъ вакъыт- 
ларындаки досты, командири Сашадан эди. Бу эки дост дженктен сонъ 
сийрек де олса, мектюплеше эдилер. «Сервер, достым, — деп язмакъта 
эди сабыкъ силядаш досты бу сефер. — Мектюбимни алгъанынънен, 
бир кунь иъмаллыкъ этмей, бизим эвге мусафирликке кель. Санъа 
ойле багъшыш азырладым ки, кельсенъ, айретте къаладжакъсынъ. 
Мектюпте язып анълатманынъ чареси ёкъ!» 

Сервер эртеси куню ёлгъа чыкъты. Эки куньлик ёл. Саша къады- 
ны Лида ве къызчыгъы Маша иле берабер достыны къаршылады. 
Сашанынъ къадыны озюнден эппи яш олмалы. Маша мусафирнен, 
машинанынъ арттаки больмесинде отурды. Қъызчыкъ арекетчен ве 
лафазан. Ёл бою эвлериндеки бутюн янъылыкъларны айтып, мусафир- 
ге арды-сыра суаллер ягъдырып кельди. Ходжасы янында отургъан 
Лида бир къач кере артына айланып, Машагъа: «Маша, сен эвге бар- 
гъандже мусафирни бездиреджексинъ», деп бакъты, къызчыкъ, буны 
ишитмеген киби эп сёйленди. 

— Эмдже, бизде сизинъ яшлыкъ вакъытынъызда бабамнен чыкъ- 
къан суретинъиз бар. Бабам сизни пек чокъ хатырлай, берабер ке- 
чирген куньлеринъизни икяе эте. Меним аптем де бар. О, конструктор. 
Якъында бизге суретини йиберди. Бир огъланнен эвленгенлер. Дюль- 
бер огълан. Сачлары къувурчыкъ. Пушкиннинъ сачлары киби. Меним 
аптем де пек дюльбер. Ады Люба. Энди о Асанова Любовь Александ- 
ровна олды... 

Маша бутюн хаберлерни айтып даа битирмеди, машина багъча- 
лыкъ ичинден кечип, ешиль пепджерели эв янында токътады. Саша 
мусафирни эвге давет этти. Эки дост текрар-текрар къучакълашып, 
опюшип тойгъан сопъ стол башына кечип отурдылар. Стол яхшы дона- 
тылгъан. 

-- Сиз шимлилик къапынып турынъыз, мен бир шейлер такъыш- 
тырайым,— деди Лида, Машаны да озюпен алып ашханеге чыкъты. 

Достлар бирер къаде котерген сонъ кечмишни хатырлап башла- 
дылар. Чокъкъа бармады, сыджакъ емек де кетирильди. Зияфет чокъ- 
къа сюрди. 

Саша достына ятып раатланмакъны теклиф этти. 

. — Саша, достым, — деди Сервер. — Догърусыны айтсам, бираз 
ергъуным, лякин сенинъ адагъан багъшышынъны корьмегендже ич де 
раат оламайджагъым. 

Саша Лидагъа бир шейлер ишарет этти. Лида серванттан альбом 
чыкъарып Сашагъа узатты. Саша альбомдан эки сурет алып, стол 
устюне къойды, озю четке чекильди. 

— Бутюн багьшыш бу эки суреттен ибарет, — деди о.— Яхшы 
бакъ да, сонъ лакъырды этермиз. 

Суретлернинъ бирисинде арбий кийимде чыкъкъан яш киши. 
Экинджисинде никях вакътында алынгъан йигит ве къыз ресими. 
Къара къашлы, къара козьлю, къувурчыкъ сачлы огълан. Устюнде 
къара костюм, беяз кольмек. Быджагъынынъ якъасына беяз бант 
багълы. Къыз келин кийиминде индже белли, ачыкъ юзьлю, сары сач- 
лы. Маша айткъаны кибн, къыз акъикъатен дюльбер. Генчлернинъ 
эллеринде буюк гульдесте, аякъ устюнде туралар. Сервер башта бир 
суретке, сонъра экинджисине чокъ вакъыт бакъып отурды, сонъра 
козьлюгини яхшы сюртип, суретлерни бир ерге къойып, оларгъа тек- 
рар козь этти. «Ёкъ!.. Мумкюи дегиль! — деди о озь-озюне, — Сорама- 
гъан, арамагъан ернм къалмады. Лякин... Бу къадар ошамакь да 
мумкюн дегиль». Сервер, суретлерни элинден ташламай, стол башын- 
дан къалкъып, дивангъа кечип отурды. Чокъ дакъикъалар сукюнетте 
кечтилер. 

— Мен айтайым, сен динъле, — деди Саша. — Билесинъ ки, меним 
биринджи къадыным ольген сонъ беш йыл бир озюм яшадым. О се- 
бептен Любачыкъны балалар эвине бермек керек олды. Иште, бу 
суреттеки къыз меним биринджи къадынымдан... ады Люба. Шимди- 
ки къадыным Лида исе, бизни эсирликтен къуртарып партизанларгъа 
ёллагъан Маша енгенинъ къызы. 

Маша енге сагъ-селямет, буюк огълунен бир ерде яшай, бизге 
ашайт кетирген огъланчыкъ... Суреттеки огълан меним куевим. Мен 
онынъле даа корюшмедим. Къысмет олса, ярын корюшеджеямиз. Лю- 
банынъ язгъанына коре, экиси де балалар эвинден башлап бу куньге- 
дже бир ерде оськен, бири-бирини бегенген, севген ве эвленгенлер. Огъ- 
ланнынъ ады Николай, фамилиясы Асанов. Озю Кърымда догъгъан. 
Мен огъланны суретте корьгеним киби, не ичюндир, оны санъа бенъ- 
зеттим. Сенинъ киби, эки суретни бойле бир ерге къойып дикъкъатнен 
бакъкъан сонъ, бу йигит сенинъ джоюкъ огълунъ Къуртмолла дегиль- 
ми экен деп тюшюндим. Саша икяесини битирип, Серверге бакъты. 
Сервер исе отургъан еринде эки суретни ян-янаша тутып, оларгъа ба- 
къып къалды. О, суретлерге не къадар дикъкъат этсе де, андан онъа 
йигирми дёрт яшларында йигит дегиль де, беш-алты яшларында беяз 
кольмекли, къыскъа штанлы, къувурчыкъ сачлы, къара козьлю огъ- 
ланчыкъ бакъмакъта эдн... 

Сашанынъ фикири догъру чыкъты. Буны Николайнынъ бойнунда- 
ки медальон тасдыкълады. Сервер медальонны бир кереден таныды. 
Оны Къуртмоллагъа къартанасы Бебисултан яшайышынынъ сонъки 
дакьнкһаларында багъышлагъан эди. Къуртмолла медальонны бою- 
нында он алты йыл ташыса да, онынъ эки къапакълы экенини биль- 
мей эди. Сервер джебинден уфакъ чакъычыкъ чыкъарып, мукъайт- 
лыкънен медальонны экиге айырды. Ичинде Къуртмолланынъ анасы 
Фатименинь ве бабасы Сервернинъ суретлери япыштырылгъан, 
Сервер суретлерни стол устюне къойды, меджалсыз алда дивангъа 
отурды, эки элинен юзюни къапатты. «Ах, Фатиме! Фатиме! Сагъмы- 
сынъ аджеба!-- деди о, алчакъ давушиен.— Ёкъса, вуджудынъ ябаний 
мемлекет топрагьында чюрюмектеми?» Сервер ерииден къалкъты, 
Къуртмолланы къучакълады. «Огълум! Севимли огълум!...» 

АСАД АСИЛОВ 


САДЫКЪЛЫКЪ 


ИКЯЕ 


Ялалакъ-япалакъ къар ягъмакъта. Артыкъалининъ бабалары- 
деделери мергин авджы олгъанлар. Биз шимди онынъле ян-янаша ке- 
темиз. Юксек бойлы, кенъ омузлы бу йигитке ялынъыз къызлар де- 
гиль, йигитлер биле сукъланалар. О, тюфек алып, истер чайыргъа, 
истер дагъгъа чыкъсын, иши даима онъундан келе. Атьта эсли-башлы 
авджылар Артыкъалини иши юрген бала, деп макътай тургъанлар. 

О мени авгъа бармагъа энди чокътан давет эте, берабер барсакъ 
бош къайтмамыз деп ишандыра эди. Кузьнинъ ахыры, къышнынъ ба- 
шы. Къар бу сене бираз эрте ягъды. Авджылар бегенген энъ юксек, 
Қъаракъня дагьынынь башы къалын думан сарымында. Бизлер тю- 
земликлерден, багълардан кечип кетмектемиз. Къыш юкъусына дал- 
гъан чыплакъ тереклер арасында япракълары даа тёкюльмеген сой- 
лары да бар. Омузларына къар юклю тереклер, ёрулгъан киби, пы- 
такъларыны ашагъы эгип турмакъталар. 

Артыкъали даима: «Енгиль, къуру къар ягъгъан сонъ яхшы ав 
ола», дей. Шунынъ ичюн бугунь онъа къошулып кельдим. 

Къар эп ягъмакъта. Авасы салкъын олгъанына бакъмадан, тер- 
леп башладым. Эп, Артыкъалининъ пешинден адымлайым. Юрювим 
бираз енгиллешкен олса да, эпси бир азачыкъ салланып кетем. Атьта 
бир де бир маначыкъ тапып артыма къайтмакъ истейим, ама бунъа 
йигитлик гъурурым ёл бермей. 

Артыкъали меним вазнетимни анъласа керек, рухымны котермек 
ичюн авджылыкъ хусусында баба-дедесинден ишиткенлерини хатыр- 
лап башлады. Башта онынъ икяеснне чокъ къулакъ асмадым. Лякин 
кеттікче мерагъым артты. Тенимде терлер къатты, юрегим де бир 
тарзда урып башлады. Бойледже, дагъ этегине кельдик. Артыкъали 
токътады. Патронташындан эки патрон чыкъарып тюфегине ерлештир- 
ди. Сонъра къуветли элини омузыма къойып, мени баштан аякъ козь- 
эттн. 

Артыкъали манъа бугунь оладжакъ ав акъкъында анълатты. 
Онынъ тенбнесине коре, мен Қһараташ дагъынынъ сол къабыргъасын- 
дан кетип, Къатарташкъа кечеджегим. Артыкъалининъ озю нисе, Къа- 
раташнынъ сагъ къабыргъасындан кетип, Тешикташкъа котериледжек. 

— Ялынъыз бойле япсакъ гъаниметке умют этмек мумкюн,-- де- 
ди достым кетювге тедарикленип.— Себеби, менден учкъан яхуд къач- 
къан ав санъа, сенден къачкъанлары манъа келир. 

Артыкъалининъ озьджесине «фал ачувы»на куледжегим кельди. 
Бунъа достымнынъ океси чыкъмасын деп, юзюмни кенаргъа чевирдим. 
Экимиз эки якъкъа кеттик, 

Мен мукъайтлыкънен къаялар арасындан кечеяткъанда, кеклик- 
лерге расткельдим. Олар ири бир ташнынъ артындан шаматалап учып 
чыкътылар. Сескендим. Тюфегимнинъ тапанджасыны басып йибердим. 
Кекликлер кокке котерильдилер, къуршуным нафиле кетти, окюнчли 
ал. Кекликлернинъ учувларына сукъланып, артларындан бакъып къал- 
дым. Бу дюльбер къушлар Къараташнынъ сагъ тарафына учып кеч- 
кенлеринен о якътан арды-сыра тюфек сеси ишитильди. Юрегим тез- 
тез урып башлады. Къальбимде оларгъа къуршун тиймесе эди, деген 
истек пейда олды. Достымны куньлейнм, гъалиба! Афызамда бойле 
фикиВ пейда олгъанындан озюм-озюмден утандым. Сонъра яваш-яваш 

адымларнен ёлумны девам эттим. Ниает, чекише-дегоне анълашыл- 
гъан ерге келип чыкътым. Бу вакъыт Тешикташ тарафтан ишитильген 
тюфек сеси дагъларны янъгъыратты. Арадан чокъ кечмеди, бир талай 
кеклик манъа тараф учып келе башлады. Мен элимдеки тюфегимни 
атмагъа азыр туткъан алда, оларнынъ сеслернни, къанатларыны кьы- 
бырдатмадан учкъанларыны сейир эте бергеним. Кекликлер исе, мени 
корьгенлеринен, деръал бурулып, дигер дагъгъа учып кеттилер. «Бе- 
джериксизлигимни бакъ! — дедим озь-озюме.— Меним еримде Арты- 
къали киби авджы олгъанда, энъ аздан учь-дёрт данесини атып тю- 
шюрир эди...» 

Башта Артыкъалининъ тедбирине кульген эдим, энди онынъ яп- 
къаны догъру экенине эмин олдым. Булутлар артындан кунеш корю- 
нип башлады. Къатарташ дагъы рузгяр кечмеген дым ве сыджакъ ер 
экен. Қъар мында эр вакъыт эрте ирий. Кунеш корюнгенинен буруны- 
ма баарь къокъусы урулгъан киби кельди. Ташлар арасында бир ча- 
лым ер таптым ве аркъа устюне узандым, эки авучымны башым тю- 
бюне къойдым. Чевре-четни козьэте башладым. Не къадар дюльбер- 
лик! Ташлар арасындан чешит отлар осьмекте, Кунешнинъ теспринден 
ириген къар ташлар арасындан «чыкъ-чыкъ» тамып, отлар тюбюне 
синъип кете. Не ердендир учып кельген бодене къатты сёйленди ве 
менден авлакъкъа, ташкъа къонды. Сонъра таш артындан яваштан 
башыны чыкъарып манъа бакъты, йыр тёшеди... 

Тешикташ тарафтан патта-сатта къуршун атыла. Дагълар тильге 
келип, акс-седа ишитнле. Шаматаны ишитип кене тарсыкъам. Юре- 
гимни, менден яхшы авджы чыкъмайджакъ, деген фикир раатсызлай. 
«Эй, ахмакъ, ав олмаса, олмасын, табиаттан мелъэм ала бер де!» 
Бойле фикир тесиринде озюмни кунешке тутып, козьлеримни юмдым. 
Бойле кейф чаткъанда къушларнынъ къанат къакъкъанларыны ишит- 
тим. Яваштан козьлеримни ачтым. Лякин ич бир шей корюнмей эди. 
Сонъра еримден къыбырдап, ташлар арасында огге сюйреклендим. 
Мына санъа ав! Озьлери аягъымнынъ тюбюне кельгенлер. Менден 
эллн-алтмыш адым авлакъта, таш устюнде кийик гогерджинлер отура- 
лар. Юрегим къаттыджа урып башлады. Насыл олса да, энди олардан 
къуру къалмайым. 

Эеджанымны токътатып оламадан, титреген эллеримнен ерден тю- 
фекни алдым. Къундагъыны сагъ омузыма тиреп, сол козюмни юмдым 
ве гогерджинлерге козьледнм. Қъушлар озьлерине догърултылгъан 
эджельден хаберлери олмадан бири-бирлерине ялтакъланалар. Юре- 
гим чапалангъан киби олды. Азачыкъ даа беклесем атып оламайджа- 
гъым, гъалиба. Қозьлеримни юмдым да тапанджаны бастым. Къувет- 
ли дарбе мени арткъа сильтеди. Гогерджинлер ерлеринден котериль- 
дилер. Бу вакъыт мен таштан ташкъа урулып, ашагъы тыгъыргъан 
гогерджинни абайладым. Къуванчымдан секирип, гъанимет тараф 
чаптым. Джан талашкъан гогерджиннинъ янына етип кельдим ве оны 
ерден алмакъ ичюн элимни создым. Ама буны япып оламадым, ничюн- 
дир алдан тайдым. Меним себебимден гогерджин джан бермекте эди. 
Бу вакъыт менден баягъы узакълашкъан гогерджинлер арасындан 
айырылып къалгъан бир гогерджинни абайладым. О шиддет иле мен 
тараф учып кельмекте. Юрегим сыкъылды, О менден он адым къадар 
узакъкъа, демин гогерджинлер отургъан ерге келип кьонды. Гогер- 
джин озюнинъ дюльбер бойнуны созып, чевре-четке бакъынды, хавф- 
ны унутып, джойылгъан чифтини къыдырды. 

Бойле алны корип, кенднме нисбетен нефрет ве насылдыр азап 
дуйгъусыны сездим. Лячаре, сснъки пешмандан файда ёкъ. Озюм де 
таш устюнде мугъайып отургъан гогерджиннинь вазиетипе тіюшкен 
киби олдым. 

Бу вакъыт Артыкъали таштан-ташкъа секприп меним яныма 
кельди. О, белине он данеге якъын кеклик асып алгъан. 

— Достым, авлар ярамай дегиль де! — шакъа этти о, олип яткъан 
гогерджинге ишмар этип.— Энди къайтайыкъмы? 

Мен тюшкюн алда башымны ашагъы саркъыттым. Шимди гонъю- 
лиме ич бир шей сыгъмай эди. 

Артыкъалинен буюк ёлгъа чыкътыкъ. О тек бундан сонъ элимде 
ич бир шей олмагъаныны абайлады. 

— Гъаниметинъ къайда я?!-- сорады о тааджипленип. 

— Менден авджы чыкъмайджакъ, тошюрип къойгъаным... 

-- Зарары ёкъ, — деди Артыкъали, — кедерленме, бу сефер авынъ 
яхшы олмагъан олса, мына корерсинъ, сонъундан ишинъ, мытлакъа, 
онъундан келир. Бир кереден дамгъа чыкъылмай. Мына бу кекликлер- 
нинъ ярысы сенинъки, чырайынъны сытма, анълаштыкъмы? 

«Яхшы» деген манада башымны салладым. Ничюндир лаф этедже- 
гим кельмей эди. Артыкъали бугуньки ав акъкъында тафсилятлы икяе 
этмекте. Мен исе, къанатларыны къакъып, узакъ уфукъларгъа таба 
учып кетеяткъан екяне гогерджинден козюмни алып оламай эдим. 


СЕВИНЧ 


ИКЯЕ 


Султан къартбабай бугунь танъдан арекет этип башлады. Эвеля 
сакъалыны-мыйыгъыны эринмейип тарады, сыйпады. Эмширелернен 
чеккелеше-чеккелеше урбаларыны денъиштирди, янъысыны кийди. 
Алель-аджеле кроватыны, сонъра палатаны низамгъа кетирди. Эмшире 
берген иляджларны салкъын чай иле ютып, аяткъа чыкъты. Сабалыкъ 
ашамагъа биле сабыры етмеди, орьнекли таягъыны такъылдатып аят- 
нынъ о башындан бу башына юре башлады. 

Баягъы вакъыт кечти, гъалиба, о джебинден саатини чыкъарып 
бакъты. Ниает, сабыры тюкенсе керек, асабийлешкен алда палатасы- 
на къайтып кирди ве «уф» деп кровать устюне созулды. 

Арадан чокъ вакъыт кечмеди, палатагъа кенъ омузларына беяз 
халатны эманет ташлагъан, юксек бойлы, эр тарафтан келишкен, бет- 
сымадан Султан къартбабайгъа бенъзеген йигит кирди. Буны сезген 
къартбабай аджеле еринден къалкъты. Ама о эр кунь келип кеткен 
огълуны корил шашмалады, тааджипленди ве ачувнен сорады: 

— О къаерде?! | 

— Баба, джанынъыз агьырмасын,-- деди огълу кулюмсиреп.— Бу- 
гунь анамнынъ иши чыкһып къалды. О бираз кечче яхуд ярын келир. 

— Ярын келир... Ярын келеджек экен... 

Къартбабай зияде ачувланды, дивар якъкъа чевирильди. Огълу 
бабасыны лафкъа тутмагъа тырышты, ама файдасы олмады... Акъ- 
шам олды. Хасталар арекетке кельдилер. Къарт исе бир тарафына ян- 
тайгъан алда ята. Бу вакъыт элинде богъчачыкънен къартий кельди. 
О, палатагъа яваштан, фериштелер киби кирди ве хурулдап яткъан 
къартбабайнынъ янына барып башыны эгди, элини элли йыл берабер 
яшагъан ходжасынынъ манълайына къойды. Къартбабай элесленип 
козьлерини ачты. Къаршысында къартнйини корип, багъры севинчке 
толып-ташты. Ама онынъ чырайы кене куськюнлешти. 

— Қһартий, насыл ола да бугуньки кунни унутасынъ?! 

— Багъышланъыз!— деди къартий ходжасына тебессомле бакъ- 
ып.— Бундан тамам эллин йыл эвельси мени кеч кетирип сизге теслим 
эткенлеринде де, дюгюнь сувуды деп, кейфинъиз текяран бозулгъан 
эди. Мына кеч олса да, кельдим де! Пайнозюнъизни быракъмам... 

— Ха-ха-ха! Эй, сен-эй, джевабны да азырлап къойгъансынъ! 

Къартий чалт арекетлерле озю азырлап кельген емеклернен 
къартбабайны сыйлай башлады. 

— Э-э... Бутюн къабаат менде экен де! — деди къартбабай яткъаи 
еринден къалкъып. 

Султан къартбабай енълерини сыгъап, къартийнинъ хызметинде 
булунды, яни ашкъа киришти. Олар, къары-ходжа, баягъы маальге- 
дже бири-бирине севги-урьмет беслеп отурдылар. 

Эдебий асабалыпзымыздан 


ЗИЯ АКЪСАКЪОВ 


Халкь вариети 


Ашыкъ Умэр киби классик шаиримизден бизге мирас къалгъан ве асырларнен 
чет эль китапханелеринде сакъланылгъан, яхут айры биревлернинь эллеринде булун- 
гьан эдебий хазинемизни кереги киби менимсемеге ве очы кениш окьуйыджылар 
кутьлесине еткизмеге чокьтан вакьыт кельди. Чюнки бу буюк шаирнинь, бестекяр- 
нынъ къийметли зенгин мирасы — халкъ вариетидир. Халкъ оны бильмек лязим. 
Шунынъчюн онынъ аджаип эсерлерини тек айры кишилерге дегиль де, эр кес ичюн, 
хусусан яшларымыз ичюн окъумагъа имкян олсун. 

Улу даиймиз В. И. Ленин 1920 сенеси Коммунист яшлар бирлигининъ Ш-джи 
съездинде сёйлеген тарихий нуткъында, кечмиштен мирас къалгъан медениет, фен, 
эдебият ве "нефис саньатны озьлештирюв, менимсев зарурлыгъыны къаид этерек: 
“...Инсаниетнинь яраткъан бутюн зенгинликлерини къаврап алып, озь анъынъны 
зенгинлештирмей тура, коммунист олмакъ мумкюн дегильдир... Пролетар медение- 
тини де ялынъыз инсаниетнинъ бутюн теракъкъияты нетиджесинде мейдангъа кель- 
ген медениетни там манасынен билюв ве янъыдан ишлев саесинде къурмакъ мум- 
кюн» деген эди. 

Истисмар эсасында къурулгъан чаризм эсаретте зульметте къалдырылгъан 
миллионларджа эмекдар кутьлелерине озьлерининъ эдебий асабалыкъларыны бул- 
магъа ве огренмелерине даима аякъ чалып, маниа олып келе эди. Бойле сиясет 
нетиджесинде, башкъалар киби, бизим халкъымыз да, озюнинъ эски эдебий зенгин- 
ликлерининъ чокъусындан хабери олмады. Олдыгъы такъдирде де джаиллиги себе- 
бинден оларны огренмектен маърум эди ки, бу себеплерден классик шаиримиз 


Ашыкъ Умэр де бизим ичюн къаранлыкъта къалды. 
Октябрь инкъилябындан сонъра, халкъымыз асырий джеалеттен къуртулып, 


окъув-язув, илим ве бильги саиби олды. Энди о озюнинъ кечмиштеки эдебий бай- 
лыкъларыны менимсев ичюн къудретке ве имкянгъа саип бир халкъ. Иште, бу им- 
кяниетлерден файдаланаракъ, улу даиймиз Лениннинь юкъарыда кетирдигимиз 
мукъаддес сёзлерини кендимизге бир шиар санаракъ, Ашыкъ Умэримизни ве онынъ 
эсерлерини мукеммель ве муфассал суретте огренмеге вакъыт кельди, чюнки шим- 
ди бизим элимизде бу вакъыткъа къадар белли олмагъан Ашыкъ Умэрнинь заман- 
дашы дигер бир саз шаиримиз Мустафа Джевхерийнинь де базы бейитлери ве 
къошмалары булунмакъта, булунмагьанларыны исе араштырмакъ ве огренмек нев- 
бетий вазифемиздир, 

Меһоум шаиримиз Эшреф Шемьи-заде халкъымызны газета саифелеринде ве 
озюнинъ «Омюр ве яратыджылыкъ» китабында Ашыкъ Умэрнинъ аяты ве яраты- 
джылыгъынен, айры эсерлеринен таныш эткен эди. Шимди мен де онъа къошма 
оларакъ Ашыкъ Умэрнинъ эсерлери акъкъында окъуйыджыларымызнынъ малюматы- 
ны бираз даа кенишлетмек макъсадынен бу макъалени язмакъны лязим корьдим. 
Айны заманда, Ашыкъ Умэрден терджиме япып, онынъ бир къач гъазелини даа 


окъуйыджыларгъа теклиф этем. 
Ашыкъ Умэрнинъ 1882 сенеси Стамбулда ве сонъра 1894 сенеси Багъчасарайда 


«Терджиман» газетасы басмаханесинде дердж этильген диванларында (шиирлер ме- 
джмуасында) юзден зияде озюне хас шиирий шекиль ве къафиели гъазеллери, тер- 
джибендлери, къошмалары ве бейитлери мевджут олып, эки бинъ сатыргъа якъын 
шиирлерден ибарет бу шахэсер гузель ве къийметли бир эдебий джевэрдир. Джан 
ве дильден буюк рухий ильхам иле язылгъан бу назик ве янъгъыравыкъ аэнкли 
шиирлерни эр кес севе-севе окъуп, кендине буюк кейф ве зевкъ ала биле. 

Биз шимдилик Умэр Абдулла огълу — Ашыкъ Умэрнинъ муфассал терджимеи 
алына малик дегильмиз. Базы малюматларгъа коре, о ХУІІ асырнынъ биринджи че- 
ригинде, тахминен 1621—22 сенесинде Кезлевде дуньягъа кельди. Осьмюрлик аяты 
бу ерлерде кечти ве ильки генчлик эсерлерини озь юртында яратты. О девирде 
Туркие ве хусусан Стамбул энди мусульман алеми ичюн тантаналы ве муътешем бир 
медений меркез сайылгъанындан, иътимал Ашыкъ Умэр де бу медений меркезге 
ынтылгъан олса керек. Эр алда, Ашыкъ Умэр бойле бир хаялгъа къапыларакъ, буюк 
умют ве эмель иле илим огренмек, бильги алмакъ гъаеси иле, бельки де онынъ 
джан ве тенини сарып алгъан шиирий ильхам дуйгъуларыны, шаирлигини даа гузель 
сынамакъ ве юксельтмек арзусиле чокъ йыллар девам этеджек сеяаткъа чыкъты. 
Чешит диярларда, улькелерде булунды ве ахыры барып Туркиеде яшады. Анда кен- 
ди диваныны мейдангъа кетиреджек дереджеде таъсиль алды, эсас эсерлерини 


анда язды. 
Ама шаир догъып-оськен севимли ветанындан, яресинден айрылыркен озь 


фиракъыны, ведалашув кедерини шойле тереннум этмекте: 

Кендиме ляйыкъ корьдим бен дияры гъурбети, 
Ашыкънынъ дульбер янында зерре ёкъдыр рагъбети, 
Я олип, я гитмейиндже ич билинмез къиймети, 

Ёл корюнди эй, шахым, сен бир яна, мен бир яна 


Шаир дияры гъурбети кендине ляйыкъ корьген олса да, эджнебий мемлекетке 
баргъандан сонъ, гъурбетликнинъ аджджысыны-татлысыны таткъан сонъ, чокъ кедер- 
ленсе, пешман олса керек. Онынъ бу кедерини, пешманлыгъыны, маърумлигини шу 
ашагъыдаки сатырлардан анъламакъ мумкюн. 


Дияры гъурбетинъ гъам шербетини ичмеен бильмез, 

Вуджудын бербат эйлеюб, саргъуш итмеен бильмез. 

Онынъ ичюн козьлериме раат уйкъу кирмез, дерттир, 
Козетмек яреми даим къияметтен аляметтир. 


Шаир озь такъдири акъкъында бойле шикяетлене ве кене ветанына дёньмек 
арзусыны кесмесе керек, чюнки о озюнинъ кедерли гонълюни шойле тескин этме- 
ге, яраштырмагъа тырыша: «Элем чекме, Умэр, бу ишлеринъ сонъы селямет- 
дир»,-- дей. 

Ашыкъ Умэрнинь шиирлерини мундеридже джиэтинден таълиль этеджек ол- 
сакъ, онынъ яшагъан ве иджат эткен девирини назар итибаргъа алмакъ керекмиз. 
Ама о озь девирининъ эдебиятында ве шиириетинде укюм сюрьген аньанелер те- 
сири алтында, базы бир башкъа муневвер шаирлер киби, ялынъыз севгини ве шера- 
бы, зевкъ ве сефаны тереннум этмеди. Материалист ве атеист иран шаири Умэр 
Хайям киби де «яша ялынъыз бу куннен, ярынны ве бирсикунни исе силь ташла 
акъылынъдан» деген фельсефеге де уймады, чюнки о материалист ве атеист дегиль 
эди. О, динине къавий бир мусульман, саз шаири эди. Бундан себеп онынъ шиирлер- 
инде Умэр Хайямнынъ шу шиирлери киби шиир мевджут дегильдир. 


Ешиль тогъайлыкъта ильк баарь укюм сюргенде, 
Хурий юзьлю дульбер элиме шерап сюзьгенде, 
Не десе, десинлер манъа, къарным пек токъ, 
Копек деселер де, дженнет кереги ёкъ. 


Лякин о не къадар саз шаири олса да, Туркиеде яшагъан сонъ, эльбет де шу 
эдебиятнынъ аньанелерине уймагъа, онынъ нормаларына тилине такълид этмеге 
меджбур эди. Чюнки, малюм олгъаны киби, Ашыкъ Умэрнинъ девириндеки турк 
эдебияты сонъ дередже иран-фарс эдебияты тесири алтында теракъкъий ве инки- 
шаф этмекте эди. Иште, онынъ ичюн Ашыкъ Умэр озь деврининь адет ве аньане- 
лери муджиби маддий шараиттан дегиль, маъневий шараиттан, яни севги ве севда- 
лыкътан, ашукъ ве машукълыкътан асыл олгъан местликни, саргъушлыкъны, дульбер 
перилернинъ зильфини ве сачыны, эндамыны, къадды-къаметини, козьлерини-къаш- 
ларыны, ал ве гуль янакъларыны, дульбернинь вефасызлыгъыны, мераметсизлигини, 
ашыкълыкънынъ азап ве укъубетлерини ве къавушув умютсизлигини тереннум этти. 
Эгер биз эр девирнинь озюне хас адет -- аньанелери, озюне хас тюркюлери, чынь- 
пары, йырлары, оюнлары ве зевкьлары олгьаныны назар итибаргъа алсакь, бу таа- 
джип этиледжек бир ал дегильдир. Меселя, Русиеде де ХУШ--ХІХ асырларда рус 
аристократия заденкянлары сарайларында зевкь-сефа укюм сюрьгени киби, атьта 
олар озь рус тилини къаба саяракъ, франсызджа сейленмекни, франсызджа ала 
франк киймекни ве саирени бир мода ве шик алына кетирген эдилер. Бу зевкь- 
сефа сёзлери князь Юсуфовнынъ Кърымда Коккозь коюндеки сарайында корьген- 
леримни хатириме тюшюрди. Князьнинь Ленинградда Мойка каналы боюнда Меде- 
ниет эвине чевирильген сарайына биз студентлер лекциялар диньлемеге, дерслери- 
мизни бакъмагъа, концертлерге бара эдик. Шу вакъытта князынинь Кърымда да 
Коккозь коюнде бир язлыкь сарайы олгъаныны ишитип, шуны корьмекни акълыма 
къойгъан эдим. 1936 сенеси мен бунъа наиль олдым. Бу сарайнынъ кьапылары тё- 
песинде: «Бурая зевкъ-сефа кирер, бурадан зевкъ-сефа чыкъар» деген язылар аля 
даа сакъланып тура эдилер. 

Демек, князь Юсуфов къышта Петербургдаки сарайында зевкъ-сефа сюрьген, 
язда исе Коккозьдеки язлыкъ сарайында. Табиий о девирнинъ бу табакъагъа менсюп 
шаирлерининъ бир талайы да бу аятны тереннум эткенлердир. Ашыкъ Умэр вакъы- 
тыны бойле зевкъ-сефанен биперва кечирген зенгинлерге нефрет козюнен бакъса 
керек. Буны шу бейитлерден анъламакъ мумкюн: 


Эр кес алмыш достларыны, 
Ялынъыз къалдым бен ене; 
Итибар олмаз гъарибе, 
Шимди рагъбет зенгине. 


Ашыкъ Умэр шиирлерининъ тили ве услубы акъкъында сёз юрютмек ичюн 
онынъ шиирлерини козьден кечирсек, эвеля онынъ бир саз шаири олгъаныны назар 
итибаргъа алмакъ керекмиз. Саз шаирлери исе эксери кениш халкъ кутьлелери бу- 
лунгъан ерлерде, джыйынларда, тойларда сазыны къолуна аларакъ озь гъазеллери- 
ни, бейитлерини ве къошмаларыны баъзан самимий, джошкъун гонъюль ве нешэли 
ильхам иле, баъзан исе кедерли ве гъамлы макъам иле тереннум эткенлердир. Та- 

и 


ше? 


биий 
ие алы лелерн ичюн аньлайышлы ве саде олмалы эди. Эм ойле де 
о, чет эллерде, Турки Б мэрнинь тили аньлайышлы ве садедир. Ама соньралары 
къзбаатлы а еде булундыгъы заман бу тиль эпидже деньишкен. Бунда шаир 
КЕ А ‚ Әнынъ девири, заман джерьяны къабаатлы эди. Земанесине УЙ- 
, вкьындан кьуры кьалыр дегенлери киби, Ашыкъ Умэр де озь девирине, 
озь земанесине, онынъ адет-аньанелерине бойсунарахъ, о девирнинъ башкъа шаир- 
лери киби, озь эсерлеринде эсасен араб-фарс ве турк тиллеринден файдаланмагъа 
меджбур олды. Чюнки о девирнинъ турк шаирлери озь туркчесини «къаба туркче» 
дие эсерлерини ялынъыз окъумышларгъа анълашылгъан араб-фарси сёзлери ве сёз 
теркиблериле, ибарелериле яраштырылгъан бир тильде яздылар. Атьта бу шаирлер- 
нинъ базылары зебаний фарсий тилини шиир ичюн энъ келишикли, гузель аэнкли, 
назик ве дульбер тиль дие, эсерлерини бутюнлей фарси тилинде яздылар. Базы 
алимлер де арап лисанынынъ лугъаты байлыгъыны ве эр анги бир фикирни там 
манасиле язмакъ имкяниетини огге сюререк, озь эсерлерини арапча яздылар. Ме- 
селя, Абу Али Ибн Сина, Рейхани ве башкъалары. Атьта къазан татар алими Мерджа- 
ний татар тарихыны ве дигер базы эсерлерини арапча язды. Иште, бу «хасталыкъ» 
нетиджесинде Ашыкъ Умэрнинъ эсерлерининъ тили де джиддий суретте чубарлан- 
ды. Онынъ айры эсерлерининь тили терджимесиз де пек гузель анълашыла, Булар 
онынъ эвельдже язгъан эсерлери олса керек. Меселя: 


Джан-у дильден маиль олдым бир сачы Лейляе бен, 

Дили бульбуль, сачы сунбуль, къашлары тогърае бен. 
Яхут: 

Ашыкъ олдым бир къашы, козю къарая 

Эки гонъуль бир олунджа, кимсе кирмез арая. 

Дёнмезим ашыкъ ёлундан, джаным тендедир, 

Гузель чокъ ама, ене гонълюм сендедир. 


Лякин эксери эсерлеринде бу тиль сакъланмай ве оларда фарси-арап-турк сёз- 
лери, келимелери устюнлик алалар. Меселя: 


Санъа эй верди назик тен диль гамхори вирмем бен, 
Мисали гондже-и гульшен салын серру реваным сен. 
Санъа махсустыр бу ханде хизарынъ къанда, бен къанда. 
Бу баля къад иле эр су салын серру реваным сен. 


Шубъесиз, бойле сатырлар шимдики кениш окъуйыджылар даиресине ве хусу- 
сан яшларгъа терджимесиз анълашылмаз. Терджиме этильдиги такъдирде бу сатыр- 
лар тахминен шойле ола билелер: 


Санъа, гуль киби назик тен, юрек кедери вермем бен, 

Гуль багъында гондже киби салын, гизли сырымсынъ сен. 
Бу кулькю махсустыр санъа, янагъынъ къанда, бен къанда? 
Юксек бойынъле эр якъкъа салын, гизли сырымсынъ сен. 


Мен улу озьбек шаири Алишер Навоийнинь догъгъанына 500 йыл толувыны 
къайд этюв мунасебетиле онынъ «Хамса»сына (бешдиванына) кирген «Фархад ве 
Ширин», «Себаи Сейяре», «Седди Искандер» дестанларындан 17 бинъ сатырдан зия- 
де русчагъа сатырий терджиме япкъан эдим. Сонъра меним бу терджимелеримден 
рус шаирлери бедиий терджиме япкъан эдилер, Орта Асияда ХУ асырда чагъатай 
тили ве эдебияты дие нам алгъан (эски озьбек тили ве эдебияты) теракъкъий ве 
инкишаф эткен саада да иран эдебиятынынъ тесири пек буюк эди. Бу себеп- 
тен Навоийнинъ дестанларында ве гъазеллеринде олгъаны киби, ондан эвель 
ХУ асырнынъ биринджи черигинде озь эсерлери иле нам къазангъан белли шаир- 
перден Секкакий, Лутфийнинъ гъазеллеринде де сёз джиазынынъ аман-аман ярысы- 
ны арап-фарси келимелери ве ибарелери ишгъаль этмектедир. 

Иште, Ашыкъ Умэрнинъ тилинде де биз, бираз эксикче олса да, айны шу ал- 
гъа раст келемиз. 

Ашыкъ Умэрнинъ бейитлери, къошмалары, гъазеллери узакъ йыллар бою пек 
чокъ шаир ве кедайларымызнынъ яратыджылыгъына тесир эткендир. Мисаль ола- 
ракъ, онынъ текерлемелеринден шу бейитлерни алайыкъ: 


Къадылара укюм, шаха адалет. 
Муфтыя фетва, не гузель уймыш. 
Тутыя къафес, бульбуле зары, 
Гулистане хора не гузель уймыш. 
Къушчыя къафес, местчие къалып, 
Дильбере гузель, ашыкъа талыб, 
Моллае ферман, чаршуя наиб, 
Махзара фалакъа не гузель уймыш. 


Бу текерлемелерни кедайларымыздан Исмаиль Салетнинь шу ашагъыдаки 
«Не гузель ярашыр» деген чынъларынен тенъештирип бакъайыкъ: 


Кягъыткъа язы, языгъа къалем, не гузель ярашыр. 
Бахытлы омюр, къувана алем, не гузель ярашыр. 
Балаларгъа оджа, къадынгъа ходжа не гузель ярашыр. 

Гуллерге къокъу, яшларгъа окъув, не гузель ярашыр. 
Бахытлы аят, бульбульге къанат, не гузель ярашыр. 
Москва меркез, йырласын эр кес, не гузель ярашыр. 


Исмаиль Салетнинъ чынъларындан кетирдигимиз бу бейитлерге вакътыле ме- 
ръум композиторымыз Яъя Шерфединов тарафындан музыка язылгъан эди. Мезкюр 
бейитлернинъ сёзьлери ве шекили, шубъесиз, Ашыкъ Умэрнинъ халкъымыз ара- 
сында сакъланып къалгъан ве йыллар бою унутылмай яшап кельген текерлемелери- 
нинъ тесири алтында уйдурылгъаныны косьтере. Бу исе бизге шуны огрете ки, халкъ- 
ымыз арасында эвель-эзельден яшап кельген халкъ агъыз яратыджылыгъы иджадия- 
тыны язып алмагъа ве топламагъа даима гьайрет этмек керекмиз. Зира, эпимизге 
маълюмдир ки, 1934 сенеси кечирильген ве якъында тантаналы суретте 50 йыллыгъы: 
къаид этильген Биринджи бутюниттифакь языджылары съездинде улу Максим Горь- 
кий озь маърузасында фольклоргьа буюк эмиет беререк, сёзь саньатынынъ ве язы- 
лы эдебиятынынъ эсас менбаы халкъ агъыз яратыджылыгъында — фольклордадыр. 
Геркулес, Прометей, Василиса Премудрая, доктор Фауст ве Иван-дурачок киби белли, 
юксек ве терен нефис къараман типлерини ве образларыны халкъ агъыз эдебияты — 
фольклор яратмыштыр, деген эди. 

Шуны айтмалы ки, Ашыкъ Умэрнинъ шиирлеринден онынъ авам халкъкъа 


якъын олып, зенгинликке, зенгинлерге къаршы мунасебетини анъламакъ мумкюн. Шу: 
бейитлерге дикъкъат этинъиз: 


Эй, Умэр, шу фена дуньядан сёйле анлара хабер, 
Дильберлер ве зенгинлерден гъайрыя рагъбет къалмады. 


Яхут: 


Аджеп алдыр, назар къылдым шу дуньяе, 
Факьырлар ят, идерлер иззети бае. 


Ашыкъ Умэрнинъ шиирлерине бакъкъанда, о, бир тарафтан динине итикъады 
ве иманы къавий мусульман оларакъ бу мевзуда шиирлер язгъан олса, дигер тараф- 
тан, дервишлигине бакъмадан, дуньявий аятны ве дунья зевкъларыны тереннум эт- 
кен шиирлер язды. Эм бойле шиирлер онынъ эсерлерининъ эксериетини 
этмекте. 


Мына онынъ озь девирине коре севгини бираз ачыкъча тасвир эткен бейитлери: 


тешкиль 


Кирдим ярынъ багъчасына, гуллери финджан киби, 

Акъ герданда бенълери эр бири мерджан киби, 

Кель, сарылалым, яталым, экимиз бир джан киби, 
Кусьме, дильбер, барышалым, джумле исъян бендедир. 
Бу гузеллик санъа къалмаз, севдигим бир кунь кечер, 
Къоркъарым ерге энерсинъ, гъурурынъ кечер гидер. 
Ол себептен Ашыкъ Умэр агълайып ферьяд идер, 
Коксюнъи бир кунь тенъада коксюме сардынъмы ич! 


Макьалемизнинь башында биз Ашыкъ Умэрнинь эдебий мирасыны кениш» 
окъуйыджылар кутьлесине еткизмеге вакъыт кельди деген эдик. Бу исе шаирнинъ 
эсерлерини имкяны олдыгъы дереджеде пек денъиштирмей азырки эдебий тили- 
мизге чевирмекле ве русчагъа терджиме этмекле ола билир. Ялынъыз бойледже 
биз оны халкъымызгъа, эм башкъаларына, яъни эдебий алемге кениш таныта биле- 
миз. Бундан бир бучукъ йыл эвель «Ленин байрагъы»нда окъугъан хаберимизге 
коре, бу алидженап макъсатнынъ омюрге кечирильмеси ичюн Озьбекстан Языджы- 
лары бирлиги янындаки кърымтатар эдебияты Совети бу ишнен джиддий суретте 
мешгъуль олмакъта. Яъни Ашыкъ Умэр эсерлерини топлап, терджиме этип, неширге 
азырлав ишини мувафакъиетле аль этмек ичюн эдиплеримизден ве шаирлеримизден 
махсус редколлегия тизильди. Бу ишни япаджакъ месуль адамлар тайинленди 
олар догърудан догъру иш алып бармакъталар. 

Мен де бу ишке къол ургьанлардан бири оларакъ, Ашыкъ Умэр эсерлерини 
терджиме эткенде, шу фикирлернинъ эсапкъа алынмасыны тевсие этер эдим. Бирин- 
джиде, терджимелер догъру ве анълайышлы олмалы, экинджиде исе, муэллифнинъ 
тиль хусусиетлерини, эсерлернинъ рухыны, дадыны, аэнкини сакълап кьалмалы. Айны 
вакъытта, Ашыкъ Умэрнинъ озюне хас шиирий шекиллерини, ольчю, везн ве къа- 
фие инджеликлерини де сакъламалыдыр. Зан этсем, бунъа шаирлеримизнинъ те- 
джрибеси, бильги ве кучьлери етер. Шаирнинъ тиль хусусиетлери ве сёзь зенгинли- 
ги имкяны олдыгъы дереджеде сакълап къалдырылгъаны такъдирде, китапнынъ 
сонъунда, кениш кутьлеге анълашылмагъан арап-фарси сёзьлери ве ибарелерининъ 
лугъатыны бермек керек олур. 

Бу ерде мен Басыр Гъафарнынъ «Ашыкъ Умор бизим заманымызда» серлева- 
лы макъалесинде Ашыкъ Умэрнинъ шиирлери акъкъында язгъан фикирлерине къо- 
шулам. Бу макъаледе о, арап-фарси тиллери тесири алтында Ашыкъ Умэр шиирлери- 
нинъ тили де маъна, кучю, къафие инджелиги, везн тамлыгъы джеэтинден денъиш- 
кенини къаид эте ве онынъ шиирлеринден «михнет», «джиан», «диване» киби сёзь- 
лерни кетиререк, эльбет де, бу сёзьлернинъ ерине шимдики эдебий тилимизде ди- 
гер уйгъун сёзьлер тапармыз, лякин Ашыкъ Умэрнинъ бейитлерине къувет берген 
у сёзьлернинъ там манасыны денъиштирип оламамыз дей. Бу догъру фикир. Ашыкъ 


ве 

Умэрнинь эсерлерини терджиме эткенлер, бу фикирлерни акъылда тутмакь керек- 
лер, чюнки онынъ шиирлери мисра ахыры сёзь къафиелеринден 
ичинде биле сёзь къафиелерине маликтирлер. 

Терджиманлар Ашыкъ Умэрнинъ шиирлериндеки зенгин сёзь джиазинден баш- 
къа, ондаки сёзьлернинъ ве ибарелернинъ сарф-нау хусусиетлерине де дикъкъат 
этмелидирлер. Зира Ашыкъ Умэр, озь девирининъ башкъа шаирлери киби, иран 
эдебияты тесири алтында булундыгъындан, шиирлеринде эксери сёзь сыфатларыны 
фарсий тили сыфатында ишлетильген изафет къаидеси боюнджа язгъандыр. Бу 
къаиде боюнджа сыфатлар, сыфаты косьтерильген исимлерден сонъра язылыр. Ме- 
селя: бахри сиях — къара денъиз, руи земин — ер юзю, лялеи ахмер — къырмызы 
ляле ве саире. 

Дигер тарафтан Ашыкъ Умэрнинъ шиирлеринде шимдики эдебий тилимизде иш- 
летильмеген базы бир эски грамматик шекиллер де ер алгъанлар, оларны да козь- 
ден къачырмамакъ керек, чюнки терджиме этюзде оларнынъ буюк эмиети бар. Ме- 
селя, бу беитлердеки «душели», «вирели» фииль шекиллери: 


башкъа, мисра 


Джан-и дильден маиль олдым бир къашы къарае бен, 
Етирдим акъылымы душели бу севдае бен. 

Бен санъа гонъуль вирели шу джианде кульмедим, 
Кечди омрюм михнет иле бир сефасын сурьмедим. 


Душели, вирели киби фииль шекиллери шимдики эдебий тилимизде ишлетиль- 
мей, олар шимди тюшдиктен, яъни тюшкенден бери, вердиктен, яъни бергенден бе- 
ри шекилинде ишлетилелер. Бир-эки мисаль даа кетирейик. 

Йыкъыласы фена дунья мешакъатлары яристан! 

Йыкъылмакъ фиилининъ тамырына къошулгъан «асы» суффикси сёзьге истек. 
ёрав манасы беререк, келеджек заманны косьтере, шимдики эдебий тилимизде исе 
йыкьылмакь фиилинден йыкъылсын, къалкъмакъ фиилинден къалкъсын киби фииль 
шекиллери асыл этиле. 


Сия зульфин тель-тель итмиш, узатмыш, 
Салы вирмиш акъ герданы устюне. 


Шимди эдебий тилимизде салы вирмиш киби фииль шекили ишлетильмей. 
Онынъ ерине салындыргъан, яки саркьыткьан дейлер. 
Исминъ зикр олундыгъы ерде турмам эй, пери! 
Гонълюминъ кашанесини виран итдинъ, вар юри! 
Вар юри! киби шекильде эмир фиили де шимдики эдебий тилимизде ишлетиль- 
мей. Шимди: юребер, бар кет, деф ол башымдан дейлер. 
Ашыкъ Умэрнинь шиирлериндеки эски эдебий тильге аит бунъа бенъзер даа 
башкъа базы бир грамматик шекиллер де булунмакътадыр. Терджиме эткенлер олар- 
нынъ эписини эстен чыкъармамалылар. 


АШЫКЪ УМЭР 
МАИЛЬ ОЛДЫМ 


Джан-гонъульден маиль олдым! бир сачи Лейлягъа мен, 
Тили бульбуль, сачы сунбуль, къашлары тогърагъа? мен. 


Гедже-куньдюз асретинден джигерим къан агълады, 
Бир онъалмаз дертке тюштим, огърадым севдагъа мен. 


Алыма ич аджынмаз о дини ёкъ, иманы ёкъ, 
Ашыкъкъа джефа эйлер, зерредже аманы ёкъ. 


Бир девасыз дертке тюштим, дертимнинъ дерманы ёкъ, 
Башыма алдым беляны, огърадым къавгъагъа мен. 


Бизге нисбет башкъасына кендинъи яр эйлединъ, 
Гедже-куньдюз бульбуль киби ишими зар эйлединъ. 


Гъурбет ильде бу джианны башыма тар эйлединъ, 
Джефа чекмек, къийналмакъчюн кельмишим дуньягъа мен. 


1 манль олдым — севда олдым, гоньуль бердим. 
2 тогъра — ннъы догъгъан Ай. 

Бу дуньяда зерредже сенден меръамет корьмедим, 
Меръаметсиз олдынъ, асыл сенден урьмет корьмедим. 


Дуньяны чокъ кездим ама, сенинъ киби корьмедим, 
Дер ки Умэр, маиль олдым бир мелек сымагъа мен. 


ДИЛЬБЕРМИ БУ? 
Гузеллиги алемде мешъур олгъан дильберми бу? 
Дудагъы бал, тишлери инджи яки джевъерми бу? 


Гуль багъчасы ярашыкъ, дульбер юзи — бир кунеш, 
Янагъы ал олмыш, къызарып ачкъан лялеми бу? 


Эр дильбер дульберлигине гъурурланмакъ адеттир, 
О, бир кулюмсирев иле юреклерни тепретир. 


Худа бир нур парчасыны яратмыш -- бу икметтир, 
Оны корьгенлер дедилер, Ай киби шавлеми бу? 


Ол перининъ! гузеллиги эп тиллерде дестандыр, 
Ким оны кьоймыш, гузеллер диярына Султандыр. 


Гузеллиги Кунеш ве Ай, юзи гульден нишандыр, 
Бильмем бир мелек, фериште, я урийлерденми? бу? 


Онъа тек бир сёз сейлесем, сезгирлик иле дуяр. 
Эм зеккийлик бардыр онда, эм бильгиден хабердар. 


Онъа бакъкъан козь къамашыр, бакъышы джанны къияр.. 
Дер ки Ашыкъ Умэр фикрими алгъан дильберми бу? 


ЭКСИК ДЕГИЛЬ 
Дертлийим, яр тюшюнджеси гонълюмде эксик дегиль, 
Севгилими коралмайым, аи-зар эксик дегиль. 


Тюшюнмейим десем биле, ашкъ мени раат къоймай, 
Башта севда, дильде заъмет, тенде атеш эксик дегиль. 


Та эвельден такъдирими бойле язмышмы къалем, 
Багърымы къан этти бу дерт иле беля ве элем. 


Талийимми бильмем алчакъ, я меним бахтыммы кем”, 
Джаныма элем берген бир быралкъы эксик дегиль. 


Эгер истесень булмагъа бу джианда девлети“, 
Елдаш олсын санъа даим алимлернинъ суъбети. 


Джаиллер, арсызларнен олмасын асыл ульфетинъ, 
Я элинден, я тилинден бир зарар эксик дегиль. 


Эвель-ахыр санъа сёзюм будыр, динъле сен хабер, 
Тутмаз исенъ насиатым, санъа чокъ зарар этер. 


Зевкъынъ дерьясына далма сакъын эй, Ашыкъ Умэр, : 
Гъам дерьясы беттен эскен терс еллер эксик дегиль. ї) 


1 пери — джин къызы, пек дульбер, 
2 Урийлер — дженнет къызлары. 
3 кем — аз, эксик, етерликсиз. 


4 девлет — бу ерде байлыкъ, яхшы яшайыш, барлыкъ манасында 

ин ен 


СЕН БИР ЯНА, МЕН БИР ЯНА 


Гидер олдым джефадан, сен бир яна, мен бир яна, 
Чюнки къылмазсынъ вефа!, сен бир яна, мен бир яна. 
Сен сагъ ол, вар ол, гузель, мен селямет олайым, 

Бер меним гоньлюми манъа, сен бир яна, мен бир яна. 


Ашыкънынъ дильбер янында зерре ёкътыр рагъбети?, 
Я олип, я кетмейиндже ич билинмез къиймети. 


Кендиме ляйыкъ корьдим мен тек дияры гъурбети, 
Ел корюнди, эй шахым, сен бир яна, мен бир яна. 


Санъа ашыкъ олунджа, акъылым олды серсерий, 
Ич демезсинъ, эй азизим, хошмысынъ я кель бери‘. 


Бунджа вакъыт агълатырсынъ мен кедайы кемтери*, 
Яр, тек ашна олайыкъ, сен бир яна, мен бир яна. 


Кене урдынъ сен коксюмнинъ ичине юз бинъ яра, 
Вакъыт келир, буламазсынъ истер мум якъып ара. 


Бу сонъки корьдигинъ куньдир Ашыкъ Умэри, анъла, 
Та къиямет къопкъандже сен бир яна, мен бир яна. 
ИЛЬК БААРЬ КУНЬЛЕРИДИР 
Къыш кечип яз кельмекте, там ильк баарь куньлеридир, 
Ляле, сунбуль, гуль ачылмыш, темаша куньлеридир. 


Ейип-ичип, урийлерле ойнашып юрьмек ичюн 
Сув кенары багъчада яр иле зевкъ куньлеридир. 


Юрегинъ ашкъ иле толып, къайнайып джошса керек. 
Тамчылар Уммангъа$ иришир, толып ташса керек. 


Ашыкъ-севда олгъанлар дагъларгъа тюшсе керек, 
Дуньялыкъчюн къызгъанларгъа кяр-файда куньлеридир. 


Эр кес алмыш севдигини, ялынъыз къалдым мен кене, 
Итибар олмаз гьарипке, шимди рагъбет зенгине. 


Бу ашкъынъ гемисини мен кене салдым энгине', 
Ель сюрьди бир кенаргъа, рузигяр куньлеридир. 


Истер исень дертке мефтун Ашыкъ Умэр сёйлесин, 
Кене шу меним диване гонълюм дурмай инълесин. 


Бу ашкъымнынъ сонъы Екьтыр, бу дерт менден вазгечсин, 
Дильберге дегиль, алтынгъа мефтунлик куньлеридир. 


БИЛЬДИМ НЕ ОЛДЫГЪЫНЪЫ 


Эй назлы, яныма кельме, бильдим не олдыгъынъы, 
Сенинъчюн чекмем севдалыкъ, бильдим не олдыгъынъы. 


Файдасыз олдыгъынъы анълайып сенден вазгечтим, ‹ 
Севдигим, арттырма назы, бильдим не олдыгъынъы. 


ТА 


къылмазсынъ вефа -- файда бермезсинъ. 


зерре ёкътыр 
кель бери — кель бу якъкъа, кель яныма. 
кемтери — итибарсыз, пасиетсиз адам заваллы. 


уммаи — депьиз. 
элгине — кенъ депъизге. 


рагъбети — зерре къадар итибары, къиймети ёкъ. 


Кемлигим юзюме ургъанларгъа элем этмединъ, 
Хайырсыз дуагъа себеп олдынъ, ич кяр этмединъ. 


Мени исе бу дертке огъраттынъ, ич ар этмединъ, 
Шимдиден сонъ азарлама, бильдим не олдыгъынъы. 


Адынъ анъылдыгъы ерде дурамайым, эй пери, 
Гонълюминъ сарайын йыкътынъ, энди терк эт бу ерни. 


Ич юзюме кульме, хатрим тапылмаз шимден гери, 
Къайда кетсенъ кет, эй дильбер, бильдим не олдыгъынъы. 


Бир кунь ола буларсынъ озюнъ манъа эттиклеринъ, 
Къаршынъа кельмей къалырмы сен манъа эттиклеринъ. 


Та олюндже унутырыммы манъа эттиклеринь, 
Эндиден сонъ этме назы, бильдим не олдыгъынъы. 


Дер ки Ашыкъ Умэр, эп диване эттинъ сен мени, 
Учар олды козюмден алемде раат мескени. 


Истемем ве эйиликле анъмазым энди сени, 
Манъа тар эттинъ дуньяны, бильдим не олдыгъынъы. 


БУЛ МАНЪА 


Кечтим; эй диль, джумледен бир тазе нары бул манъа, 
Бир сёз динълер, сёз билир бир назлы яры бул манъа. 


Эр коренлер бегенсинлер дульбер юзюни онынъ, 
Янагъы гуль киби, леблери мерджанны бул манъа. 


Сёйледикче, эр бир сёзи тизильген инджи олсын, 
Индже белли, ал дудакълы, эр ери уйгъун олсын. 


Къашлары чифт самур киби, эндамы тюзгюн олсын, 
Агъзы гондже, юзи бенъли, акъ герданны бул манъа, 


Ашыкъкъа чокъ наз эткен, ят зыпкьынларны истемем 
Ашыкъкъа зулум этип, алдаткъан затны истемем. 


Дуньяда зевкъ пешинден юрьген аллякъны истемем, 
Бели индже, бойы дал фидан джейранны бул манъа. 


Достым, сакът ол, джан-юректен насиатымны диньлень, 
Эр корен ойле заң этсин, бу дульбер коктен энген. 


Умэр дер ки, бал-шекер текюльсин даим тилинден, 
Эр сёзи Аден инджиси, гузель ярны бул манъа. 


чьи а 


АБЛЯЗИЗ ВЕЛИЕВ 


ПЕЛЬВАН 


Вакъиа якъында Япония пайтахты Токиода «Ионоги» спорт зал- 
ында олып кечтн. Радиода диктор: «Сайгъылы сейирджилер! Япония 
профсоюзлары меркезий совети, ишчилер спорт джемиетининъ текли- 
фине бинаэн, мемлекетимизге кельген Советлер Бирлиги сербест куреш 
джыйма командасы иле япониялы пельванлар арасында ярыш девам 
эте,-дне илян этти.— Қилимге 57 килограмм агъырлыгъындаки ку- 
решчилер — Энвер Абдураманов ве Япония чемпионы Сасаки даъвет 
этилелер...» 

Бундан сонъ диктор не дегени аньлашылмады, чюнки залдаки юз- 
лернен темашаджылар арасында бирден гурюльти къопты. «Са-са-ки, 
Са-са-ки» садалары орталыкъны чынһлатты. Олар Япония пельван- 
ларыны рухландырмакъта эдилер. Ниает, эки курешчи тутуштылар. 
Ракъиблер ильки дакъикъаларда бири-бирини сынав иле бант олды- 
лар, лякин ярышнынъ экинджи ве учюнджи девирлери гъает кескин 
куреште кечтин. Совет пельваны озь ракъибининъ курегини ерге тийсет- 
месе де, техникий джеэттен ондан эпли устюн экенини исбат этти. 
Акимлер (судьялар) буны сезип, бир агъыздан Абдураманов енъди 
деген нетидже чыкъардылар. 

Озь мухлислерининъ ишанчыны акълап олмагъан Сасаки адам- 
ларнынъ сызгъырувлары алтында башыны тобен алып, залдан чыкъ- 
ып кетти. Эки кунь кечкен сонъ, бу эки ракъиб Мито шеэринде бир даа 
тутуштылар. Япония чемпионы бу сефер де енъильдни. 

Осака шеэринде отькерильген сонъки, учюнджн корюшюв де, 
эвелькилери киби, совет пельванларынынъ гъалебесинен екюнленди. 
Энвер Абдураманов. Б. Базаев, А. Матвеев, Р. Нурманов, В. Новожи- 
лов, Л. Тедиашвили арды-сыра озь ракъиблерини йыкътылар. Шай 
этип, совет спортчылары бу халкъара ярышындан Ватангъа гъалебе 


иле къайтып кельдилер. 


Дженктен эвель куреште Къара денъиз флотынынъ чемпионы, 
муаребеден сонъ Ташкенттеки 25—12 номерли автоколоннанынъ свар- 
каджылар бригадасынынъ реъбери олып чалышкъан Эбазер Абдура- 
манов кимерде огълу Энверге куреш усулларыны огрете эди. Озьлери 
яшагъан совхозда кой балалары бири-бирлеринен курешселер, Энвер 
дюньясыны унутып, саатлернен оларны сейир эте тургъан. Лякин 
Эбазер огълуна ич бир вакъыт: «Курешчи ол!» дегени ёкъ. Энвернинъ 
озю де яшлыгъында курешке эглендже деп бакъа эди. О, шеэр джи- 
варында ерлешкен Назарбек совхозындаки 65-нджи мектепнинъ секиз- 
инджи сыныфыны битирген сонъ, Ташкенттеки Чапаев адына 42-нджи 
мектепте окъуды. Бир кунь Энвер сыныфдашы Шевкетке: 

— Сонъки дерс олмайджакъ экен, — деди. — Айды, Саньат сарайы- 
на барайыкъ! Анда яхшы кино бар дейлер! 

— Қиномы? Къана, кеттик! — деди Шевкет.— Бельки Нариман ве 
Гьулам да ёкъ демезлер! 

-- Айды, кеттик... 

Энвер ве достлары кинодан чыкъкъанда, ягьмур сепелей эди. 
Олар ягъмур токътагъан сонъ кетермиз деп, шу ердеки «Яшлыкъ» 
спорт манежине кирдилер. Анда бир такъым балалар бири-бирлеринен 
курешелер. Мейдан ортасында бир адам оларгъа куреш усуллары 


косьтере. 

— Секциянъызгъа манъа кирмек мумкюнми?— деп сорады Энвер 
тренерден. 

— Къач яшындасынъ?— деп сорады ондан яш пельванларнынъ 
оджасы. 

-- Он алтыдам. 

-- Санъа... курешмек дегиль, эвленмек керек! Энди кьартсыны 

Балалар кулюштилер. Энвер утанды, кьызарды. 

— Шу пельванларынъызнынъ эписини бирер-бирер йыкъсам не 
дерсинъиз? — деди. 

-- Къана, союн, бакъайыкъ! 

Тренер мешгьулиет кечмекте олгъан балаларнынъ бирисини яны- 
на чагъырды. 

— Шу йигитнен куреш... Корейим!— деди. 

Энвер онынъле куреше башлады. Ракъиби куреш мектебинде энди 
эппи талим алгъаны корюнип тура. Энвер онынъ курегини ерге тийсет- 
меге тырыша эди. 


— Яхшы,— деди оджа, оларны токътатып.— Сенден бир шейлер 
чыкъаджакъкъа бенъзей, Озюнъ кимсинъ? 


— Энвер Абдураманов. Къыркъ экинджи мектепнинъ докъузын- 
джы сыныфында окъуйым. 


-- Мен исе тренер Аркадий Ванюхин олам. Курешмеге джиддий 
авеслигинъ олса, секциямызгъа къатная билесинъ! 

— Сагъ олунъыз! Мен мутлакъа барырым... 

Бойлеликнен, Энвер Абдураманов эм окъуды, эм де сербест ку- 
решнен мешгъуль олды. Яваш-яваш ярышларда иштирак этип, мува- 
факъиет де къазанды. Ильки буюк мувафакъиетини 1970 сенеси Қа- 
раганда шеэринде эльде этти. Анда, Улу Ватан дженкинде Николай 
Гастеллонынъ къараманлыгъыны текрарлагъан къазах учуджысы, Со- 
ветлер Бирлигининъ Къараманы Нуркен Абдиров хатиресине багъыш- 
лангъан бутюниттифакъ сербест куреш турнири отькерильди. Мемле- 
кетимизнинъ 34 шеэринден юзлернен пельван кельди. Олар арасында 
йигирмиден зияде: мемлекет, Авропа, дюнья, Олимпиада чемпионлары 
бар эдн. Он секиз яшындаки Энвер бойле буюк ярышта 


озюнинъ 
агъырлыгъы итибары иле биринджи ерни аларакъ, Къазахстандан 
Советлер Бирлиги спорт устасы олып къайтты. Бунынъле берабер 


турнирнинъ энъ яш ве техникий джеэттен энъ уста курешчиси 
бельгиленильген мукяфат да онъа такъдим олунды. 

1972 сенеси белли рус пельваны Иван Заикиннинъ хатиресине 
отькерильген турнирде алтын медаль, Минскте отькерильген Советлер 
Бирлиги биринджилигинде исе тунч медаль саиби олды. 

Бир ай даа кечкен сонъ Советлер Бирлиги осьмюрлер джыйма 
командасы эркянында Югославиягъа кетти. Хвар шеэринде осьмюр- 
лернинъ Авропа чемпионатында иштирак этти. Польша, Румыния, Қа- 
нада, Югославия пельванларыны енъди. Аль этиджи корюшювде бул- 
гъарстанлы пельван Иван Цочевнен курештн. Соньки дакъикъагъа 
къадар Цочев очколар итибары иле огде кетти. Ярышнынъ екюнлен- 
месине он беш санне къалгъанда, Энвер бир очко даа къазанды. Ку- 
реш нетиджесиз битти. Бу исе Энвер Абдураманов Авропа чемпионы 
олды, демек эди. Бойлеликнен, Озьбекстанда биринджи оларакъ Эн- 


верге сербест куреш боюнджа халкъара севнесиндеки спорт устасы 
унваны берильди. 


1973 сенеси январьда Югославиянынь Штипе шеэринде Авропа 
чемпионларынынъ Кубогы ичюн ярышларда ташкентли пельван Энвер 
Абдураманов алтын медаль саиби олды. Лякин арадан бир къач кунь 
кечкен сонъ мешгъулиет вакъытында онынъ къохы чыкъты. Шундан 


сонъ мешгъулиетлерде дерт кере даа бу къаза текрарланды. Экимлер 
Энверге курешмекни ясакъ эттилер. 


Энди онынъ огюнде ялынъыз эки ёл бар эди. Я операциягъа 
ятмакъ, я да курештен вазгечмек. 

Яткъанда да, тургъанда да сафкъа къайтып, килимни ёгъурмакъ, 
курешмек, енъмек, арзусынен яшагъан, тек оны тюшюнген, озюни 
курешсиз тасавур этип оламагъан Энвер биринджи ёлны сайлап алды. 
Апрель айынынъ башларында оны Москвадаки меркезий травматоло- 

ал. ауданнан а ГГ... 


гия ве ортопедия институтына ёлладылар. Бу ерде профессор Зоя 
Сергеевна Миронова оны операциягъа азырлады. 

Операция эки саат девам этти ве мувафакъиетнен кечти. Лякин 
соньунда, къолны гипске къойгъанда, хаста эсини джойды. 

Арадан учь ай кечти. Энвер яваш-яваш куреш мешгъулиетлерине 
къатнап башлады. Ама бир йыл девамында куреш мейданларында 
Энвер Абдурамановнынъ ады анъылмады. Лякин о мешгъулиетлерни 
быракъмады ,брулмай чалышты, усталыгъыны арттырды. 

Ниает, 1974 сенесининъ июнь айында Наманганда республика 
биринджилиги отькерильди. Энвер, чекиси элли еди килограмм олгъа- 
нына бакьмадан, алтмыш эки килограмм агъырлыкътаки пельванлар- 
нен курешип, биринджи ерни алды. Бир афта кечкен сонъ «Динамо» 
гонъюлли спорт джемпетлерининь Челябинск шеэринде кечирильген 
чемпионатында алтын медаль къазанды. Ондан йигирмн кунь кечкен 
сонъ Уфада мемлекет биринджилиги олды. Анда Энвер белли пельван 
Владимир Юминден олгъаны-оладжагъы бир очко енъилип, экинджи 
ерни алды. Шундан сонъ оны кене Советлер Бирлнги джыйма коман- 
дасы эркянына кирсеттилер. Чокъкъа бармай, Советлер Бирлигининъ 
сербест куреш джыйма командасы Иранда, Тегеран Кубогы ичюн хал- 
къара турниринде иштирак этти. Бу ярышларда Абдураманов Иран 
курешчисини енъди. Энвер мейдан саиби Рамазан Хыдырны ве беш 
пельванны даа магьлюбиетке огъратты, ялынъыз бир кере куреклери 
ерге тийди, онда да экинджи ерни алды. 

1974 сенеси, октябрьде Прага шеэринде социалист мемлекетлери 
«Динамо» спорт джемнетлерининъ сербест ве классик куреш боюнджа 
учюнджи спартакиадасы олды. Энвер Польша, Румыния, Венгрия ку- 
решчилеринден озь агъырлыгъындаки пельванларны енъди, лякин 
монгъолстанлы спортчы ондан устюн чыкъты ве биринджи ерни алды. 
Энвер кумюш медальнен къанаатленмеге меджбур олды. 

— Прагада Запорожье шеэринден кельген Велнджан Умэровнен 
таныш олдым, — дей Энвер, — бир одада берабер яттыкь. Пек къувет- 
ли ве теджрибели пельван. Бутюн ракъиблерни енъип, классик куреш 
боюнджа чемпион олды. Мен оны юректен хайырладым... 

— 1975 сенеси апрель айында Америка Бирлешик Штатларында- 
ки Толидо шеэринден куреш боюнджа дюнья Кубогы ичюн ярышлар 
олды. Мемлекетимизнинъ джыйма командасынынъ азасы Энвер учь 
кере килимге чыкъты ве учюнде де гъалебе къазанып, дюнья Кубогы- 
ны алувгъа наиль олды. 

-- Қубок ярышларындан сонъ Чикагода, Джексон Вильдде (Фло- 
рида штаты), Блюмбзбургда (Пенсильвания штаты) ве Нью-Йоркта 
Америка Бирлешик Штатлары командасынен аркъадашлыкъ корю- 
шювлери кечирдик,-- дей Энвер.— Биз бутюн корюшювлерде енъдик. 

Белли ки, 1975 сенеси Спартакиада йылы эди, Киевде сербест ку- 
реш боюнджа Советлер Бирлиги халкълары УІ Спартакнадасынынъ 
финал ярышлары кечирильди. Операциядан сонъ даа кереги киби 
азырланып оламагъан Энвер Спартакиадада алтынджы ерни къазан- 
ды ве Озьбекстан фондына он очко кетирди. Лякин буюк ярышларда 
ич бир вакъыт учюнджи ерден ашагъы тюшмеген халкъара класслы 
спортчы ичюн бу мувафакъиетсизлик эди. 

— Энди санъа курешни быракъмакъ керек, — деди ачувланып тре- 
нери Энверге.— Сенинъ эсаменъ окъулгъан. 

Ингирми учь яшында спортчы ничюн бойле опьке ишитмек пек 
агъыр эди. 

Спартакнададан сонъ ишни кене янъыдан башламакъ керек олды. 
Сербест куреш боюнджа белли мутехассыс Қъурсат Аблаев ве онынъ 
шакирти Леонид Шепилов Энверге тренерлик яла башладылар. Онынъ 
рухуны котердилер, озюне ишанч догъурдылар, эксикликлернииъ огю- 
нн алув ве мувафакънетке иришюв ёлларыны косьтердилер. Нетидже- 
де, Абдураманов кене енъиш артыпдан енъин эльде эте башлады. 

1976 сенесининъ башында Тбилисиде кечирильген турнирде мува- 

факъиет эльде этюви, онынъ догъру ёлда булунгъаныны тасдыкълады. 

Докъуз мемлекеттен 150 курешчини джельп эткен бу турнирде 
Энвер Абдураманов акъикъатен де эр кесни айретте къалдырды. О, 
ели кере килимге чыкъты. Дюнья, Авропа ве УІ Спартакиада чемпио- 
ны Владимир Юмин курешнинъ эсас вакъыты битмезден эвель озю 
теслим олды. Учь судья да Энвернинъ шубэсиз устюн кельгенини биль- 
дирдилер. Юминни исе пассивлиги ичюн оюндан четлеттилер. 

Осьмюрлер арасындаки мемлекет чемпионы Виктор Алексеев де 
енъильди. Энвер, учюнджи оларакъ Америка Бирлешик Штатлары ве 
Панамерика оюнларынынъ чемпионы Набиль Геделав иле курешти. 
Курешнинъ биринджи дакъикъасында судья ярышны токътатып, Энвер 
муддетинден эвель гъалебе къазангъаныны илян этти. Бу америкалы 
курешчининъ Энверге экинджи кере енъилюви эди (биринджи кере 
1975 сенесининъ бааринде Нью-Йоркта енъильген эди). Бундан сонъ 
Энвер балкан мемлекетлери ве Булгъарстан чемпионы, Авропа бирин- 
джилигининь кумюш призёры Иван Цочевнен тутушты. 1972 сенеси 
Югославиянынъ Хвар шеэринде Авропа чемпионатынынъ финал ярыш- 
ларында берабер курешкен ракъиблер арадан дёрт йыл кечкен сонъ 
кене бири-биринен кучь сынашмакъ ичюн килимге чыкътылар. Цочев 
бу сефер де буюк эсапнен (6:11) енъильди. 

Энвернинъ бешинджи ракъиби, Советлер Бирлиги чемпионы, 
дюнья ве Авропа чемпионатларынынъ кумюш призёры, ереванлы Гур- 
ген Багдасарян эди. Қурешнинъ ярысына кельгенде, эким ярышнынъ 
токътатылмасыны талап этти. Энвер темиз гъалебе къазанды. 


Пельванымыз къазахстанлы курешчи Рамазан Нурмановнен ту- 
түшувгъа сонъ дередже джиддий азырланды, чюнки Рамазан мемле- 
кетимиздеки элли еди килограмм агъырлыкътаки пельванлар арасын: 
да энъ къуветлиси эсап этиле эди. Алтын медальнинъ такъдири де, 
Энвер ичюн халкъара севиедеки спорт устасы унваныны гъайрыдан 
тасдыкълав да, ниает, бу агъырлыкъта мемлекет джыйма командасын- 
дан ким мунасип ер аладжагъы да бу пельваннен оладжакъ куреш- 
нинъ нетиджесине багълы эди. Рамазан дёрт дакъикъа девамында бир 
кере биле уджюмге кечип оламады, аксине, Энвернинъ кучьлю пан- 
джаларындан къуртулмагъа тырышты. 


Сонъки онынджы ракъиб — дёртюнджи Спартакиада призёры 
Владимир Ралнонов эди. Абдураманов барып да, очколар эсабындан 
енънльгенде биле, эп-бир турнир гъалиби оладжакъ эди. Лякин куреш 
9:2 эсабынен Энвернинъ файдасына аль олунды. Бойлеликле, кучюк 
дюнья чемпионаты деп адландырылгъан бу турнирден Энвер алтын ме- 
даль алып къайтты ве Советлер Бирлиги джыйма командасы эркянына 
кирсетильди. Бунынъле о озюнинъ акъикъий курешчи экенини ве 


эвельки тренернинъ: «Сенинъ эсаменъ окъулды» дегенининъ де аксини 
исбат эттин. 


Арадан бир къач кунь кечер-кечмез биз оны огъурлы ёллар ве 
мувафакъиет истеп, Япониягъа озгъардыкъ. О ерде иришкен нетидже- 
лери акъкъында икяемизнинъ башында айтылды. 

Бир сыра буюк халкъара ве бутюниттифакъ турнирлеринде мува- 
факъиетли иштирак эткен Энвер мемлекетимизнинь етекчи сербест 
курешчилери сафына кечти ве Монреальде кечириледжек Олимпия 
оюнларында иштирак этеджек совет командасы эркянына кирсетиль- 
ди. Гъалиплернинъ къызгъын мешгъулиетлери башлады. Советлер 
Бирлиги Олимпия командасы бир сыра мемлекетлернинь курешчиле- 
ринен аркъадашлыкъ корюшювлери кечирди. Японияда кечирильген 
халкъара турнирлерининъ биринде Энвер джиддий къазаланды. Нети- 
джеде, Монреальге кетмек ерине хастаханеге тюшти. Анда онъа эппи 
вакъыт тедавийленмек керек олды. Хастаханеден чыкъкъандан сонъ о, 
кене килим устюнде корюнди. Пельван фааль суретте мешгъулиетлер- 
ге киришти. 

Чокъ вакъыт кечмеден ,Қһабул шеэринде Афгъанстан республика- 

сынынъ учь йыллыгъына багъышланылгъан халкъара куреш турнири 
олды. Андаки ярышларда Энвер де иштирак этти. 

Бу турнирде Афгъанстан курешчилеринден ве бизим командамыз. 
дан гъайры, Иран, Пакстан, Иракъ спортчылары да иштирак эттилер. 
Энвер бу ярышта элли еди килограмм агъырлыкътаки пельванлар 
арасында алтын медаль къазанды. Бу гъалебе Энвер ичюн пек къий- 
метли эди. Чюнки эр бир спортчы киби, Энвернинъ де йыллар бою 
хаялланып юрьген Олимпиада ярышларында иштирак этюв арзусы 
умютсизден мувафакъиетсизликке огърагъан эди. Бу ал онъа, шубэ- 
сиз, рухий джеэттен де менфий тесир этмей къалмады. Лякин Энвер 
ирадели йигит. Озюни къолгъа алмагъа бильди. Иште, бу ярыштаки 
мувафакьнети арадаки психологик манианы енъип кечмек ичюн хусу- 
сан эмиетли олды. 

Пельванымыз Қъабул килиминде эр джеэттен озь усталыгъыны 
косьтерип, иранлы Чангихаметни, иракълы Мустафа Аббасны, пакс- 
танлы Торокбекни, шу джумледен, афгъанстанлы курешчини де енъди. 
Бойлеликле, Энвернинъ ады куреш мейданларында кене янъгъырады. 

1977 сенесининъ январында Абдурамановнынъ спорт биография- 
сында къуванчлы вакъиа олды. 1976 сенеси бутюниттифакъ ве халкъа- 
ра ярышларында чокъ керелер буюк еньишлер эльде эткенини козь 
огюне алып, республика спорт комитети оны «Спорттаки юксек уста- 
лыгъы ичюн» хатире медалинен мукяфатлады. Энвер ёрулмадан озь 
усталыгъыны арттыра берди. Эбет, куню-кунюне исрарлы азырлыкъ 
корьмей тура бутюн ярышларда мувафакънет къазанув хусусында 
хаялланув файдасыз шей. Эр кунь килим устюнде саатлернен мешгъу- 
лиет кечирмек, эр бир куреш усулыны джуляламакъ, онынъ бутюн 
инджеликлерини менимсемек ве пекитмек керек. 

Бир йыл даа кечти. Советлер Бирлиги халкъларынынъ невбетте- 
ки УП язлыкъ Спартакиадасына азырлыкъ эп къызгъынлашты. Энди 
бир йылдан сонъ оладжакъ финал ярышларда иштиракчи командалар 
тизилип башлады. 

Къазаланувы себебинден Олимпиадада иштирак этип оламагъан 
Энвер, ич олмадыкъта, Спартакиадада озюни косьтермеге ниетленди. 
Лякин эр шей тошюнгенинъ киби олмай. 

Аль этиджи ярышларгъа бир йыл даа бар, Энвернинъ яшы исе 
отузгъа якъынлай. Энди яшларгъа аркъа таямакъ керек дегенлер чокъ 
олды. Эм бу лакъырдылар четтен-буджакътан дегиль де, мутехассыс- 
лардан чыкъа эдн. Лякин Энвернинъ имкянларыны онынъ озю ве тре- 
нери Къурсат Аблаевден гъайры кимсе бильмей. Устаз озюнинъ ити- 
барынен Энверге килимде къалмагъа ярдым этти. Бунынъ къаршылы- 
гъына шакирди даа зияде гъайретле чалышты. Республика джыйма 
командасынынъ эркянындан мунасип ер алды. Ама 1979 сенесининъ 
майысында Спартакиада арфесинде отькерильген сечюв ярышларында 
Энвер озь имкянларындан баягъы эксик нетидже косьтерип, экинджи 
ерге тюшти. Бу, онъа яхшы дерс олды. О, къалгъан девир ичинде, 
Москвада оладжакъ аль этиджи тутушувларгъа къызгъын азырланды. 

Иште, ниает, килимге чыкъув вакъыты кельди. Июль айынынъ 
сонъки куньлеринде Москвада кечирильген Советлер Бирлиги халкъа- 
ра УП язлыкъ Спартакнадасынынъ финал ярышларында Энверге бахт 
кене кулип бакъты. Чюнки къуръа чеккенде, Энвер энъ къуветли ра- 
къиблер арасына тюшти. 

Сечюв ярышларындан мувафакъиетли кечкен элли еди килограмм 
агъырлыкътаки пельванларнынъ секизи де Спартакиада чемпионы 
оладжакъ дереджеде къуветли эди. Бундан да гъайры, Энверге бир 
куньде арды-сыра беш кере курешмек керек олды. Дикъкъат этинънз, 
беш кере! Эр эки-учь саатте бир кере килимге чыкъып турды. Абдура- 
манов оларнынъ учюнде темиз енъиш эльде этти. Арды-сыра таджик- 
станлы Х. Карпаковнынъ, белоруснели О. Баговнынъ курегини ерге 

тийсетти. Ама онынъ ереванлы халкъара севнедеки спорт устасы 

Ф. Багдасаряннен тутушувы гъает кергин кечти. Онъа бакъмадан, бу 
куреште очколар боюнджа Энвер еньди. 

Акъшам исе онынъ халкъара севиедеки спорт усталары -- азер- 
байджанлы Шамиль Гиреевнен ве украяналы Сергей Белоглазовнен 
курешеджегини илян эттилер. 

Энвер куньдюзки кергин ярышларда баягъы кучь сарф этип ёрул- 
гъан эди. Онынъ акъшамки ракъиблери аксине, куньдюзки оюнлардан 
азат эдилер. Энвер куньдюзки гъалебелерден рухланып, курешни де- 
вам эттирди. 

Шамиль Гиреев иле Энвер Абдураманов арасындаки аль этиджи 
тутушувнынъ сонъу телюкели олды. Ярышнынъ битмесине он эки са- 
ние къалгъанда 7:6 эсабынен азербайджанлы пельван устюнлик алды. 
Он, докъуз, секиз... ниает, дёрт саниеден тутушув битеджек. Шу ва- 
къытта Энвер севген усулыны йылдырым чабиклигинен къулланды. 
Гъалебе! 

Шай этип, Энвер финалгъа гъалебе иле чыкъты. Энди алтын ме- 
дальнинъ такъдирини Белоглазов иле корюшюв чезеджек. Экисининъ 
арасындаки кучьлер де, эсап да мусавий. 

«Къаза къайда? Аягъынънынъ астында», деп нафиле айтмагъан- 
лар. Бу эки пельван курешеяткъанда, апансыздан Энвернинъ аягъы 
тайып йыкъылды. Экимлер онъа курешни девам эттирмеге мусааде 
этмедилер. Белоглазов чемпион олды. Энвер кумюш медаль алды. 

Энвер шурет минберинде медальни, чичеклерни ве хайырлавларны 
къабул этип, тренернинъ янына кельгенде, секунданты Аркадий Ва- 
нюшин шакирдини къучакълап опьти ве Энвернинъ элине телеграмма 
туттырды. Онда шойле денильген эди: 

«Москва. Лужники. Озьбекстан делегациясы, Абдурамановкъа. 
Энвер! Спартакиададаки ярышларда санъа мувафакъиет тилеймиз. 
Къадынынъ огълан догъурды, хайырлаймыз. Бабанъ». 

Энвернинъ къуванчы сынъырсыз олды. Бу къуванч онынъ кучю- 
ни, рухуны юксельтти. 

О куньлерде Спартакнада турниринен бирликте чет элли пельван- 
ларнынъ иштираки иле Советлер Бирлиги Спорт комитетининъ мукя- 
фаты ичюн де ярышлар отькерильди. Бунда Энвер учюнджи ерни къа- 
занды. Япониялы пельван Масаки алтын медаль алды. Совет спортчы- 
лары арасында исе Абдураманов экинджи ерде эди. 

Шуны да къаид этмек керек ки, Спартакиадада Энвер Абдурама- 
нов Озьбекстаннынъ сербест курешчилери арасында энь яхшы нети- 
джеге иоишти. 

Спартакиададан сонъ о буюк спортны терк этип, тренерликке кеч- 
меге къарар бердн. 

1980 сенесининъ февралинде совет пельванларынен аркъадаш- 
лыкъ корюшювлери кечирмек ичюн мемлекетимизге кельген Америка 
Бирлешик Штатлары сербест курешчилер командасы Озьбекстанда 
мусафирликте булунды ве республика пельванларынен Ташкентте, 
Самарктандда эки корюшюв кечирдилер. 

Ташкентте, бу эки команда арасында корюшюв отькерильген ку- 
ню республиканынъ спорт джемаатчылыгъы Энвер Абдурамановны 
тантаналы суретте тренерликке озгъарды. Лякин о, шу куню америка- 
лы пельванларнен корюшювде иштирак эттин. Онынъ ракъиби — белли 
пельван — Панамерика оюнларынынъ чемпионы, дюнья биринджили- 
гининъ тунч призёры Джо Корсо эди. Пек аз устюнликнен мусафир 
енъди. 

-- Советлер Бирлигинде олгъан корюшювлеримде меним ичюн 
энъ къыйыны Энвер Абдурамановнен олды, —- деп къайд эткен эди 
Джо Корсо ярыштан сонъ. Т 

1980 сенесининъ март айында матбуатта Советлер Бирлиги 
халкъларынынъ УП язлыкъ Спартакнадасында мувафакъиетли ишти- 
рак эткен бир группа спортчыны беден тербиеси ве спортны инкишаф 
эттирювдеки буюк хызметлери ичюн Озьбекстан ССР Юкъары Совети 

— ман =. 


ШІ 


Президиумынынъ Фахрий ярлыгъынен мукяфатлав акъкъындаки Фер- 


ман беян этильди. Мукяфатлангһанлар сафында 


Ташкент областы 


«Пахтакор» гонъюлли кой спорт джемиетининъ сербест куреш боюн- 
джа уйкен тренери, УП Спартакиаданынъ кумюш призёры, халкъара 
севиедеки Советлер Бирлиги спорт устасы, беш дефа мемлекет «Ди- 
намо» джемиетининъ чемпионы, инженер Энвер Эбазерович Абдура- 


манов да бар эди. 


Энвер, мемлекетимиздекинден гъайры, Америка Бирлешик Штат- 


лары, Афгъанстан, Булгъарстан, Германия Федератив 


республикасы, 


Швеция, ІОгославия, Иран, Иракъ, Пакстан, Япония ве бир сыра ди- 


гер мемлекетлернинъ курешчилеринен ярышларда топлагъан 


зенгин 


теджрибесини кой лельванларына ашламакъта. Шимди республика ве 
бутюнсоюз ярышларында тренер Энвер Абдурамановныиъ талебелери- 
ни сыкъ-сыкъ корьмек мумкюн. Олар озьлерининъ мешъур устазындан 


ифтихар этелер. Устаз озь изинден кеткен шакирдлеринден 


парлакъ 


мувафакъиетлер, къуванчлы енъишлер беклей. 


Улу Геалебенинъ 40 пыллывы арфесинде 


Кузь айлары эди... 


1945 сенесининъ ильк баари. Табиат 
уянып башлады. Адамлар кокюслерини 
толдурып нефес алалар. Биз буюк Гъале- 
бе босагъасында турмакътамыз. Буны эр 
кес анълай ве эр кес беклей. 

Кунеш къырмызы олып догъгъан, та- 
биат мис къокъугъан сабаларнынъ бирин- 
де мени дивизия командири генерал-май- 
ор Сафонов узурына чагъырдылар. 

Генерал лафны къыскъа кести. 

— Эсирликтен къуртулгъан аскерлер ве 
офицерлерден янъы батальон тешкиль 
этильди. Сиз онъа командир тайинлен- 
динъиз,— деди. 

Янъы батальон олдыкъча чешит адам: 
лардан ибарет. Мында сабыкъ офицерлер 
де, сержантлар да адий аскер олдылар. 
Эр бирининъ озь дженкявер ёлу, озь 
кечмиши бар. Ама дженкнинъ бутюн 
агъырлыкъларыны яшап кечирген бу 
адамларнынъ элисине хас бир умумий 
чизги де бар. Бу — къувнакълыкъ. Ватан 
аскери урбасыны кийип, силя иле душман- 
нен дёгюшмек укъукъы оларгъа сонъсыз 
рушенлик, эминлик бере. 

Оларнынъ бири, адий аскер 
менден: 

— Командир аркъадаш, сиз кърымлы- 
сынъызмыї— деп сорады. 

— Кърымлым. Не демек истейсинъ? 

— Дженктен эвель мен де Симферо- 
польде яшай эдим. Сизге бир шей айт- 
макъ истейим. 

-- Айт. Динълейим, 

-- Мен Днепр боюндаки урушларда 
эсир тюштим. 1943 сенеси Польшада ол- 
дым. Анда «Бородач» лагьаплы партизан 
командири акъкъында пек чокъ айта эди- 
лер. Ишиткениме коре, о да кърымлы 
экен. Сиз о адам акъкъында бир шей 
бильмейсинъизми? 

Мен бир шей бильмей эдим. Ама бу 
лакъырды акъылымда къалды. 1945 сене- 


Корнев 

сининь язында бизим арбий эшелонымыз 
Варшава дживарындаки Прага станция- 
сында токътады. Паровозныны комюри 
биткен. Манъа эшелон начальниги ола- 
ракъ, комюр араштырмакъ керек олды. 
Станция комендатурасынынъ хадими Ба- 
зилевич манъа шойле деди: 

-- Пан начальник, сизинъ совет адам- 
лары немсе эсирлигинден кьачып, бизим 
ерлерде партизанлыкъ яптылар. Бизим 
округымыздаки партизан отрядынынъ 
командири «Бородач» эди. Озюм корь- 
дим: мазаллы, къара сакъаллы, узун бой- 
пу дюльбер йигит. 

Арадан отуз йыл кечти, Улу Ватан 
дженки йылларында Польша топрагъында 
тешкиль олунгъан Котовский адына пар- 
тизан отрядынынь командири «Мишка- 
Татар»нынъ — Умэр Акъмолла Адаманов- 
нынъ эфсаневий къараманлыкълары акъ- 
къында ишитип, пек къувандыкъ. «Ленин 
байрагъы» газетасынынъ 1975 сенеси ап- 
рель 1-де чыкъкъан санында Асан Беки- 
ровнынъ «Аишка-Татар»нынъ силядашы» 
серлевалы макъалесини окъугъан сонъ, 
меним мерагъым даа да артты. О макъа- 
леде Адамановны шахсен бильген адам — 
Бердянск шеэринде яшайыджы Григорий 
Дмитриевич Черняк тапылгъаны языла. 
Макъаледе: «Г. Котовский адыны ташы- 
гъан 300 адамдан ибарет партизан отряды- 
нынъ иштиракчилеринден шимди Совет- 
лер Бирлигинде учь адам яшай. Бири — 
поляк халкъынынъ къараман огълу Юзик 
Милько (Киевде), экинджиси — Василий 
Манжавадзе (Тбилисиде) ве учюнджиси — 
бизим танышымыз Григорий Дмитриевич 
Черняктыр»,— дениле. і 

Мен чокь йыллардан бери Сухуми ше- 
эринде оджа олып чалышам. Къызыл из- 
джилернинъ тешеббюсинен озь районы- 
мызда яшагъан Улу Ватан дженки вете- 
ранларынынъ джедвелини тертип Эттик. 


Байрамларда отькерильген тантаналаргьа 
оларны фахрий мусафир оларакъ чагъы- 
рамыз. Куньлернинь биринде, онынджы 
сыныф талебеси, юваш табиатлы гурджи 
къызчыкъ: «Меним бабам да дженк вете- 
раны. О Польшада партизанлькъ яп- 
къан», — деди. Къызнынъ фамилиясыны 
хатырладым: Манжавидзе. Газетада Ман- 
жавадзе эди. «Сиз Тбилисиде яшадынъ- 
ызмы!»-- деп сорадым ондан. 

— Ёкъ, биз ич вакъыт Тбилисиде яша- 
мадыкъ. Он йылдан бери Сухумиде, Тби- 
писи шоссесинде яшаймыз, — деди къыз- 
чыкъ. 

-- Бабанъызнынъ ады не? 

-- Василий Терентьевич. 

Меселе айдынлашып башлады. Василий 
Манжавидзе эки айдан бери хастаханеде 
экен. Ниает ‚о эки куньге эвге кельди. 
Корюштик. Манжавидзе акъикъатен де 
Умер Адамановнынь силядашы экен. 

Василий Терентьевич 1940 сенеси орду- 
гъа чагъырыла. 1941 сенеси Чернигов 
шеэри янында олгъан урушларда эсир 
тюше. Бир чокъ къыйнавлардан, сорав- 
лардан сонъ Гомель шеэринде мейдангъа 
кетирильген эсирлер эшелонынен Герма- 
ниягьа елланыла. Елда, Варшава шеэрине 
якъынлагъанда Михаил Тавсадзе (Батуми 
шеэринден) ве Жора (фамилиясыны унут- 
кьан) кьачалар. 

— Кузь айлары эди,-- деп хатырлай Ва- 
силий.-- Ава сувукъ, бизлер исе ач-чып- 
лакъ алда гизленип юрьдик. Ниает, бир 
зенгин поляккъа ишке кирдик. Бу къарал- 
тыда чалышкъан бир украин адамы мын- 
да, полицайлар болюгинде силя чокь эке- 
нини айтты. Полицайларнынъ биринен та- 
ныш олдыкъ. Учь адам — бир пыштав, бир 
кесик тюфек ве бирер аш пычакънен си- 
лялангьан алда кьыш геджелерининь бир- 
инде елгъа чыкътыкъ. Куньдюзлери тобан 
сарпанлары ичине кирип ятамыз, гедже- 
лери исе ел юремиз. Учюнджи куню нем- 


се аскерине ве офицерине расткельдик. 
Устьлерине атылдыкъ, Экисини де ерге 
сердик. Бир автомат, бир пыштав эльде 


эттик. Бойледже, дагъгъг барып чыкътыкъ. 
Анда немсе эсирлигинден къачкъан он бир 
адам топландыкъ, Эр кесте бир силя бар. 
Бизим сайымыз яваш-яваш чокълашты. 
Март айынынъ башында учь адам даа ке- 
лип къошулды. Оларнынъ бири Огурцов 
эди. Сонъундан онынъ генерал олгъаны 
анълашылды. О бизим командиримиз ол- 
ды. Эйидже силялангъан сонь душман 
обозларына, гарнизонларына уджюм этип 
башладыкъ, 1942 сенесининъ октябрь ай- 
ында агъыр урушларнынъ биринде Огур- 


цов эляк олды. Ноябрь айында бизлер 
«Мишка-Татар» лагъаплы гурь сакъаллы 
адамнынъ командирлиги алтындаки пар- 


тизан отрядына барып къошулдыкъ, От- 


ряднынъ командири Полонин, сиз деми 
сёйлеген Григорий Черняк исе звено 
командири эди. Дженкявер арекетлери- 

ве артыкъ планлы ше- 


миз сыкълашты 
киль алды. Эпимизнинъ силямыз етерлик, 
Атларымыз, арабаларымыз, чадырлары- 
мыз, ашханемиз, атьта анбарларымыз 
бар. Бизге дигер уфакь группалар да кел- 
ип къошулдылар. 1942 сенесининъ сонъ- 
Унда отрядымызда учь юз дженкчи бар 
эди. Бизлер эсасен Тимушово дагъларын- 
Да арекет эттик. Фашистлер бизим арекет 

ленді 
Алэтка-Ғаһбаг 


бита аз 


УМЕР АДАМАНОВ. |1942 с.) 


зонамызгъа сокъулмагъа сакъына эдилер. 
Халкъ бизни севе ве ярдым эте. Базы 
койлерде полицайлар халкъкъа пек къы- 
лынгъан пакъытларда адамлар: «Бородач»- 
къа айтырмыз, деселер полицайнынъ чы- 
райы да. къылыгъы да денъише. Чюнки 
«мишка-Татар» халкътан тюшкен шикяет- 
лерни ич бир вакъыт акъибетсиз къалдыр- 
май эди. Буны полицайлар да яхшы биле 
эдилер. Халкъ арасында «Бородач» акъ- 
къында чешит эфсанелер юре эди. 

Юзефов шеэри янындаки Боровец ко- 
юнде бизге Тася адлы поляк къызы къо- 
шулды. Тася немсе тилини пек яхшы биле 
ве бизлерни дгима керекли малюматлар- 
нен темин эте эди. 

Командиримиз Михаил Адаманов раз- 
ведка ишинен меракълана, олар кетирген 
малюматларны дикъкъатнен огрене, умум- 
лештире, хулясалар чычһара ве бу эсаста 
дженкявер операциялар планыны ишлеп 
чыкъа эди. Кимерде онынъ озю де немсе 
урбасы кийип, сакъал-мыйыгъыны тарап 
разведкагьа чыкъа, олдукъча джиддий та- 
вурнен немсе патруллери арасындан ке- 
че, кимерде оларгъа дарыла эди. Немсе 
патруллери онынъ документлерини бир 
заман тешкермей эдилер. 

-- Василий Терентьевич, ресимлерде 
Адамановнынъ сакъалы кучюк, сиз исе 
сакъал-мыйыгъы гурь эди, дейсинъиз? 

Басилий Терентьевич еринден турып 
рафтан бир китап алды, саифеледи, уму- 
мий ресимде отургъан гурь сакъалльн 
адамны косьтерип: 

қолым... 


УМЕР АДАМАНОВ 


-- Сизинь корьген ресимлериньиз иль- 
ки айларда чыкъарылгъан олмалы. Мен 
он беш ай «Мишка-Татар»нен ян-янаша 
дженклештим. Гедже-куньдюз берабер 
эдик. Гурь, къара ве къувурчыкъ сакъалы 
бар эди. Бунынъ ичюн де онынъ ады «Бо- 
родач» (полякча «Бродач») эди. Онынъ 
бундан гъайры «Михаил Адаманов», «Пу- 
ща сольскийли татар», «Гвардиялы Людо- 
вой Адаманов» киби лагъаплары да бар 
эди. Фашистлер онынъ пешине тюштилер. 
«Мишка-Татар»нынъ башы ичюн бинълер- 
нен марка я да злотых ишандыра эдилер. 
Онынъ акъкъында чешит эфсанелер айты- 
ла, немселер ве полицайлар ондан пек 
къоркъа эдилер. 

1943 сенеси апрель 2-де немселер Ғвар- 
дия Людовой отрядына биринджи кере 
уджюм эттилер. Котовский адына парти- 
зан отрядыны сарып алув ве ёкъ этюв 
макъсадынен Сольский тогъайлыгъына 
буюк аскер къувети кетирдилер. Отряд 
командири «Мишка-Татар» Мадзяже ве 
Фригиарка орталыкъларында тутушмакъ 
ичюн орман теренлигине чекилюв акъ- 
къында эмир берди. Чатышув партизанлар 
ичюн эльверишли ерде ве шараитте баш- 
ланды ве эки саат къадар девам этти. 
Дженклешювнинъ энъ къызгъын дакъикъа- 
сында «Мишка-Татар» отряднынъ Мадзяже 
тогъайлыгъындаки кучьлерини уджюмге 
давет этти, Чатышув партизанларнынъ 
гъалебесинен битти. Докъуз фашист оль- 
дюрильди, экиси яраланды. Магьлюбиет- 
тен ачувлангъан душман командалыгъы 
экинджи куню «Мишка-Татар»нынъ отряды 
булунгъан ерни таин этмек ичюн орман- 
гъа самолётлар ёллады. Апрель 5 куню 
самолётлар отряднынъ булунгъан ерини 

сечти ве атеш ачтылар. Партизанлар да 
джевап атеши ачты ве бир самолётны 
урып тюшюрдилер. 

Фашистлер Рольский тогъайлыгъында 
Котовский, Мицкевич ве Берка Йозелевич 
адына отрядларны сарып ала. «Мишка- 
Татар» душман къамачавыны бозып чы- 
нъув операциясынынь умумий командири 
оларакъ сайлана. Партизанлар тёгерек 
мудафаагъа кечелер. Атышув баягъы ва- 
къыт девам эткен сонъ, партизанларнынъ 
дарбели къувети шиддетли уджюмнен 
къамачав алкъасыны ярып кече. Сонъра, 
алкъанынъ шу еринден бутюн отрядлар 
кечелер. Бу чатышувда душманнынъ еди 
аскери ольдюриле, пек чокъу яралана. 

«Мишка-Татар»нынъ отряды Боровец- 
Ғлухи кою янына келип ерлеше. Партизан- 
лар орман четинде чадырлар тиклей ве 
анда яралыларны ерлештирелер. Яралы- 
лар арасында «Васька-Грузин» де бар 
эди. Этрафтаки орман ёлларына кьара- 
вуллар къоюла. 

1943 сенеси февраль 6-да Тарноволе 
ве Бжезин арасындаки орманда «Вира», 
«Куба», «Селим» партизан командалары ве 
Юзефов районындаки «Пяста» партизан от- 


рядынынъ взводы топланалар. Куннинъ 
экинджи ярысында «Мишка-Татар»нынъ да 
отряды келе. Немселернинъ уджюмини 


беклеерек, командалар ве взводлар джен- 
кявер арекетке азырланалар. Бутюн кучь- 
лерге командир оларакъ кене «Мишка- 
Татар» сайлана. «Селим» командасы ёл- 
башчысьнынъ хатырлавлары арасында 
шойле сатырлар бар: «Экинджи куню 
«Рей» командасындан меним партизан 
отрядларымны Бжезин районында топлав 
акъкъында эмир кельди. Совет отряды- 
нынъ командири «Мишка-Татар» да бу 
ерге кельди. Мында эр бир отряднынъ 
дженкявер позициялары бельгиленильди. 
Мен «Мишка-Татар»ны бир къач кере ве 
тек гедже корьген эдим. Куньдюз куню 
биринджи кере корьмекте эдим. Эр кес 
онъа бакъа. Онынъ бою аман-аман эки 
метр къадар, гъает къуветли адам. Омуз- 
лары устюнде кениш немсе плащы, къу- 
шагъында бир къач граната... 


Тезден пек агъыр чатышув башланды. 
«Мишка-Татар»нынъ отряды Александрова- 
дан Юзефовгъадже олгъан ёлны къорчала- 
ды ве бир душман аскерини биле кечир- 
меди. Эки куньгедже партизанлар озь 
позицияларындан чекильмедилер. Немсе- 
лер бу ерде «Мишка-Татар»нынъ коман- 
дирлиги алтында буюк партизан бирлеш- 
меси булунмакъта, деген къараргъа кель- 
ди ве уджюмни девам эттирмектен ваз- 
гечтилер». 

Партизанларнынъ даимий уджюмлерин- 
ден сакъынгъан немселер орман ичинде- 
ки эки агъач пычув устаханесини 1943 се- 
неси майыс 15-те поездгъа юклеп алып 
кетмек истейлер. Поезд саат 17-де келе- 
джек. «Мишка-Татар» ве «Корсаж» немсе- 
лерге саат 17-гедже, агъач пычув устаха- 
нелерини кочюрювге тедарик вакъытында 
уджюм этмеге къарар берелер. Парти- 
занлар эки группагъа болюнип, устахане- 
лерни сарып алалар. Бу вакъытта дигер 
партизан группасы вокзалда тургъан по- 
ездгъа уджюм эте. Эки жандарм устаха- 
неге чапып келе. Оларнынъ артындан 


Умер Адамановнынь группасы дагъда. Солдан биринджи--«Мишка-Татар») един- 


джи --«Васька-Грузин». 


башкъалар да Партизанлар 
уджюмге кечелер. 

-- Вазиет бойле эди’ биз «/Мишка-Та- 
тар»нен бирликте устаханенинъ коридоры- 
на чапып кирдик ве андаки немселгерге 
атеш ачтыкъ,— деп хатырлай В. Манжавид- 
зе.— Мишка гъает къуветли ве чевик аре- 
кетли адам. Чапып келип аягъынен къапы- 
ны тепти, Къапы йыкъылгъанынен автома- 
тындан атеш ачты... Бу урушта секиз 
немсе, эки полицияджы ве бир власов- 
джы ольдюрильди. Пек чокъ орзакь ве 
силя гъанимет алдыкъ. Эсир тюшкен вла- 
совджыларны «Мишка-Татар» озь отряды- 
на алды, «Корсаж» исе сагъ къалгъан по- 
лицияджыларны алып кетти. Сонъундан 
оларнынъ силяларыны алып, озьлерини 


келелер. 


йиберген. Партизанлар ормангъа чекиль- 
дилер... 
-- Польша топрагъындаки шанлы 


дженклешювлер чокьтан тарих олды. Биз 
душман иле пек чокъ керелер тутуштыкъ. 
Намлы партизан командири Михаилнен 
бир сафта турып дженклешкенлер ара- 
сында мен де бар эдим, — дей Манжавид- 
зе гъурурнен. 

Юзефовка кою янындаки шиддетли 
дженклешювден сонъ немселер чекилип 
башлайлар. Партизанлар Юзефозвканен таш 
оджакълары арасындакиы дере четинде 
пекинмеге къарар берелер. Элинде тек 
пыштавы олгъан «Корсаж» эр кестен огде 
кете. Сагъда, совет отряды огюнде, «Миш- 
ка-Татар», онынъ янашасында муавини 
Василий Полонин. Бельгиленильген ерге 
якъынлагъанда кене душман аскерлерине 
расткелелер. «Огге!» «Ур-раа!» садалары- 
нен партизанлар уджюмге кечелер. Душ- 
маннынъ къасыргъалы атеши алтында ог- 
ге ятмакъ керек ола. Ама бу ал чокъ де- 
вам этмей. Партизанлар кене аякъкъа 
къалкъалар. Командир Михаил бир къолу 
яралы олувына бакъмадан, автоматынынъ 
къушагъыны бойнуна кечирген алда, сагъ- 
лам элинен эп атеш ача. Янашадаки ме- 

зарлыкънынъ диварлары артындан, 


къурулып битирильмеген беш къатлы 
бинанынъ къапы-пенджерелеринден душ- 
ман пулемётлары къуршун ягъдыра. Де- 
вамлы пулемёт къуршуны Мишканынъ 
кокюсини тельчелей. Онынъ ири вуджуды 
сарса, Миша бир ань огге бакъып тура, 
сонъра яваш айланаракъ, юзюкьоюн ерге 
йыкъыла... 

-- Чатышув битти. «Мишка-Татар» ла- 
гьаплы джесюр партизан командири Ми- 
хаил Адаманов озь Ватанындан узакъта, 
Польша топрагъыны къорчалаяракъ эляк 
олды. Бу урушта агъыр яралангъан Ёзеф 
Куделка да сонъундан вефат этти, — деп 
озь хатырлавларына екюн чеке В. Манжа- 
видзе. 

-- Василий Терентьевич, дженк йыллар- 
ында даа насыл ерлерде булундынъыз?— 
деп сорадым. 

О еринден турып, кене шу рафтан бир 
кягъыт алып кельди. Бу 1942—1944 сене- 
лери партизан отрядынынь командири Ва- 
силий Терентьевич Манжавидзеге бериль- 
ген весикъа эди. 

1944 сенесининь февраль айында Ман- 
жавидзенинъ отряды Вершигора команда- 
лыгъы алтындаки партизан бирлешмесине 
келип къошула. Отрядда Качинский фа- 
милиялы поляк огъланы дженктен сонъ 
Польша Ордусынынъ генералы дередже- 
сине котериле. 

-- Корюшкен вакъытларымызда гене- 
рал Качинский «Мишка-Татар» ве онынъ 
къорантасы акъкъында чокъ сорай эди. 
Языкъ ки, Качинский якъында вефат эт- 
ти, — деди Василий Терентьевич. 

Сабыкъ партизан Манжавидзенинъ ко- 
кюсини Польшанынъ эки ордени, Дженкя- 
вер Къызыл Байракъ ордени ве бир къач 
дженкявер медаль яраштыра. 

-- Василий Терентьевич, сиз манъа по- 
ляк языджысы Войцех Сулевскийнинъ ки- 
табыны бир къач куньге берип оламаз 
экенсиньизми?-- деп сорадым. 

— Афу этинъиз, шимди берип оламай- 


даа ым, — деп кулюмсиреди о.— Даа озюм де 

кана... 


КЕ БЕДЕ қул чыкъмадым, Сиз тер- 
урынъыз, бир-эки афта- 
дан беририм, — деди. 

Субетимизнинь сонъунда сабыкъ пар- 
тизан Манжавидзе Адамановнынъ анасы 
Уммигуль аптенинъ Кърымда яшагъаны, 
къарысы Вера Дмитриевна ве огълу Шев- 
кет акъкъында сёйледи. Оларнен корюш- 
мек ниети олгъаныны айтты. 

Мен де Умер Адамановнынъ къардаш- 
лары Бекир, Абдураман, Мухтерем ве 
къыз къардашы Хатидже Орта Асияда 
яшагъанлары акъкъында сёйледим. 

Биз экинджи кере корюшкенде Васи- 
лий Терентьевич: 

— Мустафаев Сеит адлы бир инженер 
пек ялварды, сиз сорагъан китапны бир 
къач куньге алып кетти, — деди. 

Бойледже, «Грюнвальд хачы»нынъ ка- 
валери, Людовой Гвардиянынъ калитаны 


РЕШИД МУРАД 


Дженк акъибетлери 


балладасы 


«Мишка-Татар» акъкъындаки малюматы- 
мыз шимдилик болюнди. Котовскийджи 
партизанларнынъ командири «Михаил 
Адаманов»нынъ джесюрликлери акъкъын- 
да Е. Маркевичнинь «Олар озь тувгъан 
топракьларыны бермедилер» китабындан 
окъуп бильдик ве пек къувандыкъ, гъурур- 
ландыкъ. 

Поляк халкъынынъ азатлыгъы огърун- 
даки курешлерде мисильсиз къараман- 
лыкълар косьтерген, Польша партизан 
арекети Улу Ватан дженки тарихына 
«Мишка-Татар» лагъабынен кирген халкъ- 
ымызнынъ шанлы огълу Умер Акъмолла 
Адаманов акъкъында тафсилятлы мате- 
риаллар даа чокъ тапылыр ве язылыр. 


МЕСФЕР ИСЛЯМОВ, 
Улу Ватан дженкининъ ветераны. 
Сухуми шеэри. 


Миллионлар омюри янмазды атеште 

дженк-янгъын къопмагъан олса шу къыркъ бирде, 
беллисиз ёкъ олмаз эди чокъ дост-эш де, 
харабе-виранлар олмазды чокъ ерде... 
Дженк — нидже вуджутта тамгъалар къарасы, 
дженк — нидже инсангъа сакъатлыкъ, 


матемлер; 
эбедий айрылыкъ, 
юреклер ярасы, 
беклевлер; 
беклевлер, 

туллар ве етимлер. 


Д женксиз аз олурды козьяшлар ве гъамлар, 
анайлар вакъытсыз къартаймаз эдилер, 
Джанындан айрылмаз эдилер миллионлар, 
адамлар такъдирден арт таймаз эдилер... 
Дженк-яныкъ халкъларнынъ тарихы, бахтында, 


чайпалгъан улькелер, 


теркий чёль-буджакълар... 

Севгилер, чичеклер махв дженк вакьтында, 
муитлер харабы ялынлы бурчакьлар... 


.е« э 


Сачлары джэбьэлер кьышлары ренкинде 
несильдеш эслилер, эсинде-тюшюнде, 

озь хатраларынен фелякет дженкинде... 

(Әр бири текрар дженк хауфыны тюшюне...) 
Козь юмсам: къасыргъа, кьуллелер ер, кокте, 
топракъны йырталар деьшетли тыртырлар... 
Къулакъта гудюрдей, 

сарсыла кокректе 

шинелли торс йыллар, 

шинелли дост йырлар... 

Алевли ёллардан кечирди эрликни 
яшлыгЪъым... 

Гъайып чокъ достларым, шаирлер. 

Ал къанлар тёкюльген ерлерде урьліокни 
лялелер, гуллернен тебриклей шимди Ер! 


жа 


Дженктен сонъ яшавны авлакъта, сачыкъта 
элял эмекке бергенлернинъ бирим мен, 
садыкълыкъ рухунен догьмуш эв-оджакъкъа 
талийде не корьсем — кутьленен корьдим мен... 
Дженк больген дестаным — 

гурь генчлик девраным 

куньлерде-туньлерде мудавмет сагъындай... 
Къанатлы ойларым, 

нешъэли эр аным, 

ильк севгим, дюнюмни яш киби сагъынам. 
Танъ уфукъларынынъ алтынлы феслери, 
муджизе табиат сергиси мор дияр, 

чагъала, къарталлар; 

баарьлер сеслери, 

топракънынъ кенары акъ сачлы далгъалар, — 
ашлана анъымда, 

къанымда, 

джанымда; 

къальбимнинъ нагъмеси, 

мукъаддес эеджан... 

Сульх сезсин атьта Юрт мелевше, чамы да, 
янардагъ — дженк асыл ташмасын, — 

эй, джиан!... 


ж ж ж 


Ана-Иль огърунда бир шейни аджымаз 

эм феда этермиз, керексе, аятны; 

демеймиз тенлерде кечмиштен кедер аз, 

факъат, сед саймаймыз зорлукъны, афатны... 
Турмушта, 

къурушта, 

куреште енъишлер — 

ифтихар; 

йигитлик, джесюрлик нишаны! 

Эй-ат! Дженк-къыргъынлыкъ енъиши денъишер,— 
энди ич олмаз о йылнамелер шаны... 

Экинджи шу дюнья дженкинде Ордумыз 
дёгюшти «Текрар дженк олмасын!» антынен. 
Къыркъ йылдыр, шу антны исрарлы кьоруймыз. 


Дженк — еньюв, енъилюв, ёкъ олсун танкынен! 
Маъсюмлер бешикте юкъласын тынч, эркин, 
къозулар, улакълар чапышсын тогъайда; 

озь саадетине къавушсын халкъ, 

эр ким, 

ювасыз къалмасын гогерджин, торгъай да... 
Хышымсыз, дарбесиз юксельсин, оссюнлер 
икметли шеэрлер, абадан шенъ койлер; 
энди ич корьмейик ёкъсызлар, оксюзлер, 
дуаджым танъларгъа, ильванлар киер Ер!.. 
Дженк къурбанларына тек сюкют дакъкъалар 
дегиль де, 

эбедий баш эғеджекмиз биз! 

Улу Гъалебенинъ яшавгъа акъкъы бар, 
лякин дженк ёлуна сед чекеджекмиз биз! 


ТОПРАКЪ 


Инсан догъа озь топрагъы — Юртында, 
Топракъ халкъчюн -- бахыт, умют, истикълял! 
Сейяреде аят топракъ сыртында... 
Къадимиет — топракъ, 

кечмиш, 

истикъбаль! 

Чешит байлыкъ-хазинелер багърында, 
Топракъ — отьмек, 

памукъ, йипек, 

сув, ана... 

Дженнет — онынъ багъчасында, багъында, 
зийнет — онда фен-техникий эр саа... 
Къартал кокте авеленсе не къадар, 
къайтып къона озь акъбашлы дагъына. 
Талий чексе ёл-юртларгъа къач къатлар, 
ёлджы Ватан-топрагъыны сагъына. 
Несиллернинъ келип-кечюв девраны 
топракъта, ах, олмаса да козьяш, гъам; 
табиатнынъ ильванлары — эр яны 

эп къорулса, солмаса да афаттан... 

Тувгъан Ерде адам нефес урь алса, 
сербестликнинъ чокьрагьына къаныкъып...— 
мусибетте, эсаретте къалмаса, — 

топракъ юзю къызармаса къан акъып... 
Зорбалыкълар тамырындан сёкюльсин, 
«Дженк. Ракета». Унутылсын эр якъта! 
Азат эмек нешъэлерге тёкюльсин, А 
бар алемде халкълар турсын бир акъта!.. 


ФЕЗА 


Асырлыкъ йылларнен дерьялар тюсюнде 
фантастик сырлары беллисиз феза, 
Джетемен тесбиси, йылдызлар сюсюнде 
нидже бир сейяре ёл-изсиз феза; 
шефкъатлы кунеши аятнынъ башпайы,-- 
нурлары Ер ичкен шифалы бальзам, 
геджелер къандили, лирикий ремз айы: 
тынч, мавы кяинат феза мунтазам. 
Коперник, Галилей хаялий из ачкъан 
илимлер алеми тедкъикъте оны, 

Венера, Юпитер, Марскъа ёл чокътан 


арала себатлы, ёкъ онынъ сонъы... 
Циолковскийнинъ талимат мектеби 
къанатлар джаяракъ фен дюньясына 
биринджи гемилер ёллады — 

бир эби 

тапылып,-- 

фезанынъ мор дерьясына... 

Бу феза-илимни панджагъа аларакъ, 
маджера дженкчилер еди къат кокни 
забт этмек дердинде укюмран оларакь,- 
дарбеге нишан деп курренинъ кокси... 
Ердеки баскьынлар, атеш, къан аз киби 
фезаны арбийлев, айдутлыкъларгъа 
дёндирюв, 

ядролы силялар теркиби 

чыкъарув вахшийдже мерам оларгъа. 
Асырлыкъ йыллар сонъ кешифсиз Елларнен 
гемилер, Елдашлар долангъан феза 

имае олуныр сульхий кучь-къолларнен 
инсанлыкъ илими адлангъан феза! 


ОГЮТ — СОНЕТ 


Арбий окъуз юртынынъ курсанты 
торуным Марат Муратовгъа 


Раат олсун десень халкьым, джан Илим — 
ал пишкинлик дерслери таълим-билим, 
арбий окъув эрлик, мердликке илим; 
джесаретли, унерли ол торуным! 


Аят, эмек телюкеде къалмасын, 
табиатны, барлыкъны от алмасын, 
ана, эвлят къара бедбахт олмасын, 
къатиллерден батырларджа къорунынъ! 


Кучюк иллер мустемлеке ери деп, 

кучюк халкълар омюр-билля къуллар эп, 
тер тёкмеге бизчюн меджбурлар беллеп,- 
къызгъанларнынъ арзы чыкъсын бошуна! 


Деъшет, мутхиш силягъа базангъаннынъ, 
ерде-кокте укюмраным сангъаннынъ 

сиз топракъта, фезада да заманнынъ 
дарбесинен акъыл къоюнъ башына! 


Дагъда бир адисе 


ИКЯЕ 


АСАН 


Бинъ докъуз юз къыркъ учь сенеси, декабрьнинъ сонъки куньлери. 
Немселер Кърымдан кетмезден эвель буюк кучь топлап, партизанлар- 
гъа уджюм эттилер. Биз, партизанлар, дженкявер операциялар план- 
ыны тиздик. Бу операциялар вакъытында душманны эппи къырдыкъ. 
Шахсен мен, Шималий бирлешмеде 20-нджи отряднынъ сиясий реъ- 
бери, разведка ве ёл косьтерюв вазифелерини эда эте эдим. Операция- 

ДЫН НДЫ куню, яни 1943 с. январь беште отрядымызнынъ 
омиссары мени озьлерине чагьырдылар. 

— Санъа джебэ аркъасына барып кельмек керек, дедилер ма- 
нъа. Қимсе аякъ басмагъан тар ёллар ве сокъакъларнен душман тара- 
фындан запт этильген ерге кельдим. Бизге берильген вазифени дёрт 
кунь девамында эда этип, кери къайттыкъ. Бакъсакъ, бизим отряд 
бутюн бирлешменен берабер аджеле суретте башкъа ерге кочип кет- 
кен. Мен отрядымызны арап, кене ёлгъа чыкътым. Джебэ ёлагъындан 
бир бучукъ километр узакълашкъанда, насылдыр къаралтыгъа козюм 
тюшти. Якъын кельдим, айреттен сачларым тёпеге тикленди: беш ве 
учь яшларында эки къыз бала къар устюнде отургъанлары алда, 
сувукътан къалтырамакъталар. Янларында бир къадын ята. Аналары 
олса керек. 

— Қһар устюнде ничюн отурасынъыз? Сизге не олды? — деп со- 
радым. 

— Анам юкьлай...-- деп джевап берди уйкен къызчыкъ, — къычы: 
рамыз, тюрткелеймиз, уянмай. 

Къызчыкъ уфакъ юмручыкъларынен козьяшларыны силе-силе агъ- 
лады. Эгилип, къадынгъа дикъкъатле бакътым: къуршун аркъасындан 
урып, кокюсинден чыкъкъан. Къызчыкъларны аякъ устюне турсатып, 
экисини де омузларындан къучакъладым. Етимлернинъ яшайышкъа 
къысметлери бар экен. Бираз кеч кельген олсам, бузлап къаладжакъ 
экенлер. Олардан къайсы койден кельгенлеринн бильмек ичюн къач 
керелер сорадым, тапыштырып айтамадылар. 

Манъа ашыкъмакъ керек эди, чюнки муим разведкамнынъ нети- 
джесини отрядымызнынъ командирине аджеле бильдирмеге борджлу 
эдим. Кичкене Танечканы къучагъыма алдым. Анянынъ къолундан 
туттым. Балалар: 

— Анамны къалдырып кетмейик,— деп окюр-окюр агъладылар. 

-- Ананъыз юкълап тойгъан сонъ, пешимизден озю етип келир, — 
деп оларны тынчландырмагъа тырыштым. Таня разы олып, башыны 
саллады. 

Елда кеткенде, аналарынынъ ады Люба экенини, бабасыны исе 
яхшы бильмегенлерини, о, дженк башлангъанынен джебэге кеткенини 
сорап бильдим. 

Акъшам устю балаларнен бизим отрядымыз токъталгъан ерге кел- 
ип еттик. Командирге ве комиссаргъа разведкамнынъ нетиджесини 
бильдирдим. Балаларны исе отряд штабына теслим эттим. Штабда 
оларнынъ анасы 17-нджи отряддан олып, эки кунь эвельси, койден 
балаларыны алып кельмек ичюн кеткени анълашылды. 

Къыркъ дерт сенеси, январь айынынъ сонъларында партизан джен- 
ки токътагъан сонъ, балалар самолётнен Буюк топракъкъа ёлланыл- 
ды. Теэссюф ки, ондан сонъ балаларнынъ такъдири не олды биль- 
мейим. 

Бизим партизан отрядымыз 1943 сенеси декабрь 29-дан 1944 се- 
неси январь 13-ке къадар душманнен амансыз урушларда булунды. 


қ УМЭР СЕЙДАМЕТ 


АНА СЕВГИСИ м 


ЛЕВХА 


Гульсюм апте, дженкке кеткен огьлу Умэрни беклей. Қозьлерин- 
деки яшлар къурумай, асрети кунь-куньден арта. Сачлары чаларды. 
Озю де элли яшында экени алда, асрет оны зияде къартайтты. 

Геджелери юкълап оламай. Юкъласа, тюшюнде Умэрни коре. 
Уяна, къараплыкъта этрафына бакъына, Умэри эвде ёкълугъыны се- 
зип, агълай-сызлай. 

«Умэрим! Ах, балам, сени бир даа корьгейдим де, мевлям джаны- 
мы сонъ алгъайды!— деп кедерлене.-- Ярабби, баламы къаза-белядан 
сакъла! Мени баламнен къавуштыр!» 

Юрек яралы. О, эп чырпына. Онъа бир шейлер санчыла, бир шей- 
лерден абдырай, титрей. Оны бир шейлер сыкъа, хорлай, эзелер. 

«Балам! Танъры мени сенинъле къавуштырмай, джанымы алма- 
сын!-- дей текрар Гульсюм апте, сонъра озь-озюнден сорай: — Я, бар- 
ып да, Умэрим къайтып кельмесе!» 

Акъылына тюрлю шейлер келе, козьлерине къаранлыкъ чёке. 
Нефеси сыкъыла, козьлери яшлана. Сонъ къашлары тююмчиклене, 
янакъларындан тамчылар тамлай. Гульсюм апте беш айдан бери огъ- 
лундан мектюп алгъаны ёкъ. Эвге келип-кеткен кьомшуларнынь, сой- 
сопларнынъ юзьлеринде худжур фикирлер окъулмакъта. Оларда, 
Гульсюм апте ичюн мушкюль хабер баргъа бенъзей, ама кимсе бир 
шей айтмай. 

«Умэрим! Балам! Ах, меним къара къашлы, сельби бойлу яврум! 
Сени къайдан тапайым да, багьрыма басайым! Умэрим! Балам! Эвля- 
дым! Козюмнинъ нуры!» 

Гульсюм апте «ах!» дегенде, джнгерлери алевленип яна. Дюнья- 
да эр шейден азиз, эр кестен къыйметли эвляды Умэр ичюн асрет 
козьяшлары тёкти. Геджелери юкъусыз, сандыракъ, агълавнен кечти. 
Гульсюм аптенинъ аналыгъы хорланды. Бу дертлерге дагълар, таш- 
лар, дерьялар даянмаз олды. Лякин апа юреги даянды. Қозьлери чу- 
кьурланып кетти. Озю азды-тозды. Къуранны элинден ташламай, ге- 
дже-куньдюз окъуды, аллагъа ялварды. 

О, эр геджедеки киби, бу гедже де юкьлап оламады. Еринден 
турды, ачыкъ пенджереден тышкъа бакъты. Тышта, ай, чевре-четни 
ярыкълатса да, Гульсюм апте ичюн этраф къаранлыкъ эди. Козьлери 
данма ёлда. Геджелери бир де-бир шей чырт этсе, сескенип уяна, козь- 
лери къапыгъа, яхут пенджереге тикилелер. Къалкъып сув иче... 

Гульсюм апте Къураныны долапкъа къойды, козьлюкни де къап- 
къа къояйым дегенде, одагъа къомшу къыз Авашерфе ювурып кирди: 

-- Гульсюм апте, Умэр агъам келе! — деп къычырды.— Шимди 
идареге телефон эттилер! 

Гульсюм апте бу хаберни ишиткен сонъ, тентиреди... йыкъыла: 
джакъта, къыз оны къучакълап тутты. Къарт къадын онынъ къолла- 
ры арасында эссиз сусып къалды... эртеси куню озюне кельди. 

«Умэрим!» деди Гульсюм апте... огълуны къучакълады, дженклер 
алевинден бакъыр ренкке кирген янакъларындан, сия козьлеринден 
опьти. 

НИКОЛАЙ КРАСИЛЬНИКОВ 


Сонъки чатышув 


Кунеш гедже сувугъан къум барханлары артындан бакъыр синн 
киби акъырын-акъырын котериле башлады. Сахра, бойле бакъкъанда, 
бош киби корюне. Ама, мында да, орманлардаки киби, чешит айванлар 
ве къушлар муреккеп аят кечирелер. Джанлы махлюкъ бирден козьге 
чарпмай. Чюнки олар юз йыллар, бинъ йыллар девамында сахра ша- 
рантына алышкъанлар. Тосат-тосат кьылыфларыны, чыплакъ топракъ- 
къа ве авагъа коре денъиштирелер. Шунынъ ичюн Къаракъумда дюль- 
бер ренкли къушлар ве айванлар раскельмейлер. 

Ама сахраны китап киби окъуп бильмек мумкюн. Буны саба яп- 
макъ яхшы. Сахранынъ акъикъий «саиплерининъ» излерини корьгенде, 
бунъа эмин оласынъ. 

Мында сахра тимсахынынъ (варан), къаплыбакъанынъ, тавшан- 
нынъ, йыланларнынъ ве дигер джанаварларнынъ излерини корьмек 


мумкюн. 
Сахра — меракълы аят китабы. 


Кунеш эппи котерильген маальде авгъа чыкъмакъ онъайтлы. 
Чюнки бу вакъытта эр шей юкъудан уяна башлай, ава салкъынджа, 
айванларда ашкъазаны бош ола. Бакъ, саксаул тюбюнден къартал 
йылдырым сурьатинен кокке котерильди. О, баласыны ерде къалдыр- 
ып, онъа гъыда къыдырмагъа кетти. 

Уджсыз-буджакъсыз кокте авеленген къартал кучюк бир нокъта- 
чыкъ олып корюне .Бу юксекликтен сахранынъ тап-такъыр мейданла- 
ры авуч ичинде киби ачыкъ-айдын корюне. 

Къартал уча, долана. Ашагъыда барханлар кет-кете денъиз ялы- 

сына барып янашалар. Дюнья шенъликте яшай, денъишип тура. Не 
къадар денъишсе де, къартал озь ювасыны джоймай. Ерде бир де-бир 
фаджиа юз берсе биле, къартал ювасыны еди къат коктен бакъып 
тапар. 
Кокте, аджаип мавылыкъ алеминде сукюнет. Мында не гъам-къас- 
вет, не де фаджиа, бир шей ёкъ. Джанынъ истегени къадар учмакъ 
мумкюн. Къанатларынъны ишлетмесенъ биле, сени ава далгъалары- 
нынъ озю алып кете. 

Қунеш эп юкъары котериле. Учкъан къушларгъа ашагъыдан бакъ- 

санъ, козьлеринъ къамаша. Къарталгъа исе эр шей айдын корюне. 
Къум сахрасы, начар аджыныкълы саксаул тереклери. Бу не? Айван 
сюрюси. Къоюнлар. Олар бир якъкъа кетелер. Артларындан тоз ко- 
териле. 
О шимди бир де-бир къоюнчыкъны панджасына илиштире биле. 
Сёз келими, шу сюрюнинъ кенардан кетеяткъан кучюк къоюн... Бунъа 
мунасип ав олур эди, лякин... насыл япмалы? Къоюн сюрюсини деве 
устюндеки киши къаравуллай. Озю ёлакълы чапан, джалоз къалпакъ 
кийген. Омузында тюфек. Ёкъ, агъырмагъан башкъа явлукъ не керек?! 
Къартал адамнен раскелишмек истемей. Къарталнынъ козьлери огюн- 
де былтыр баарьде олып кечкен вакъиа кельди. О къоюн сюрюсине 
уджюм эткенде, оны тюфекнен атып, сагъ къанатыны яраладылар. 
Агъырысындан чокъ вакъытлар чекишти. Ярасы зар-зорнен тюзельди. 
Кузь кельсе, ава бозулса, сагъ къанаты кене агъыра. 

Қһартал сынъырсыз мавылыкъта эп авеленмекте. Ашагъыда на- 
чар сахра осюмлиги корюнди. Саксауллар арасында бир шей къыбыр- 
данды. Къоян. Къартал деръал къанатларыны топлады. Тавшан джа- 

наварчыкъ йылдырым тезлигинде ашагъы тюшеяткьан кольгенинъ 
ялынъыз давушыны ишитти, неге огърагъаныны анълап оламай, пус- 
ты. Онынъ юреги фаджнаны дуйды. Ама энди кеч олгъан эди. Бир 
аньде къарталнынъ панджалары арасына тюшти. 

Къартал баласы анасыны сабырсызлыкънен беклемекте. Ачлыкъ- 
тан козьлери сёнюкти. О, сувдан къуругъа чыкъарылгъан балыкъ кн- 
би юткъунмакъта. Қунеш энди барханларнынъ тёпесине котерильди, 
орталыкъны якъа-пишире башлады. Уфукъта кимсе корюнмей. 

Апансыздан насылдыр шытырды ишитильди. Яш къартал деръал 
башыны котерди. Бакъса, къаршысында йылан салланып тура. Къар- 
тал баласы чокъ тюшюнмеден, йыланны яхшы этип панджалады. 
Иылан четке чекильди, ама бираздан кене къартал баласынынъ устю- 
не атылды. Телюкенинъ феркъына пек бармаса да, йыланнынъ эр анги 
уджюмине къоркъмадан, къаршылыкъ косьтерди. 

Куреш баягъы узады. 


Иште, къарталнынъ озю ашыкъчанлыкънен кери кельмекте. Юре- 
ги пек сыкълетлене. Ювада бир беля барлыгъыны дуймакъта. Башай- 
ландырыджы юксекликтен йылдырым тезлигинен ашагъы энди. Пан- 
джалары арасында салпырап къалгъан тавшанны ерге ташлады, озю 
ювагъа кирди. Яврусыны вуджудынен орьтип, йыланны чокъучлай 
башлады. Онъа бу арекетлер етерлик корюнмеди. О, къум ичинде 
чапалангъан йыланны тартып чыкъарып, кокке котерильди. Ама бу, 
къарталнынъ фаджиалы къатасы олды. Къартал озюнинъ имкянлары- 
ны къарарлаштырмаса керек, йылан пек арекетчен ве къуветли экен- 
лигинден, юксекке котерильген сайын, къарталны дешетли кучь иле 
богъмакъны девам этти. 


Къарт чобан Турды-ата ярым саат эвельси къарталнынъ козьле- 
рипе илишкен къоюн сюрюсини къайдадыр айдамакъта. Тесадюфен 
чобан коктеки ири къушнынъ худжур арекетлерини эследи. О, эвеля, 
юкъарыгъа котернле берди, сонъра чул парчасы киби, ерге, бархан 
артына тюшип кетти. 

Турды-ата къушнынъ богъазына сарылгъан йыланны абайламады. 
Қъартал ерде эслеген къурбаны ичюн тюшедир белледи. Ама беш-он 
дакъикъа кечти, къартал юкъарыгъа бир даа котерильмеди. Чобан 
деръал деве устюнден тюшти (чюнки сахрада ич бир шей озь-озьлю- 
гинден ола къоймай, барып бакъмакъ керек), кейф чатып отлайяткъан 
къоюнларны озьбашларына быракъып, бархангъа таба аянлады. 
Онынъ устюне йигит киби, чабик чыкъты. Уджсыз-буджакъсыз бош- 
лукъ дюнья къадар чатлакъларнен чильтерленген. 

— Вай! Вай! — деди Турды-ата, тааджипленип. — Ерде къудретли 
къартал ве бир-бучукъ метрлик йылан джесетлери яталар. Кокте 
амансыз чатышмада экиси бири-бирини ольдюргенлер. 

Меселе анълашылды. 

Къарт чобан девенинъ нохтасындан тартып, анда-мында тюртип, 
чыкъкъан саксауллар арасындан олю тавшан яткъан ерге келип чыкъ- 
ты. Демек, къайдадыр якъын ерде демики къарталнынъ ювасы олмакъ 
керек. Догъру, мына озю, 

Чобан девенинъ аркъасына минди, юва янына келип токътады. 
Эгилип ювагъа бакъты, Къартал баласыны корьген сонъ, Турды-ата- 
нынъ юзюни тебессюм нурлары айдынлатты. Бала киби къуванды. 
Турды-ата мергин авджы. О, къуш баласыны къанатларындан онъайт- 
лы тутып, тез-тез чувал ичине къойды. 

-- Вах-х-вах, аджаип къартал баласы, экен, — дедин къарт ав: 
джы, — о, меним акъикъий ярдымджым олур! 

Сонъра сахрада чобаннынъ узун, мунълы йыры чокъ вакъыт янъ- 
гъырап турды. 


Терджиме эткен Д. СЕИТДЖЕЛИЛЕВА. 

ПАРЛАКЪ 
ИСТИДАТ 


АЙБЕКНИНЪ ДОГЪГЪАНЫ 80 ИЫЛ ОЛДЫ 


Муса Ташмухаммад огьлу 


Аджаип лирик шаир, тарихий романлар муэллифи, 
ве 


Айбек 1905 сенеси бакъкъал къорантасында догъды. О, гъает агъыр, мурекк=п 
буюк яратыджылыкъ ёлуны кечти. 

Айбек яшлыгъындаһ эдебияткъа авесли оди. Мектеп йылларында кучюк шиир- 
лер язып башлады. 1926 сенеси онынъ «Дуйгьулар» адлы шиирлер джыйычтыгъы 
басылып чыкъты. Китаптан яш шаирнинъ «Топракъ кимнинъки», сЁкъсулларнь:аъ сё- 
зи», «Ишчиге», «Деньишюв толкъынлары», «Яш къувет талмасын», «Уян» киби 
къыркътан зияде шиири ер алды. Шиирлернинъ әсәс къысымы инкъилябий пафос 
иле ашланылгъанына бакъмадан, базы шиирлер тюшкюнлик се пессимистик рух 
ташый эдилер. Зетен о девирде совет аятынынъ озю дза зиддиетли эди. Ляхин бу 
тюшкюнлик кейфиети Айбекнинь яргтыджылыгъында чокъкъа сюрмеди. 

Яш Айбек һазарий бильгисини арттырув, меаретини юксельтюв огърунда исрар- 
лыкъле чалышты, О 1925 сенеси Ташкент педагогика технихумыны битирип, орта 
мектепте дерс берди. Айны заманда Орта Асия Девлет унивсрситетинде кечхи ич- 
тимаий фенлер факультетинде окъуды. 

1929 сенеси Айбекнинъ «Гоньюль къавалы» адлы экинджи шиирий китабь: басы- 
лып чыкъты. Джыйынтыкъкъа кирсетильген шиирлер шаирнинъ янъы омюрни севинч 
иле тебриклегенини, яратыджы курешнинъ неъшесини толусынен ис эткеничи тас- 
дыкълап туралар. Шаирнинъ шахсий такъдири девирнинъ улу тарихий вакъиалерь: 
иле нефес алып башлады. Айбек биринджи бешйыллыкълар девиринде Гьафур 
Гъулам, Хамид Алимджан, Уйгъун ве дигер шаир достлары иле, улу рус эдебияты- 
нынъ семерели теъсири алтында, заманнынъ буюк яратыджылыкъ къудрети хусусын- 
да дегерли эсерлер яратты. Муэллифнинъ бу девирде яраткъан «Сенге юрюш», 
«Койлю къыз-студент», «Муаллиме», «Комсомол йыры», «Беш йыллыкъ план», 
«Днепрострой», «Демир акъкъында» киби шиирлери булар джумлесиндендир. 

Айбек озьбек эдебиятында позма жанрыны инкишаф эттирювде буюк хызмет 
косьтерди. Онынъ «Интикъам», «Бахтигуль» ве «Сагъындыкъ», «Демирджи Джура», 
«Дильбар — девир къызы», «Навоий», «Къараман къыз», «Хамза», «Къызлар», «За- 
фар ве Захро» поэмалары аятнынъ муим девири ве проблемаларына багъышланыл- 
гъан эсерлердир. Айбек бу поэмаларны яратув девиринде эдебиятшнаслыкьнен де 
фааль огърашты. О «Озьбек поэзиясынынъ тили», «Озьбек классиклери», «Социалис- 
тик лирика ичюн», «Озьбек поэзиясы сонъки йылларда», «Эдебий тенкъидде урып- 
йыкъувгъа къаршы атеш ачайыкъ» серлевалы ве дигер макъалелеринде эдебиятнынь 
муим саалары хусусында къийметли фикирлер ортагъа къойды. 

1937 сенеси Айбек А. С. Пушкиннинъ «Евгений Онегин» поэмасыны, М. Ю. Лер- 
«Маскарад» драмасыны, Рим эдебияты классиклерининъ эсерлерини, 


монтовнынь 
Белинскийнинь поэзияныны чешитлерине 


эрмени эпосы «Сусанлы Давид»ни, В. Г. 
багъышланылгъан макьалесини озьбекчеге чевирди. 
Айбек аятны кениш ве толуджа акс эттирмек макъсадынен проза эсерлери язып 


башлады. Бу саада о буюк къазанчларны эльде этти. Языджынынъ «Мукъаддес къан», 
«Навоий», «Алтын вадиден рузгярлар», «Кунеш кьарармаз», «Улу ёл» романлары ве 
«Нур арап», «Балалыкъ» повестьлери окъуйыджыларнынъ севимли эсерлеридир. 

Айбек узакъ сюрген агъыр хасталыкътан сонъ 1968 сенеси июль 1-де вефат 
этти. Бутюн омюрини халкъкъа багъышлагъан, халкъ ичюн яшагъан эдипнинъ яраты- 
джылыкътаки хызметлери партия ве девлетимиз тарафындан дегерли такъдирлениль- 
гендир. Языджы учь дефа Ленин орденинен, эки кере Эмек Къызыл Байракъ вс 
«Урьмет нишаны» орденлеринен мукяфатланды. Айбек СССР ве Хамса адына Озь- 
бекстан ССР Девлет мукяфатларынынъ лауреатлгры эди. О, Озьбекстан ССР халкъ 
языджысы унванына наиль олды, 


АЙБЕК 


МУКЪАДДЕС КЪАН 


РОМАНДАН ПАРЧА 


Яз сабасы. Кунеш знялары гурь талларнынъ пытакълары уджлар- 
ында ойнайлар. 

Елчы сыджакъ чыкъкъангъа къадар бир Къач юз тула къаламакъ 
макъсадынен, эвден эрте чыкъты. 

Юкъары маалле тарафтан базаргъа таба эр киши, оларнынъ ар- 
тындан къадынлар чапмакъталар. Устьлеринде эски урбалар, эски 
фереджелер. 

Елчы токътады. Копюр башында халкъ топлангъан. Къадынлар- 
нынъ кедерли ве къаргъышлы сеслери ишитильмекте. 

— Дад! Бу залымлыкъ не вакъыт битеджек? Онынъ сонъу 
бармы? 

Эски кийимли, кенъ омузлы, черъэси кунештен яныкъ бир эркек 
кишининъ сеси къадынларнынъ ферьядыны бастырып, янъгъыра- 
макъта. 

— Илери, йигитлер! Илери! Айдынъыз, мейдангъа чыкъайыкъ, 
озь акъкъымызны талап этейик! 

Халкъ ташкъын алда копюрден кечти. 

Базарда халкъ даа чокъ дегиль эди. Къадынларнынъ къаргъыш- 
лары, эркеклернинъ серт сеслери алышверишчилерни къоркъузды. 
Тюкян янында сув сепип тургъан къара сакъаллы бир алышверишчи 
къопкъасыны элине алып, шашып къатып къалды. Сонъ эсини башы- 
на топлап, йигитлерге, къадынларгъа шубэ ве нефретнен козь эткен 
сонъ тюкянына кирди. Адамлар базылары эвеля четлеп юрьселер де 
сонъундан халкъкъа къошулдылар. Мейданда эппи киши топланды. 
Елчы халкъ арасында огге тыкъыла берди. Ингитнинь юреги гуя орь- 
сюге урулгъан демирджи чёкючи киби гурсильдемекте. О бекленильген 
кунь кельгенини анълады. Эспрликте чекишкенлер, залымларнынъ 
богъазларына япышаджакъ кунь кельди. Шимди халкъ кеткен сайын 
артты. Орталыкъны сес-шамата къаплады. Агълав-сызлав, къаргъыш- 
лар. Бу сес-шамата Ёлчыны зияде эеджанландырды. Мазлумларнынъ 
адалет огърунда курешке котерильмеси керек олгъан азамат куннинъ 
догьгьанына онда энди шубэ къалмады. Бу насыл кунь? Залымлар- 
нынъ ве падишанынъ эсарети алтында эзильген-тапталгъан эмекдар 
халкънынъ укъукъыны эльге алув, зєэрли йыланларны, байларны бо- 
гъув куню кельди. Ёлчы бу кунни беклей, чокъ йыллардан бери бу 
куннинъ арзусынен яшай эди! О, бу улу кунь акъкъында чайханалар- 
да, мааллелерде озю киби етимлерге бу кунь акъкъында чокъ шейлер 
айткъан эди. Ёлчынынъ бутюн къувети ве истеги атеш киби алев- 
ленди. 

Бир акъ сакъаллы къарт дуа окъур киби, къолларыны котерип, 
халкъны алгъышлап, бар сесинен: 

-- Гьазот, джесюрлер, гъазот!— деп къычырды. 

Чайханадан эски халатлы эки яш чапып чыкъты, къолларыны ко- 
кюслери узеринде хачлап, къартнынъ огюне эгильдилер. Къарт олар- 
гъа фатиха берди. Яшлар бель къушакъларына асылы пычакъларыны 
къынлардан чыкъарып, этрафтаки халкъкъа магърур чехре иле бакъ- 
тылар. 

Елчы къарткъа якъын кельди: 

— Гъазот дегенинъиз не, къартбаба? — деп сорады. 

-- Бильмейсинъми, мусульман баласы? — деди ачувнен къарт. — 
Бильмейсинъми? 

-- Яхшы бильмейим. 

— Меним девечигим... ислям дининде гъазот — мусульманларнынъ 
кяфирлерге къаршы дженкидир. Бу дженкте ольсень, шент кетерсинъ. 
Ольдюрсенъ: къараман олурсынъ! Китапларда язылғъан дженк бойле 
дженктир,— деп анълатты къарт. 

— Ёкъ къартбаба, догъру дегиль! — деди Ёлчы, сабырсызлыкъ- 
нен.— Бизим дженкимиз башкъа дженк. Сиз бутюн мусульманларны 
бир сой деп билесинъизми? Бутюн мусульманлар бир сой дегиллер. 
Мусульманларнынъ арасында къашкъырлар да бар! Оларнынъ тиш- 
лери кескин, сюйрю! Ёкъ, биз къашкъырларны ёкъ этеджекмиз. Догъ- 
ру айттыммы, джемаат?! Къан ичиджилерии, къашкъырларны ёкъ 
этмек ичюн дженклешеджекмиз. 

Халкъ ичинден эр тарафтан: 

— Догъру! Догъру! — деген сеслер чыкъты. Акъикъий сёзлер! 

Елчынынъ сёзлеринден айретке кельген къарт эки къолунен якъа- 
сына япышты. 

-- Эстахфурулла!-- деп йиберди. 

Ёлчы озь мааллесине кетти. Тюневин къызгъын-къызгъын лаф 
эткен факъыр-фукъарелерни топлады. Оларныиъ огюне тюшти. Халкъ 
ичинде Саадет къартнй де бар. Олар халкъ топлангъан мейдангъа, 
Хадра тарафкъа джёнелилер. Эркеклер кокюслерини ачып, башлары- 
ны котерип адымлай. Къадынлар исе эркеклернинъ артындан, Нико- 
лайны ве онынъ къуйрукълары — байларны къаргъай-къаргъай кете 
эдилер. 

Кеткен сайын халкъ чокълаша. Мааллелерден, сокъакълардан, 
аралыкълардан адамлар чыкъып халкъкъа къошула эдилер. 

Халкъ джесюране адымлай. Тезден пат-сат полис хадимлери ко- 
рюне башладылар. Эвельде халкъ олардан къоркъып-пусып юре эди- 
лер, шимди полис адамларыны корьгенлеринен, диварларгьа таянып, 
къапы, терек артларында сакъланды. Адамлар исе озь къуветлерини 
дуйып, оларгъа ич эмиет бермей, эп илери юрдилер. 

Елчы, аякъкъа къалкъкъан халкъ янъы шеэрге, губернаторнынъ 
эвине барыр белледи. Лякин кеткен сайын чокълашкъан халкъ Алма- 
зардаки полиция идаресине догърулды. Халкънынъ ичинде, юрегинде 
бу хасислер энъ къоркъунчлы, энъ къара, бербат кишилер эсап этиле 
эдилер. Бутюн зиетлер, асувлар-кесювлер, мусульманлыкъны акъарет- 
левлер бу эвден чыкъа эди. Адамлар бу ерден кечмеге къоркъа эди- 
лер. Акъ падишанынъ Туркстаннынъ эр кошесинде бойле тешкилятла- 
ры бар эди. 

«Яхшы, барсын янгъын мындан башласын! Зулум къайдан кель- 
се, атеш анда янсын!» — деп тюшюнди Ёлчы ве адамларны эеджанлан- 
дырып, эп илери ынтылды. Шу арада апансыздан, йигитнинъ къула- 
гьына бирисининъ: — Елчыбай!-- дегени ишитильди. 

Елчы айланып бакъты, сокъакъта, элинде газетасы Абдушукур 
турмакъта. Онынъ янында, Авропанынъ сонъки модасынен кийинген 
бир яш байвачча! да бар. Ёлчы истемей-истемей ёлдан чыкъып, олар- 
гъа якъынлашты. 

Байвачча мыскъылнен кульди. Абдушукур исе, сытыкъ-серт чы- 
райнен къашларыны тююмлеп: 

— Къайда кетесинъиз?— деп сорады.— Сеи адамларны къайда 
алып кетесинъ? Бу джанаварлыкъ! Бу акъмакълыкъ!— деп къычыра 
башлады 0, агъызындан тюкюриги атылып-атылып кетти.— Бу къоюн 
сюрюси не биле? Сен не билесинъ? Халкъ ичюн къайгъыргъан окъу- 
мыш адамлар барлар. Сеп буларгъа не ичюн къарышып юресинъ? 

-- Сизджесине, не япмакь кереким, окьумыш агһа?-- деп мыс- 
кьылнен сорады Ёлчы. 

-- Адамларны кери къайтармакъ, токътатмакъ керек!-- деп чанъ- 
кильдеди Абдушукур.— Мен огютлейим, оларны оплайым, токътатам, 
бу акъылсыз дели исе оларны эп огге алып кете! Эсинъни топла! Акъ 

падиша бу дженкте де зорлукьларда къалды. Биз туркстанлылар, 
онһа хыянетлик этип оламаймыз. «Дженк» сёзюни ишиткенде отюнъиз 
патлады, шаймы? Йигит дегиль, къоркъакъларсынъыз сизлер! 

— Айтаджакъ шейинъ шумы? Меним бош-богъазлыкъны динъле- 
меге вакъытым &къ!— деди Елчы, сесини юксельтип. Халкъ озь аяты- 
ны истегени киби къураджакъ. Онынъ сиз киби окъумышларгъа къал- 
гъан куню ёкъ. Мен билем, сиз халкъ къозгъалышыны токътатмакъ, 
онынъ сесини тындырмакъ истейсинъиз! Бир япаджакъ олып бакъынъ- 
ыз! Бу фуртуна сизни ойле уфіорип йиберир ки, бутюи джиан топра- 
гъында озюнъизге ер тапып оламазсынъыз! Сиз акъ падиша шерефине 
дженк этмеге пек истейсизми? Баре бу байваччаны да озюнъизнен 
алып кетинъиз, ёл ачыкъ! Бизим дженкимиз исе — башкъа дженк! 
Биз халкънынъ къаныны эмгенлернен ве сизинъ киби адамларнен 
дженк этеджекмиз! 

Елчы еринден кочьти, беш-он адым юрген сонъ, бир насиатчыгъа 
даа раскельди. Лякин устюнде къыскъа чадрасы!, аякъларындаки 
джарты меситлеринден пармакълары тышкъа чыкъып тургъан эсли 
къадын бу насиатчыгъа ойле запарта бермекте эди ки, бош-богъаз 
бармагъа ер тапамай эди. 

— Мен тап Юнус-Абаддан кельдим. Мен не ичюн къайтаджагъ- 
ым?— дей эди къадын. — Къанымызны, джанымызны ичкенлери етти. 
Мени топ агъызына къойсанъыз биле къычыраджагъым: Еберсин акъ 
падишанъыз! Къайтмакъ керек дейсинъми? Эркек олсанъ, юр огге, ёл 
косьтер! 

-- Догъру айтасынъыз, анай! — деди Елчы къадынгъа.— Юрюнъ- 
из огге! Арткъа къайтув ёкъ. Бизнинъ гъайып этеджек шейнмиз де 
ёкъ. Бизге къоркъмагъа да бир шей ёкъ! 

Алмазарда полиция идареси огюнде, чокъ адам джыйылды. Халкъ 
эп келе, эп келе. Хусусан, эски чадраларына бурюнген къадынлар пек 
чокълар. 

Елчы мейданны козьден кечирди. Мына койлюлер, чайракерлер, 
ыргъатлар, хызметчилер, эснафлар, ишчилер ве оларнынъ аналары- 
бабалары зулум алтында инълеген халкъ бу ерле. Авада сес-шамата 
янъгъырай. Эр якътан къадынларнынъ агълавы-сызлавы, къаргъышы, 
эрлернинъ къычырыкълары, сёгюнчлери ишитиле. 

— Ёкъ олсун дженк! Къашынмагъа тырнагъымыз биле къалмады. 
Эписини Николай ашады! Зулумгъа чыдамагъа артыкъ меджалымыз 
да ёкъ. Мудафаа ишлерине байларнынъ огъуллары кетсинлер!-- деген 
сеслер чыкъты. 

Елчы халкъ ичинде Къаратайнен раскелишти. Онынъ янында Ораз 
бар эди. Ёлчы зар-зоруна халкъ ичине тыкъылып, оларнынъ янына 
барды, чокътан корьмеген къыргъыз достуны къучакълады, Къайсы 
тарафкъа бакъса, янъы-янъы танышлар. Къаратай, Елчыны тюртип, 
къолунен узакъкъа ишарет этти. «Бакъ, ана Хаким байвачча! Джаны 
богъурдагъына тыкъылгъангъа ошай, коресинъми?» Ёлчы дудакълары- 
ны тишлеп, ачувнен Хаким байваччагъа бакъты. О, халкътан кенарда, 
козьлюкли, семиз рус адамынен турмакъта. Де халкъкъа бакъа, де 
рус хадимине эгилип, бир шейлер айта... 

Ораз Къаратайнынъ къулагъына бир шейлер пысырдады, сонъра: 

-- Салимбайвачча кеткен ёлгъа Хакимбайваччаны да озгһар- 
макъ керек, — деп ташлады. 

— Ашықһма, биз оларнынъ эписини бир йипке асармыз. Лякин 
шимди кетмек керекмиз. Халкътан артта къалмакъ олмаз! — деди 
Елчы къыргъызнынъ къолуны сыкъып. 

Полиция идаресининъ къапылары япыкъ эди. Эркеклер, къадын- 
лар даа тазе боялы ешиль чордиварларны майыштырып, ичери кирме: 
ге тырыштылар. 

Ёлчы ве онынъ достлары ёл къапыгъа япыштылар. Юзлернен 

адамлар оларгьа ярдым эттилер. Араба-кьапы шатырдап-гудюрдеп 
ачылды. Халкъ азбаргьа далды. Бинанынъ къапылары килитли эдн. 
Пенджереден погонлы арбийлернинъ къоркъудан агъаргъан юзьлери 
корюльди. 

Қъозгъалгъан къартнынъ ачувы зияде артмакъта. Эркеклернинъ 
сеслери, къадынларнынъ вайылдылары кок юзюне котериле. Йигитлер 
юмрукъларыны сыкъалар. Къадынлар чадраларыны котерип атып, 
юзьлерини ачып: «Азбаргьа чыкъынъыз, копеклер! Биз сизлернинь, 
домузларнынъ къурсакъларыны яраджакъмыз! Екь олсун залым па- 
диша! Ёкъ олсун байлар!-- сёзлери янъгъырадылар. 

Бир къач полис хадими бинанынъ пенджерелеринден сычрап-тю- 
шип, чешит сёзлернен сёгюнип къамчыларнен котеклеп халкъны дагъ- 
ытмакъ истедилер. 

Огдеки адамлар чекильмеге ынтылдылар. Бу арада арекет этмек 
керек эди. 

-- Уруньыз!-- деп къычырды Ёлчы ве полиция аскерлери устюне 
эвеля озю атылды. Къолуны эки кере сильтегенде, эки полисменни 
ерге серди. 

Халкь зий-чув олып, башкъаларнынъ устюне атылды. Бу арада 
аскерлер пенджерелерден атеш ачтылар. Аякъ тюбюнде эзильген по- 
лисменлер къачып бина ичине кирдилер. 

Халкъ бинанынъ къапыларына ве пенджерелерине таш, демир, 
агъач яндыра башладылар. Пенджерелернинъ дамлары шувулдап 
къуюлдылар. 

Апансыздан бинанынъ къапысы ачылды, босагъанынъ эки тара- 
фында юзлери ап-акъ эки полисмен тургъаны алда, пристав Мачалов 
пейда олды. Пристав къолуны котерип, шамата тынмасыны талап этти. 
Полис идаресн хадимлеринден бириси акъ падишанынъ эмирини анъ- 
латмакъ истедин. Лякин шамата онынъ сесини тындырды. Кене эр якъ- 
тан таш ве тула ягъа башлады. Ачувындан озь-озюни туталмагъан яш 
къадын полис идаресининъ бир хадимини босагъадан ашагъы чекип 
тюшюрди, ерге йыкътырып, аякълары астында эзе башлады. Яланбаш 
бир йиғит, хадимнинъ белиндеки къылычны сувурып чыкъарып алды. 
Бу арада Мачаловнынъ эмирине бинаэн пенджерелерден халкъкъа 
къаршы залпнен атеш ачылды. Эки къадын ерге йыкъылды. Къара 
сакъаллы, фукъаре кийимли бир адам, онъ къолунен омузыны сыкъ- 
ып, агърыдан козьлерини япып, тиз устюне тюштн. Пармакълары ара- 
сындан къан тамлады. Халкъ кери чекильди, босагъадан узакълашты. 

Къуршун ягъып башлагъан сонъ, Ёлчынынъ вуджуды тасвирге 
кельмез къуветке толды, юрегинде кин къайнады. Яныкълы, атешли 
бакъышнен халкъны козьден кечирди. Адамларнынъ козьлеринде ачув 
сезди. Къаратайнынъ, Оразнынъ ве даа чокъларнынъ къолларында 
лычакълары, къадынларнынъ къолларында ташлар бар эди. 

Халкъта янъы баштан ачув къайнады. Нефрет артты. 

— Атынъыз! Ольдюринъиз! Залым падишаны ер ютсын! Огъул- 
ларымызны къан ичиджи падишагъа бермейик! — деп къычырды халкъ. 

Елчы къатнетле илери атылды. Огдекн сыраиен берабер къапыгъа 
якъынлашты. Халкъ еринден кочьти. Падишанынъ бир хызметчисини 
даа таптады, эзди. Къалгъанлары къачып етиштирдилер. Бинанынъ 
къапылары япылды, 

Азбар ичинде токъталып турмакъиынъ файдасы ёкъ эди. Елчы 
козьлеринен достларыны къыдырды: Къаратай къычырып йигитлерге 
нелердір айта. Ораз пенджерелерге вира-вира таш ягъдыра. Елчы- 
нынъ давушыны кимсе ишитмеди. Озюнден якъынджа ерде, озь маал- 
лесининь адамларыны корип, оларны озюне якъын чагъырды. 

Бир йшгит халкъ арасында юргенде, ничюндир токъталды, кьа- 
дынлар арасында бир къадынны эследи. О, устюндекн чадраны де 
ачып бакъа, де къапата, озю эл огге ынтыла, чеврс-четке козь ташлай. 
Кирпиклери устюнде эльмаз киби козьяшы тамчылары йылтырай. Бир 
кереден бакъкъанда, оны Гульнаргъа бенъзетти. Юзю, козьлери, 

къашлары, эписи севгилисини хатырлатты. Иигит козьлерини 
юрегине гуя кескин бир шей санчылды, кокюсини агъры басты. 

«Гульнар, севгилим! Сен ёкъсынъ! Бу халкъ байрамында сен ёкъ- 
сынъ!» Эр якътан кене сес-шамата котерильди. 

-- Казакилер келеяталар.. Иигитлер, кьоркьманьыз! Урунъыз 
оларны! 

Елчы ог сырагъа догърулды, мердивен устюнде казакилернинъ 
муафазасы алтында тургъан полиция башлыгъыны корьди. 

Полиция башлыгъы Колесников бир шейлер айтмакъ истеди. Ля- 
кин Елчы онынъ сёзюни болип седа чыкъарды. 

— Урунъыз, залымны! 

Онларнен къоллар полиция башлыгъына узанлы. О, пыштавыны 
чыкъарды. Казакилер халкъкъа къаршы атеш ачтылар. Халкъ дагъы- 
ла башлады. Бир кереден бир къач адам ольди ве яраланды. Халкъ 
кене мердивенге ынтылды. 

Елчы узун бойлу, сакъаллы казакнынъ устюне атылды, оны юм- 
рукънен урып ерге йыкъты, кьылычыны тартып алды, юкъары котерип, 
бина ичине къачкъан полиция башлыгъынынъ артындан чапты, пеши- 
не етип, омузына къылычны эндиреджекте дамарлары тартылгъан 
киби олып, бираз къыбырдамай турды, соиъра бар кучю иле къылычы- 
ны сыкъты, букленди ве яваштан ерге серильди. 

Бираздан козьлерини ачты. Онынъ башы устюнде мавы кок, 
сыджакъ кунеш, къалын дивар артындан кельген сес киби, халкънынъ 
тыныкъ шаматасы ишитильмекте. Бир эркек киши терекке тырмаш- 
макъта. Ёлчы онынъ Ораз экенини таныды. О, телефон теллерини 
кести... 

Елчынынъ вуджудыны кескин агъры алды, лякин юрегинде аля 
ачув атеши янмакъта эди. Тишлерини сыкъты, тирсеклерине тирелип, 
ерден башыны котерди, ама козьлерине къаранлыкъ чекти, йыкъылды. 

Елчы къангъа булангъан алда ятты, лякин эсини джоймады. Къу- 
лакълары ичинде халкънынъ шаматасы шиддетли бир музыка олып 
янъгъырай. Бу бинълернен адамларнынъ, агъа-къардашларнынъ, ана- 
бабаларнынъ, къадын-къызларнынъ залымларгъа ве джеллятларгъа 
къаршы котерильген сеслери. 

Бирев онынъ янына кельди, манълайыны сыйпады. 

-- Елчыбай! Баре, мен ольгейдим, тувгъаным! — деп къычырды о, 
адам. — Ах, меним къадирли достум! 

Елчы козьлерини ачты, устюне эгильген Къаратайны корьди. 
Онынъ яшлы козьлерине бакъты: «Агъламанъыз!— демек истеди. 

Къарт ве Ораз Ёлчыны халкъ арасындан зар-зоруна алып чыкъа- 
ракъ, тез-тез талдагъа адымладылар. Ёлчыны Диванбеги мааллесинде 
бир азбар ичинде йыкъыкъ аранчыкъ ичине ерге къойдылар. 

— Къардашым, насылсынъ?! Сув берейимми? — деп сорады Къа- 
ратай. Онынъ суалине джевап олмады. Елчы эиди джансыз эди... 

Къаратай достунынъ юзюни бельбагъынен орьтти. Ораз халатыны 
чыкъарып ерге тёшеди, устюне Ёлчынынъ джеседини къойдылар. Къа- 
ратай пычагъынен онынъ къанлы кольмегини кести, йигитнинь кокю- 
сини ачты. Кокрегининъ сол тарафтаки ярасынынъ къаны энди уюшып 
башлагъан. 

Достлар къаранлыкъ тюшкенге къадар азбар ичинде кедерли 
сукюнет ичинде отурдылар. Сонъ Ораз таныш арабад:кысына кетти, 
устюне бираз пирнич тобаны тёшели арабанен къайтып кельди. Къа- 
ранлыкъта Ёлчынынъ джеседини арабагъа къойды, устюни тобаннен 
орьтюп, мукъайтлыкънен Саадет къартийнинъ эвине алып кеттилер. 

Халкъ къозгъалувы, атышлар, къапатувлар акъкъында хабер 
ишиткен Унсин, агъасы ичюн раатсызланып, Къаратайнынъ огълунен 
берабер Тахтапулгъа джёнеди. Саадет къартий онъа олгъан къалаба- 
лыкъларны айтты, Эписи Елчы ичюн пек раатсызлана эдилер. 

Апансыздан азбаргъа Къаратай чапып кирди. Оларгъа мура- 
джаат ве ихтиятле: 

— Ялварам сизге, тувгъанларым, сес-шамата котерменъиз!— деди 
о, сонъра гъаип олды. 

Къадынлар беля юз бергенини сезил, сустылар, лякин не экенини 
Елчыны алып келип ерге къойгъан сонъ бильдилер. 

Къартий Оразны ве Шакир атаны чагъырып кельмеге ёллады, 
озю Елчынынһ янында къалды. О, башыны ашагъы эгип, къыбырда- 
май отурды, тек къадынлар яйгъара къопаргъанда, оларны тынчлан- 
дырмакъ ичюн башыны котерип ала эди. 

Елчы лампа ярыгъында сагълыгъындаки киби сакин, магърур, 
дюльбер ятмакъта эди. Козьлери гуя мына-мына ачылыр, дудакълары 
кьыбырданыр, лакъырды этер киби эди. 

-- Унсин сачларыны юлкъа, янакъларыны къанагъандже тырнай, 
лякин яныкъны, беляны, дешетли акъикъатны эксильтмек, яныкълы 
юрекни козьяшларнен арытмакъ мумкюнми? 

Севимли агъасыны, достыны, омюринде бирден-бир таянгъычыны 
къучакълай, ярасына юзюни къоя, оны козьяшларынен сылата эди. 
Оны не Къаратайнынъ айткъаны ве не де къартийнниъ ялварувлары 
токътатамай эди. Къыз озюнинъ бутон аятыны, агъасынынъ бир 
дакъикъалыкъ яшайышы иле тенъештирмек мумкюн олмагъаныны би- 
ле эди. 

Шакир-ата кельди. Къаратай ве Ораз мезарлыкъкъа кеттилер. 
Эгер мезарджы геджелей къабир къазувдан ред этсе, къабирни озь- 
лери къазмакъ ничюн къолларына кетменлер алдылар. 

Шакир-ата Ёлчынынъ башы уджуна келип, чокъ вакъыт терен 
яныкънен агълады. Сонъ Унсинге айланып, онынъ башыны баба назы 
иле сыйпады: 

-- Қъызчыгъым, къыйметли къызчыгъым! Озюнъни чекиштирме! 
Сен акъыллы къызчыкъсынъ, эписини анъларсынъ: Ёлчыпынъ олюми 
адий бир олюм дегиль. Сенинъ агъанъ ким нчюн къан тёкти2 Озю 
ичюн дегиль. Халкъ ичюн, алдатылгъан, хорлангъан, зулматта инъле- 
генлер ичюн къан тёкти. Бу къан энъ мукъаддес, энъ мубарек къан... 
энъ саф къан! Къызым агъанъ федакяр ве джесюр йигит эди. О темиз, 
намуслы инсан огълу эди. Темиз ве намуслы инсан огълу олып да 
ольди. Елчынынъ къаны зая кетмез. Сен буны сонъундан анъларсынъ, 
къызым! Куню келир, мен олерим, сен: «Шакир-ата догърусыны айт- 
къан!»-~ дне мени хатырларсынъ.— Къарт терен нефес алды.— Озюнъ- 
ни эльге ал! Мен сенинъ бабанъым. Къартий — ананъ. Койде сенинъ 
къардашынъ бар. Сенинъ Къаратай киби достынъ да бар. Биз эпимиз 
сенн севемиз, къызым! 

Унсин бир вакъытларда Гульнар берген юзюкни агъасына берип 
оламагъан эди. Шимди юзюкни джебинден чыкъарды, оны опе-опе, 
агъасынынъ пармагъына кечирди. 

Яры геджеде Ёлчыны табуткъа къойдылар. Шакир-ата, Къаратай 
ве Ораз дуа окъудылар. Маалленинъ йигитлерини чагъыртмакъ телю- 
кели эди. Къаратай ве Ораз табутны алып чыкътылар. Саадет къар- 
тийни зар-зоруна эвде къалдырдылар. 

Зиндан къаранлыкъта юреклерининъ агърысыны басып, буюк 
тынчлыкънен, достлары залымлардан интикъам алмагъа ант этип, 
Елчыны алып кетип, къабирге къойдылар. Топракънен орьтти, сонъра 
къарт ве Унсин иле сагълыкълашып кеттилер. Оларгъа гизленмек ке- 
рек эди. 

Унсин чокъ агълады. О, къабир устюне де башыны къоя, де юзю- 
къоюн ята, лякин къарарсыз яныгъыны сёндюрамай эди. 

Иылдызлар кусип-сёнип башлагъанда Шакир-ата Унсиниинъ къо- 
лундан тутып, къабир устюнден котерди, ёлгъа алып чыкъты. 

Олар яваш-яваш кете эдилер. Яры ёлны кечкен сонъ уфукъта 
къырмызы нурлар корюнди. Тереклер узериндеки къушлар догъаят- 
къан кунешни селямлап, сайрай башладылар. 


Озьбекчеден С. ЭМИН терджиме этти. 


ГЬАФАР БУЛГЬАНАҚЬЛЫ 


БИЗИМ ГЕНЧЛИГИМИЗ 


Меним бу хатырлавларым къарт шаир- 
леримиз Зиядин Джавтобели, мерум Ке- 
рим Джаманакълы ве озюм акъкъында 
кетеджек. 

Белли ки, Зиядин Кърым ярым адасы- 
нынъ куньдогъушындаки Джавтобе коюн- 
ден. Керим исе, Ярым аданынъ куньбаты- 
сындаки Джаманакъ коюнден. Мен исе, 
Булгъанакъ озенчиги боюндаки Агъач-Эли 
коюнденим. Агъач-Эли кою эки байыр 
арасында ерлешкен, Сырт байыргъа нис- 
бетен, къыбла байырны юксек, тик, бир 
сыра терен джарлар тешкиль эте. Агъач- 
Эли алтмыш-алтмыш беш ханели кой эди. 

Алма, Къачы озенлери киби, Булгъа- 
накъ озени де менбаини дагълардан ала. 
Кечкен асырда, бу асырнынъ башларында 
биле суву номай олгъан Булгъанакъ озени 
кенъ ве терен олып, сонъундан бу озен- 
нинъ суву азлашкъан, сайлашкъан, тар- 
лашкъан. 

Агъач-Эли эалисининъ чокъусы озьлери- 
нинъ азбарлары огюндеки бирер кесек 
топракъларыны ишлеп анда тюрлю себзе- 
лер ве мейва тереклери етиштиргенлер. 
Олар эр вакъыт бу озенчиктен файдалан- 
ып кельгенлер. Бу багъчалар эр бир багъ- 
чанынъ чевресинде осип юкселип кеткен 
сельби тереклери койнинъ аджаип манза- 
расыны даа зияде яраштыралар. 

Эр бир койде олгъаны киби, Агъач- 
Элинде де фукъарелер ве орта аллылар, 
ыргъатлыкънен кечингенлер бар эди. 
Октябрь инкъилябына къадар эалининъ 
бир къысымы помещиклерге ыргъатлыкъ 
эте эдилер. 

Койде бир-эки адам олса да, медресе 


корьген Агъач-Эли медениеттен артта 
къалгъан кой эди. Октябрь инкъилябын- 
дан сонъ, коюмизге Лютфий ве Керим 


Бурнаш адлы эки яш оджа кельдилер. Бу 
вакъытта медресе битирген гимназияда 
таъсиль алгъан койдешимиз Самедин Бе- 
кировнынъ койге къайтып кельмеси, кой- 
де медений-маариф ишлерининъ инкишаф 
этмесине буюк ярдым этти. Мен илериде 
Самедин агъанынъ койдеки ве шеэрдеки 
фаалиети хусусында даа токъталырым. 
Лютфий ве Керим оджалар, мектеп ча- 
гъындаки бутюн балаларны окъувгъа 
джельп эттилер. Мектепте ана тили ве 
эдебият, эсап, табиат, джогърафия, тарих, 
ресим, йыр киби дерслер алып бардылар. 
Джемаатнынь урьметини къазандылар. 

Иште, мен терен бильгиге саип Керим 
Бурнашев оджада (меърум шаиримиз Рем- 
зи Бурнашнынъ бабасы) башлангъыч биль- 
гини алып, Кърымда ана тилимизде иль- 
ки ачылгъан Тотайкой оджалар юртуна 


ёлланма алдым. О девирде окъумагъа, 
таъсиль алмагъа ынтылгъан яшлыкъ 
Кърымнынъ меркезине Симферопольге, 


Тотайкой оджалар юртуна ашыкъа 
лер. Тотайкой Симферопольден алты-еди 
километр авлакъта, Салгъыр озени кена- 
рында, кучюк дагъчыкълар, мейва багъча- 


эди- 


лары — ешилликлер ичинде комюльген 
окъув юрту эди. Инкъилябкъа къадар бу 
зенгин бир помещикнинъ мулькю экен. 
Бизлер башлангъыч мектеп бильгиси са- 
иплери мында азырлыкъ курсларында 
окъуймыз. Зиядин Джавтобелинен де мен 
мында таныш олдым, берабер окъудыкъ, 
достлаштыкъ, 

1923 сенеси Тотайкой оджалар окъув 
юрту Симферополь оджалар техникумына 
авуштырылды. Сонъра биз 1927 сенеси- 
нинъ ортасында техникумны битиргенге 
къадар Зиядиннен берабер окъудыкъ. Му- 
давмет бир ятакьханеде яшадыкъ, 


дерс- 
леримизни берабер азырладыкъ. Кино, 
театр, тойларгъа, топлашувларгъа, о де- 


вирде сыкъ-сыкъ кечирильген дервизапар- 
гъа берабер бара эдик, Зиядин зекки, 
истидатлы генчлерден бири эди. О, дерс- 
лерини азырлай, янъы шиирлер яза, газе- 
таларда, журналларда бастыра. Мен онынъ 
бир сыра шиирлерини эзберлеп, озюм 
язгъан къыскъа сатырлы чыбыртмаларым- 
нен бирге (фельетон шекилинде язылгъан 


тенкъидий манзумелер) техникумнынъ 
клубында, эр джумаэртеси тешкилятлан- 
дырылгъан эглендже 


акъшамларында 
окъуи эдим. Бизим техникумдаки эглен- 


дже акъшамларына шеэрдеки фельдшер 
техникумы, рабфак, партия мектеби, до- 
къузынджы мектеп окъуйыджылары ишти- 
рак эте эдилер. 

Йигирми дёрт-йигирми беш сенелери 
кучюк манзумелерим дивар газеталарын- 
да корюне башлады. Сонъундан язгъан 
«Комсомол» адлы шииримни Зиядинге 
окъудым. О, шииримни бегенди: 

— Сен бу шииринъни темизге чек, 
азырла. Сагъ олсакь, ярын дерстен сонъ 
берабер «Яш кьувет» газетасынынъ ида- 
ресине барырмыз. Сенинь «Комсомол»- 
ынъны мытлакъа басарлар,-- деди. 

Ойле яптыкъ. Зиядин мени идаренинъ 
ёлбашчыларынен таныш этти. Окъуп бакъ- 
тылар. «Комсомол»ымны бегендилер. 
«Дердж этермиз», дедилер. Идаренен 
багъланмамны теклиф эттилер. «Язгъан 
эсерлеринъни озюнъ бегенсень, Зиядинге 
де косьтер. Сонъ бизге кетир. Окъуп 
бакъар, басармыз» дедилер. 

Бир къач куньден сонъ меним «Комсо- 
мол»ым «Яш къувет»те дердж этильди. Бу 
вакъиадан сонъ мен «Яш къувет» газета- 
сынынъ идаресинен багъымны къавилеш- 
тирдим. Кимерде идаренинъ мухбирлери- 
нен отькерген топлашувларында иштирак 
эте эдим. 

Кеттикче «Яш къувет», «Янъы дюнья» 
газеталарында, «Илери» журналында Зия- 
диннен бир сырада Керим Джаманакълы 
да янъы-янъы шиирлеринен корюне баш- 
пады. 

Керим Джаманакълы орта бойлу, токъ 
бетли, истидатлы, джиддий олса да, ша- 
къа севген бир студент эди. Умумий сту- 
дент ве комсомол топлашувларында чы- 

оз раа булуна, файдалы теклифлер 

а сенелерде дигер дерслер киби 
техникум студентлерине (эрлерге) афта: 
да бир къач кунь, саба эрте арбий дерс- 
лер алынып барыла эди. Студентлер бу 
дерслерге къатнамагъа борджлулар. Ар- 
бий дерслерни алып баргьан командири- 
миз эсмери, юксек бойлу адам оди. О, 
студентлерден низамны, программа боюн- 
джа кечильген арбий бильгини талап эте 
эди. 


Куньлернинъ биринде, арбий дерсте 
командир Керимге хытап этип: 
-- Мынавы винтовканы ал да, къысым- 


ларыны айыр ве оларнынъ вазифелерини 
айтып бер! — деди. 

ЗИЯДИН ДЖАВТОБЕЛИ 


Керим винтовканы элине алды. Къысым- 
ларыны даркъатты. Ама оларнынъ вази- 
фелерини айталмады. Мен Керимнинъ 
янында отура одим. Командир Керимге: 
«Отур» деди. Манъа чевирильди. «Бельки 
сен джевап берирсинъї» деди. Мен аякъ- 
къа къалкътым. Кериға дагъыткъан вин- 
товка нкъысымларынынъ вазифелерини 
айтып, винтовканы текрар топладым, 
Командир мени токътатты. «Аашшалла» 
деди. Мен арбий дерске яхшы азырланып 
баргъан эдим. 

Дерс биткен сонъ, Керим манъа: 

— Ама да дубарагъа огърадым,— деп 
кульди. — Менден сорамаз белледим. Нев- 
бсттеки дерсте кене менден сорар. Онынъ 
усулы бойле. Гъафар, сен мени шефликке 
алмасань олмаз. Шу куню дерстен сонъ, 
Керимнен эки саат арбий кабинетте чал- 
ыштыкъ. Мен винтовкань! дагъытты м. 
Къысымларнынь вазифелерини айттым. 
Керим дефтерине айткъанларымдан базы- 
ларыны язды да: «Энди аньладым», деди. 
Меним Зиядин киби Керимнен де достлы- 
съығл къавилешти. Бир кунь бизлер ятакъ- 

ханеде яшагъан Эннан Хатипов, Бекиров, 
Мухтар ве мен къызгъын лаф этип тур- 
гъанда, одамызнынъ къапысы къакъылды. 
«Киринъиз!» дедик. 


Ичериге башта Керим, артындан 
Ыргъат Къадыр кирди. Зиядин ве Керим 
Ыргъатнен таныш эдилер. Мен исе, 
Ыргъатнынъ озюнен дегиль де, эсерлери- 
нен таныш эдим. Керим мени Ыргъаткъа 
косьтерип: «Мына, бизим янъы язмагъа 


башлагъан шаиримиз Гъафар Булгъанакъ- 
лы, таныш олунъыз! — деди.— Булар да 
Эннан, Мухтар деген студентлер», Ыргъат 
ве Керим Зиядинни сорап кельген экен- 
лер. 

Ыргъат яныма отурып: «Сенинъ манзу- 
мелериньни окъуйым,— деди.-- Яза бер! 
Озюнь бегенмесень, силь, йырт. Бир даа 
яз! Ич кимсе анадан шаир олып догьмады. 
Эпимиз шай осьтик. Зиядин, Керим энди 
теджрибели шаирлер. Ич утанма, оларнен 
субетлеш. «Янъы дюнья» газетасы идареси 
янында тешкиль этильген, Мағаут Недим 
ёлбашчылыкъ япкъан эдебият авескярлар- 
ынынъ тёгерегине къатна, къошул! Анда 
эсли-башлы эдебиятчылаоымыз файдалы 
чыкъышлар этелер. Къач яшындасынъ?» 

--1905 сенесининъ баласым, — дедим. 

— Э-э, бизлер бир яшта экенмиз, — 
деди Ыргъат. 

Ыргъат, Керим Зиядинни беклемей тыш- 
къа чыкътылар. 

Ыргъат къайд эткен эдебият тёгерегине 


Зиядиннен къатнай эдим. Бир кунь Зия- 
динни тапамайып, эдебият тегерегине 
Керимнен берабер кеттик. Шу куню Аб- 
дулла Лятифзаденинь чыкъышыны динъ- 


чыкъып, ёл бою техни- 
Керим менден: 


ледик. Лскциядач 
кумгьа къёйткъанда, 

-- Абдулла агъанынъ «ыкһышындан не 
анъладынъ!— деп сорады. Сонъ озь суа- 
лине озю джевап берди.— Абдулла агъа 
яш языджылар ичюн пек файдалы къайд- 
лар япты. Язылгьан шиирнинъ мундсри- 
джеси, онынъ актуаллигине къыймет кес- 
мекнен берабер, сатырларнынъ къафие ве 
везинлерине дикъкъат этмели деди. Эсер 
анълайышлы тильнен язылмалы, енгиль 
окъулмалы, деди. 

Мен Абдулла агъаны 
корьсем дс, докладыны 
онынъ озюнен таныш дегиль 
дулла агъанен танышлыгъымыз Къара 
денъиз ялысында олып кечти. Азачыкъ 
огге кетип, бу корюшюв акъкъында икяе 
этмек истейим. 

1931 сенесининъ яз 
ААен Дагъстанда оджалар 
окъугъанда, безек хасталыгъына тутул- 
дым. Студентлернинъ профсоюз тешкиля- 
ты манъа Кърымда, ялы боюнда оджалар- 


тегерсклерде 
динълесем де, 
эдим. Аб- 


айларындан бири. 
институтында 


нынъ «Къарасан» санаторийсине путёвка 
берди. «Яз татилинде эм тедавийленир- 
синъ, эм де къорантанънен корюширсинь, 


огъурлы ёллар олсун», дедилер. 

Мен санаторийге келип ерлешкен сонъ, 
экинджи куню саба таин этильген эким- 
нинъ къабул кабинетине кирмеге невбет 
туттым. Мында беяз халатлы кимлер чокъ. 


Эр бир кабинетнинъ къапысы устюнде 
дульбер арифлернен экимлернинъ адла: 
ры ве фамилиялары къара тахтачыкъпар- 


да язылып асылгъан. 


Дикъкъатымны мен киреджек докъуз- 


ынджы кабинетнинь кьапысындаки язы- 
лар джельп этти. Тахтачыкъ устюнде 
«Р. Я, Лятиф-заде», деп язылгъан эди. Та 
техникумда окъугъан вакътымда Абдулла 
агъанынъ къардашы Азиз Лятиф-заденен 
достлашкъан эди«. Азизнен бир курста 
окъудыкъ. Азиз озюнинъ енгеси эким ол- 
гъаныны айта эди. Мени Абдулла агъа- 
нынъ къадыны Регина Яковлевна тедавий 
эгеджегини анъладым. 

Бойледже, арадан чокъ кечмеди, иче- 
риден: «Киринъиз!» деген сес ишитильди. 
Къепыны ачып кабинетке кирдим. Селям- 
лаштығл. Элимдеки курорт дефтерчигимни 
онъа узаттым. Экиғ маньа: «Отурыньыз!» 
деди. Меним Дагъстандан кельген студент 
олгьанымны анълагъан сонъ, бир сыра 
суаллер берди. Мен озюмни кърымлы ол- 
гъанымны, Дагъстанда исе оджалар инс- 
титутында тас̧иль алгъанымны айттым. 
Экиғм мени яхшы тешкерип, керек олгъан 
тедавийлерни таин отти, «Меним разылы- 
гьым олмагъандже, денъизге тюшменъ- 
из!» деп тенбиледи. 

Эким мени экинджи кере къабул эткен- 
де, сез сырасы, мен онъа Абдулла агъаны 
языджы-шаир оларакъ бильгенимни, эсер- 
лерини окъугъаны мны, докладларыны 
динълегенимни бильдирдим. Абдулла 
агъанынъ къардашы Азиз Лятиф-заденен 
техникумда бир курста окъугъанымны 
къаид эттим. 

Санаторийдеки куньлерим сонъуна кель- 
генде, Абдулла агъа пейда олды. О, кьады- 
ныны бкълалп кельген, Зан этсем, о сене- 
лери Абдулла агъа Москвада озь бильги- 
сини арттыра эди. Регина Яковлевна мени 


корьгенинен: «Яш огълан, мында кель!» 
деп мени чагьырды. О, Абдулла агьагьа 
хытап этип: «Бу бизим кърымлы студент, 


Дагъстанда окъуй. Менде тедавий ола. Та- 
ныш олунъыз», деп мени Абдулла агъа- 
нен таныштырды. Абдулла агъа меним 
окъувымнен, Дагъстаннен меракъланды. 
Онынъ бир сыра сузллерине джевап бер- 
дим. 

Мен онынъ эсерлерини 
«Янъы дюнья» газетасынынъ идареси 
янында тешкилятландырылгъан эдебият 
тёгерегинде онынъ чыкъышларыны динъ- 
легенимни айттым. Озюм де 1925—26 се- 
нелеринден бери «Булгъанакълы» имзасы- 
нен «Яш къувет» газетасында шиирлер 
бастыргъанымны бильдирдим. Абдулла 
агъа да мени гъиябий оларакъ биле экен. 
Онынъле баягъы вакъыт девам эткен бу 
корюшювимиз пек меракълы кечти. А\ен 
оларнен сагълыкълашып, ятакь одама 
кьайттым. Арадан оки кунь даа кечкен 
сонь, Регина Яковлезна мени сонъки ке- 
Ре кьабул этти. Экимге озь тешеккюрим- 
ни бильдирип, онынъле сагълыкълаштым. 
Сонъ бир даа манъа оларнен корюшмех 
сырасы кельмеди. 

Юкъарыда къаид эткеним киби Зиядин- 
нен, Керимнен достлыгъымыз кеттикче 
Кьавилешти. Зиядинни, Керимни Агъач- 
Элинде ялынъыз бизим къоранта дегиль 
де, койнинъ яшлары, къызлары да яхшы 
биле эдилер. Чюнки Зиядин ве Керим де- 
фаларджа коюмизчинъ сайгъылы | муса- 
фирлери олдылар. Зиядин эр бир зияре- 
тинде коюмизнинъ манзарасына, эалининъ 
турмушы, медениетинен, колхоз къуруджы- 
лыгъынен меракълана эди. Мен хатырлав- 


окъугъанымны, 

КЕРИМ ДЖАМАНАКЪЛЫ 


ларымнынъ башында коюмизнинъ зиялы- 
ларындан бири Самедин Бекирознынъ 
койде ве Симферопольдеки фаалиети 


акъкъында илериде даа токъталаджагьым- 
нь! къаид эткен эдим. 

Самедин агъа медреседе окъугъан, рус 
мектебинде тасиль алгъан, рус тилини му- 
кеммель бильген бир зиялы адам. Озю 
орта бойлу, эсмери, кулер юзьлю, шакъа 
севген саде киши. Оджам Керим Бурнаш 
киби Самедин агъа да меним окъувым 
ичюн пек къайгъыра эдилер. О сенелери 
хойде тешкиль этильген «Къызыл танъ» 
артелининъ омюринде ве онынъ зенгин- 
лешмесинде Самедин агъанынъ иссеси 
буюктир. О бир къач сене Сулейман кой- 
инде де оджалыкъ япкъанда, Агъач-Эли 
джемааты оджаны чыракъ якъып къыдыр- 
гъан киби олдылар. Самедин агъа гонь- 
юлли оларакъ, рус тилини огренмеге исте- 


ген кой яшларына тёгерек тешкилятлан- 
дырды. Афтада учь кере, акъшамлары 
рус тили дерслерини алып барды. Бу- 


нынъле берабер эдебиятнен де огъраш- 
ты, пьесалар язды, генчлер онынъ язгъан 
кучюк пьесаларыны кой санасында ойнай 
эдилер. Самедин агъанынъ эвини рафлар- 
даки зенгин, мундериджели тюрлю китап- 
лар яраштыра эдилер. Бильгениме коре, 
Самедин агъада «Терджиман» газетасы- 
нынъ бутюн санлары бар эди. 

Зиядин бизим коюмизге меним муса- 
фирим оларакъ ильки кере кельгенде, мен 
оны Самедин агьанен таныш эттим. Саме- 
дин агъа Зиядиннинъ эсерлерини окъу- 
гъан олса да, онынъ озюнен таныш дегиль 
эди. Олар корюшкенде, саатларнен къо- 
нушалар. Зиядин Самедин агъанынъ китап 


рафы янындан айрылмай. Токътаргъазы, 
Токъайнынъ эсерлеринен меракълана, 
«Терджиман» газетасынынъ саифслерини 


къарыштыра. 

Самедин агъа «Янъы дюнья» газетасы- 
нынъ штатсыз хаберджиси олды. Сонъун- 
дан оны бу газетагьа ишке алдылар. О 


анда чокъ йыллар чалышты. Журналист 
оларакъ бир сыра очерклер, салмакълы 
макъалелер, икяелер язды. 

Юкъарыда къаид этильгени киби, о, 


Зиядинни пек севе, оны урьмет эте эди. 
Зиядин яз куньлерининъ биринде Алма 
боюнда Уйсункъы коюнде кечирильген 
дервизада сёзге чыкъты. Халкъ яш шаи- 
римиз Зиядиннинъ чыкъышыны пек бе- 
генди, оны алгъышладылар. Зиядин мин- 
берден энгени киби, Самедин агъа чапып 
барып, Зиядинни къучакълады, опьти. 
Мен аля даа бу вакьианы унутмайым. 
О ваньытлары Зиядин олсун, Керим ол- 
сун, менде артистлик таланты олгьаныны 
айтып, куле эдилер. Эм керчек техникум- 
нынъ кучюк санасында драмкружок тара- 
фындан ойналгъан бутюн пьесаларда иш- 
тирак эте эдим, десем ялан олмаз. Мен 
чобан авасына да пек енгиль ойнай эдим. 
Бу мунасебетнен бир вакъианы хатырла- 
макъ истейим. 


Джаманакъ коюнде оладжакъ 
теки дервизагъа, Керимнинъ теклифинен 
бизим техникумнынъ студентлери азыр- 
лыкъ коре башладылар. «Эгер де чобан 
авасына яхшы ойнагъан оюнджы кельме- 
се, бу оюнны сен иджра этерсинъ, — деди 
Керим манъа. — Чарыгъынъны, таягъынъны, 
къалпагъынъны богъчалап ал!» Саба пек 
эрте турып, Джаманакъ коюне, балабан 
юк машинагъа минип, дервизагъа ёл ал- 
дыкъ. Тамам дервиза башлайым дегенде 
биз де барып етиштик. Бойледже, дерви- 
за башлады. Дервизаны алып баргъан ёл- 
башчы, дервизагъа Симферополь оджалар 
техникумындан студентлер кельгенини, 
студентлер дервизаны яраштыраджакъ- 
ларыны илян этти, Чалгъыджылар чала 
башладылар. Ерли яшлар-къызлар техни- 
кумнынъ студентлеринен берабер Къоран 
тептилер, «Тотайкойнинъ чешмеси» деген 
йырны йырладылар. 

Керим манъа: «Тез, азырлан, ойнай- 
джакъсынъ, абдырама!» деди. Мен ма- 
шинамызнынъ янына бардым, урбамны 
кийип, азыр турдым. Дервизаны алып бар- 
гъан ёлбашчы Керимнен бираз къучакъ- 
лашкъан сонъ чалгъыджыларны токътатты. 
«Техникумдан кельген студент Гъафар де- 
ген йигит чобан авасыны иджра этеджек. 
Чобан авасыны чалынъыз!» деди о. Чал- 
гъыджылар ишке киришкенлеринен, мен 
чапып адамларнынъ алкъасындан кечтим 
де мейданлыкъкъа озюмни аттым. Ойнап 
башладым. Алкъа кеттикче тарлашты. 
Халкъ бир къач дакъкъа девам эткен 
оюнымны бегенди, гъалиба. Чюнки олар 
мени девамлы эльчырпмаларнен алгъыш- 
ладылар. Оюнымны битирип, алкъадан 
чыкъып,  машинамыэгьа таба юргенде, 
артымдан эки-учь адам такъылды. Олар 
бираз «тавлы» эдилер. Олар машина яны- 
на кельдилер. «Машшалла, йигит. Пек 
яхшы ойнадынъ. Бизлер сенден пек разы- 
мыз» деп эр бириси меним джебиме 
кягъыт акъча тыкъыштыра башладылар. 
Мен итираз этмеге истесем де’ «Кьарда- 
шым, ал, утанма. Биз гоньюлимизден се- 
винип беремиз. Сен студентсинь дей эди- 
лер. Бу вакъианы козь этип тургъан бизим- 
килери, манъа ал деген манада козь 


невбет- 


102 


къымдылар. Меним джебиме не къадар 
акъча къоюлгъаныны бильмейим. Ама 
бильмеге пек ашыкъа эдим. Сейирджилер 
машина янындан дагъылгъан сонъ, бир-эки 
студентнен джебиме тюшкен параны сай- 
ып бакътыкъ. Студентлерден бириси: 
«Мектеп оджасынынъ тамам бир айлыкъ 
маашы къадар» деп кульди. Дервиза би- 
тип, эпимиз машинагъа толуштыкъ. Сим- 
феропольге къайтаджакъмыз. Керим ма- 
нъа якъын келип: «Балаларгъа, къазангъан 
паранъдан пай айырмасанъ олмаз» деди. 
Студентлернинъ козю огюнде къазангъан 
парамнынъ ярысыны Керимге бердим. 
«Къайткъанда Кезлеведе токътап юзер 
грамм патлатынъыз. Закускагъа да етер» 
деп кульдим. Озюмде къалгъан пара бая- 


гъы вакъытларгъадже кучюк масрафлар- 
гъа етти. 

Бир сене койге къайтмагъа азырлангъа- 
нымда Керимни коре къалдым. Сёз 
сырасы Керим де койлерине къайтмагъа 
азырлангъаныны бильдирди. Башта Кез- 
левеге, ондан Джаманакъкъа, баягъы ёл 


юрмек кереклигини айтты. Мен Керимни 
башта бизим койге кетмемизни, онынъ 
бизде бир къач кунь мусафир олмасыны 
теклиф эттим. «Мен Агъач-Элинден сени 
Сакъ станциясына озгъарырым» дедим. 
Достум бираз тюшюнип-ташынгъан сонъ, 
разы олды. Экинджи куню богъчаларым- 
ызны алып, шеэрге ишнен кельген кой 
Совети реисининъ линейкасында отурып, 
Агъач-Элине ёл алдыкъ. Койге якъынлаш- 
къанда, Керим ешилликлернен орьтюльген 
эвлерни, багъчаларны, эвнинъ эки тара- 
фында сыра-сыра узанып кеткен джевиз 
тереклерини корип: «Яхшы ерлерде яшай 
экенсинъиз» деди. Койге кирдик. Реиске 
тешеккюрлеримизни бильдирдик. Бизим 
къоранта Керимни хош къабул этти. Рах- 
метли анам пек мусафирпервер къадын 
эди. Керимни бизге хошкельдиге кельген 
къомшуларнен таныш эттим. Кунеш къо- 
наджакъта, эвге Самедин агъа келип кир- 
ди. Корюштик. Мен оны Керимнен таныш 
эттим. Самедин агъа: «Мен мусафирлерни 
алмагъа кельдим,-- деди анама. — Зоре 
(Самедин агъанынъ къадыны) собагъа ко- 
бете къойды. Мусафирлерни алып кель, 
Булгъанакъ «суву» да (Булгъанакъ коюнде 
япылгъан шарап) тапылыр», деп кулюмси- 
реди Самедин агъа. 

— Ёкъ, Самедин эфенди, бу къолайсыз 
олып чыкъар. Мусафирлер бугунь бизде 
кьалсынлар,-- деп анам итираз этсе де, 
Самедин агъа: «Зарары ёкъ, сизде де му- 
сафир олурлар», деп сёзюнден дёнмеди. 
Биз онъа разылыкъ бермеге меджбур ол- 
дыкъ. 

Беш дакъикъа кечер-кечмез биз Саме- 
дин агъанынъ босагъасындан ичериге кир- 
дик. О, Керимни озюнинъ къорантасынен 
таныш этти, «Бу йигит Гъафарнынъ аркъа- 
дашы Керим Джаманакълыдыр. О, даа 
яш шаирлеримизден бири. Дюнь кетирген 
китабымнынъ муэллифи» деди. 

Софра башында Зоре аптенинъ пишир- 
ген кобетесини ашап, бирер стакан шарап 
ичкен сонъ, Самедин агъа да бираз къыз- 
ды. Лакъырды джанланып кетти. Мен Са- 
медин агъагъа бир тюркючик йырламасы- 
ны риджа эттим, чюнки о пек яхшы йыр- 
лай тургъан. Ред этмеди. Озю севген 
«Мени де гъамдан азат эйле» ве «Бу 


дюньяда учь неснеден къоркъарым» тюр- 
кюлерни йырлады. Бизлер саат бирде Зо- 
ре аптеге тешеккюр айтып, сагьлыкьлаш- 


тыкъ. Самедин агъа бизни озгъаргъан 
сонъ, кери къайтты, Анам бизни, ятакъ- 
ларымызны азырлап, софада беклеп тур- 
макъта. 


Керим Агъач-элине кельгенининъ учюн- 
джи куню колхоз идареси колхозджылар- 
гъа базар куню раатлыкъ бермеге ваоде 
эткен. Замрук койине раатлыкъкъа кетме- 
ге, Къара денъизде ювунмагъа мумкюн 
дсген. Бу байрамгъа колхозджы генчлер 
азырлангъанлар. Лезетли ашлар пиширген- 
лер, кийинген, къушангъанлар. 

Самедин агъа ве колхоз реиси Керимни 
де, мени де бу «байрамгъа» теклиф эт- 
тилер. Колхознынъ екяне бир бучукъ тон- 
налы юк машинасы шу куньлерде тамир- 
де олгъоны себебинден отуз-отуз беш 
адам дерт-беш линейкагъа толушып Замрук 
койине ел алдынь. Генчлер, койден чыкъ- 
кьанымызнен йырлап башладылар. Олар- 
нынъ отькюр сеслери ярлар ичинде янь- 
гъырап кеттилер. 

Арадан къыркъ дакъикъа кечер-кечмез, 
биз энди Замрук койине, Къара денъиз 
ялысына келип тюштик. Атлар туварылды, 
оларнынъ бираз терлери савушкъан сонъ, 
денъизге тюшюрдилер, окъалап-окъалап 
ювдылар. 

Къадын-къызлар бираз 
ип, анда ювундылар, ялдадыпар, къумда 
ятып кунеште «пиштилер». Ялдамагъа 
бильмегенлер саильден узакълашмадылар. 
Арадан бир-эки саат кечкен сонь, къадын- 
кьызлар, эрлер линейкалар янына топла- 
нып, эр кес эвинден кетирген емеклерден 
буюк бир софра тешкиль эттилер, ашады- 
лар, ичтилер. Яшпарда шарап да бар 
экен. Бизлерни де софрагьа даъвет этти- 
лер. 

Самедин 
Керимнен 


авлаңькьа кет- 


агъа денъизге кельгенлерни 
таныштырды. «Гъафарнен тех- 
никумда окъугъан студент, яш шаир Ке- 
рим Джаманакълы, дегенлери иште, бу 
йигиттир» деди. Меним теклифимнен Ке- 
рим озюнинъ бир-эки шиирини окъуды. 
Самедин агъаны да йырлаттыкъ. Бойле- 
дже, бутюн кунь денъиз ялысында джуву- 
нып, раагланып, ашап-ичип, ойнап-кулип, 
онди акъшам якъынлагъанда, Замрук коюн- 
ден чыкъып, къаш къараргъанда, Агъач- 
Элине келип еттик. 

Эртеси куню колхознынъ бир ат екиль- 
ген тачанкасынен Керимни Сакъ станция- 
сына ташлап къайттым. Керим Агъач-Эли- 
не япкъан бу сеяатыны эр вакъыт хатыр- 
лай эди, унутмады. Иште, бу сенелери Ке- 


римнинъ «Азатлыкъ йырлары» адлы ки- 
табы басылып чыкъты. Меним де шу 
1926 сенеси «Яш къувет» газетасында 
«Комсомол» серлевалы янъы шмирим 
дердж этильди. 

1926 сенесининъ язында яхшы раатлан- 


гъан сонъ, тазе кучьнен окъумагъа кириш- 


тик. Техникумнынъ сонъки курсында ол- 
гъанымыздан дипломларымыз устюнден 
джиддий чалыштыкъ. Шай олса да, Зия- 


Дин ве Керим озьлерининъ иджгдий иш- 
лерини девам эттире эдилер. Куньлернинъ 
биринде бизим ятакъханеде бир группа 
студентлер пейда олдылар. Олар Зиядин- 
ге янъы басылып чыкъкъан «Инкъилябий 
шиирлер» адлы китабыны хайырлап кель- 


генлер. Зиядин кельгенлерге озь 
кюрини бильдирди. Манъа айланып: 

— Мен сенинъ де иджадий ишлеринъ- 
де енъишлер истейим. Давран, достым, — 
деди. 

Бу куньлерде Керимнинъ де «Азатлыкъ 
йырлары» китабы дердж этильди. Мен 
достларығанынь иджадий мувафакъиетлер- 
инен гъурурлана эдим, Бизим бу достлы- 
ГЪЫлЬ!3, багьымыз оджалар техникумыны 
битирип, маариф комиссарлыгъы тарафын- 
дан шеэрлерге, койлерге чалышмзгъа ёл- 
ланылгъан сонъ да, узюльмеди. 


тешек- 


ГЬАФАР БУЛГЪАНАКЪЛЫ 


Зиядин ве къадыны Асылхан Дагъджы 
Алма боюнда Алма-Тархан коюндеки еди 
йыллыкъ мектепке ишке таин этильдилер. 
Мен исе олардан учь-дёрт километр 
узакълыкъта олгъан Ханыш коюнде мек- 
теп мудири олып, оджалыкъкъа кириш- 
тим, 

Биз техникумнынъ сонъки курсында ол- 
гъанда, койлерге кетип, теджрибели 
оджаларнынъ ёлбашчылыгъы алтында, ай- 
ларнен амелият кечсек де, янъы башла- 
гъан оджалыкъ фаалиетимизде чезильме- 
си керек олгъан бир сыра меселелер тура 
эди. Бизим киби яш оджаларгьа методик 
топлашувлары ‚теджрибели оджалар яр- 
дым эте эдилер. Кой оджасы олгъан 
сонъ, джемаат ишлери баягъы вакъытынъ- 
ны ала. Мен Зиядинлерни сыкъ-сыкъ зия- 
рет эте эдим, чокъусы раатлыкъ куньлер- 
имизни бирликте кечире эдик. 

1928 сенесининъ язында Кавказгъа сея- 
аткъа чыкъып, Дагъстанда къалып кеттим. 
Буйнакск (Темурханшура) шеэринде, Къу- 
мукъ оджалар техникумына окъумагъа 
кирдим ве шу сенелери Дагъстанда ачыл- 
гъан оджалар институтына кирмеге азыр- 
ландым. Оны 1933 сенеси мувафакъиетнен 
битирдим. Дагъстанда олгъанда Зиядиннен 

ве Керимнен багъымны узьмедим. Мек- 
тюплештик. Оларнынъ янъы чыкъкъан ки- 
тапларыны эльде эте эдим. «Яш къувет», 
«Янъы дюнья» газеталарыны алып турдым. 
Сийрек олса да, газеталарымызгъа янъы 
шиирлеримни ёллап бастырдым. Мен 
Дагъстанда окъугъанда, меслекдешлерим, 
яшдашларым, достларым Зиядин ве Ке- 
рим алий бильги саиплери олгъанлар. 
Аспирантурада таһсиль глгъанлар. Иль- 
мий хадим олып чалыша башлагъанлар. 

1934 сенеси сытма хасталыгъына огърап, 


эвимизге къайтмагъа меджбур олдым. 
Бираз девалангъан сонъ, Кърым Маариф 
болюги мени оджаларнынъ бильги- 
лерини арттырув институтына чалышма- 


Мен институтта башта инс- 
труктор, сонъ методист ильмий хадим 
олып чалыштым. Мындә чалышкъанда, 
манъа ана тили, эдебият ве дигер дерс- 
пер боюнджа ильмий ишлер алып баргъан 
Керим Джаманакълы, Зиядин Джавтобе- 
ли, Асан Ислямов, Фетислямов киби муте- 
хассысларнен сыкъ-сыкъ корюшмек керек 
олды. Чюнки олар бу саада сенелер бою 
тюрлю курсларда дерс бере, лекциялар 
окьуй эдилер. Дагьстанда олгьанда иджа- 
дий ишлерим бираз акъсаса да, 1934 се- 
неси Кърымгъа къайтып кельген сонъ, 
шиирлерим, фельетонларым газеталарым- 
ызда сыкъ-сыкъ басыла башлады. Коллек- 
тив суретте (Бекир Ваап ве Решид Мурат- 
нен) дердж этильген «Яш къалемлер» ки- 
табына меним де бир сыра шиирлерим 
кирди. Шу сенелери меним «Чалаш ба- 
ласы» деген ильки поэмам «Эдебият ве 
культура» журналында басылды. О вакьыт- 
та журналнынь муаррири Юсуф Болат, 
область языджылар иттифакъынынъ реъ- 
бери Шамиль Алядин эдилер. 1938 сенеси 
мени де Советлер Бирлиги Языджылар 
'"Аттифакъына аза къабул эттилер. 

Керим дженктен сонъ, Къазанда инсти- 
тутта чалышкъанда да биз онынъле багъы- 
мызны узьмедик. Мектюплешип турдыкъ. 
1944 сенеси апрель айында мен эмек ар- 
миясына алындым. Къазахстангъа кель- 
дим. Гурьев шеэринде даа къурулып бит- 
меген нефть ишлейиджи заводда тюрлю 
ишлерде чалыштым. 1966 сенеси пенсия- 
гъа чыкътым, 

1957 сенеси Ташкентте 


гъа ёллады. 


ана тилимизде 


«Ленин байрагъы» газетасы чыкъып баш- 
лагъан сонъ онынъ саифелеринде меним 
шиирлерим, шиирнен язылгъан фельетон- 
ларым сыкъ-сыкъ басылып кельди. Бу 
меним иджадий фаалиетимнинъ энъ бере- 
кетли девири олды деп беллейим, 
1967 сенеси Ташкентте Гьафур Гьулам 
адына эдебият ве саньат нешрияты янын- 
да кърымтатар эдебияты болюги тешкиль 
олунгъан сонъ меним дерт джыйынты- 
гьым басылды. Бешинджи джыйынтыгьым 
нешриятта озь невбетини беклей. 


1959 сенеси кузь айларынынъ биринде, 
мен Зиядиннен Самаркьандда онынъ 
эвинде корюштим. Зенгин бильги саиби, 
истидатлы, самимий, севгили достымнен 
чокъ сенелер эвель кесильген багъымыз 
кене де джанланып кетти, 

Эгер меслекдеш, яшдаш, самимий дос- 
тымыз Керим Джаманакълы да сагь ол- 
гъан олса. о да Зиядиннен ве жленнен 
берабер 1985 сенеси озюнинь сексен йыл- 
лыгъыны къаид этер эди. Эльбет, сексен 
сене аз омюр дегиль. Омюр сувдай акъ- 
ып кеткенини дуймай къаласынъ. Меслек- 
дешлерим, яшдашларым киби, мен де 
омюримни файдалы кечирмеге тырыштым. 
Эр биримиз истидатымызгъа коре, совет 
миллий эдебиятымызгъа, онынъ хазинесине 
биримиз зияде, биримиз эксикче иссе 
къоша бильдик. Аз-чокъ бу мувафакъиет- 
лерни эльде эте бильмек ичюн партиямыз, 
Совет девлети бизлерге бутюн шараитлар- 
ны догъурып тура. 

Мен омюримнинъ тамам ярысыны Къа- 
захстанда Гурьев шеэринде кечирдим. 
Урушнынъ агъыр йылларында озьбек 
халкъы киби, къазах халкъы да сен огей- 
синь деп бакъмады. Медениети юксек 
къазах халкъынен халкъымыз достлашты, 
агъа-къардаш олып къалдылар. Эмексевер 
халкъымыз республиканынъ бутюн енъиш- 
лерине озь исселерини къошып кельди- 
лер. 

Хасталыкъ инсанны тез къартайта. Мен 
сексеннм алсам да, бу куньде таякъкъа 
таянып яваш-яваш арекет эткенимни буюк 
бир бахт саям. Дигер тарафтан эвде бакъ- 
увсыз дегилим. Къызым, торуным, огъпум 
мени ынджытмай бакъып туралар. Къарт 
адам ичюн бу бир бахт. 


Агъач парчасы 


ІЭНВЕР СЕЛЯМЕТНИНЬ ХАТИРЕСИНЕ) 


Мен къышлакьта догъып-осьтим. Рус 
тилинде лакъырды этмек турсын, айры 
кельмей 


сёзлерни айтмагьа биле тилим лі 
эди. Эвде ялынъыз ана тилимде сейлен- 
дим, сокъакъта исе даима озьбек балапа- 
рынен ойнап, озьбек тилини де мүкем- 


мель огрендим. 
Анам мени башпангъыч мектепке азыр- 


ламакь ве русча огренмеме шараит догъ- 
урмакъ истегени ичюн, Чырчыкъ шеэрине 
якъын Троицк къасабасы янындаки юзюм- 
джилик совхозына кочип кельдик. 

Бу ерде эксери рус балалары яшагъа- 
нындан себеп, мен эр вакъыт оларнен 
ойнадым. Шунынъ ичюн биринджи сыныф- 
къа баргъанда, русчаны баягъы менимсе- 
дим ве атьта эджелеп окъумагъа огрен- 
дим. Анам манъа ашханеде авес эткен 
шейинъни алып ашарсынъ деп, эр кунь 
уфакъ акъча бере эди. Мен исе ич бир 
шей ашамай, параларны серник къутусы 
ичине топлап, чешит масал китапчыкьлары 
сатын ала эдим. Бойле этип, китап топ- 
пай, сыныфдашларыма да окъумагъа бере 


эдим. Китапкьа, окъувгьа балалыкътан 
башлагъан севгим юрегимде омюр-билля 
яшайджакъ, сёнмейджек деген умюттем. 
Озюмни бильгенден бери, не ерде олсам- 
олайым, мытлакъа китап араштырам ве 
тапам. 

Куньлернинъ биринде, яз айларында, 
уйле авгъан сонъ бизим эвимизге орта 
бойлу, отькюр козьлю маъналы бакъыш- 
пы, эсмери адам кельди. Мен оны ильки 
кере корьдим. Чюнки эвимизге кельген 
адамларнынъ эписини таный эдим. 

-- Джеваире, бу Сейяречикми!-- деди 
таныш олмагъан адам ве ялпакъ ири аву- 
чынен башымны незакетле сыйпады... 

Анам исе: 

— Къызым, бу Энвер агьань.. шиир 
яза, ресим япа, деп айткъан эдим де, иш- 
те, шү киши, Энвер агьаньнен чокьтан та- 
ныш олсакъ да, эвимизге ильки келиши. 
Кьысмет этсе, энди кьатнашырмыз, барды: 
кельди эки тарафлы олыр,-- деди. 

Энвер агъа: 

-- Сиз де бизге келинъиз, меним де 
сенинъ киби, Эльвира деген къызым бар, — 


деп къуванчлы козьлеринен манъа 
бакъты. 
Чокъкъа бармадан, анам манъа янъы 


антер кийдирип, сачларымны орип, Эль- 
вираларнынь эвине, Энвер Селяметлерге 
барырмыз, деп мени Троицк къасабасына 
алып кетти. 

Оларнынь яшагъан ери бизим эвимиз- 
ден баягъы узакъта эди. Энвер агьа о 
вакъытта Октябрьнинь 10-йыллыгьы ады- 
на раатлыкъ эви багъчасында коммуналь 
барак типли бир козь эвде яшай. Ама 
яшагъан одасынынъ тюбюнде магъара 
тарзында, рессам устаханесини аньдыр- 
гъан бир одачыкъ даа бар эди, буны о 
озю кьургьан. 

Биз бараяткьанда, Энвер агьа къапы 
огюнде ишлей эди. Бизни корьген сонь, 
деръал огюмизге чапып кельди, алекет 
олды, къуванды, кене башымны сыйпады, 
элимден тутты, ал-хатир сорап: 

— Пек гузель яптынъыз, баш устюнде 
ерим бар!-— деп аджаип мусафирченликњен 
бизни эвине давет этти. 

-- Никяр, бакъ сен бугунь бизге насыл 
мусафирлер кельдилер! Козюме биле 
инанмайым, Джеваиренен Сейяре. Асыл 
умют этмедим,— деп бизниың темиз-пак, 
джыйнакълы одагъа алып кирди. 

Эльвира къызлары чапып кельди, биз 
онынъле чокъ ойнадыкъ. Шу куню олар 
бизни эвимизге къайтармадылар. 

Энвер агъанынъ къарысы Никяр апте 
узунджа бойлу, дульбер, янакълары къыр- 
мызы, ашкъа-сувгьа үста, темизликни сев- 
ген, беджерикли, акъикъий эв бикеси. 
Олар гузель софра донаттылар, чар-чабик 
бир чанакъ чиберек пиширип кетирди. 

Энвер Селяметнинь инсаниетлиги, му- 
сафирченлиги аджаип эди. Эвине адам 
кельсе, пек кьувана, мусафирге не ашат- 
магъа, оны къайда отуртмагъа бильмей 
эди. Онынъ киби инсанпервер, акъыллы, 
саф виджданлы, алчакъ гонъюлли, ярдым 
элини узатмагъа ашыкъып тургъан, ада- 
летли, эр мевзуны догъру таълиль этмеге 
бильген адам сийрек раскеле, мен буларны 
эписини оськен-буюген сонъ, онынъле 
сыкъ-сыкъ корюшювим ве чокъ вакъыт- 
лар къатнашувым саесинде анъладым. 


Биз базы себеплерден отьрю эппи ва- 
къыт оларгъа бармасакь, о мытлакъа аякъ- 
машинасына минип бизге келе эди. Сонъ- 
ра о моторлы аякъмашина алып, омрю- 
нинъ сонъуна къадар онынъ устюне ми- 
нип юрьди. 

Мен энди осьмюр эдим, оларгъа бар- 
гъанда Энвер агъа дуньяда меъшур авар 
шаири Расул Гамзатовнынь шиирлерини 
макътап, манъа онынь китапчыгъыны 
окъумагъа берди. 

Биз оларнынъ эвинде геджелемеге чокъ 
къала тургьанмыз, чючки Энвер агьада 
мусафирни кьондырмай къайтармакъ адет 
ёкъ эди. Биз ода ичинде ятсакь Энвер 
агьа озю къургьан эвчигине кирип, 
раскладушка устюнде ята, саба исе Никяр 
апте эрте турып, сабалыхь емеч азыр- 
лап, янына да стаканда уютылгъан къа- 
тыкъ къоя тургъан. 

Энвер агъанынъ рафлары 
олып, о, рус классиклерининъ, совет ша- 
ирлерининь яратыджылыгъына айрыджа 
дикъкъат эте эди. Оларнынъ шиирлерини 
къайта-къайта окъуп: 

— Дмжеваире, бань сен не къадар те- 
рен маънапы, джиддий язылгъан шиир- 
лер, къафиеси, везини еринде, не къадар 
тюзгюн, айдын-ачыкъ сидане киби тизиль- 
ген мисралар! — деп, бизге де окъута эди. 

Энвер агъа, акъикъатен, эдебият иле 
яшагъан бир шаир эди. Меч онынъ эвин- 
де ильки кере шаирлеримизден Решид 
Муратны, мерхум шаир Амет Мефаевни, 
Черкез-Алини корип, таныш олгъан эдим. 

Куньлернинъ биринде, язнынъ башын- 
да, бизге Энвер агьа кельди. О, Наман- 
ган шеэринде яшагъан досты шаир Юнус 
Темиркъая къадыны Шефикъа Дагъджы 
иле мусафирликке келеджеклерини хабер 
этип кетти. «Джумаэртеси куню бизим 
эвге буюрынъыз» деп чагъырып кетти. 

Юнус агъа анамнен пединститутнынъ 
тиль ве эдебият шубесинде берабер окъу- 
гъанлар. бардыкъ, корюшюв пек гузель, 
джанлы ве меракълы кечти. Энвер агъа 
эвде тарашлыкъ олгъанына бакъмадан, бу 
сефер де бизни йибермеди. «Биз Юнус- 
нен экимиз кьучакьлашып ятармыз,-- де- 
дя о, — корюшмегенимиз чокътан меним 
эвимден мусафир гедже къайтмай!» 

Эртеси куню эпимиз топланып, бизим 
эвге кельдик. Анам леззетли шорба пи- 
ширди, ногъай кобетеси ясады. Эдебият 
акъкъында лакъырды даа зияде гурьде- 
ленди, джиддийлешти, кениш, девамлы ве 
меракълы мунакъашагъа чевирильди. №Мен 
даа яш олсам да, эр шейни сечип алдым, 
буюклернинъ ланъырдысы къулагъыма 
къуршун киби къуюлды, бир сёзни кьа- 


китап толу 


чырмай, дикъкъатнен динълендим, Олар 
апя акъылымдан чыкьмайлар. 

Энвер агъа эвлерине бир баргъанда 
манъа Евгений Евтушенконынъ «Братск 


ГЭСи» поэмасыны окъумагъа теклиф этти. 
Эбет, онынъ тевсие эткен эсерининь кьий- 
мети юксек олмакъ керек, деп деръал 
поэманы къуванып, китапханеде къыдыр- 
ып тапып, буюк меракънен окъудым ве 
пек бегендим. Онынъ мундериджеси шим: 
ди де хатиримде, гуя тюневин окъудым. 
Энвер агъа озюни айретте къалдырыджы, 
гонъюлини тепрендириджи, юрегини ох- 
шайыджы сатырларны газета ве жүрнал- 
лардан язып, яхут кесип алып топлай ве 

ЭНБЕР СЕЛЯМЕТ вс 
ЮНУС ТЕМИРКЪАЯ 


эдебиятнен меракълангъан 
«гъает гузель мисралар», 
окъуй эди. 

О, энди шиирнинь дадыны, 
анълагъгн, шиир язувда муим 
эльде откен, Пегас дульдулини 
нохталагъан, терен мундериджели 
лер язувны талап эткен шаир эди. 

Баарь айлгрынынъ биринде мен акь- 
шам устю сув алмакъ ичюн чешмеге бао- 
дым. Назар дикькьатымны, эппи яшларда 
олса да, табиий гузеллигини даа джойма- 
гьан, тегерек юзьлю кьадын джельп этти. 
Онынь бу ерлерде ильки кере булунгьа- 
ныны вс биревчи къыдыргъаныны деръал 
сездим. 

О мачьа: «бир оджапчени къыдырам» 
деди. ама адыны вс фамилиясыны айтма- 
ды. Шу дахъикъада эвге чапып бардым, 
анама бу къадынны айттым, татаргъа бень- 
зей, насылдыр оджапчени сораштыра, де- 
дим. Анам чар-чабик орден чыкъып, къа- 
дынны корьмеге кетти, Къадын ве анам 
бири-бирлерини таный экенлер. Кьучань- 
лашты, опюштилер, чокъкъа бармай экиси 
эвге келип кирдилер. 

Къадын белл» йырджымыз Сакине Нал- 
бандоға олып чыкъты, къыдыргъан оджап- 
чеси исе анам окен Шу куню Сахине 
апте бизде мусафир олды, танъ хоразла- 
ры чагъыргъандже лаф этип, башларына 
кельген алларны хатырлап отурдылар. 
Бакь, сен, арадач нг къадар вакъыт кеч- 
кен... ама кене корюштилер. 

Сакине апте Троицктеки рааотлыхъь эви- 
не кельгенини айтты. Эм зиярет, эм ти- 
джарет, деп анамны къыдырып тапты. Бу 
келишинде Сакине апте радиода озь 
иджрасында бир чокь халхь иырлары 
яздырып кетти. Бизде бир гедже къалып, 

саба раатлыхъ эвине къайтты, «къызынъ- 
нен манъа мытлакъа келирсичъиз» — деди. 


адамларгъа 
деп къувачып 


леззетини 
усталыкъ 
къавия 
шиир- 

Анам онъа бу ерде, якьында Энвер Селя- 
мет деген шаиримиз яшай, онынъле таныш 
олсанъ, гузель олур эди, — деп, оны апто- 
бускъа къадар озгъарды. 

Акъикъатен, бир къач куньден сонъ биз 
ал-хатир сорап раатлыкь эвина Сакине 
аптеге бардыкъ. О вакъытта Ташкент Дев- 
пет университетининъ журналистик шубе- 
синде окъугьан, шимди белли эдип зе 
тснкъидчи Сафтер Нагаевни корьдим, 
Энвер агъа да Сакиче Налбандованынъ 
кельгенини ишитип, барып онынъле таныш 
олгъан. 


Энсер агъа эр корюшкенде мытлакъа 


Расул Гамзатопнынъ адыны анъа, онынъ 
терен маъналы, мундериджели мисра- 
ларықы окъуй, онынъ акъкъында окъу- 
гъанларыны, ишиткенлерини там манаси- 


ло, бутюн инджеликлеринен бизге сабыр- 
нен ихяе оте эди. Онда Расул Гамзатов- 
гъа сынъырсыз сепгиу самимий дүйгьу, 
бутюн дуньягъа мешъур шаирнен корю- 
шюв арзусы пира кьупетлешмекте оди. 

Энвер агьа 1970 сенесининь язында 
балабан бир мырзачёль кьавуны алып, 
Махачкала шеэрине, Расул Гамзатовгъа 
барды, онынъле корюшмек, сүбетлешмек 
истеди. Ама Энпер агъа баргъанда, Гам - 
затов бутюн аилссинен Булгьарстанда 
истраатта окен. Эвинде бир эсли авар 
къадыны къалгъан. Энвер агъа онынъле 
лакъырды эте, якъында ксльмейджеклери- 
ни анълаи вс озю акъкъында о къадынгъа 


къыскъа малюмат берип, узакъ Озьбекс- 
тандан кельгенини, аслында кърымтатар 
шаири экенини айта. Энвер агьа эсге 


къайтзджакъта Расул Гамзатовнынь опи 
огюнде оськен къарт 2мєенничъ далындан, 
хатире ичюн, къыскъа бир кессек къопарып 
ала. 

Шу куню Энвер агъа шеэрнинь дигер 
тарафында яшагъан авар шаиреси Фазу 
Алиева иле таныш олмахъ, джан-гоньюль- 
ден корюшмек, къонушмакь ичюв эвине 
бара. Фазу Алиева, Энвер агъаны, узакь 
улькеден кельген мусафир деп, буюк урь- 
мет ве сайгьы иле кьгбул оте, не ерге 
отуртаджагьыны бильмей. Онынъ шерефи- 
не зенгин зияфет бериле, софрагьа олар- 
нынъ миллий емеги сайылгъан хинкал къо- 
юла. Шаире мусафирни, озюнинъ хо- 
джасы, белли апар эдибн ве драматургы, 
учь огълу иле таныш эте. Аварларда му- 
сафирге шарапчы мытлакъа бойнуз ичиче 
къуйып берюв адети бар экен ки, мусафир 
эв саибининъ урьметине, шарапны бир 
дирем къалдырмай, тюбюне къадар ичмек 
керек экен, Къадени софрагьа къайтарып 
къоймакъ ве ичмемек мумкюч, лякин ша- 
рапхъа толу бойнузны стол устюне насыл 
къоярсынъ. Лячаре ичмеге меджбурсынъ. 

Энвер агъа, адети узре, яхшы иду‹адия 
къорантанен корюшювден ве танышувдан 
пек мемнун ола. Боиле вакъытларда муим 
эдебий мевзуларда муляазалар япыла. 
Бильгили, ахъыллы, эдепли мусафирчен 
бу адамлар Расул Гамзатовнынь ёкълу- 
гьыны бильдирмемеге тырышкъанлар. 
Энвер агъа, оларда эки кунь мусафир ол- 
гъанындан бү алидженгп адамларнен ко- 
рюшкенинден бир къач яш яшарып, гонь- 
лю осип, рухы тазерип, Москвагьа ел 
алгъан. Энвер Селямет къайтаджакъта Фа- 
зу Алиева онъа автсграфынен авар ве 
рус тиллеринде яньы нешир олунгъан 


шиирия джыйынтынъпарыны багъышла- 
гьан. Кьонакьбайлар шай этип Энвер агъа- 
нынъ Махачкалагьа кельгенине, оларны 
къыдырып тапып таныш олгьһаны ичюя 
гъает мемнун олып, онъа къайта-къайта 
тешеккюрлер айтып, самимиетле озгьар- 
гъанлар. 

Энвер агъа озь къорантасы ве балала- 
рынен Москвада яшагъан догъмуш агъа- 
сында эки-учь афта мусафир ола. Шу 
вакъытта бир такъым москвалы шаирлер- 
нен корюше, языджыларнынь Передел- 
кино ве Малеевкадаки яратыджылыкъ эв- 
леринде булуна. Андрей Дементьев, Вло- 
димир Костров, Лев Ошанин ве дигерле- 
рхнен таныш олгъан. Энвер агъа озюнинъ 
Евгений Евтушенко иле корюшювини биз- 
ге аджаип суретте икяе этти. «Мен аят- 
ымда бойле зийрек, терен бильгили, эр 
шейни бильмеге тырышкъан, эр мевзуны 
догъру таълиль этмеге бильген, аджаип 
сёз устасы, эдебияткъа садыкъ, истидат- 
лы, адден-ашыкъ догьрулыңь севген, ада- 
петли, акъикъий шаирге даа раскельмеген 
эдим», деди. Энвер агъанынъ Евтушенко- 
гъа «Шаир оларакъ гъает къуветли, инсан 
оларакъ аджаип» деп къиймет кескени 
хатиримде. О да Энвер агъагъа буюк урь- 
мет иле озюнинъ шиир китапларыны имза- 
лап багъышлагъён. Бундан да гъайры, 
Энвер агъа Москва дживарында А. Блок- 
нынъ, М. Пришвиннинь, С. Есениннинъ 
яшагъан ве иджат эткен ерлерини зиярет 
эткен. 

Энвер агъа зияреттен къайтып кельгек 
сонь, биз онъа «хош кельдиге» бардыкь. 
Пек къузанды. Кетирген читапларыны се- 
винч ве ифтихар иле бирер-бирер кось- 
терди, корьген ерлери ве корюшкен 
адамлары акъкъында ашыхъмай, тафсилят- 
лы, джиддий сүретте икяе отти. Оныньле 
лакъырды этмек, бир де бир мевзуда 
фикирлешмек, белли бир меселе узерин- 
де акъыл танышмакъ инсангъа мельэм 
киби келе, гонълюнъчи осьтюре, рухынъ- 
ны тазерте. О, адамда озюне ишанч догь- 
үрмагьа, къаарь-къасеветни сёндирмеге, 
рухландырмагъа, ильхамландырмагьа биль- 
ген алидженап инсан эди. 

Оларнынь эвине барсань, кьапы огючде 
кьаршылап ала, алекетке тюше ве ичери- 
ге кирген сонъ, энди бир даа корюшейик 
деп къучакьлаша тургъан. Догьрусыны 
айтсам, акъылдан чыкъаджакъ адам де- 
гиль. Онда олгъан мусафирченлик адден 
ашыкъ эди. О, бизни бу сефер де къай- 
тармады, яры геджеге къадар отурдыкъ, 
лакъырды эттик, шенълендик, шиир ве 
несир эсерлер акъкъында субетлештих. 

Биз саба къайтаджакъта, о, кече Расул 
Гамзатовгъа барып да, корюшип олама- 
гъаныны айтып пек окюнди. Сонъра китап 
рафындан бир дал кесеги алып, анама 
узатты. 


— Джеваире, бу агъач парчасы сиз- 
лерге менден хатире олсыч, Махачкалада 
яшагъан къалемдашымызнынъ эви огюн- 
ден, эмен терегинден къопарылып алыч- 
гъан, «ёл кечип, сув атлап кельген агъач 
парчасы», ярысы озюмде къалсын, ярысы- 
ны сизге багьышлайым. Мен бу агъач 
парчасыны элиме тутсам, Расул Гамзатов- 
нен бир ань корюшкен, лакъырды эткен 
киби олам. Ах, не япайым ки, къысмет де- 
гиль экен, сагъ олсам, бельки, Дагъстан- 


гьа даа бармань сырасы 
Энвер агьа. 

Шундан бери эвимиздеки дал кесеги 
эр вакъыт бизге Энвер агъаны хатырлат- 
макъта. Бу кичкене агъач парчасыны эли- 
ме алсам, тасавурымда Энвер агъанынъ 
азиз сымасы джанлана мен онынънен 
корюшкен, субетлешкен киби олам. О, 
бизим аньымыздан ич де силинмейджек. 

Агъач парчасы янымызда олса, ишлер- 
имиз даима онъ кельгени, о бизчи беля- 
дан, къазадан къорчалағъаны киби келе, 
ёлда раскельген тачыш-билишлерге, дост- 
эшлерге дал кесегини косьтерип, кьыс- 
къадан онынъ тарихыны икяе этемиз. Эр 
кес меракъланып динълей, базылары че- 
шит суаллер берелер. 

Энвер агъа сагь экенде, 
барып келювинден бир-эки йыл кечкен 
сонъ Сочи шеэрине юрек хасталыгъыны 
тедавий этиджи санаторийге барды, чюнки 
о дженк вахъытында флотта хызмет этип, 
сувда душмангъа къаршы курешкенде, 
сагьлыгьы пек зарарлангъан, о себептен 
шаирни юрек хасталыгьы даима раатсыз- 
лай эди. Шу себептен хасталыньчынь огю- 
ни алмакъ макъсадынен о мунтазам сүрет- 
те Чырчыкь шеэринде озю чалышкъан за- 
вод ячындаки профилакторийде тедавий 
олуна эди. Сочи шеэрине санаторийге иль- 
ки кере баргъанда, Энвер агъаны гузель 
бир азербайджан къадыны тедавий эткен. 
Мен онынъ андан: «гузель олдым, агьры- 
ларым эксильди, сагъ олсын эким, эллери 
дерт корьмссин» деп къуванып баягъы 
тюзелип къайтып кельгенини хатырлайым. 

Кель заман, кеч заман юрек хасталы- 
гьы оны кене раатсызлап башлады. Энвер 
агъа раатланмакь ве жюрекни тедавий 
этмек ичюн Сочи тарафкъа кетмеге ме- 
джбур олды. О, бир ай девамында зема- 
невий медицинанынъ бутюн талапларына 
джевап бериджи тедавиет усулларындан 
файдаланып, баягъы пекинип, къайтып 
кельди. 


Биз кене хош кельдиге бардыкъ, ал- 
хатыр сораштыкъ, Энвер агъа пек севинди, 
отурыштыкъ, субетлештик, о, баягъы ме- 
ракълы шейлер айтты. Мен онынъ бу се- 
ферки айретли икяесинен пек меракълан- 
дым ве, дикъкъаткъа ляйыкълыгьы «ебе- 
бинден, онычъ икяесини бу куньге къадар 
акъылымда сакъладым. 

Энвер агъа санаторийге баргъан куню 
эки адамлыкъ одагъа ерлешкен. Янына 
Сахалинден кельген Пётр Семенович 
Струсп деген, Энвер агъадан баягъы яш, 
кулер юзьлю, шенъ, шырныкълы адамны 
късялар. Янъы аркъадаш аз вакъыт ичин- 
де Энвер Кадырович деп, онынъ адыны 
огрене, берабер ашханеге баралар, ванна- 
лар къабул этелер, бильярд ойнайлар, ва- 
къытларыны даима берабер шенъликте 
кечирелер. 

Энвер агъа Озьбекстандан кельгенини, 
лякин озю кърымтатар шаири экенини, 
заводда рессам олып чапышкъаныны, 
СССР Языджылары  бирлигиничь азасы 
экенлигини, ана тилимизде шиир китапла- 
ры чынькьаныны айта ве китапларындан 
бирер дане онъа багъышлай. Пётр Семё- 
нович Энвер агъанен бир одагъа тюшке- 
ниче пе онынъле таныш олгъанына севи- 
не. Экиси чешит мевзуларда субетлеше- 
пер, эдебият акъкъында да къызгъын фи- 


келир, — деди 


Дагъстангъа 

ЕЕ, бильмеген шейлерини бирн- 
Ринден огренелер, ама Пётр Семено- 
вич Струев озю акъкъында бир шей айт- 
Тары ТТ Ботаны меракьлы, джиддий, 
чеберлиги пета але ре РаМпарносесзке 
р Семёновични пек меракъ- 
ландыра, чюнки озю бильгили ве медени- 
етли адам оларакъ Энвер агьагьа юксек 
къиямет кесип, зп онъа итибар эте. 

Бир афта кечкен сонь, Пётр Семёно- 
вич, Энвер агъанен сабалыкъ ашкъа кете- 
джекте: «Сиз эвель барынъыз, мен бираз 
кечикип барырым» деп, одада къала. Эн- 
вер агъа ашханеге барып, ерине отургъан 
сонъ, чокъ кечикмей, Пётр Семёнович 
мавы костюм узерине орденлерини такь- 
къан алда ашханеде пейда ола. Энвер 
агъа айретте къала, бир одада яшагъан 
аякьдашыны зорнен таный. Берабер саба- 
лыкъ емектен чыкъалар, ешилликлєр ве 
чичеклер арасында кезелер, сонъра Пётр 
Семёнович насыл хызметлерде булунгъа- 
ныны айта. О, бир къач йыллар Японияда 
Совстлер Бирлиги гемиджилигининь ве- 
кялетинде хызмет эткен. 

Шимди Сахалинде гемиджиликнинъ баш 
директоры вазифесинде чалыша экен. Ко- 
кюсини яраштыргъан орденлернинъ тари- 
хыны ашыкъмай, сабырнен икяе эткен. 
Одагъа къайтып кельген сонъ Пётр Семё- 
нович Энвер Селяметке озюнинъ сайгьы 
ве урьметини бильдиререк, Япониядан ке- 
тирген автокъалемни ве къоюн дефтери- 
ни багъышлагъан. 

Экинджи афтада досты Энвер агъаны 
Сочи шеэри ве онынъ дживары иле таныш 
этмек макъсадынен кезинти теклиф эт- 
кен. Сабадан такси тутып, экиси Сочининъ 
дульбер ерлерини кезип, сейир эткенлер. 
Кезинти биткен сонъ Энвер агьа такси- 
джи иле эсаплашмакъ истей, Пётр Семё- 
нович оны яптырмагъан: 

— Ёкъ раатсыз олманьыз, Энвер Кады- 
рович, машинаны туткъан меним, такси- 
джинен озюм эсаплашырым-- деген Пётр 
Семёнович. — Эм хабериньиз олсын, биз 
берабер бир ерде не кьадар олсакь, не 
ерде юрьсек, не алсакь эсап-китап месе- 
леси меним вазифем оладжакь. Риджа 
этем, бу хусуста бир даа лакъырды ачып, 
джанымны агьыртманъыз. 

Энвер агъа бу адамнынъ алидженаплы- 
гъына, инсаниетлигине тааджиплене, бой- 
ле адамгъа раскельгенине юректен се- 
вине. 

— Чокъ сагь олунъыз! Акъикъий инсан 
экенсинъиз, мен сизинъ бу эйилигинъизни 
ич бир вакъыт унутмам, — дей Петр Семё- 
новични къучакълап. 

Энвер агъа онъа сёз сырасы бир йыл 
эвельси оны аджаип бир азербайджан 
экими тедавийлегенини айткъан. Пётр Се- 
мёнович деръал шу эким ньадыннен ко- 
рюшмеге ниет эте. Шу ерде тюкянда гу- 
зель йымшакъ эв папучлери сатыла экен. 
Пётр Семенович Энвер агъадан экимнинь 
къачынджы ольчю аянькьап кийгенини 
сорай, Энвер агъа буны къайдан бильсин! 
Пётр Семёнович не олса-олсун деп, 
37-нджи ольчю папучлери ала, бунъа мис 
ве чичек къошмакъ керек деп, тюкяндан 
къийметли мис ве базардан бир топ къыр- 
мызы къаранфиль ала. Экиси экимни къы- 
дырып тапалар. О, Энвер агъаны корьге- 
нинен таный, къувана, Пётр Семёновичнен 

таныш ола, багъшышлар мчюн тешеккюр- 
лер бильдире. Эким оларны келеджек се- 
неде мутлакъа тедавийленюв ичюн кель- 
меге даъвет терек, самимиетле озгъара. 

Бундан сонь Пётр Семёнович Струев 
Энвер агъаны шеэр дживарында тик юк- 
сек дагълар этегиндеки гузель ресторан- 
гъа алып бара. Ресторанда кавказ халкъ- 
пары миллий кийимлеринде, индже белли, 
дульбер официант къызлар столлар ара- 
сында кобелеклер киби учып юрелер. 
Эписи экишер-учер эджнебий тиль биле, 
насыл сымарыш олс̧а, деръал эда этелер. 
Рестораннынъ бутюн диварлары мозаика 
ве кузь чичеклеринен, керамика ве агъач- 
нен безетильген, зал ичинде йышмакъ 
креслолар, оларгъа уйгъун масалар яра- 
шып туралар. 

Пётр Семёнопич франсыз коньягындан, 
дюньяджа мешъур кавказ шарапларындан 
ве чешит емеклерден сымарышлар ялып, 
зийнетли софра доната. Отуралар, ашай, 
ичелер, кейф чаталар. Энвер агъа затен 
шарап ичиджи адам олмаса да, Петр 
Семёновичнинъ хатири ичюн бир-эки 
ютум иче. Эппи отургъан сонъ Пётр Се- 
мёнович официант къыз вастасынен рес- 
тораннынь ашчысыны чагъыртып, онъа яш 
бузав этинден тазе кебап азырламасыны 
риджа эте. 

— Баш устюнде еринъиз бар! Ярым саат- 
тен кебап огюнъизде олур, —– дей ашчы. 

Акъикъатен, денильген вакъытта кебап- 
пар оглерине кетирилип кьоюла. 

Энвер агъа кебапны севип ашай. 
«Омюримде ойле кебап корьмеген эдим» 
дегени аля хатиримде. о, ресторандаки 
отурышувны айтып битиралмай эди. 

Зияфеттен сонъ, акъшам устю санато- 
рийге къайтып кельдилер. 

— Пётр Семёнович, — деди достына 
Энвер агьа,- сиз манъа чокь эйиликлер 
яптынъыз. Бизим халкъымызнынъ адети 
ойле ки, озюмиз борджкъа беремиз, ама 
борджлу къалмагъа севмеймиз. Биз дост- 
лыкънынъ къадирине еткен, эйиликке къар- 
шы эйилик япмагъа бильгенлерденмиз. 
Шунынъ ичюн эйнликке къаршы эйилик 
япып, гоньлюньизии хошнут къалдырмакь 
истейим. 

— Ойле олса, Энвер Кадырович, сиз 
мейвасы чокъ багь-багьчалыкь улькесин- 
де яшайсыньыз,-- дей о.— Мен санаторий- 
ден сонъ, Ленинградкъа ана-бабама бар- 
ып, оларда бир ай мусафир оладжагъым. 
Сентябрь айында Сахалинге къайтып ба- 
раджагъым. О вакъытта сиз манъа Озь- 
бекстаннынь чешит мейва къуруларындан 
бир посылка Елласаньыз пек севинир 
эдим, чюнки биз шимальде ойле шейлер- 
ни чокъ корьмеймиз, ойле къурулар бизим 
ичюн таксыкъ шей. Бу эйиликни япсань- 
ыз кяфий, ондан башкъа шейни къабул 
этмем.-- Шай деп лакъырдыны кесе. 

Бу эки аджаип адамнынь достлыгьы 
кунь-куньден арткъан, озьара мунасебет- 
пери самимийлешкен. 

Куньлернинь биринде Энвер агъа дос- 
тына Нальчик шеэринде яшагъан мешъур 
кабардин-балкъар шаири Къайсын Кули- 
евке бармакъ истегенини бильдирген. 
Пётр Семёнович деръал онынъле берабер 
кетмеге азыр олгъаныны сёйлеген ве бу- 
юк бир шаирнен даа таныш оладжагъына 
юректен севинген. Олар сабалейин турып, 

такси тутып Нальчик шерине кеткенлер. 


Петр Семёнович кетеяткъанда ёл боюнда- 
ки тюкячлар янында машинаны тохьтатып, 
баъзы зияфет керсклери алып, бәлабач 
портфелине толдыргъач. Сочинен Наль- 
чикнихь арасы эппи ср олгъанычдач, Наль- 
чикке кельгенде, ёкъшом устю олгъач зди. 
Петр Семёчозич эсаплашыл, Сочиден кель- 
ген таксини къайтаргъан. Энди Нальчик 
шерринде юрмек ичюн де такси туткъан. 
Лякин Кулисочичь адресичи окиси дс 
бильмейлер. Магазинде сатыджы къадын- 
дан сорап билелер. Шеэрде гдам къыды- 
рып тапмакъ къыйын, эм артыкъ кеч ол- 
гъан. «Эгер тапамасанъыз, бизим эвимиз- 
ге келинъиз» — деген къадын. Айткъанына 
коре, ходжасы Къайсын Кулисвнен бир 
бинада чалыша эхен. Бу кучьлерде Къай: 
сын Күлиев озюнинь догьмуш Чегем ко- 
юнде дегиль дс, мыяда, Нальчикте экени- 
ни ходжасындан тюневин ишиткен. 
Энвер агъа бойле хаберге къувангъан, 
чюнки шаир чокъусы Чегем коючде булу- 
на ве анда чалышмагъа севе. Энвер агъа 
ве Петр Семёнович шаирнинь ше>рде 
экенлигини ачыкъ-ахдын анълагъан сонъ, 
онынъле корюшмек арзусы даа зиядс 
арткъан, корюшюв дахъикъаларыны са- 
бырсызлыкьнеч бохлеп башлагьанлар. 
Ниает, Кьайсын Кулисвчинь эвини тапып 
баралар, албуки шаир къорантасынсн баш- 
къа, янъы эвге кочькен экен, къомшулары 
онынъ адресини берген, мусафирлер 
онынъ ячьы эвини тапхъачлар. Кьапысы- 
нынъ огюне баргъанда, энди яры гедже 
маапи олгъан, эвге кирмеяни, оны ргёгат- 
сызламакъны онъайтсызлыкъ сайып, озь- 
лерини мусафирликке даъзет эткен саты: 
джы къадыннынъ эвине кетелер. Къадын 
ве ходжасы мусафирлерни буюк урьмет 
ве хошнутлыкъле къабул эткенлер. Яры 
гедже олгъанына бачьмадан, буюх софра 


донатып, ашлар азырлап зияфет берген- 
лер. Эвнинъ саиплери озьлерининъ аджа- 
ип мусафирченлигинен оларны айретте 
хъалдыргъанлар. Чокъ лакьырды этип, че- 
шит мевзуларда къызгъын субетлешип 
ипьки хорэзларгездже отургъанлар. Саба 
исе мусафирлер эп саибининъ машичасы- 
на отурып Языджылар бирлигиче баргъан- 
пар. 

Акъикъатен, куньдюз саат 12-лерде, 
зъолтугьына палкасыны къыскъан, пос 
мыйыкълы Кьаясын Мулис5 нъапыда пейда 
олғъан. Одагъа киргечинен Энвер агъа 
онычъ элини туткъан, таныш слгъан, озю- 
нинъ ним экенини вс чьайдан кельгенини 
амткьан, шаирни Пстр Семёновичнєн де 
таныш откен, къучакълашкъанлар. Къай- 
сын Кулиес оларнынъ кольгенине юрен- 
тен севинип, Зчвер агъаны бир даа къу- 
чакълагъан, ал-хатирини сорагъан. О, му- 
сафирлерни самимий къаршылап, машина- 
гъа отуртып, деръал оз» овиче алып кет- 
пен. 

Олар шаирнинъ эвинде дёрт кунь муса- 
фир слгъанлар. Къонакъбай оларны не ер- 
ге отүртмагъа ве не айтмагьа бильмеген. 
Баргъанларынычъ эртеси куню Эноер агъа 


достынен Сочиге къайтмакь истегенлер. 
Къайсын Кулиев къайтмагъа разылыкъ 
бермеген. 


— Мени саяып-севип узакъ ёлдан кель- 
ген къмйметли мусефирлерим ич бир ва- 
къыт эвимде тек бир кунь къонып къайт- 
къанларыны бильмейим,-- деген эв саиби. 

Къайсын Кулиев шу ерден телефон пас- 
тасынен санаториячынъ баш экими нле 
багъланып, мүсафирлернинь фоэмилияла- 
рыны аитып, оларнычъ тедавииленюв кунь- 
лерининъ узатылмасыны риджа эткен. Баш 
ким мешъур шаирчинь риджасыны са- 
мимиетле къабул отип, онынь айткъаны 
киби япкъан. Ама дёрт кунь олар ичюч 


бир кунь къадар ксрюнмеген. Шаирчинъ 
саделиги, адден-ашкъын муүсафирченлиги, 
инсанистлиги, зийреклиги, шеньлиги, 


къальбининъ темизляги, голъюлининъ 
ачыкълыгъы Энвер агъаны се Пётр Семё- 
новични пек айретте къалдыргъан. Олар 
берабер Нальчик шеэрини ве очычь джи- 
парларыны зиярет эткенлер, дикькъаткъа 
ляйыкъ ерлерини корьгенлер, акъылдач 
чыкъмайджакъ теэссуратлар алгъанлар. 

Къайсын Кулиев  эвннде дерт нунь 
ичинде чешит миллий емеклер азырлатыл, 
оларны сыйлагъан. Нальчиктеки дигер 
балкъар ве къабарда шаирлеричен, язы- 
джыларынен, эдебиятчыларычен таныш эт- 


кен, оларны эвине чагъырып, меракълы, 
достане корюшюв акъшамы стькерген. 
Къайсын Кулиевкинъ терен љмундсридже- 


ли вс джиддий фикирлери, азырджеваплы- 
гъы, кениш ссвиели бильгиси, сезге кема- 
латы инсанны айретлендириджи эхен. 

Энвер агъа бу мунасебстле ифгихар 
этип, шойле деген эди: «Къайсын Кулиев- 
нен корюшювимизден алгъан теэссуратым- 
ны айтып битирмекнинь имкяны ёхъ, нс 
къадар дульбер, эйи сёзлер бильсем де, 
олар шаирнинъ козьлерим огюнден си- 
линмейджек образыны тасвирлемех ичюн 
азлыкъ этеджеклер». 

Пётр Сембновичнинь де сепинчи пе 
гъуруры адден-ашкъын олгъан, шаирнинъ 
эр айткъан сбзюни, окъугъан мисралары- 
ны зсиничдс сакьлап къалдырмагъа ты- 

рышкъан. Бу эльбетте, табиий шей, чюн- 
ки аджаип инсан, буюк шаирнен таныш 
олмакъны, онынъле къызгъын суретте фи- 
кирлешмекни, акъыл танышмакъны, шубе- 


сиз, энъ бахытлы дакъикъалар деп эсап 
этмек мумкюн. 
Энвер агъа, озюне багъышланылгъан 


япон къоюн дефтерини, Кулиевке хатире 
оларакъ берген. Олар къайтаджакъта 
Къайсын Кулиев Энвер Селяметке балкъар 
тилинде нешир олунгъан озюнинъ сайла- 
ма эсерлер джыйынтыгъыны ве рус ти- 
линдеки шиирлер китабыны устьлерине 
хатире язылары язып такъдим эткен. Пётр 
Семёновичке айны бойле рус тилиндеки 
китапларыны багъышлагъан. 

Ойле этип, Къайсын Кулиевнен дёрт 
кунь бир ерде олып, юреклери осип, рух- 
лары тазерип, гоньюллери котерилип, гуя 
бир къач яш яшаргьан киби санаторийге 
къайтып кельгенлер. 

Биз хош кельдиге баргъанда, Энвер 
агъа къуванчындан эвге сыгъмаз алда эди. 
Кетирген китапларыны буюк ифтихар ве 
сакъытлыкь иле рафтан алып косьтерди. 


адден-ашкъын талапчанлыкънен 
эди. Ашыкъмай ольчеп-бичип, джиддий 
мисралар араштырып, терен маъналы са- 
тырлар тюшюнип тапып, оларны чокъ ке- 
релер деньиштирип, чоньусыны беген- 
мей, сызып, гъайрыдан зеинини ёруп, озю- 
не хас юксек бедиетли мензумелер яра- 
та эди. О шиирни еди кере ольчеп, бир 
кере бичип язгъан акъикъий шаиримиз 
эди. Энвер Селяметнинъ терен мундери- 
джели ве маъналы шиирлери бугунь яш- 
паргъа нумюче ола билелер. Онынъ шиир- 
перинде кимсеге хас олмагъан дуйгъу, 
нефислик ве аэнк янъгъырап туралар, бир 
къач сатырларны окьур-окьумаз, Энвер 
агъанынъ шиири экенини деръал сече- 
синь. 

Шаирнинь юкъарыда айтылгъан буюк 
шаирлер иле корюшюв акъкъындаки икяе- 
си козюм огюнде бугуньки киби джанлан- 
макъта. Агъач парчасыны, дал кесегини 
элиме алгъан сайын Энвер Селяметничь 
бутюн айткьэнлары кьулакьларымда тек- 
рар-текрар янъгъырагъан киби ола. Онынъ 
акъкъында бильгенлеримни язмакъ, онынь 


чалыша 


Къырмызы джылтлы аджаип китап о де- 
редже гузель безетильген ки, ондан на- 
зарны узьмек мумкюн дегиль. Китаплар- 
нен берабер ялон автокъалемини де кось- 
терди. Энвер агъа бу сеферки кезинтиси- 


аятынынъ силинмез саифелерини 
ландырмакь меним ичюн 
гъурурдыр. Чюнки онынъ 
гъы, арамызда сийрек раскельген яраты- 
джылыкъ, язув усулы бизлер, яшлар ичюн 


ни, корюшювлерини гъает джанлы юксек нумюне мектебидир. 
суретте, саатларнен икяе этти. 2 
Энвер агъа озю шиирлери устюнде СЕЙЯРЕ МЕДЖИТОВА 


ИБРАИМ МАЙДЖЫ 


МУАЛЛИМЛЕР ВЕ ШАКИРТЛЕР. 


Мен факъыр бир хорантада догъып, бай ве помещик къапыларын- 
да ыргъатлыкъ эттим. Лякин, бахтыма, бу вазиетим чокъкъа сюрмедн. 
Бизим койге къырмызы Октябрь кельди. Азат олдыкъ. Лениннинъ 
«Окъунъыз!» деген васпети кой яшларыны джеалет юкъусындан уянт- 
ты. Бутюн койлернинъ яшлары окъумакъ ичюн шеэрлерде мектеп 
къыдыра башладылар. 

1923 сенесн мен достларым Абдулла Ягъя ве Ибраим Джелиль 
иле берабер мектеп къыдырып Симферопольдеки докъуз йыллыкъ та- 
тар нумюне мектебине бардым. Азбаргъа киргенимизнен «Яш Гвардия» 
йырыны ишиттик. 


Айдыны, куреш ёлдашлары, къавушайыкъ танъгъа, 
Сунгулерле ве атешле ёл ачайыкъ алдгъа. 
Атла огге серт адымле, юксеклерге ал байракъле, 
Биз ишчи-койлюлернинь яш аскерлеримиз. 


Бизлер мектепке тамам комсомол топлашувы биткен дакънкъада 
къапыдан киргенимиз анълашылды. О йыр манъа о дередже терен 
тесир этти ки, мектепнинъ азбарындан чыкъып кетеджегим кельмеди. 
Бизге мектепте янъы талебелер ичюн ер олмагъаныны айттылар, сонъ- 
ра Тотай койдеки оджалар техникумына кеттик. Мектеп азбары 
койлерден кельген яшлар ве къызларнен рыкъма-рыкъ толу олгъаны 
алда, чет бир кошеде кене йигитлер ве къызлар инкъилябий тюркю 
йырламакъталар. 

Мен бу мектепте ерлеширмиз деп умют эттим. Ама бир гедже 
мусафир олып, мында да ер олмагъаныны анълап, коюмизге къатып 
кельдик. 

джан- 
шереф ве 
яратыджылы- 


Ондан соньра, Дуванкойден Багъчасарайгъа кельдик. Мында да 
мектеплер толгъан, ер ёкъ. Бизлер кене койге къайтмагъа азырлан- 
гъанда, район комсомол комитетине мураджаат этювимиз кереклигини 
айттылар. Райкомгъа киргенимиз киби къувурчыкъ сачлы, кулер юзь- 
лю, яш адам бизлерни къаршылап алды, ал-хатир сорады, насыл кой- 
ден кельгенимизни бильген сонъ бизлерге бирер нусха «Яш Къуввет» 
газетасы берип, озюни район комсомол комитетининъ секретары Ильяс 
Тархан экенини айтты. 

— Къана, аранъызда ангинъиз комсомолсынъыз?— деп сорады. 
Бизлер онъа комсомол дегиллигимизни айткъан сонъ: — Ойле исе, 
Дуванкойге барынъыз да, комсомолгъа киринъиз, сонъ манъа келир- 
синъиз, мен сизлерге окъумакъ ичюн мектеп танарым,— деди. 

Биз джаяв коюмизге къайтып кельдик. Эртесп кушо комсомол 
ячейкасынынъ секретары Меджит Хатиповкъа ариза язып бердик, бир 
къач кунь кечкен сонъ топлашувда мен ве достым Ибраим Джелиль 
комсомолгъа къабул этильдик, кокреклеримизге «ҚИМ» нишаны такъ- 
ылды. О, йылларда комсомолгъа кирген яшларнынъ душманлары пек 
чокъ эди. Койде кулак балалары адым сайын комсомолларны акъа- 
ретлей, ара тапкъанда, оларгъа уджюм эте эдилер. 

1924 сенеси Ибраим достым иле Багъчасарай еди йыллыкъ татар 
мектебине окъумагъа кирдик, истегимизге къавуштыкъ. 

Мен мектебимизде комсомол ячейкамызнынъ кятиби олдым. Ком- 
сомолларымыз арасында Шамиль Алядин ве Аъзам Амет киби акти- 
вистлеримиз де бар эди. О йылларда комсомол яшлыгъы гурьдели дс- 
вир кечирген, социализм къурумына фааль иштирак эткен бир ор- 
ду эди. 

Райопымызда екяне сайылгъан бу мектебимизде окъугъан вакъы- 
тымызда санки бутюн дунья манъа багъышлангъан киби келе эди. 
Мен элиме тюшкен «Яш Къуввет», «Янъы дюнья» газеталарынынтз, 
«Илери» журналынынъ фааль окъуйыджысы олдым, газеталардан 
къыскъа-къыскъа хаберлерни окъуп, кеттикче матбуат иле меракъла- 
на башладым. 

Бир кунь «Бизим еди йыллыкъ татар мектебимиз» деген кучюк 
макъале язып «Янъы дюнья» газетасы идаресине ёлладым. Макъа- 
лемни газетада басарлар деп ичте умют этмеген эдим, чюнки о йыл- 
ларда Багъчасарай шеэринден ульке газеталарына ялынъыз Абдура- 
ман Усеин хаберлер яза тургъан. Бир эки афта кечти, мен интернатта 
дерс азырлап отургъанда, Аъзам Амет элинде «Янъы дюнья» газе- 
тасы, ювурып кельди. Мен газетагъа макъале ёллагъанымны эппи 
унуткъан эдим. Балалар топланып, газетада меним макъалемни окъу- 
гъан сонъ, аркһамны таптап: «аферин, Майджы! Сен энди языджы 
олдынъ!— деп макътадылар. Мен шу дакъикъаларда пек севиндим, 
пек эеджанландым. Макъалемни текрар-текрар окъуп бакътым. Шу 
куньден сонъ мектеп аркъадашларым арасында итибарым котерильди, 
мени «Яш ленинджилер» дивар газетамызгъа муаррир сайладылар. 
Бир кунь джогърафия дерси башламаздан эвель Умэр Сами оджамыз 
къоюнындан «Янъы донья» газетасыны чыкъарып, балаларгъа: «Ба- 
къынъыз, бу макъалени бизим талебелерден Ибраим Майджы язгъан! 
Ма, ал да, окъунъыз, динълейик!» деп талебелерге узатты. Макъаледе: 
«Бизим козь бебегимиз «Илери» журналы» деп язылы эди. 

Бизим еди йыллыкъ татар мектебинде айрыджа ресим оджасы ол- 
магъанындан, бир кунь бизлерге сананй-нефисе техпикумындан ресим 
оджасы келеджегини айттылар. Чокъ кечмеден, сыныфымызгъа узун 
бойлу, кулер юзьлю, сарышын адам кирди, бизлернен селямлашаракъ, 
сыныф журналыны элине алып, талебелернен айры-айры тапыш олды. 
темиз татар тилинде, озюни рессам В. К. Яновский экенини, бизлерге 
ресим дерси береджегини бильдирди. Ондан сонъ бизим янъы оджагъа 
урьметимиз арта башлады. Оджа бир шейниит, ресимини чыкъармакъ 


истесе, о шейнинъ темелини, тарихыны огреткен сопъ ишке башлай 
Эдик. 

Ресим дерсинде В. К. Яновский бизлерни эр вакъыт Хансарай 
азбарына алып барып, онынъ чевресиндеки дурбелер ве чешит къий- 
метли левхалар иле таныш эте, дерс вакъыты кечип кеткенини дуймай 
къала эдик. О вакъытта Багъчасарай еди йыллыкъ татар мектебининъ 
мудири Яъя Наджн Байбуртлы эди. Байбуртлы алий бильгили ве 
медениетли адам олуп, бизлер яш бала экенде онынъ Кърымдаки баш- 
лангъыч мектеплери ичюн язгъаи элифбе китапларыны окъуп, къара 
таныгъан эдик. Онынъ энъ якъын достлары археолог Усеин Баданинс- 
кий, ичтиманят оджамыз Февзи Мусанниф, табиат илимлери профес- 
соры Амет Рашит, татар мектеплерине махсус эсап дерсликлери язгъан 
Умэр Сами, рессам оджамыз В. Қ. Яновский, район маариф идареси 
мудири Лютфи Муртазаев, Джелял Меинов киби талантлы аджаип 
адамлар эдилер. Бу аджаип оджалар эр кунь днерлик мектебимиз ал- 
дында асма юзюм тереклери алтында топлапып, илим, фен, маариф 
ишлери акъкъында къызгъын суъбетлер отькере эдилер. О заманда 
Багъчасарай санаий-нефисе техникумы ве еди йыллыкъ татар мектеби 
драм тёгереклери арасында сыкъий багъ бар эди. Бизлер сахнада 
пьеса къойгъанда, техникум драм тёгереги азаларыны, олар пьеса 
къойгъанда бизим тёгерек азаларыны айры роллер ойнамагъа чагъыра 
эдик. Драм тёгереклеримиз сахнада «Лейля ве Меджнун», «Арзы 
къыз», «Мушедибад» пьесаларыны ойнагъанда оларнынъ декорация 
ишлеринде бизлерге оджаларымыздан Усеин Баданинский ве 
В. Қ. Яновскийнинъ япкъан муим ярдымларыны ич унутып оламайым. 
«Лейля ве Меджнун» пьесасы ойналаджакъ куньлерде археолог ве 
рессам Усеин Баданинский бизлерге бакъып, севине эди. 

Мен буларны хатырларкеним, шимдики яшларымызнынъ озь 
оджаларына, устазларына сынъырсыз севги ве урьмет этюв аньанеле- 
рине садыкълыкъларына джан-гонъюльден севинем. 


МАТЯКЪУБ КЪОШД ЖАНОВ, 


Озьбекстан ССР Фенлер 
академиясынынъ мухбир азасы. 


ЧЕШИТ НИЕТЛЕР, АКЪСЫЗ ХУЛЯСАЛАР 


Республикамызнынъ икьтисадият ве ме- мане озьбек эдебияты хрестоматиясы» 
дениет сагаларында сонъки девирде эльде хусусында тафсилятлы малюмат берип, 


эткен къазанчлары чет элли тедкъикъат- бойле яздылар: «Малюм ки, бойле эсер- 


чыларны зияде меракъландыра башлады. 
Озьбек тили ве эдебиятынынъ проблема- 
лары иле огърашмакъ истегенлер эп чокъ- 
лашалар. Токио университетининъ про- 
фессоры Итару Комацу «Озьбекче-япон- 
джа лугъат» тизип, нешир эттирди. Япон 
алими шимди земане озьбек поэзиясы- 
нынъ антологиясыны тертип этюв узерин- 
де чалышмакъта. Матбуатта энди хабер 
берильгенине коре, Ало Рауннинъ «Озьбек 
тилининь башлангъыч курсы», Андре Шо- 
бергнинь «Озьбек грамматикасы дерсли- 
ги», Николас Поппенинъ «Озьбек тили 
хрестоматиясы», Карл Райхлнинъ «Озьбгк 
масаллары» окъув программалары яратыл- 
гъан. 

Озьбекстан ССР Фенлер академиясы- 
нынъ академиги М. Нурмухамедов ве 
академиянынъ мухбир азасы Э. Фазилов 
аркъадашларнынъ «Узбекистон адабиёти 
ве саньати» газетасынынъ 1981 сенеси 
майыс 29 санында И. Цитраустаснынъ «Зе- 

лер яратаяткъан бир чокъ чет элли тед- 
къикъатчылар озь ишлеринде озьбек эде- 
биятынынъ шимдики къазанчларына козь 
юммагъа ынтылалар. Олардан базылары 
классик эдебият иле земане эдебияты 
къазанчларыны къапа-къаршы къоювгъа 
арекет этелер. Мезкюр хрестоматия исе 
земане озьбек языджыларынынъ эсерлер- 
инден тертип олунгъан. Бу мусбет ал му- 
эллифнинъ халис тедкъикъатчы олгъаны- 
ны косьтере». 

Бонн университетининъ профессоры 
Карл Райхл А. С. Пушкин адына тиль ве 
эдебият тедкъикъат институтына ёллагъан 
мектюбинде шойле язды" «Мен «Равшан» 
дестаныны немсе тилине терджиме эттим, 
энди дестаннынъ тилини огренмек истей- 
им...» 

Бундан эки йыл эвельси Совет-Сурие 
достлыкъ джемиетининъ азасы, журналист 
Бурхан Бухарий институткъа келип, бир ай- 
дан зияде вакъыт зарфында институтта 


4,” 


алынып барылаяткъан ишлер ве лугъат 
тизюв теджрибеси иле таныш олды. О 
шимди арапча-озьбекче, озьбекче-арапча 
Окъув лугъатлары ве озьбек тили дерсли- 
ги яратув узеринде чалышмакъта. 

1983 сенесининъ язында Афгъанстан Де- 
мократик Республикасы Фенлер академия- 
сыныны президенти Сулайман Лайыкъ 
тиль ве эдебият институтынынъ алимлери 
иле корюшти. Отькерильген меракълы 
субет девамында озьбек ве афгъан алим- 
лери арасындаки эмекдашлыкъ акъкъында 
бир къараргъа келинди. 

Белли ки, сонъки вакъытларда бир чокъ 
озьбек эдиплерининъ эсерлери тыш мем- 
пекетлерде, хусусан социалистик мемле- 
кетлерде нешир этильмектелер. Адыл 
Якъубовнынъ «Улугьбекнинь хазинеси» 
романы Люблинде югослав тилинде, бу- 
нынъ киби де, Булгъарстанда, Чехосло- 
вакияда, Германия Демократик Республи- 
касында басылды. 

Шуны да къаид этмели ки, роман ве 
онынъ муэллифи акъкъында макъалелер 
язылды. Бу ерде Гельмут Цемкенинъ 
ГДР-нинъ «Сербест дюнья» журналында 
басылгъан «Яратыджылыкънынъ айдын 
ёлу» серлевалы макъалесиниы айрыджа 
косьтермек мумкюн. 

Шусы муим ни, тыш мемлекетлерде 
«Улугъбекнинъ хазинеси»не кесильген 
къиймет озьбек эдебиятшнаслыгъында бу 
эсер хусусында мевджут фикирлерге 
догъру келе. Джумледен, Хельмут Цемке- 
нинъ макьалесинде бойле дениле: 
«... Адыл Якьубов романында да шунъа 
эсаслана, озю тедкьикь этеяткъан эр бир 
кьальб кечинмелеринден окъуйыджы 
ибретли хуляса чыкъара. О муайен группа 
фаджиаларыны, диний хурафатларнынъ 
эсаретлерини косьтерювле халкънынъ ада- 
лет ве марифет тантанасына ишанчыны 
терен айдынлата. Инсанлыкъ бахтыны къа- 
дирлемеге даъвет «Улугъбекнинъ хази- 
неси» романынынъ «къанына» синъдириль- 
гендир. Эсерди Улугъбек ве онъа аит та- 
рихий вакъиалар, шахсларнынъ такъдир- 
лери озьлюги киби, бутюн муреккеплиги 
иле тасвирлениле». («Совет Узбекистони», 
1984 сенеси, январь 25). 

Бу сой делиллерни даа кетирмек мум- 
кюн. Лякин чет элли тедкъикъатчыларнынъ 
эписи бир чешит ёл туталар, деп оламай- 
мыз, Кимерде тыш мемлекетлер матбуа- 
тында ойле малюматлар дердж олуна ки, 
оларда республикамызнынь медениетине 
аит делиллер, базан терен огренильмей, 
бир тарафлама тедкьикь этиле, кимерде 
исе делиллерден яньлыш хулясалар чыкъ- 
арыла. Бойле тедкьикь этильген материал- 
лар дюнья халкъларынынъ бири-бирлери- 
не якъынлавларына ве бири-бирлерини 
догъру аньлавларына кедер эте. Бу ерде 
америкалы алим Даниэль Матушевский- 
нинь «Коммунизм проблемалары» журна- 
лынынъ 1982 сенеси июль-август санында 
(том ХХХІ, № 4) дердж этильген «Тюркий 
халкьларнынь кечмиши ве совет келедже- 
Ги» серлевалы макъалесини мисаль ола- 
ракъ косьтермек мумкюн. 

Д. Матушевскийнинь язгъанына коре, 
Сонъки йигирми йыл зарфында Советлер 
Бирлигинде «этник ве медений шекиллер- 
НИНЪ озьлюгине хаслыгъы» айрыджа ин- 
кишаф этмекте. Эбет, Советлер Бирлигин- 

де яшагъан бутюн буюк-кучюк халкьлар» 
нынъ этник ве медений аят дереджеси 
турмадан юксельмекте. Бу, ялынъыз белли 
бир группа халкъларгъа аит олмадан, мем- 
лекетимизде яшагъан бутюн халкъларгъа 
хас хусусиеттир. Д. Матушевскийнинъ мә- 
кьалесинде исе, Советлер Бирлигинде 
белли бир группа халкъларнынъ, догърусы 
тюркий халкъларнынъ этник ве медений 
омюриндеки озюне аитлик зияде теракъ- 
къий этмекте, деп косьтериле. Муэллиф 
бу хулясасынен тюркий халкъларны дигер 
совет халкъларындан айырмагъа арекет 
эте, умумсовет медениетине аит тенденция- 
ны белли бир халкьлар группасы иле багь- 
лап, акъсыз хуляса чыкъараяткъаныны 
дуйдура. 

Д. Матушевский фикирини девам этти- 
рип шойле яза: «Советлер Бирлигиндеки 
энъ янъы тюркий эдебиятнынъ буюк къы- 
сымы улу къазанчларгъа бай кечмишни 
джанландырувгъа меилликтен башкъа шей 
дегиль. Бу арекет совет девирининъ иль- 
ки он йыллыкъларында унутылгъан я да 
богъуп къоюлгъан эди». Бу ерде фикир- 
нинъ акъсызлыгъы айдын-ачыкъ корюнип 
тура. Эвеля шуны айтмакъ керек ки, Ит- 
тифакъымыздаки эр бир миллий эдебият- 
нынъ, бу джумледен, озьбек эдебияты- 
нынъ эсасыны бугуньки аятий меселелер 
тешкиль этмектелер. Эдебиятымызда яра- 
тылгъан эсерлер бу фикирге делиль ола 
билир. Озьбек эдебиятынынъ теракъкъия- 
ты акъкъында, аз олса да, тасавургъа на- 
иль эр бир халис адам земане мевзусын- 
да яратылаяткъан эсерлер тарихий эсер- 
лерден мыкъдар ве кейфиет джеэттен 
итибары эксильмегенини анълар. Хамид 
Алимджаннынъ шиирлери ве дестанлары, 
Гъафур Гъуламнынъ шиирлери ве макъа- 
лелери, Абдулла Кьаххарныны икяелери, 
повесть ве романлары, шимдики куньлер- 
де исрарлы яратыджылыкъ иле огъраша- 
яткъан онларнен языджыларнынъ эсерле- 
ри фикиримизнинь делилидир. Озьбек 
эдебиятынен етерли таныш олмагъан 
шахс оны «эсасен тарихий догърулышта 
инкишаф этмекте» деп айта билир. Ме- 
селенинъ дигер тарафыны алайыкъ. 
Д. Матушевскийнинь фикирине коре, со- 
вет акимиетининъ ильки девиринде «би- 
васита кечмишни тасвирлев ясакъ этиль- 
ген» эмиш. Ойле такъдирде 20—30-нджы 
сенелери яратылгъан биринджи озьбек 
романы «Кечмиш куньлер» (1922 с.), бу- 
нынъ киби де, Абдулла Къадирийнинъ 
«Михраптан чаян» (1928 с.) ве Садриддин 
Айнийнинь «Къуллар» романы, Хамид 
Алимджаннынъ «Мукъанна» драмасынынъ 
дюньягъа келювине насыл къиймет кес- 
мек керек! Бу джедвельнинъ озю тари- 
хий кечмишни акс эттирюв та Октябрь 
социалист инкъилябындан сонъки ильки 
девирден башлангъаныны косьтере. Асы- 
лында эдебиятымыздаки бу тенденция, 
яни земане мевзусынен бир сырада тари- 
хий мевзугъа мураджаат этюв тенден- 
циясы, В. И. Лениннинъ янъы медениетни 
догъурув ичюн тарихны огренювнинъ за- 
рурлыгъы ве эр бир кечмиш медениетте 
эки медениет мевджутлиги хусусында таъ- 


лиматы эсасында дюньягъа кельгендир. 
Д. Матушевскийнинь юкъарыдаки фи- 
киринде СССР халкълары арасындаки 


достлыкъкъа зарар кетирювге ишарет се- 

зиле. Онынъ фикириндже, сонъки вакъыт- 
ларда кечмиш мевзусына ялынъыз тюркий 
халкълар эдебиятларынынъ векиллери му- 
Раджаат этмектелер. Олар гуя кельбатлы 
кечмишни къайта тиклемеге уруна эмиш- 
лер. Худжур шей: кечмишни бедий дже- 
эттен къайта тиклев ялынъыз тюркий 
халкъларгъа аит дегиль де! Тарихны огре- 
нюв, инсаниет тарихында гуманист догъ- 


Рулышларны теренден анълав, оларны 
окъуйыджыларгъа еткизюв бутюн совет 
эдебияты огюнде тургъан вазифелерден 
бири эсап этильмейми! М. Горький, 


А. Толстой, С. Бородин, В. Ян киби эдип- 
лер кечмишке мураджаат этип, нидже 
ольмез эсерлер яраттылар. Октябрь ин- 
къилябынынъ гъалебесинден сонъ кечмиш 


мевзусында аджаип эсерлер яраткъан 
украин, белорус, грузин языджылары аз 
дегиллер. Ойле экен, тюркий халкълар- 
гъа менсюп языджыларнынъ тарихкъа 


мураджаат этювлерини, дигер халкъ язы- 
джыларыны кечмишке мураджаат этювле- 
ринден айырып косьтермек кимге керек? 

Д. Матушевский юкъарыдаки киби фи- 
кирни девам эттирип, бугуньки эдебияты- 
мызгъа аит базы фактлар хусусында да 
муляазаларыны беян эте. О, эсасен эки 
роман акъкъында сёз юрюте. Олардан 
бири Аскъад Мухтарнынъ «Чинар», экин- 
джиси Мирмухсиннинь «Мимар» романла- 
рыдыр. Бу ерде де Д. Матушевскийнинь 
озьбек эдебиятынынъ теракъкъият ёлуны 
толусынен тасавур этебильмегени корю- 
нип тура. Меселе шунда ки, макъаледе 
косьтерильген биринджи эсер —«Чинар» 
романы там манада тарихий мевзуда 
язылгъан эсер дегиль. Тарихий роман 
хусусында сёз юрюткенде, земаневий 
эсерге мураджаат этилюви анълашылма- 
гъан бир шей. Экинджи роман «Мимар», 
акъикъатен тарихий мевзуда язылгъан 
эсер. Лякин озь-озьлюгинден бойле суаль 
догъа: эгер Д. Матушевский озьбек та- 
рихий романлары хусусында фикир юрют- 
мек истегенинде, ничюн о озьбек совет 
эдебиятында бу жанрда яратылгъан бир 
сыра эсерлерге мураджаат этмей? Ничюн- 
дир А. Къадирий, С. Айний, Айбек киби 
языджыларнынъ мешур романлары оны 
меракъландырмайлар. Я сонъки девирде 
яратылгъан эсерлер? Джумледен А. Якъу- 
бовнынъ «Улугъбекнинъ хазинеси» рома- 
ны бир чокъ тыш мемлекетлерде басыл- 
ды, Л. Къадыровнынъ «Йылдызлы гедже- 
лер» романынен Ипифакъымызнынъ ке- 
ниш окъуйыджылары таныш олдылар. 

Эгер макъале муэллифи озьбек тарихий 
романджылыгъы хусусында эсаслы ве 
мукеммель фикир юрютмек истеген олса, 
юкъарыда анъылгъан эсерлерни де таъ- 
лиль этмеге борджлу эди. Корюне ки, 
макъале муэллифи озьбек совет эдебия- 
тынынъ бу джумледен озьбек тарихий ро- 
манынынъ теракъкъиятыны там манада 
бельгилеп оламагъан базы делиллер этра- 
фында доландырыджылыкъ иле сёз юрю- 
те, бойледже, окъуйыджыларда янълыш 
фикир догъурувгъа арекет эте. 

Шуны къаид этмели ки, Д. Матушевс- 
кий тедкъикъат ичюн сечип алгъан делил- 
леринден догъру хуляса чыкъарып ола- 
май. Онынъ изаатына коре, Аскъад Мух- 
тарнынъ «Чинар» романы кечмишке аит 
ве бугуньки аят вакъиаларынынъ бирли- 

гинден пейда олгъан. Бойле бакъылгъан- 
да, бу хулясагъа итираз этмек мумкюн 
дегиль киби корюне. Лякин эсернинъ бут- 
юн вакьиаларыныны эсасына дикъкъат 
этильсе, Д. Матушевскийнинъ бу фикири 
онынъ сынъырлангъан концепциясы эса- 
сында пейда олгъаны аньлашыла. «Чинар» 
романынынь сюжет къурулышыны асылын- 
да, бугуньки аят тедкьикьаты тешкиль эте. 
Аскъад Мухтар эсернинь башынден сонъ- 
унадже земане омюримизге аит типик 
вакъиаларны дикъкъат меркезине къоя, 
ялынъыз оларны бираз ялдызлы шекильде 
берюв макъсадында базы риваетлер ве 
эфсанелерден файдалана. Олар эсернинъ 
мундериджесинден зияде, шекиль талап- 
ларына коре, сюжет къурулышындан ер 
алалар. 

Д. Матушевскийнинь фикириндже, «Чи- 
нар» романы къиясий манада «повесть»- 
тир. Бу фикирге къоптутмакъ мумкюн. 
Лякин тедкъикъатчы эсернинъ къиясий ма- 
наларыны ачып косьтерювде элял иш 
корьмей. Бу ерде де о озюнинъ хуляса- 
сыны сынъырлы концепциясына бойсун- 
дыра. Яза: «Халкъ риваетине коре, чинар 
бинъ йыл яшай, онынъ тамырлары кой- 
нинъ багъырына, озю осип тургъан дагъ- 
нынъ къойнына джайрагъан. Ачыл къарт 
да тыпкъы шу терекке бенъзеп къартай- 
гъан. О, 94 яшында, торунларынынъ бала- 
ларыны эсапкъа алмагьанда биле, 
137 эвляды бар. О эр сене озюнинь бу- 
юк кьорантасы узурына келе ве муса- 
фирликте булуна». 

Джумленинъ биринджи кьысымына 
дикъкъат этейик. Халкь эфсанелерине ко- 
ре, чинар бинь йыл яшай.. дениле. Бир- 
инджиде, шуны айтмакъ лязим ки, чинар- 
нынъ бинь яшына киргени акъта бир де 
бир эфсане белли дегиль. Ялыньыз онынъ 
чокь яшагъаны хусусында чешит лакъыр- 
дылар мевджут. Меселе бунда да дегиль. 
Джумленинъ экинджи къысымында, та- 
мырлары озю оськен дагънынъ къойнына 
джайрагъан, дениле ве муэллиф Ачыл 
къартны чинаргъа къияс эте. Бойле бакъ- 
къанда, бу фикир догъругъа бенъзей. Ля- 
кин, «Чинар» романына джиддий яна- 
шылгъанда фикир Д. Матушевскийнинъ 
тар концепциясына хызмет эткени анъла- 
шыла. Романнынъ мундеридже ёнелиши- 
ни таъриф этмеге багъышланылгъан. бу 
фикир догъру хулясагъа алып бармай. 
Д. Матушевский чинар тамырларына ай- 
рыджа мана берюв иле романнынъ эсас 
пафосы — кечмишнинъ къудретини тас- 
дикь этювден ибарет, демек истей. Асы- 
лында, романнынь таълилинден келип 
чыкъкъан мана чинарнынъ къудретли та- 
мырларынен дегиль де, онынъ ер устюн- 
де нумайыш этеяткьан къудрети ве кель- 
баты иле багълыдыр. 

Озюнъиз тасавур этинъиз, узакъта, козь 
огюнъизде чинар пейда олды. Ильк эвеля 
сиз онынъ дюльбер кельбатыны къартал 
къанатларына бенъзеп этрафкъа яйылгъан 
пытакьларыны сечерсинъиз. «Чинар» ро- 
манынынъ асыл манасы шулар иле багъ- 
лы. Д. Матушевский исе романны бойле 
анъламай, аджизлик косьтере. Чюнки онъа 
бойле анълавнынъ заруриети де ёкъ. Оны 
ялынъыз романнынъ тарихий кечмишке 
ишарет этиджи джеэти меракъландыра. 

Фикиримизни «Чинар» романынынъ 


сюжет кьурулышы тасдыкьлай биле. Эсер- 
нинь бутюн къысымларыны, образларыны 
бири-биринен кьави багьлап тургъан баш 
образ — Ачыл къарт тыпкъы кельбатлы 


чинар. Бу чинарнынъ пытакълары, яни 
огъуллары, къызлары ве торунлары рес- 
публика, атьта Иттифакъ бойлап даркъа- 


гъанлар. Оларнынъ базылары партия ве 
совет органларынынъ хадимлери, кимер- 
лери ири истисал ребери, дигерлери аят- 
нынъ муим сааларында халкъ хызметинде 
булунгъан аджаип инсанлардыр. Олар 
чокълар. Ачыл къарт образы мемлекети- 
мизнинь чешит кошелерине даркъагъан 
аиле азаларынынъ аятыны косьтерювге 
багъышлангъан эсернинъ сюжет ёлакълар- 
ыны бирлештирип тура. Бойле буюк аиле 
азаларынынъ такъдирлери бир сой де- 
гиль, эльбет. Олар арасында аятнынъ тюз 
ёлунда адымлаяткъанлары да, чешит се- 
беплер иле омюрден ынджынгъан сойла- 
ры да барлар. Ачыл къарт кимерсининъ 
мувафакъиетлерине севине, кимерсини 
догъру ёлгъа къоймакъ ичюн чекише, 
аяты хырпалангъанларынынъ дертлерини 
эксильтмеге тырыша. Демек о акъикъий 
кевде! «Чинар» романынынъ умумий мун- 
дериджесинден шойле ремзий мана чы- 
къа! 

Белли ки, чинар дюльбер оськен терек 
олмакъле, онынъ бир де-бир пытагъы бу 
дюльберликни боза биле. А. Мухтарнынъ 
тасавурындаки чинарнынъ да кемалатына 
кельмеген бир пытагъы бар. Бу, Ачыл 
къартнынъ торуны Азимджан образыдыр. 
О такъдирнинъ укюми муджиби мемлеке- 
тимизден тышта, ябаний юртта догъа, о 
ерде осе, зенгин дереджесине ете. Азим- 
джан сеяатчы оларакъ сой-сопларынынъ 
аяты иле танышмакъ макъсадынен СССР- 
ге келе. 

Д. Матушевский романдаки Азимджан 
образы хусусында озюнинь чултутмаз кон- 
цепциясы эсасында фикир юрюте. Ма- 
кьале муэллифи аятта озь ерлерини бул- 
гъан, джемиетке дегерли хызмет косьте- 
реяткъан агъа ве къардашларнынъ яшай- 
ышларындан Азимджан алгъан теэссурат- 
лар акъкъында бир шей язмай. Асылында, 
эсерге Азимджан образыны киритювден 
языджынынъ макъсады бу эди. Д. Мату- 
шевский исе озюнинь гъарезли бакъыш- 
ларына коре, эсер девамында Азимджан- 
нынъ тасавуры эсасында «озьбек халкъы- 
нынъ этник ве медений зенгинлиги корю- 
ле», дей. Белли дереджеде ойле де ола 
билир. Лякин Д. Матушевский романда 
языджынынъ дикъкъат меркезинде кеч- 
мишни дегиль де, бугуньки аят манзара- 
ларыны тасвирлемек тургъаныны унутма- 
макъ керек эди. Эдип, шубесиз, дигер юрт- 
тан кельген, башкъа тербие корьген Азим- 
джангъа аятымызнынъ бугуньки джеэтлер- 
ини ве онынъ чешит ренклерини косьте- 
ре. Д. Матушевский буны яхшы анъласа 
да, акъсыз концепциясындан вазгечмей. 

«Чинар» романынынъ, эксери алларда 
эсассыз, «таълилинден» сонъ, Д. Мату- 
шевский Мирмухсиннинъ «Мимар» романы 
хусусында сёз кочюре. Ильк эвеля о бой- 
ле фикир бильдире: «Озьбек языджысы 
Мирмуҳсин ХУІ асырда, темурийлер де- 
виринде иришильген медений юкселиш ве 
Къудретни беллетристик шекильде тасвир 
эте. Романда тарихий сималардан астро- 


ном-аким Улугъбек, темурийлер — Шах- 
рух, Байсункъар Мырза ве Ибраим Сул- 
тан, мимарлар — Наджмиддин Бухарий ве 


Къадам, бунынъ киби де, шаир Лутфий 
косьтерильген». 

Бу парчадан корюне ки, Д. Матушевс- 
кий, биринджиде, языджынынъ иджадий 
ниетини бельгилевде акъсыз ёл тута. 
Онынъ фикриндже, Мирмухсин «Мимар» 


романында темурийлер девириндеки ме- 
дений юкселювнинь айдын манзарасыны 
косьтермек истей, Албу исе, «Мимар» 
романынен таныш олгъан эр анги окъуй- 
ыджы языджыныны бойле ниети олмагъа- 
нына къани олур. 

Роман мундериджесине коре, темурий- 
лер девиринде етишип чыкъкъан уста 
мимар Бухарий, о девир аньанелерине би- 
наэн, даа дюнья бильмеген бир бина къу- 
рув иле мешгъуль, лякин мимар оны къу- 
рып битирамай. Султанлар, беклер, 
задекянлар арасындаки зиддиетлер мем- 
лекетни къарсамбалы вазиетке алып ке- 
ле. Бундан да гъайры, бу къарсамбалар, 
алякъадар суретте мимарныны аилеси 
этрафында да зиддиетлер кетирип чықьа- 
ралар. Бухарий башланылгъан ишни таш- 
лап, Бухара якъкъа кетмеге меджбур ола. 
О Бухарагъа еткендже мемлекеттеки тер- 
типсизликлер ве къанунсызлыкълар акъи- 
бетинде баягъы джебир-стемлерни башын- 
дан кечире. Бухарагъа кельгенинден сонъ 
да озюни догърултып оламай. 


Романнынъ къыскъа мундериджеси 
шойле. Мирмухсиннинъ иджадий ниети 
белли. Бу — о замангъа, яни темурийлер 


девирине аит аятнынъ къарсамбаларында 
истидатнынъ озюне ёл тапып оламагъаны, 
башкъаджа айткъанда, онынъ эндирилю- 
ви. Д. Матушевский исе романдаки бу 
мананы анълап оламай ве анъламакъ да 
истемей. Бу себептен о обьектив акъи- 
къатны четлеп, романгъа озюндже суньий 
мундеридже уйдурып чыкъара, ве буны, 
Мирмухсин темурийлер девирининь улу- 
лыгъы ве къудретини косьтермек истей, 
деп дава эте. Озь фикирини тасдикъла- 
макъ ичюн романда адлары анъылгъан, 
лякин эсерде биринджи плангъа кьоюлма- 


гъан Улугъбек, Шахрух киби тарихий 
шахслар акъкъында фикир юрсетип, акъ- 
сыз хулясаларыны исбат этмеге уруна. 


Эгер Мирмухсин бу тарихий шахсларны 
тасвир меркезине къойгъанда биле, олар- 
нынъ арекетлери ве такъдирлерини, совет 
языджысы оларакъ, о девирнинъ аятына 
аит озьара зиддиетлер ве къыргъынлыкъ- 
лар фонында косьтерир эди. Бу ал да 
Д. Матушевскийнинъ фикирини тасдикъла- 
май эбет. 

Бойледже, романнынъ акъикъий мунде- 
риджесини назар итибардан четте кьалды- 
рып, суньий ёллар иле озь концепциясы- 
ны тасдикъламагъа арекет этюв, роман- 
ңынъ манасыны бозып косьтерювге алып 
келе. 

Даниэль Матушевский озюнинъ акъсыз 
концепциясыны исбат этмек ичюн Чингиз 
Айтматовнынъ эсерлерине де мураджаат 


эте. Хусусан онынъ «Асырдан да узакь 
девам эткен кунь» романы акъкъында 
баягъы токъталып, узундан-узадие фикир 


юрюте. О кене озюнинъ принципине са- 
дыкъ къала. Эсерден, Ч. Айтматовдан со- 
вет эдебиятына, совет къурумына зыт 

шейлер араштыра ве макъсадына ляйыкъ 
нокъталарны тапкъан киби ола. 

Макъале муэллифи бу эсер хусусында 
фикир юрюткенде, меселеге А. Мухтар- 
нынъ «Чинар», №Мирмухсиннинъ «/Мимар» 
романларына янашувындаки принцип эса- 
сында иш коре, яни романнынъ эсас гъае- 
сини бозып косьтере. 

Хатырланъыз: Къазахстан кенъликлерин- 
де кучюджик демир ёл станциясы. О ерде 
бир къач къоранта яшай ве о станцияда 
хызмет эте. Эр саатта бир дегиль, бир 
къач поезд, бу станция васитасы иле, 
мемлекетнинь бу кошесинден о бир ко- 
шесине кече. Окъуйыджынынъ козю ал- 
дында бойле манзара пейда ола: бу 
кучюк станция ве о ерде хызметте булун- 
гъан адий эмек адамлары бу ерде догъ- 
гъан, осип-буюгенлер, бу ерде яшап, чал- 
ышып, бутюн бир мемлекетнинь теракъ- 
къияты огърунда хызмет этмектелер. 
Ч. Айтматов бу адий совет адамларынынъ 
куньделик аятларыны, эмеклерини, мем- 
лекетнинъ бир къысымыны экинджи къы- 
сымынен багълавларындаки ярарлыкълар- 
ыны йырлай. Бизджесине, романнынъ эсас 
гъаеси будыр. Д. Матушевский исе бу иле 
меракъланмай, чюнки романнынь бойле 
таълили онынъ макъсадына уймай. 

Эбет, станциядаки бир къач къоранта- 
дан ибарет адамларнынъ аяты тегиз, бир 
минсиз кечмей. Ондан да гъайры, эсер- 
нинъ баш къараманы Едигейнинъ хатыр- 
лавлары вастасынен аятнынъ буюк бир де- 
вири къаврап алына. Бу мунасебетле буюк 
девирге аит аятий зиддиетлер романда 
озь аксини тапкъанлар. Станцияда яша- 
гъан адамлар озьлерининъ такъдирлери, 
табиат-хусусиетлери иле бири-бирлеринден 
фаркълылар. Бу ал романда вакъиалар- 
нынъ зиддиетли суретте акс эттирилювини 
теминлей. Д. Матушевский сонъки шу эки 
алны эсас тарзында алып (эсернинъ эсас 
гъаесини четке сюрьген алда), базы ер- 
лерде романда кетирильген делиллер, 
эпизод ве кучюк вакъиаларны эсассыз су- 
ретте къабартып, Ч. Айтматов итибарлы 
языджы олгъанына бакъмадан, совет къу- 
румыны ашшалайыджы вакъиаларны тас- 
вирлей, демек истей. 

Д. Матушевский бойле эпизодлар ве 
вакъиаларны бирер-бирер сая. Олар: Улу 
Ватан дженкинде эсир тюшип, Гьарб мем- 
лекетлерде партизанларгъа къошулгъан, 
сонъунда ватангъа къайтып кельген, белли 
бир вакъыт шубелер ичинде азаплангъан 
Абуталибнинъ такъдири; койлерде кол- 
лективлештирюв девиринде четке зув- 
гъан, не о якъта, не бу якъта тынч омюр 
кечирип оламагъан базы адамларнынъ 
такъдирлери; узакъ кечмиште Къазахстан 
ерлерине уджюм иле келип кирген «джу- 
ан-джуанийлернинъ» зулумы нетиджесинде 
манкуртларныны дюньягъа келювлери ве, 
ниает, аятта аля козьге чарпкъан, башкъа- 
ларына нисбетен сувукъ, чыкъымсыз, къа- 
ба мунасебетте булунгъан Тансыкъбаев 
киби ресмий адамлар. Д. Матушевский 
аят хусурларыны сайып, космодром тур- 
гъан ердеки Найман-ана мезарлыгъынынъ 
бозулгъанына айрыджа дикъкъат кось- 
тере. 

Эбет, романда бойле эксикликлер акс 
олунгъан. Бу джеэттен роман аят зиддиет- 
лерини кениш колемде ве терен тасвирле- 


116 


ген эсер эсап этиле. Д. Матушевский Чин- 
гиз Айтматовнынъ эдебий джемаатчылыкъ 
арасында юксек, итибарлы языджы, «Ли- 
тературная газета»нынъ редколлегия 
азасы, атьта СССР Юкъары Советине де- 
путат олгъанына бакъмадан, енъи роман- 
ында бойле эксикликлерни акс эттиргени- 
не тааджиплене. Бойледже, о, Советлер 
Бирлигинде саньаткярларгъа косьтериль- 
ген итибар ве урьмет оларнынъ аят зид- 
диетлерини акълы суретте тасвирлевлери- 
нен ич бир багъы олмагъаныны эсапкъа 
алмай. 

Белли ки, весикъаларда, хусусан КПСС- 
нинъ съездлери ве Пленумларында, партия 
матбуатында совет языджылары аятны 
бутюн зиддиетлери иле, акъикъий тасвир 
этмеге борджлу экенлери дефаларджа 
къаид олунгъандыр. Бойле алларны 
Д. Матушевский бильмейми ёкъса?! Бун- 
дан да гъайры, совет эдебиятынынъ белли 
шаирлери ве языджыларынынъ эсерлерин- 
де аят даима бутюн зиддиетлери иле кось- 
терилип келинеяткъанындан Д. Матушевс- 
кий хабердар дегильми аджеба?! 

Энди Чингиз Айтматовнынъ романында 
акс олунгъан ве Д. Матушевский тарафын- 
дан сайып кечильген базы эксикликлерге 
дюнья халкъларынынъ аяты нокътаи наза- 
рындан козь ташлайыкъ. 

Д. Матушевский дёрт-беш къорантадан 
ибарет Боранлы станциячыгъынынъ, Най- 
ман-ана мезарлыгъынынъ космодром тер- 
риториясында къалып кеткени ве анда 
энди кимсени коммек мумкюн олмайджа- 
гъы акъкъында пек яныкъланып фикир 
юрюте. Занымызджа, Д. Матушевский бу 
алны, адетиндже, капитализм мефкуреджи- 
лери тарафындан агъыз толдырып айты- 
лаяткъан инсан укъукълары меселесинен 
багъламакъ истей. Буржуа идеологынынъ 
бу ниетине, шубесиз, тааджипленесинъ. 
Эбет, аз эали яшагъан нокьтаны биле ме- 
зарлыкъсыз къалдырмакъ (Къазахстан чёл- 
лерининъ кенишлигине бакъмадан) аджы- 
ныкълы ал. Лякин, бу алгъа буржуа меф- 
куреджилерининъ аджынгъанлары таа- 
джипли шей. Эгер аджынмакь керек олса, 
Д. Матушевский ве онынъ кибилер, эвеля 
Америка арбий къуветлери тарафындан 
бир дарбе иле басылып алынгъан Гренада 
топракълары ве азатлыкътан махрум 
этильген Гренада халкъынынъ вазиети, 
йыллар бою Ливан ялыларында турып 
Бейрутнынъ, онынъ этрафындакиы койлер 
ве сокъакъларнынъ топкьа` тутулувы ве 
оларнынь ер иле ексан олувы, Авропа 
мемлекетлери территориясында къанатлы 
ракеталарнынъ ерлештирилюви хусусында 
аджынсалар яхшы олмаймы экен? Муста- 
къиль бир девлетни забт этюв, озьлерин- 
ден бинълернен километр узакътаки ше- 
эрлер ве койлерни топкъа тутув, топракь- 
ларыны эалиден тартып алып, ядро база- 
ларыны къурув, ракеталар ерлештирювге 
нисбетен кучюк бир мезарлыкънынъ кос- 
модром территориясында къалувы не де- 
мек олсун. Д. Матушевский дюнья вакъиа- 
ларыны тенъештирюв къабилиетине малик 
олгьанда озюнинъ нелер акъкъында яза- 
яткъаныны анълар эди. 

Д. Матушевский «Асырдан да узакъ де- 
вам эткен кунь» романында къаид олун- 
гъан манкуртлар меселеси боюнджа да 
баягъы сёз юрюте. Акъикъатен Ч. Айтма- 


тов романда манкурт меселесине белли 
бир дереджеде токъуна. Джемиетимиз та- 
рихында Тансыкьбаевларгьа беньзеген 
манкуртлар базыда расткелелер. Лянин 
капитализм дюньясында ер курресини фе- 
лякетке огъратылмакъ ихтималы, миллион- 
ларнен йыл девамында насыл къыйын- 
лыкълар иле озюни тиклеяткъан инсан, 
озюнинъ акъылы ве зиясы тарафындан 
яратылгъан джемиет теракъкъияты 


хусу- 
сында тюшюнмей. Ядро дженки алевини 
якъмакъ огърунда богъаз кереяткъан 


Рейган ве онынъ чанакъяларлары акъикъий 
манкуртлар дегильми? Эбет, Ч. Айтматов- 
нынъ романында тасвир олунгъан ман- 
куртлардан шимди империализм дюмени- 
ни туткъан манкуртларнынъ тек бир фар- 
къы бар: джуан-джуанийлер яраткъан 
манкуртларнынъ мийлери янъ сыдырыл- 
гъан терилер вастасынен сыкъылгъан ол- 
са, шимдики империалистлернинъ мийлер- 
ини капитал эшкенджеси сыкъмакъта. 
Бойле бакъкъанда, Д. Матушевский сия- 
сетке о къадар алякъадар олмагъан тиль 
меселесинде де озь концепциясыны акъ- 
ламагьа тырыша. Ч. Айтматовнынъ рус ве 
къыргъыз тиллеринде яза билюви онынъ 
зытына токъуна. Бу, табий шей. Тиль ве 
медениетнинъ совет халкъларынынъ бири- 
бирлерине якъынлавлары огърунда буюк 
васта олгъаны, бир тиль ве медениетнинъ 
дигер халкънынъ тили ве медениетини зен- 
гинлештирюви, буржуа мефкуреджилери- 
не келишмей эбет! Д. Матушевский тиль- 
ге аит озь бакъышларыны, эсасен Мирмух- 
синнинъ «Мимар» романы мисалинде беян 
эте. О, бойле дей: «Мирмухсин тюркий 
мирас хусусында мантыкъкъа эсаслангъан 
алда яза. Онынъ персонажлары озьбек- 
лер, къазахлар, яхут къыргъызлар дегиль, 
турклердир. Онынъ къараманлары турк 
тилини яхшы билелер». 
Д. Матушевский бу меселеде де до- 
ландырыджылыкь япа. Шу шей белли ки, 


ХИ—ХІМ асырларда акъикъатен озьбек, 
къазах, къыргъыз денильген кесен-кес 
миллий сынъырланув даа юз бермеген 


эди. Озьбек тили о девирде эдебий тиль 
оларакъ, янъ шекилленип башлагъан эди. 
ХУ асырнынъ экинджи ярысында Алишер 
Навоийнинъ яратыджылыгъы саесинде озь- 
бек тили эдебий тиль оларакъ шекилленди. 
Лякин, о девирде озьбек эдебий тили 
деген анълайыш даа пейда олмагъан эди. 
Эбет, о девир акъкъында тарихий эсер 
язгъан эр анги языджы персонажлар ти- 
лини о девирде тюркий деп адландырыл- 
гъан озьбек тили черчивесинде яраткъаны 
табий бир алдыр. Ама белли бу акъикъат- 
ны бу дередже къабартмакъ Д. Мату- 
шевскийге ничюн керек олды экен? За- 
нымызджа, о пантюркизм гъаесини гъай- 
рыдан котерип чыкъмакъ истей, Шимди 
озьбек, къазах, къыргъыз, туркмен, къара- 
къалпакъ ве дигер тюркий халкълар ме- 
дениет теракъкъиятынынъ янъы басамакъ- 
ларына котерильдилер. Бу халкъларнынъ 
ана тиллеринде яратылгъан эдебият ве 
саньат эсерлери бутюн дюнья медениети 
хазинесинде белли ер тутмакъталар. Ой- 
ле экен, умумтюркий тиль меселесини 
котерип чыкъув, юкъары севиеде теракъ- 
къият ёлуна минген тюркий халкъларнынъ 
медениетине гъарезлик иле бакъувдан, я 
да теракъкъияткъа насыл ёлларнен олса- 


олсун, мани олувдан башкъа шей дегиль, 
Д. Матушевский макъалесинде Советлер 
Бирлигинде нешир олунгъан эсерлер, эде- 
бий делиллер акъкъында фикир юрсете. 
Корюнип тура ки, бу фикирлернинъ эксе- 
риети акъсыздыр. 

Чет эльден келип, совет халкъынынъ 
маддий ве маневий аятынен меракълан- 
гъан ойлелери де барлар ки, олар бойле 
бакъкъанда, гуя аятымызгъа ве медение- 
тимизге аит меселелерге меракъ бильдир- 
ген киби корюнелер, ама, асылында, 
уфакь-тюфек эксикликлер хусусында де- 
лиллерни топлап, оларнынъ эсасында «бу- 
юк хуляса» чыкъармакъ иле огьраша- 
лар. Ойлелеринден бириси-- америкалы 
«алим», Индиана штаты университетининъ 
фельсефе докторы, профессор Д. Монт- 
гомеридир. 

Д. Монтгомери Озьбекстанда дефалар- 
джа сеяатта булунды ве бу сеяатлар дева- 
мында гуя озьбек тили ве эдебиятынен 
меракълангъан киби олды. О озьбек тили- 
нинъ базы меселелери акъкъында Амери- 
ка, Канада ве Англия журналларында 
макъалелер дердж эттирди. Онынъ «Кене 
Ташкентте» серлевалы макъалеси 1983 се- 
неси Лондонда «Асия ве Африка» журнал- 
ынынъ экинджи санында басылды. 

Шусы худжур ки, Д. Монтгомери рес- 
публикада бир къач кере булунувыны эде- 


бий муит иле толусынен таныш олдым 
деп сая. Базы меселелер хусусында сатхи 
фикир юрюткени алда, акъсыз, янълыш 


хулясалар чыкъара. 


Сёз Д. Монтгомерининь эвельки макъа- 
лелери хусусында барыркен, оларгъа аит 
бу хусусиетни козь огюне алмакъ лязим. 
Адети узре, илимде делиллерге къиймет 
кесильгенде, эвеля бу делиллернинъ не 
дередже аятий олгъанлары, эгер аятий ол- 
салар, бедиет джеэтинден не дередже му- 
кеммель акс олунгъанлары эсапкъа алы- 
на. Ялынъыз бойле усулнен эдебий яра- 
тыджылыкънынъ акъикъий маиетини то- 
лусынен косьтермек мумкюн ола. 


Меселя, белли озьбек шаири Хамид 
Алимджаннынъ яратыджылыгъы акъкъын- 
да сёз юрюткенде, Д. Монтгомери онынъ 
эсерлериндеки ватанперверлик, халкъ 
ишине садыкълыкъ, социалистик къурум- 
гъа севги, дюльберликке севдалыкъ, халкъ- 
нынъ достлыгъыны улуламакъ киби чиз- 
гилерни сечмей. О макъалелеринде хрес- 
томатик малюматларны къаид эте ве 
шаирнинъ вефаты хусусында акъсыз фи- 
кир бильдире. 

«Кене Ташкентте» серлевалы макъале- 
синде исе Монтгомери эйи «ниетлер» ипе 
Озьбекстангъа кельгенини ве бу келювин- 
ден макъсады озьбек эдебиятынынъ та- 
рихы, бугуньки вазиетинен терен таныш- 
макъ экенини айта. Атьта макъалесининъ 
сонъунда о Хамид Алимджаннынъ, Гъафур 
Гъуламнынъ, Парда Турсуннынъ яраты- 
джылыкълары иле меракълангъаныны яза: 
«Меним Озьбекстангьа учюнджи кере 
келювимнинъ эсас макъсады: озьбек шаи: 
ри Хамид Алимджан (1909—1944) ве онынъ 


замандашлары акъкъында биографик ма- 
териаллар топлав эди...» 

Макьале муэллифи Ташкентте булун- 
гъанда, бу ишлерни беджерювде озюне 


имкяниет берильмеди, деп шикяет эте. 

Лякин бу шикяет ерлими? Умумен. шикя- 
етленювден макъсад не? 

Шуны къаид этмели ки, А. С. Пушкин 
едына Тиль ве эдебият ильмий тедкъи- 
къад институтында Хамид Алимджаннынъ 
он томлыкъ эсерлерининъ академик не- 
шири боюнджа ишлер битмек узре ол- 
гъанына бакъмадан, Д. Монтгомери о 
вакъытта бу шейлерге меракъ бильдир- 
меди. О, атьта институтта текстология бо- 
люги иш алып бараяткъанына биле фаркъ- 
сызлыкъ косьтерди. Лякин, занымызджа, 
Д. Монтгомери бу ишлерден хаберсиз де- 
гиль эди Чюнки Хамид Алимджан эсер- 
лерининъ биринджи томы 1979 сенеси не- 
шир олунгъан эди. Сонъ сефер Ташкентке 
кельгенде исе шаир эсерлерининъ алтын- 
джы томы басылып чыкъкъан эди. Эгер 
Монтгомери озюни «Хамид Алимджан- 
шнас» эсап этсе, бойле шейлерден ничюн 
хаберсиз ола!! Бу акъылгъа ятмайджакъ 
шей. 

Д. Монтгомерининь Гъ. 
яратыджылыгъыны огренюв 


Гъуламнынъ 
саасындаки 


арекетлери хусусында да шу фикирни 

бильдирмек мумкюн. 
Макъале муэллифи, Ташкентте иши 
«ильмий ишине» 


юрюшмегенинден сонъ, 
зарурий делиллер тапмакъ ичюн Фергъа- 
нагъа, Самаркъандгъа, Бухарагъа баргъан- 
ыны айта. О, бу шеэрлерде Хамид Алим- 
джаннынъ акърандашлары иле корюшмек 
истегенини яза. Лякин оларнынъ кимлер 
экени белли дегиль. Бу себептен олмалы, 
Д. Монтгомери бир кимсенинъ ады ве 
фамилиясыны мисаль косьтермей. Бу шеэр- 
лерде булунгъанда Хамид Алимджаннынъ 
бир де бир семетдеши иле корюшкени 
акъта малюмат бермей. Эбет, Бухарада, 
Фергъанада, хусусан Самаркъандда Хамид 
Алимджаннынъ яратыджылыгъыны огре- 
нюв иле огърашкъан баягъы алимлер баг- 
лар. Д. Монтгомери олар иле корюшмек 
истегини бильдирмей. Аксине, о Бухарада 
койлерге баргъаны, Самаркъандда киль- 
сеге киргени, Фергъанада исе, эдебиятнен 
алып-береджеги олмагьан эки кьарт иле 
чай ичкени акъкъында айта. Шуны къаид 
этмели ки, Д. Монтгомери Фергъанагъа 
баргъанда, Хамзаабад (эвельки ады Шахи- 
мардан) да булунгъаныны ве о ернинъ те- 
миз авасынен нефес алгъаныны, дюльбер- 
лигине сукьлангьаныны яза. Лякин Хамза- 
абад ялынъыз темиз авасы иле мешур 
дегиль. Бу ер озьбек совет эдебиятынынъ 
эсасчысы Хамза Хакимзаде Ниязийнинъ 
аяты ве яратыджылыгъы иле багълы му- 
къаддес ердир. Бу ерде Хамзанынъ дюр- 
беси, музейи бар. Бу ерде сифте булун- 
гьан одам олар иле меракъланмамасы 
мумкюн дегиль. Озюни алим эсап эткен 
Д. Монтгомери бу хусуста агъыз биле ач- 
май. Онынъ ерине чайханеде чай ичкени, 
дагъларгъа насыл тырмашкъаны, пытакъ- 
ларына чешит чуллар багълы чалылар 
корьгени хусуста меракъле яза. 

Белли олгъанына коре, Д. Монтгомери 
Бухарагъа баргъанда, шаир Султан Джу- 


ранынъ къышлагъында булуна. Султан 
Джура — дженкчи шаир. О улу Ватан 
дженки йылларында немсе-фашизмине 

Д. Монтго- 


къаршы куреште эляк олды. 
мери шаир догъгъан къышлакъкъа, онынъ 

адыны ташыгъан мектепке бара, мектеп- 
ни, онынъ огюнде юксельген шаирнинъ 
эйкелини суретке чыкъара. Эгер бу «алим» 
эдебий аят иле меракълангъанда, ничюн 
Бухарагъа баргъаны хусуста яза да, 
дженкчи шаир Султан Джура акъкъында 
бир шей демей? 

Корюнип тура ки, Д. Монтгомери Озь- 


бекстаннынъ шеэрлеринде булунгъанда, 
оны эдебият меселелери дегиль, магазин- 
лерде нелер етишмегени, сокьакьларда 


кебап аз, я чокь пиширильгени, кьоранта- 
ларда ничюн экишер буздолап кьулланыл- 
гъаны, сокьакьларда ёл арекети бельгиле- 
ри къойылып-къойылмагъаны, яшлар на- 
сыл кийингенлери, аэропортлардаки само- 
лётларнынъ чешитлери, анги кильсеге 
касыл адамлар къатнагъаны, озьбек йигит 
ве къызларынынъ тенха ерлерде корю- 
шювлери, спорт мейданларына насыл мил- 
лет адамлары баргъанлары киби меселе- 
лер меракъландыргъан. Бойле ёл тутув 
илим иле огърашкъан адамнынъ иши ол- 
магьаны белли эбет. 

Биз юкъарыда Д. М№Матушевскийнинъ 
хулясалары акъсыз олсалар да, эдебий де- 
лиллер эсасына къурулгъаныны къаид эт- 


кен эдик. Д. Монтгомерининь «фикир 
юрютюв усулы» исе башкъаджа, Онынъ 
там озю: «Чайха- 


усулы демагогиянынъ 
неде бир шаркъшнас бойле деди», «так- 
си айдавджысы ойле деди», «бир рус 
къадынынынъ фикири шойле», «бир озь- 
бек къартынынъ фикири бойле», «бир 
тойда мына бойле лакъырды олды», «бир 
озьбек бойле деп къаде теклиф этти, мен 
исе бойле деп къаде котердим...» ве 
иляхри. Бунынъ неси илимї Илим дегиль 
эбет! Илим ичюн ачыкъ делиллер ве тас- 
дыкълавлар керек. 

Д. Монтгомери озюндже «акълы». Де- 
лиллер ве тасдыкълавлар араштырса, бу- 
тюн фикирлерининъ акъсыз олгъаны ко- 
рюнеджек. Ачыкъ делильсизлик исе, бо- 
тенни гизлемекнинь энъ къолай усулыдыр. 
Мефкуревий душманларымыз бойле ёл 
иле бизге нидже ботенлер ягъдырмайлар 
дейсиньиз Д. Монтгомерининь «Кене 
Ташкентте» серлевалы макъалеси невбе- 
тий ботенлернинь биридир. 

Корюнип тура ки, Гъарбда Шаркъ ме- 
дениетининь теракъкъиятыны огренюв 
иле огърашкъанларнынъ ниетлери, дюнья- 
гьа бакъышлары бир чешит дегиль. Базы- 
лары дигер халкъларнынъ медениетине 
белли дередже урьмет ве итирам кось- 
терип, медениет делиллерини халкълар- 
нынъ бири-бирлерине якъынлавлары, би- 
ри-бирлерини анълавлары иле багълайлар. 
Дигерлери исе Шаркъ медениети инки- 
шафындаки айры делиллерни догъру таъ- 
лиль этмейлер, оларгъа акъсыз къиймет 


кеселер. Бунынъле, биринджиде, озь 
окъуйыджыларында янълыш тасавур догъ- 
урмагъа уруналар, экинджиде, СССР 
халкъларынынъ къави бирлигине, олар- 

кедер 


нынъ сарсылмаз достлыкъларына 
этип, озьлерининъ антикоммунистик ниет- 
лерини омюрге кечирмеге чекишелер. 
Д. Матушевский ве Д. Монтгомериге бень 
зеген «тедкъикъатчылар» тыпкъы ойле- 


леридир. 


Эдебиятшнаслыкъ бе эдебий тенкънд 


ВАНИ МЕДЖИТОВ 


ЭРЛИК НУМЮНЕСИ 


Дженктен эвельки ве соньки девир- 
перде, театр саньаты саасында муим хыз- 
метлер косьтерген, сонъра журналистика- 
да къалем юрютип, эппи эмиетли эдебий 
очерклер яраткъан, шимди меръум Абля- 
мит Умеров, Ветан дженки вакъытында 
совет ватанперверлери гизли тешкиляты- 
нынь реъбери олгъан Алиме Абденнано- 
ва ахъкъында «Халкъымызнынъ федакяр 
эвляды» адлы повестини язды |«Йылдыз», 
1981 с., № 5 ве 1983 с. № 6). 

Муэллиф повестни язып башламаздан 
эвель тарихий весикъалар эльде этмек 
ичюн Москпадаки ве Краснодардани Дев- 
лет архивлеринде гьайретле ишлеп, зарур 
тарихий весикъаларны тапып, опарны бу- 
юк исрар иле тедкьикь этти, ама булар, 
весикьалы повестни бир тамам яратмакь 
ичюн етерлик дегиль эди. Аблямит Уме- 
ров Алименинь догьмүш кьыз кьардаш- 
ларыны къыдырып тапты, эвеля Азифе 
иле, соньра Ферузе иле субетте булунып, 
кьийметли малюматлар эльде этти. 

Повесть юксек гьаели ватанперверлик 
рухында, кучьлю юрек араретинен языл- 
гьан. Повестнинь сюжети арбий совет раз- 
ведкаджыларынынъ Улу Ватан дженкинде 
косьтерген федакяр хызметлерини акс эт- 
тире. Эсернинь баш кьараманы -- Алиме 
Абденнанованынь эфсаневий образы ус- 
тюнде айрыджа токъталмамакь мумкюн 
дегиль. 

Алиме Абденнанова 1924 сенеси Керчь 
шеэринде дюньягъа келе. Къыз еди яшын- 
да экенде анасы, секиз яшында экенде 
бабасы вефат этелер. Учь къыз бала етим 
къалып, къартаналары Ревиде абайнынъ 
къанаты алтында, оксюзлик не экенини 
бильмейип омюр кечире, бавурларыны ко- 
терип башлагъан сонъ, озьлери мустакъиль 
аяткъа адым басалар. 

Алиме рус орта мектебини битирген 
сонъ, он еди яшында Ленинск районы 
иджра комитетине хызметке кире. Чокъ 
вакъыт кечмеден Улу Ватан дженки баш- 
пай. Немсе-фашист аскерлери Перекоп- 
къа якъынлагъанда Алиме Ленинск райо- 
ны иджра комитетининъ хадим леринен 
берабер Краснодар улькесине коче. О ер- 
де эки айлыкъ эмширелер курсыны бити- 
ререк, арбий госпитальде ишлеп башлай, 
пякин госпитальдеки иши онъа енгиль ко- 
рюне, агъыр ишке, муаребс мейданына 
кетмеге истей. Краснодар ульке арбий ко- 
миссарлыгъына ариза берип, озюни дже- 
бьзге ёлламаларыны риджа эте. 

Къызнынъ аризасына бинаэн орду раз- 
ведка болюгининъ башлыгъы Алиме 
Абденнанованы озь узурына чагъырып, 
Алимени арбий разведкаджы вазифесине 
тайинлей. 

Аз бир вакъыт ичинде азырлыкъ хеч- 
кен Алиме, радист къыз Стася Гуляченко 
иле берабер яры геджеде джебъ> аркъа- 


сына, Керчь ярым адасындаки Джермай- 
Къачыкъ кою якъынына парашютнен тю- 
шелер. Парашютнен ерге тюшкенде, Али- 
менинь аягъы пертиле, юрип оламай. 
Радист къыз Стася саба эрте Джермай- 
Къачыкъ коюне келе, шу ерде полицай 
Абдуракьип Болатоскъа раскеле. Болатов 
Стасяны эвине даъвет эте. Болатов сабыкь 
колхоз реиси, буюк аятий теджрибеге са- 
ип, акъикъий совет кишиси. Алиме ве ра- 
дист къыз Болатовнынъ ярдымы сагсинде 


яшамакъ ичюн тез вакъытта Джермай- 
Къачыкъ коюнде ерлешелер. 

Алиме, аягьы тюзельгенкнен, дерьал 
озь вазифелерининь эдасына кирише. 


Алиме озю комсомоп сафларында тербие- 
пенильген, къатты ирадели, темиз-пак, 
акъикъий совет ватанперверлериниы озь 
ишлерининъ иджрасына джельп этип, ал- 
ты адамдан ибарет гизли разведкаджылар 
тешкиляты вуджуткъа кетирди. 

Алименинъ гизли разведчиклер тешки- 
пяты Керчь ярым адасына чекильген нем- 
се-фашист силялы кучьлерини дислокация 
нокъталарыны ве арбий кучьлерини эсап- 
къа алып, немсе ордусы булунгъан ерлер- 
ге, хусусан, демир ёлда арекет эткен 
арбий эшелонларгьа козетип турдылар. 
Эсерде гизли разведка тешкилятынынъ 
семерели хызметлери буюк усталыхънен 
тасвирленильген. Разведка тешкилятынынъ 
энъ фааль азаларындан Абдуракъип Бола: 
тов, Васфке Аджибаева, Неджибе Батало- 
ва, Хайрулла Мамбетджанов, Джеват Мен- 
нанов эр кунь разведкагъа кетип, немсе- 
арбий кучьлери акъкъында Совет Коман- 
далыгъы ичюн кьийметли малюматлар 
топлап, резидент разведкаджы Алимеге 
тахьдим этип түрдылар. 

Алиме ве онынь разведка болюги буюк 
телюкелер алтында арекет эттилер. Керчь 
ярым адасы немсе-фашист аскерлеринен 
толу, гестапо агентлери куньдюз-гедже 
гизли ватанперверлер тешкилятынынь изи- 
не тюшмек, оларны якъаламакъ чарелери- 
ни къыдырып, тюрлю ерлерге озь агент- 
лерхни ёлладылар. 

Алиме ве онынъ разпедкаджылар теш- 
киляты бутюн вакъыт душман муасарасын- 
да яшады ве ишледи. О, гъает къийметли 
разведка малюматлары топлап, вазифе 
боюнджа къыркъ радиограмма ерине Со- 
вет Ордусы командалыгьы Меркезиме 
сексен бир радиограмма ёллады. 

Совет командалыгьы Алиме ве онынъ 
разведкаджылар болюги хызметперине 
буюк къиймет кести. Резидент Алиме Аб- 
деннанова «Къызыл Байракъ» орденинен 
мухяфатланды. 

Ляхин такъдир сени... беля беклениль- 
меген ерден келип чыкъты. 

1944 сенеси 26 февраль геджеси Али- 
ме ве онынъ разпедкаджылар тешкиляты 
гестапо тарафындан якъаланды. Разведка- 

джы Алиме Абденнанова, радист Стася 
Гуляченко, разведкаджылар Неджибе Ба- 
талова, Васфие Аджибаепа, Сейфедин ве 
Джеват Меннановлар, Абдуракьип Бола- 
тов, Хайрулла Мамбетджановлар Кьызыл- 
Кьую гестапо апсханесине къапатылды. 

Гестаподжылар ве, шу джумледен, озь- 
лерининь ана-Ватаныны немсе-фашист 
башкесерлерине саткьан мунафыкълар 
Михельсон, Дубогрей, Зуб, Оленченко, 
Купрыш, Бекаури, Николай Капотин киби 
хаинлер совет разведкаджыларыны джи- 
анда мисли корюльмеген вахшиет усулла- 
рынен къыйнап, котеклеп, эллерини, 
аякъларыны сындырдылар, ляхин развед: 
каджылар озь сырларыны душмангъа ачып 
бермедилер. 

Муэллиф гестаподжыларнынъ ватанпер- 
верлерге япкъан джанаварлыкъларыны 
гъает кучьлю нефис, инамлы ифаделеген 
ки, эсерни окъугъанда, этинь-тенинь Ччи- 
мирдей, гестапо ханнлерине беслеген неф- 
ретинь юрегинье сыгьмай ташып кете. 

Бунынъ акиси оларакь ватанперверлер- 
нкнъ чеккен азапларына юрегинъ сызлаи, 
оларнынъ челик ираделерине, чыдамлы- 
гъына, ана-Ватангьа беслеген сынъырсыз 
севгилерине ифтихар этесинь. 

Повесть юксек гьаевий ватанперверлик 
рухында язылгъан. 

Джермай-Къачыкъ ватанперверлер гиз- 
ли тешкилятынынъ азаларыны Абдуракьип 
Болатов, Хайрулла Мамбетджанов, агъа- 
къардаш Сейфедин ве Джеват Менчанов- 
пар, Неджибе Баталова ве Васфие Аджи- 
баеваны он бир кунь гестапода къыйна- 
гъан сонъ, Эски-Кърым дживарындаки 
Агъармыш дагъы этегинде атып ольдю- 
релер. СЛУ л 

Олар озь джанларыны бугуньки бахт- 
лы, сербест аятымыз ичюн фида эттилер. 

Эсерде йигирми яшындаки дживан 
къыз Алиме Абденнанованынъ эдебий об- 
разы гъает кучьлю, гъает нефис тасвирле- 
нильген. Онынь парлакь симасы эдебият 
алеминде танъ йылдызы киби асырлар бою 
парылдап, янып тураджакь. 

Муэллиф «Йылдыз»нынъ 1983 сенеси 
6-нджы санынынъ 90-нджы саифесинде 
дживан къыз Алименинъ сонъки дакъи- 
къаларыны гъает кучьлю нефис васиталар- 
нен тасвир эткен, 

«Апрель 3-те, гестапо башлыгъынынъ 
талабына бинаэн, резидент Алиме Абден- 
нанованы Симферопольге алып кельди- 
лер. Юксек унванлы гестапо башлыгъы, 
Алиме Абденнанованы допрос япмакъ 
ичюн мабюслер одасына кирди. О, тахта 
устюнде, юзю бичимсизленген, беденинде 
сагь ери къалмагъан, аякълары сыныкь, 
къан-реван бедени эзик, лякин юреги аля 
тепингенини сезип, дешетке кельди. 

-- Совет Ордусы резиденти дегениньиз 
бүмы!-- деп сорады о озюнен берабер 
кирген офицерлерден.-- Манъа мында со- 
рав иле огьрашмагъа аджет ёкъ, онынъ 
ишини битиринъиз1— деп чыкъып кетти. 

Апрель 5 геджеси гестапо кишилери 
Алимени къапавлы машинада Симферо- 
поль апсханеси азбарындан алып чыкъып, 
шеэр четинде аттылар». 

Биз юкъарыда повестнинь юксек гъае- 
вий эмиетке малик экенлигини къаид эт- 
тик. Бу ерде бойле бир суаль догъмасы 
мумкюн. Повесть бир минсиз язылгъанмы, 

аджеба! Ёкъ, джаным, бир: минсиз эсер 
язылмай! «Халкъымызнынъ федакяр эв- 
ляды» повестинде де баһзы нукъсанлар 
бар. Лякин пек чокь дегиль. Биз бу акъта, 
эльбетте, озь фикиримизни. айтып кечмек 
керекмиз. 

«Йылдыз»нынъ 1981 сенеси: 5-нджи са- 
нынынъ 70-нджи саифесинде Сейфедин ве. 
Джеват Меннановларнынъ. анасы Мельбек 
абай джебэге джёнеткен. учь огълу — Эбу-. 
зия, Ментар, Сейфедин Меннановлар хусу- 
сында икяе этиле. Ментарнынь фамилия- 
сы денъиштирилип, Абденнанов деп. 
языла, 

Айны саифеде учь агъа-къардаш Мен-. 
нановларнынъ джебэ ёлу икяе этиле. Эн- 
ди невбет Сейфедин Меннановкъа кель-. 
генде, бир-эки джумле язылып нокъта, 
къоюла да, янъы сатырдан Сейфедин Мен-. 
нанов Ментар Абденнановгва чевирилип, 
икяе этиле. 

«Йылдыз»нынъ 1983 сенеем 6-нджы сан- 
ында, 53-нджи саифесинде эки фоторесим 
басылгъан. Уйкен сержант ресими тюбюн- 
де Джеват Меннаноп ве адий урбалы яш 
осьмюр ресими тюбюне Сейфедин Менна- 
нов деп янълыш язылгъан. 

«Йылдыз»нынъ 1981 сенеси 5-нджи сан- 
ында, 72-нджи саифесинде, сабадан «Чис- 
тополь» совхозындан Джермай-Кьачыкь 
коюне Ревиде абайнен торуны Азифе кел- 
ип чыкъалар. Бу адисе Алиме Джермай- 
Къачыкъкъа келип чыкъкъан сонъ эртеси 
куню Сабасында олып кече. 

Ревиде абай Алименен берабер къая- 
лар бетке кетип, Джантыкь къаянынъ тал- 
дасында отурып лаф этелер. Бу ерини 
муэллиф, кьауфсызлыкқь кьаиделерини 
бозып, джиддий конспирация тедбирлери- 
не риает этмейип, акьланылмаз эдебий 
сербестликле тасвир эткен. Джемиль Сей- 
дамет ве Сулейман Асановнынь «Ватан 
къызы» адлы макъалесинде конспирация- 
гъа зияде эмиет берилип шойле дениле: 

«Эвге энъ сыкъ келип-кеткенлерден би- 
ри фельдшер Васфие Аджибаева олып, 
Алименинь аягъыны тедавийлей эди. Бир- 
аздан сонъ Алиме акъсай-акьсай эв ичин- 
де юре башлады, лякин гестаподжылар- 
нынъ дикъкъатыны джельп этмемек ичюн 
азбаргъа чыкъмады» дениле. 

Повестнинь муэллифи эсерни язгъанда 
«Ватан къызы» макьалесиндеки малюмат- 
тан файдаланмагъан («Ватан къызы», «Ок- 
тябрь ёлунен» китабы, 370-нджи саифе). 

Муэллиф эсернинь композиция кьурулы- 
шына чокъ эмиет бермей. «Йылдызо»нынь 
1981 с. 5-нджи санында, 70-нджи саифе- 
синде Алиме ильки күньлеринде Менна- 
новпарнынь анасы Мельбек абайнен ко- 
рюшип лакъырды эте. Муэллиф 1943-нджи 
йылда юзь берген адиселерни икяе эте- 
джеги ерде, огге чапып Эбузия ве Мен- 
тар Меннановларнынь дженктен кьайтып 
келип, бири Ингичка кьасабасында, диге- 

икяе эте. Бойле композиция бозгъунлыгъы 

эсернинъ динамикасына зарар кетире. 
Шуны да къаид этмек керек ки, Эбу- 

зия ве Ментар Меннановларнынь Алиме- 


„нинъ разведка тешкилятынен ич бир тюр- 


лю алып береджеги ёкъ. 

Ама юкъарыда къаид этильген эксик- 
ликлер повестнинь маневий, гьаевий, ва- 
танперверлик рухуна зарар кетирмейлер. 


Окзуйыджынына фикирлери 


Базы сёзлернинъ язылышы акъкъында 


Меракълы бир шейни окъугъанда, ма- 
насына аит олмагъан сёз расткельсе, яхут 
пезетли пляв ашагъанда, тишинъизге таш 
(къум данеси) илишсе, эр эки тесадуфте 
де, кейфке далгъан адам абдырай, сеске- 
не. Окъугъан ве ашагъан адамны тишин- 
ден-тырнагъынадже, ифаде этильмеси 
къыйын, титис бир дуйгъу къаплай. 


Газетамызда «Атлар акъкъында чынъ- 
лар»да бойле бир сатыр бар: «..Кьаша- 
гьала атынъны, ялынын тара». Атта 


ялын олмай. Ялын (пламя) атештен чыкъа. 
Ойле олса, атнынъ бойнында (эньсесинде) 
оськен сачкъа (къылгъа) не ад бермели! 


Бизим ихтиярымызда эки сёз кьала-- 
ял, джал. Лякин, ял сёзю башкъа ма- 
нада къулланыла. Мисаль: «... ёлджы ому- 
зындаки юкни терек тюбюне кьойып, озю 
де талдада отурып, бираз ял алды..» Де- 
мек, ял алмакъ бираз раатланмакъ мана- 
сында. Атта исе джал ола. Бойлеликле, 
атнынъ ялыныны дегиль джалыны 
тарамакъ мумкюн. 

«Малая земля» ибареси ана тилимизде 
«Уфакъ топракъ» деп язылды. Занымджа 
серлеваны «Кучюк топракъ» деп чевирмек 


керек эди. Себеби: уфакъ — мелкий, 
ири — крупный, кучюк — малый, буюк — 
большой. 


Къонушкъан тилимизде эр кунь къул- 
ланылгъан бир такъым сёзлернинъ манасы 
шубели. Тильшнасларымыз энциклопедик 
нокътаи назардан сёзлернинъ терен мана- 
сына ынтылып, оларнынъ негизлеринде 
сакълы кучьни азат этип, сёзнинъ там ма- 
насыны ачыкъ анълатып, чыкъаджакъ лу- 
гъатымызнынъ редакциясына бильдирмей- 
лер. 

Баъзы макъалелерде сонъки вакъытта 
шорбад жы сёзю сыкъ корюнмекте. Бу 
сёз русчагъа чевирильгенде, хозяин сёзю- 
не тенъ деп билине. Шорбаджы сёзюнинъ 
там манасыны белли этмек ичюн, бираз 
кечмишке къайтмакъ лязим. Улу Октябрь 
инкъилябындан эвель, зенгинлер фукъаре- 
лерни инсафсыз ишлетип, иш акъкъы тё- 
лемей, тек къарынларыны тойдыргъанлар. 
Бу алгъа —‹«къурсакъ токълыгъына чалыш- 
макъ» дегенлер. Фукьарелер исе, ашыны 
(шорбасыны) бергенни шорбаджы деп 
бильгенлер. Шорбаджы кечмиште инсан 
шахсыны алчакълагъан махлюкъ олып, бу- 
гунь тилимизде мусбет манада ер алмакъ- 
та. Бу адисеге ёл къоймамакъ ичюн, эвель- 


ден къулланып кельген саип сёзюни 
къуллансакъ фена олмаз эди. 
Куньделикке къуллангъан сезлеримиз- 


ден бирине даа дикъкъатынъызны джельп 
этмек истейим. Лаф эр кунь кийип чыкъар- 
гъан урбам ыз устюнде кетеджек. Ур- 
ба — къаба сёз. Бу сёзнинъ тилимизге 
келип киргени ве къулланылгъаны шубе- 
ли. Урба сёзю тюркий тиллернинъ ич бир- 


инде ёкъ. О, себептен кийим сёзюни къул- 
ланмакъ яхшы олмазмы? 
Чокътан бери лакъырды сёзю, 


менде 
такъырды-тукъырды 


сёзлеринен ассоциа- 
ция къозгъай. «Лакъ ыр д ы» этмекнинъ 
иптидаи шекили «лаф ур» олгъан, чюнки 
ибарени тешкиль эткен эсас ла ф. Мисаль: 
таджик тилинде —«гап зан», озьбек тилин- 
де —«гап ур», бугуньге келип 
айтылышы, язылышы «гапир». 


Озюмизде де башлангъычта «лаф ур» 
кет-кете трансформациягъа огърап «лаф 
урмакъ», «лаф урды» ве ахыр сонъу «лакъ- 
ырды» олып къалгъан деп фикир этем. 
Лаф девиринде «лакъырды» этмекни, сёй- 
лешмек, лаф этмек, субетлешмек, къонуш- 
макъ киби сёзлернен денъиштирмек мум- 
кюнлиги тилимизнинъ зенгинлигинден де- 
лялеттир. 


Сёз сырасы шуны да айтмакъ истейим 
ки, къомшу дегиль, къоншы сёзю де 
къонушмакътан келип чыкъмадымы экен? 


Эр вакъыт мунасебет сёзюни окъу- 


чыкъышы, 


йе оны насип сёзюнен къияс этип 

мунасибет деп язмакъ догъ я 
еги 

деп тюшюнем. я 5 Е 


Бир сёзнинъ сыкъ къулланылгъаныны 
сечсем, хатириме Р. Фишнинь язгъанлары 
тюше: «..сӛзлер сыкъ ве аджетсиз къул- 
ланылса, оларнынъ манасы эски акъчанынъ 
силинген къиймети киби ола». 

Лафымызда, язымызда 


къолайсызлыкъ 
догъургъан аллардан бири 


элифбемизде 
|. у, 9, | арифлерининь ёкълыгъыдыр. 
Юкъарыда косьтерильген арифлернинъ 
элифбемизде олмагъаны, тилимизнинъ 
инджеликлеринден файдаланувны къый- 


ынлаштыра. 


Бугунь исе муэллифлернинъ бир къы- 
сымында, элифбеде бар арифлерни инкяр 
эткен тенденциягъа расткелемиз. Мисаль: 
джез ерине ез язылгъаныны корьмек 
мумкюн. Бу аркъадашлар озь фикирлер- 
индже тилимизни «муляимлештиреджек» 
олалар, лякин акс нетиджеге иришелер. 
Джар ерине яр язылмай, чюнки эр эки 
сёзнинъ озь манасы бар, джар (обрыв), 
яр (любимый). Баба-деделеримизден ишит- 
кенимизге коре, къаве пиширильген са- 
вуткъа джезве дениле, сёзнинъ аслы джез 
(медь). Халкъымызнынъ кечмиште къуллан- 
гъан савутлары: къазан, саань, тас, тава, 
сини, мертабене, текне, сюзгич, кевгир, 
гугум, йыбрыкъ, джезве, мешребе, чама- 
шыр легени ве дигерлери джезден япыл- 


гъаныны бугунь хатырламасакъ, ярын 
джезве ерине езве язгъанлар тапылыр. 
Хуляса, яшлыкъ ана тильни огренмек, 


ана тильни бильген эсли-башлы зиялылары- 
мыз исе озьлерининъ язгъан фикирлерин- 


де эдебий тилимизнинъ къаиделерине риа- 
ет этмек кереклер. 


Сейяр МУРТАЗАЕВ. 

ЧЕРКЕЗ-АЛИ 


Рица 


ЛИРИК ПОЭМА 


ДАГЬ ЕЛУНДА 


Айланчыкълы дагъ ёлундан 
Эп тёпеге кетемиз. 

Ёлнынъ сагъы ве солундан 
Бакъып сейир этемиз. 


Денъиз бизден марум къалды, 
Ялысыпа урулып. 

Бир куньге деп биз ёл алдыкъ, 
Дагъгъа тараф бурулып. 
Къулакъ йырта шакъый гидиинъ 
Дане-дане сёзлери. 

Абхазиялы бу йигитнинъ 

Атеш киби козьлери. 


Къулагъымыз отькюр гилде, 
Меракъ иле динълеймиз. 
Козьлеримиз чевре-четте, 
Не араймыз, бильмеймиз. 


Кимнинъ козю тойгъан аджеп 
Діонья зевкъы-малына. 

О ич тоймай юмулгъандже, 
Асылсанъ да далынъа. 


Бакъынамыз ачкозьликле 
Табиатнынъ кучюне. 
Дерсинъ бу хош гузелликлер 
Сыгъаджакъ козь ичине. 


Тоймаса да бакъкъан козьлер, 
Юреклерде из къала. 

Бинъ-бир якътан кельдик бизлер, 
Достлыкъ — сарсылмаз къальа! 


Табиат бу дюльберликни 
Инсанларчтюн яраткъан, 
Тарих бойле чеберликнинъ 
Джефасындан къан юткъан. 

Бири кельген, бири кеткен, 
Халкълар ич де кульмеген. 
Дагъ ичинде омюр эткен. 

Дагъ зевкъы не бильмеген. 


Бир-биринден уркип инсан, 
Джан къуртарып яшагъан. 
Къуртулмагъан батакълыкътан. 
Халкъны сытма ашагъан. 


Чарыкъ кийип, кийнк атып, 
Эрзакь арап юрьгенлер. 
Таш къалавдан эвлер япып, 
Куньсиз аят сюрьгенлер. 


Мына шимди, бакъ бу дагълар, 
Санки бизнен сёйлене. 

Тик дагьларгьа туташ багълар, 
Саф авадан еллене. 


Багьлар, багьчалар ичинде 
Ишлей къызлар гурьлешип. 
Хошнут олар озь ишинден, 
Аятлары урь ве шенъ. 


Сыра-сыра портакъаллар 
Кербарлашкъан, пишкенлер. 
Чыдаялмай назик къоллар 

Сепет алып тюшкенлер. 


Кечалмайсынъ янларындан 
Юрегинъ дей: Токъта, къал! 
Дерсинъ эр бир къыз далындан 
Узюледжек портакъал. 


Севсе — севмеге де бильген 
Гузель абхаз къызлары. 
Санки олар коктен энген 
Бирер ер йылдызлары. 


Багьча, багълар, чайырлардан 
Узакълаштыкъ кет-кете. 
Кечтик сарл-тик байырлардан 
Алдымызда тик тепе. 


Бу тёпеден бираз артта 
Юксек таз баш къаялар. 
Олар дерсинь кяинаттан 
Бизге къанат джаялар. 


Биз деньизден юксектемиз, 
Дагълар бизден де устте. 
Ешиль орман, кок ве денъиз, 
Дерсинъ, эпси бир тюсте. 


Табиат озь фырчысыле 

Бу ерге къол тийдирген. 
Дагъ башына язда биле 
Қъардан къалпакъ кийдирген. 


Чешит терек, осюмликлер, 
Мис къокъулар сачмакъта. 
Къол яратмаз гузелликлер 
Къальблерде гуль ачмакъта. 


Рица голю къаршысына 
Яткъан учь башлы къая. 
Дерсинъ олар джанлы сима, 
Бир-бирине янтая. 


Ашыкъ эте сени джандан 
Абхазларнынъ бу ери. 
Дюльбер ерлер чокъ джианда 
Бу — дюльберлер дюльбери! 
Мына нечюн аджаип голь 
Олгъан тильде дестане. 


Мен де сизге ачып гонъюль, 
Сёйлейим бир эфсане: 


«Бир кунь денъиз пек къутурып ташкъан экен, 
Ялысындан бутюн халкълар къачкъан экен. 


Дерелерден-тёпелерден кечип олар, 


Юксек дагъгъа чыкъкъандан сонъ 


токьталалар. 


Бу дагьларда мекян кьурып яшагъанлар, 
Тапкьаныны джан къуртарып ашагъанлар. 


Куньлер кече, айлар кече, йыллар кече, 
Денъиз де шай, пек кьутурмай, сакинлеше. 


Олар яшай, ашай, иче, эгленелер, 
Бир-бирлерин севип-сайып эвленелер. 


Джан юректен бу топракъкъа сыгъыналар, 
Къайда барса кьайтып келе, сагьыналар. 


Бир кунь мында къарт чобаннынъ къызы догъа, 
Дюльбер олсун деп адыны Рица къоя. 


Рица яшай ана-баба эвчигинде, 
Таш къобадан къурулгъан озь койчигинде. 


Оськен сайын гузеллиги арта онынъ, 
Сачлары да омузындан саркъа онынъ. 


Янагъында ача эки дагъ ғульчиги, 
Бульбуль киби сёйленмекте бал тильчиги. 


Оськен сайын акъ юзчиги айгъа бенъзей, 
Эки къашы тарттырылгъан яйгъа бенъзей, 


Зенааты эчки бакъмакъ, чорап орьмек, 
Яз вакътында дагъда емиш джыйып юрьмек. 


Бойле яшай ана-баба мекянында, 
Джефасына къатланып озь ветанында. 


Бир кунь эджель баса къартнынъ кокюсинден, 
Рица марум къала баба тюркюсинден. 


Учь агъасы Рицагъа иш яптырмайлар, 
Эвде сакълап, тышкъа адым аттырмайлар. 

Лякин онынъ дюльберлиги узакь джайрай, 
Душманы да куньджюликтен пек тиш къайрай. 


Ах, бу дюнья не ичюн тынч нефес алмай, 
Не ичюн о къан тёкмесе яшаялмай? 


Гъарезликлер, куньджюликлер кимге керек? 
Не олгъайды бу адетлер юрьсе эрек. 


Лякин дюнья ахмакълардан марум дегиль, 
Марум олса, яшамакъ ‘да олур енгиль. 


Йыртыджыдыр инсанларнынъ хиянети, 
Тек олардан чыкъа дюнья къыямети. 


Мераметсиз бир айдамакъ чыкъа ёлгъа, 
О Рицаны зорнен алмакъ истей къолгъа. 


Тынч юкъуда экен Рица догъгъан аул, 
Ич бир ерде не копек бар, не къаравул. 


Эв артына келип багълай о атыны, 
Пенджереден бакъып коре муратыны. 


Миндер устюнде созулып ята бир къыз, 
Қорьсень шашып, дерсинь, коктен энген йылдыз. . 


Беден ачыкъ, ёргъаны да ерге тюшкен, 
Къыз чагъына-къызлыгъына толып пишкен. 


Кокюслери анъдырмакъта къуш тёшюни, 
Қореятыр севда олгъан къыз тюшини. 


Ай нурлары беденини айдынлата, 
Бу гузельге тараф айдут адым ата. 


Агъалары далгъан гъафлет юкъусына, 
Бильмей олар яв кельгенин къапысына. 


Ах, не ола, уянсалар олар шу ань, 
Тюшеятыр Рица къолгъа апансыздан. 


Ах, не ола, айдут булса джезасыны, 
Гуняхсыз къыз сюрьсе омюр сефасыны. 


Айдут яваш атлап кельди пенджереге, 
Джамны алып сокъулды о ичериге. 


Чул тыкһады бирден къызнынъ агъызына, 
Алды къызны салындырып омузына. 


Сыкъты назик беденини айдут эли, 
Дерсинъ узюлип кетеджек индже бели. 


Келе олар юксек къая тёпесине, 
Къыз эп чыдай пис айдутнынъ окесине. 


Чапалана, тартыша къыз, теслим олмай, 
Айдут исе дегенинден ич де кьалмай. 


-- Теслим олмам, яш джанымдан айрылсам да, 
Пис кьолуньда беш букленип, кьайрылсам да. 


Манъа дерлер абхаз кьызы, кет алдымдан, 
Севгилим бар, нечюн чалдынъ къаралтымдан?!— 


-_ 
Шай дер экеч, битирип къыз сонъ сёзюни, 
Ташлай къаядан ашагъы озь-озюни... 


Ашагъыда кок тюсюнде голь бар экен, 
Голь астында аля бу кьыз юкьлар экен. 


Учь агъасы келип чыкъа учь бир якътан, 
Къуртармакъчюн къардашыны бу тузакътан. 


Лякин олар мында келип етишалмай, 
Учеви де макъсадына иришалман. 


Сес-седадан дагълар инълей, танълар ата, 
Бу седаны дерсинъ Рица динълеп ята. 


Учь агъа да, учь къаяда таш кесиле, 
Устьлерине ал кунештен нур сепиле. 


Беян этип олар юрек дуйгъусыны, 
Къорчалайлар Рицанынъ саф уйкъусыны. 


Шу куньден сонъ бу голь Рица адын алгъан, 
Халкъ тилинде унутылмаз дестан олгъан.» 


Эфсане битти къыскъадан, 
Субетимиз даа бар. 

Рица голюн корьген адам, 
Эльбет этер ифтихар. 


Мен де шу юз тюрлю халкънынъ 
Арасында бир данем. 

Бойле улу Иттифакънынъ 
Мусафири бар алем. 


Мени мында бильген ёкътыр, 
Бильмеге де аджет ёкъ. 
Айтылгъан сёз къайтмаз окътыр, 
Айтыладжакъ сёзлер чокъ. 


Эр кес озь тилинде анълай, 
Юре гиднинъ янындан, 
Эфсанеден дагълар къайнай, 
Къайнай миллион джан мында. 


Негрлер де, араплар да, 

Қезине, ял алалар. 

Шаркъ ве Шималь, гьарплылар да, 
Чокь айретте кьалалар. 


Олар коре мемлекетте 
Чешит халкьлар бирлигин. 
Олар коре чевре-четте, 
Инсанларнынъ урьлюгин, 


Олар коре модаларны, 
Кийимлерни, ич тенъ ёкъ. 
Олар коре адамларны, 
Шенъ-шерамет, эр кес токъ. 


Сербест яшай Ватанында 
Ерли халкънынъ эр бири. 
Қорьген шаша, ёкътыр мында 
Шимди мамлюк девири. 


Хош табиат сукъландыра 
Кельгенлернинъ козюни. 


Абхаз къызлары анъдыра, 
Рицанынъ саф юзюни. 


Шаад олдым, якъын экен, 
Эм ашымыз; тузумыз. 
Санки Рицанен корюшкен 
Бизим Арзы къызымыз. 


Бири кете дюньясындан 

Боздургъанлар пишкенде. 
Бири айрыла джанындан 
Киразгъа бенъ тюшкенде. 


Рица къала тувгъан ернинъ, 
Дагъларынынъ къойнунда. 
О булуна асретлернинъ 

Эр джыйыны, тоюнда. 


Нидже йыллар, нидже асыр, 
Кечип кетти арадан. 

Тарих тутып олмаз ич сыр, 
Къальб сызласа ярадан. 


Тен ярасы кечип кетер, 
Кечмез юрек ярасы. 
Несиллерге келип етер, 
Зулумлыкънынъ къарасы. 


Олар аджджы из къалдыра 
Юреклернинъ тёрюнде. 
Мазлумларны уяндыра, 

Кунь корьсин деп омрюнде. 4 


Қунешли кунь, айдын омюр 
Қимлер арзу этмеди. 

Қими янып олды комюр, 
Арзусына етмеди. 


Рица да шай, бу дюньядан 
Яш джаныны ич кьыймай, 
Бизим Арзы киби о да 
Кетти ярына тоймай. 

Бу эки яш, эки гузель, 
Бир-бирине ошагъан. 
Тенлерине тийдирмей эль, 
Бир саильде яшагъан. 


Сагь экенде, эльбет, олар 
Бир-бирини корьмеди. 

Озь девринде яш севдалар 
Аят зевкьы сюрьмеди. 


Экиси де къамыш белли, 
Қорьсень юрек ириткен. 
Экиси де чебер элли, 
Такьдирлери бир экен. 


Олар ичюн озь илинде 
Халкь эр вакьыт ойлангъан. 
Экиси де озь тилинде 
Эфсанеге айлангъан. 


РИЦА ВЕ АРЗЫНЫНЪ МОНОЛОГЫ 


РИЦА: 

Вай, достчыгъым, Арзычыгъым, 
Алынъ-эхвалынъ насыл? 

Нидже йыллар кьозучыгьым, 
Корюшалмадыкъ асыл. 


Нидже йыллар сени денъиз 
Астында деп ишиттим. 
Экимиз де терендемиз, 
Қорюшмекчюн чекиштим. 


Не исе бир озень таптым 
Сув астында, голюмден. 
Ялдай-ялдай мен ёл яптым, 
Сени арап гоньюльден. 


Селям алып кельдим санъа, 

Дагьларымдан, халкьымдан. 
Ах, достчыгъым, инан манъа, 
Ич чыкъмайсынъ акълымдан. 


Мекян къурып олдынъмы сен, 
Озюнъе сув астында? 

Ёкъса янъгъыз къалдынъмы сен, 
Яш башынъны астынъ да? 


Къасеветке далма сакъын, 
Биз дюньядан кеткенмиз, 
Онынъ эр бир мешакъатын 
Яшлыкъта терк эткенмиз. 


Сув астында дерт бильмесин 
Корюшкенде рухумыз. 

Раат кечсин, болюнмесин, 
Бизим сакин уйкъумыз. 


Биз сенинъле сагъ экенде 
Гуняхкярлыкъ этмедик. 
Гуняхкярлыкъ этмеге де, 
Сен де, мен де етмедик. 


Он алтыгъа кирген демде 
Сачым саркъты белимден. 
Сенинъ киби, Арзы, мен де 
Кеттим айдут элинден. 
Лякин меним озь халкъыма 
Элемим ёкъ, сёзюм ёкъ. 

Мен пек разым озь бахтыма, 
Байлыкъта да козюм ёкъ. 


Мен бу ерде пек раатым, 
Халкъым эсен-аман сагъ. 

Учам десем, бар къанатым, 
Этрафымда орман, дагъ. 


Халкъым мени унутмады, 
Келелер джан куйдюрип. 
Козь яшыны къурутмады 
Эфсанелер уйдурып. 


Меним адым дестан олып, 
Юре дагъдан-дагъларгъа. 
Эмексевер инсан олып, 
Кире багъдан-багъларгъа. 


Меним адым дагълар ашып, 
Кире эвден-эвлерге. 
Ашыкълыкътан гонъюль ташып, 
Юре койден-койлерге. 


Меним адым экинджилер 
Арасында анъыла. 

Танъ маали тютюнджилер 
Тарласында таныла. 


Меним адым, юрек дельди 
Джыйынларда, тойларда. 
Яшайджакъ эм, яшап кельди. 
Акърабалар, сойларда. 


Бабам, дедем бу адымны 
Айтып кетти эйбетлеп. 
Яш аналар эвлядыны 
Адландырды Рица деп. 


Келе манъа узакълардан 
Мусафирлер, тёрюм бош. 
Келе олар чокъ якълардан, 
Эписинден гонълюм хош. 


Тек сен кельмей эдинъ Арзы, 
Санъа да ёл ачтым мен. 
Қельсенъ олур эдим разы, 
Елунъа гуль сачтым мен. 


Кель, Арзы сен, кель назлы яр, 
Къомшумыз да я бизлер! 
Корьгенден сонъ алай халкълар 
Беллер бизни эгизлер. 


Экимизнинъ ялымыз бир, 
Корюшейик эр саарь. 
Дюньямыз бир, алымыз бир, 
Аятымыз бир баарь. 


АРЗЫ: 


Вай, достчыгъым, Рица, джаным, 
Къайдан булдынъ мени сен? 
Тенде сувуса да къаным, 

Рухым яшай кунь-куньден. 


Хош сефагъа кельдинъ, акъыз, 
Вай не гузель бой-постынъ. 
Олмасам да мында янъгъыз, 
Санъа бенъзер ёкъ достым. 


Сув анасы, сув къызлары 
Мени янъгъыз этмейлер. 
Келе-кете, ёкъ ызлары, 
Олар санъа етмейлер. 


Достлукъ-къардашлыкъкъа еткен 
Бир шей ёкътыр джианда. 

Баш язымыз бойле экен, 
Айрылдыкъ биз яш джандан. 


Пек тарсыкъсам кимерде мен 
Айтам асрет йырымны. 

Динъле санъа джан юректен, 
Ачайым озь сырымны. А 


Анам орьген юнь шалыма, 
Аля даа бурюнем. 

Пек сагъынсам озь ялыма 
Ҷыкъып халкъкъа корюнем. 


Къызлыкъ чагъы ёлларымны 
Эльбет басып кечмем мен. 
Сонъра ювып къолларымны 
Бир сув ичем чешмемден. 


Л жандан севген Асанымны 

Пек сагъынам кунь-куньден. 
Топлап кенди фистанымны 
Чыкътым кеттим бир кунь мен. 


Юрьдим эркин дагъларымда, 
Чокъ йыл бойле юрьмедим. 
Юрьдим багъча-багъларымда, 
Асанымны корьмедим. 


Дагъ-ташларгъа сюрюнмеден, 
Чыкътым яйля тюзюне. 
Чокъ юрьдим мен эринмеден, 
Қорюнсин деп козюме. 


Раст кетирдим мен бир чобан, 
Этрафы кенъ отлакълар. 

Бу ерлерде, бильдим ондан, 
Даа пек чокъ чобан бар. 


Къулагъыма бир сес кельди -- 
Асанымнынъ къавалы. 
Юрегимни бирден дельди, 
Къайда бильмем заваллы? 


Яйля кене озь къырлары, 
Отлагьынен ярашыкь. 

Яйрай кьушларнынь йырлары, 
Дерсинь олгьанлар ашыкъ. 


Боденелер баарь кутип, 

Къанат къакъып учалар. 
Бир-бирини пек уркютип, 
Авджылардан къачалар. 


Бакъсам, тура кулюмсиреп 
Къаршымда озь Асаным. 
Къучакълаштыкъ элемсиреп, 
Бир-бирмизге ясланып. 


Соньра бираз тынчландыкъ биз, 
Хатир, гоньюль сораштыкъ. 
Айрылыкъта ёкъ гонълюмиз, 
Нидже-нидже сыр ачтыкъ. 


Асаным да чыкъып кеткен, 
Мени айдут чалгъан сонъ. 
Бекярлыкъта вефат эткен, 

Озю ярсыз къалгъан сонъ. 


Толып асрет яныгъына 
Чокъ йыл мени арагъан. 
Келип чешмем янына о, 
Денъизге чокъ къарагъан. 


Бир-бирмизге асрет бакътыкъ. 
Дертимизни пайлаштыкь. 
Шу куньден сонь бизлер сыкь- 


сыкь, 


Қорюшмеге анълаштыкъ. 


Кельди узакътан бир нида, 
Шу ань дёндим кери мен. 
Къайттым деерек:— Эльвида!-- 
Шу эбедий ериме. 


Джандан севген Асанымнен 
Корюшеджекмиз анда. 


Сагьлыкьлашып джан-къанымнен, 


Кельдим ялыма танъда. 


Ачылды да кетти саба, 

Сув ичкендже чешмемден. 
Далдым сувгъа, Али баба 
Тюшмесин деп пешимден. 


Бойле этип яш башчыгъым 
Ап-акъ олды кунь корьмей. 
Ах, сен достым, Рицачыгъым, 
Асретлик пек мушкюль шей. 


Асанымнен корюшерек, 
Гоньюллерни чеземиз. 
Яшлар киби зевкь сюререк, 
Джан тойгъандже кеземиз. 


Бугунь, Рица, айттым санъа 
Айтылмайджакъ сезюмни. 
Пек кьувандым, инан манъа, 
Ачтынъ сенюк козюмни. 


Бу корюшюв экимизни 
Якъын тувгъан этеджек. 
Хош булайыкь бир-бирмизни 
Достлыкъкъа не етеджек? 

Эки кьомшу багьчасында 
Достлыкъ гуллери ачсын. 
Эки асрет арасында 

Муаббетлик нур сачсын. 


Такъдиримиз кьысмет эткен 
Экимизге бир ялы. 


Башымызгһа эджель еткен 
Олгьанмыз бу дюньялы. 


Джаным, Рица, келип тур сен, 
Янсын ёлунъда чыракъ. 
Селям сёйле кимни корьсенъ, 
Мен де барырым мытлакъ! 


САГЪЛЫКЪЛАШУВ 


Дерсинъ бизим сеяат да 
Кечти эфсане киби. 
Хаялмызгъа кельди, атьта, 
Голлер, денъизлер тюбю. 


Дюньяда чокъ аллар ола, 
Яманы да пек чокътыр. 
Яхшылыкълар къальбде къала, 
Эфсанесиз халкъ ёкътыр. 


Эки яшнынъ саф сесгиси 
Гонъюль якъа-яндыра. 
Яшайышнынъ шу кузьгюси 
Бизге чокъ шей анъдыра. 


Садыкъ эди олар, эльбет, 
Ватанына, халкъына. 
Кимлер этмез джан эманет, 
Бирев кирсе акъкъына. 


Эфсанени юз тюрлю халкъ, 
Эписи озюндже анълай. 

Бири кульсе, бири мытлакъ, 
Козь яш туталмай, агълай. 


Мен де оларгъа къошулдым, 
Басты башымдан дагълар. 
Сукъландым мен, пек хош олдым, 
Сукъланмагъа акъкъым бар. 


Сукъланырсынъ бир кельгенде, 
Къальбинъде гуль солмаса. 
Сукъланырсынъ, эльбет, сен де, 
Юрегинъ таш олмаса. 


Абхазия — юксек дагълар, 
Ешилликлер мекяны. 
Абхазия — джесюр халкълар, 
Сербест аят эркяны. 


Дагъларында, чайырларда, 
Ешиль килим джайылгъан. 
Ал Октябрь йылларында 

Сагълам негиз къоюлгъан. 


Сарсыталмаз оны не ель, 

Не де дерья афаты. 

Чул туттырмаз мында чет эль 
Сафсатасы, менфааты. 


Денъизи бар, толкъунлансын, 
Негизи бар челиктен. 
Сакъын душман сокъулмасын, 
Бакътырырлар деликтен. 


Корьсенъ, дерсинъ абхазлылар 
Санки догъгъан янъыдан. 

Ватан ичюн разы олар, 
Айрылмагъа джанындан. 


Не хурафат, не бир джеллят 
Абхазлыны къоркъузмаз. 
Буны яхшы бильген эр зат 
Абхазлыгъа токъунмаз. 


Ольсе боюн эгмез батыр, 
Не вахшийге, не явгъа. 
Адымыны шарт токътатыр, 
Ҷыкъмакъ истесе «авгъа». 


Душман ичюн ешертмеди, 
О багъчалар, багъларны. 
Халкъ нафиле тер тёкмеди, 
Бойсундырды дагъларны. 


Агъызынъда дамы къалыр, 
Мамелекнинь, лавашнынъ. 
Ярышларда намы къалыр, 
Эр йигитнинъ, эр яшнынъ. 


Унутылды таш къобалы, 
Алчакъ эвлер пек чокътан. 
Шимди эвлер газ собалы, 
Тютюн чыкъмай оджакътан. 


Эр бир ташта, эр теректе 
Халкъ юреги урмакъта. 
Макъсад — ишлеп мамюрликте, 
Парлакъ аят къурмакъта. 


Учмаз десек кокте къузгъун, 
Сакътлыкъ керек эр бир ань. 
Самшит киби сагълам, узун 
Омюр истей эр инсан. 


Къызлары пек темеллидир, 
Саф юрекли бутюни. 
Мемлекетке пек беллидир, 
Онынъ самсун тютюни. 


Ширин озень бойларында 
Къызлар ташый гугумлер. 
Акърабасы, сойларында 

Ола тойлар, дугюнлер. с 


Дагъ ичинде ашханелер, 
Столлары тёмектен. 
Сыра-сыра таш ханелер 
Балкъылдайлар орьнектен. 


Эскиликлер анъгъа сыгъмай, 
Ер юзюнден кетмекте. 
Нидже эвлер, нидже сарай 
Халкъкъа хызмет этмекте. 


ОИК истин 


Қафелери, музейлери, Сагълыкънен къал он беш 
Кечке къадар халкъ толу. гульнинъ 
Бу дюньянынъ гузель ери — Бир гонджеси — Гурджистан! 
Ким арз этсе, акъ ёлу. Сенде яшай буюк Ильнинъ 

Рухы иле урь инсан! 
Дагъларында мишмоллалар, Сагълыкънен къал, Абхазия, 
Инджирлер ве джевизлер... Узун омюр, багъ ери. 
Зифт тёшельген кениш ёллар Сагълыкънен къал, Абхазия, 
Бойлап къайтамыз бизлер. Муджизели дагъ ери! 


АЙШЕ КОКИЕВА 


ТАШКЪА-ТАВГЪА... 


Янъгъызлыкъта кечмей бир кунюм, Анъламайым, къальбинъ инълейми 


Эки къызым меним янымда. Эвимизге зиндан чёккенде? 
Келеджекте олар — дугуним, Къуванчымны кунеш динълейми 
Къаным бар оларнынъ къанында. Къалибиме нурлар тёккенде? 
Янъгъызлыкънынъ дерди-асрети Къуванчым да — эки йылдызым, 
Ташкъа-тавгъа ягьсын мудавмет! Сыр тутмагъа бильмейим асыл. 
Севинмекнинъ бармы аджети Юзьсизленип юрьме дал-дизгин, 
Башынъа тюшкенде къасевет. Дертлеринъни дагъ-ташлар алсын! 


НИЧЮН, АДЖЕБА 


Къуртулдынъмы къуллыкъ, эсирден Келеджекке инандым! Сакъын, 


Афакъанлы юрегинъ бошап. Текрарлама къылыгъынъны сен! 
д е 9445 нь Айрылыкъны куттинъ даима 

р д лурғегрщап, Исинмеге тапмадынъ оджакъ. 
Озь йырыны токътамай, сакин ...Оджагъынъ бар, ничюн, аджеба, 
Соза берди бу джошкъун озень. Атешинден алмайсынъ сыджакъ? 


БАХЫТ ИЧЮН... 


Бахыт ичюн манъа чокъ шей керекмей, 
Сабыр, намус, ираде менле олсун! 

Азиз анам, явруларым терк этмей, 
Эвим саф юрек достлар иле толсун! 


Истер эдим, ёлдаш олсун севгеним, 

Аят берип осьтюрген къызларым да, 
Шунынъ ичюн дюньягъа мен кельгеним, 
Корьгейдим бахт девранын къызларымда. 


Бахыт ичюн манъа чокъ шей керекмей, 
Тек къайгъы, кедер менден олсун эрек. 
Азиз достлар, къандашларым терк этмей 
Менимле олсалар, даа не керек? 


ГЕНЧЛИККЕ КЪАЙТУВ 


Къач сенелер кечти энди, аначыгъым, 
Озгъардынъ сен эйиликлер багъышлап. 
Генчлигимни, бааримни анъаджагъым, 

Сизни исе эр кунь анъам алгъышлап. 


Коюмизнинъ дерелери унуттымы 
Джюйрюк атны, онынъ саибесини? 

Чалбаш дагьлар шимди кене булутлымы, 
Къомшу огълан чалмаймы даресини? 


Джюйрюгимни туваргъанда бадемликте, 
Шу йигит йырлагъан эди шенъ йырлар. 
Ель-Етмезим иле улькюн сербестликте 
Къуванч иле аша эдик дагъ-къырлар. 


Аначыгъым, ясланаракъ тизинъизге, 
И шитмеге север эдим дестанлар. 
Аслы киби киер эдим хаялымда 
Алтын пуллы шербентилер, фистанлар. 


Чыкъып баарь акъшамлары тюземликке 
Яшлар иле тёшей эдик «Къайтарма». 


Аначыгъым, шу генчлигим, 


гузелликлер, 


Бир сание кери дёнер, къайтармы? 


Хаялперест экеним мен шу заманлар. 
Эбедий достларым — Аслы ве Керем... 
Бугунь кене генчликке бу къараманлар 
Чагъырдылар, ильхамыма къувет берем. 


ДЕНЬМЕ 


Мен сени арадым 
Булутсыз айдан, 

Сыр этип сорадым 
Зынджырлы сайдан!, 
Бульбульни джоштургъан 
Ешиль баарьден. 
Кимсинъ сен, сорадым 
Ал тюс саарьден. 
Арадым даима 

Татлы тюшюмде, 
Табиатнынъ, фезанынъ 
Эр бир сюсюнде. 
Хаяллар эзгисининъ 
Мертебесинде. 

Арадым ве булдым 
Сен экенсинъ де... 


КИМСЕ 


Серт ягъмур токътамай 
Пенджере къакъкъаны 
Къулакъта, юректе 
Къалдылар, анайым! 
Озеньлер толушып, 
Авлакъкъа акъкъаны 
Бебекке, бебекке 
Синъдилер, анайым! 
Дагъларда ем-ешиль 
Тереклер далындан 
Къызылчыкъ сюзилип, 
Сырынып бакъмакъта. 


1 Зындшырлы сай — озеннинъ ады. 


НЕФРЕТКЕ 


Арадым ве булдым, 
Бильмедим озюм, 
Арада думанны 
Корьмеди козюм. 

Сени мен таптым ве 
Тюштим айретке: 
Кунь сайын къуванчым 
Деньди нефретке. 

Бинъ тюрлю давагъа, 
Акъсыз талавгъа 
Чеврильди. Чеврильдим 
Дертли къавалгъа... 
Бунъа да чокъ шукюр, 
Шукюр гъайретке 
Эндиден, къуванчым, 
Дёньме нефретке! 


БИЛЬМЕСИН 


Аланлыкъ ичинде 
Отлагъан Акътабан 
Ойнакълап ве кишнеп 
Багьрымны якъмакъта. 
Онынънен, анайым, 
Берабер къалайым, 
Ашкъымны тюшкюнлик 
Багърындан алайым. 
Алайым, къачайым 
Узакъкъа, узакъкъа, 
Кимселер бильмесин, 
Бильмесин бу акъта. 


НАМУС 


ОЧЕРК 
Ойле адамлар бар ки, бир къач сёз ерге япышып къалгъгнлар, ернинъ ичине 
вйтувнен озюни субетдешине бегендире- кирип кеткенлер. Ама ашамакъ керек. 
лер. Оны динълеген сайын-динълейдже- Душманнынъ хышымына даянмакъ ве онь» 
гинь келе. О, сёзлерни араретнен, сами- урмакъ ичюн ираде, силя ве аш-сув керек. 
миетнен, незакетнен айта. Джемиль Пур- Бойле шараитте ашайт — биринджи дер- 


тов да ойлелерден. О, индже ве назик 
аэнкли ялы бою шивесинен лакъырды 
эте. «Меним эмек дефтеримде тек эки 
къаид бар, — дей о.-- Биринджиси, дженк 
вакъытында япылды, экинджиси исе дженк- 
тен сонъ, 1954 сенеси. Бу иште отуз бир 
йыл хызмет эттим ве якъында, сагълы- 
гъым зайыфлагъаны себебинден, пенсия- 
гъа чыкътым. Олгъаны шу». 

Керчектен де, олгъаны шу. Аятынынъ 
бир къысымыны джебэде кечирген, сонъ- 
ра отуз бир йыл девамында бир тешки- 
лятта чалышкъан адамнынъ терджимеий 
алыны, шубесиз, бир къач сёзнен де айт- 
макъ мумкюн. Лякин биз ашыкъмайыкъ. 
Аятнынъ узунлыгъы йылларнен ольчене, 
йыллар айлардан ве куньлерден асыл 
олалар. Кимерде, джесюрлик косьтермек 
ичюн бир къач дакъикъа кяфи, кимерде 
исе бутюн бир аят керек ола. Бу дже- 
сюрликни корьмек ве анъламакъ ичюн о 
аятнынъ куньлерини, айларыны, йыллары- 
ны бир ерге топламагъа меджбурсынъ. 

Джемиль Пуртов 1922 сенеси Кучюк- 
Ламбат коюнде догъды. Еди сыныфны 
битирген сонъ «Къарасан» санаторийсинде 


ашчы шакирди, сонъра ашчы олды. Бу 
зенаатны севди, санаторийде раатланы- 
джыларнынъ итибарыны къазанды. Улу 


Ватан дженки арфесинде он секиз яшын- 
даки Джемиль Пуртов Севастополь ше- 
эриндеки алий арбий-денъиз кулинария 
мектебининь окъуйыджысы олды. 

Орду хызметинде ашчынынъ вазифеси 
ве хызмети белли. Аскер вакъытында аша- 
макъ керек. Бунъа ич бир тюрлю себеп 
ве шараит кедер этип оламай. Шунынъ 
ичюн ашчы озь хызметини яхшы бильмек, 
беджерикли олмакъ ве эр мезель пишир- 
ген ашыны арбий эмирнинъ, арбий бор- 
джнынъ эдасы деп бильмек керек. Дже- 


мильни арбий-денъиз кулинария мекте- 
бинде бунъа окъуттылар, бунъа азырла- 
дылар. 

1942 сенеси арбий ашчылар мектеби- 
нинъ динълейиджилери арекеттеки орду 
къысымларына ёлланылдылар. Джемиль 


Пуртов хызмет эткен 76-нджы пияде денъ- 
изджилер бригадасы (56 -джы орду` ''т- 
вороссийскте булуна. Кучюк топрә:.„:зки 
урушларда иштирак эте. Мешур Матвеев 
Курган ичюн олгъан шиддетли дженклер 
бу бригаданынъ намыны бутюн мемлекет- 
ке таныта. 1942 сенесининъ март айында 
76-нджы, 68-нджи ве 81-нджи бригадалар 
бирликте Волково къыры янындаки 
101-нджи тёпеликни — Матвеев Курганны 
штурмлап башлайлар. Душманнынъ энъ 
ишанчлы таянч нокътасы олгъан бу тёпе- 
лик ичюн чатышувлар бир къач саат де- 
вам эте. Къуршун ягъмурындан баш ко- 
термеге чаре ёкъ. Месафелер километр- 
лернен дегиль, метрлернен, къарышлар- 
нен ольчениле. Пияде денъизджилер гуя 


ман. Арбий ашчылар буны яхшы билелер. 
Окоплар, эндеклер ичинде яткъан дженк- 
чилерге патлавлардан ер-кок сарсып тур- 
гъан бир вакъытта аш-сувны насыл этиг 
бермек мумкюн? 

Мумкюн ве керек! Ашчылар сув ве аш 
савутларыны ерде сюйреклеп, окоптан- 
окопкъа кече, эр бир дженкчининъ котело- 
гына боткъа, мешребесине сыджакъ ве 
татлы чай къоялар. Аскерлер яткъан ерле- 
ринде ашайлар. Бир эллеринде къашыкъ, 
дигер эллеринде силя, козьлери исе душ- 
ман ерлешип алгъан шу тёпеликте. 

Матвеев Курган... о ерде нидже ватан- 
перверлер шереф ве шан иле эляк олды- 
лар. Душманны енъерек, гъалебенен джан 
бердилер. Шимди о тёпелик устюнде 
76-нджы, 68-кджи ве 81-нджи Къараденъ- 
из пияде аскерлери бригадалары шерефи- 
не хатире оларакъ «Ленгер» абиде къойыл- 
ды. Джемиль Пуртов барышыкъ йылларын- 


да о ерлерни барып зиярет этти. «Лен- 
гер» абидеси алдына чичеклер къойды, 
эляк олгъан дженкчи достларыны хатыр- 


лап, сукюнетте турды. 

Булгъарстаннынъ азатлыгъы огърундаки 
дженклернинъ биринде полк ашханеси 
немселернинъ къамачавында къалды. Полк 
огде, ашхане ондан бир къач километр 
артта. Арабалар устюнде ерлештирильген 
ашхане ёл боюнда чалыша. Арабалар ке- 
телер, ашчылар исе аш пиширелер. Даи- 
ма ойле ола эди. Бу сефер... къайдандыр 
пейда олгъан немсе аскерлери ашчы ара- 
баларны эр якътан сара башладылар. Аш- 
чылар къазанларнынъ, эрзакъ чуваллары- 
нынъ талдасына ятып, душмангъа атеш 
ачтылар. Арабаджылар исе атларны баса- 
бас айдадылар. 

-- Аз къалды, къуртулаяздыкъ, — дей 
Джемиль Пуртов.-- Атларымыз кучьлю 
эдилер. Ел да яхшы. Биз якъынлагъан 
душман аскерлеринен атыша-атыша выз- 
нен кетемиз. Ел бираз ёкъушкъа коте- 
рильди. Ашагъы энип башлагъанда къар- 
шымызда бизге догъру келеяткъан учь 
немсе танкы корюнди. Танклар пек тез 
юрмектелер.. О якъта-бу якъта снарядлар 
патлай башлады. Патлавлаонынъ бири ме- 
ни котерип атты. Авада баягъы учып, сонъ 
ерге тюштим. Ничюн бирден ерге тюшме- 
гениме тааджиплендим. Козьлеримни ач- 
къанда госпитальде эдим. Контузия олгъа- 
ным. 

Джемиль Пуртов арбий хызметини гос- 
питаллерде ашчы оларакъ девам этти. 
Дженк озюнден сонъ пек чокъ яралылар 
къалдырды. Арбий госпиталлер де чокъ 
эди. Булгъарстан топрагъындаки эвако- 
госпиталлерде тедави олунгъан джебэ- 
джилорнинь тюзелювинде гъает адий ве 
алидженап зенаат саиби Джемиль Пуртов 
да дегерли хызметлер косьтерди. Пуртов 
1954 сенасинедже арбий ашчы олды. Ях- 

шы ишлери ичюн бир сыра дженкявер му- 
кяфатларнен такьдирленильди. Барышыкъ 
аят онынъ ичюн анджакъ шу 1954 сенеси 
Ташкент шеэрине келип тюшкен сонъ баш- 
лады. Теджрибели джебэ ашчысы респуб- 
лика Кой ходжалыгъы министрлигининъ 
раатлыкъ эвине уйкен ашчы оларакъ 
тайинленди. 1957 сенеси раатлыкъ эви 
республика Сагълыкъ сакълав министрли- 


ги дёрдинджи баш идаресининъ меркезий 
хастаханесине чевирильди. Джемиль Пур- 
тов 1984 сенесининъ сентябрь айынадже 
онда чалышты. 


Четтен бакъкъанда ашчы эр кунь айны 
бир ишни япкъан киби келе. Асылында 
ойле дегиль. О эр кунь янъы ишнен меш- 
гъуль. Бу акъта Джемиль Пуртов шойле 
дей: 

-- Дюньки куннинъ теджрибесини бу- 
гунь козьде тутмакъ, дюнь япылып етиш- 
тирильмеген ишни бугунь мытлакъа яп- 
макъ керек. Адамларнен мунасебетте, хам 
мал азырлавда, бельгиленильген ашларны 
пиширювде, оларны хасталаргъа такъдим 
этювде... Ич бир иште, дюньки шей олгъа- 
ны киби текрарланмай. Кереги киби пи- 
ширильген емек ашчы ичюн бир гъалебе. 


Озь ишини джан-гонъюльден севген, 
онъа бутюнлей берильген адам бойле 
тюшюне биле. Ойле адам башкъалар- 
нынъ къуванчынен, хошнутлыгъынен яшай. 
Хасталарны лезетли, юксек калориялы, 
къокъулы ашларнен тедавийлей, озь эме- 
гининъ нетиджесини юзлернен, бинълернен 
адамларнынъ тюзелювинде коре. Адамлар 
мемнун олсалар, кульселер, кьувансалар, 
онынъ ичюн де къуванмагъа эсас бар. 

Бу ашхане ильки тешкиль этильгенде 
эписи олып эки кьазан бар эди. Оджакь- 
ларны саксаулнен якьа, сувны исе ара- 
баларнен кетире эдилер. Отуз бир йыл 
ичинде ашхане, Пуртовнынь теклифлери 
ве планлары эсасында, бир къач керелер 
гъайрыдан къурулды, энъ земаневий до- 
натмаларнен темин этильди. Шимди мын- 
да эллиден зияде адам чалыша. 

Озьбекстан Сагълыкъ сакълав министр- 
лиги дёрдинджи баш идареси ихтиярында- 
ки бутюн хастаханелер, курортлар ве са- 
наторийлер ичюн кадрлар азырлавда экин- 
джи меркезий хастахане база эсапланы- 
ла. Баш идаренинъ бутюн тедавиет ве 
истраат муэссеселери ичюн ашчылар, аш- 
хане хадимлери мында азырланыла, ша- 
киртлер мында дерс кече ве мында им- 
тиан берелер. Пуртов исе шу базанынъ 
башлыгъы. Ашчыларгъа унер огрете, сонъ- 
ра олардан озю имтиан ала, бильгилерине 
коре разрядлар берильмесини тевсие эте. 
Пуртовнынъ шакиртлерини сайып чыкъ- 
макъ мумкюн дегиль. Олар пек чокълар 
ве эписи де озь устазыны урьмет ве ити- 
рамнен анъалар. 


Ашчылар, эсасен, официанткалар, аш- 
хане хадимлери, ярдымджы ишчилер эр- 
кянындан азырланыла. Пуртовнынь ша- 
киртлернен отькерген мешгъулиетлеринде 
назарие иле амелият бири-биринен сыкъы 
багълана. Озюне ве башкъаларгъа нисбе- 
тен гъает талапкяр, сёзюнен иши даима 
бир кельген бу устаз озь шакиртлерини 
меракъландырмагъа биле. Онынънен ол- 
гъан субетлерде яшлар озьлерини сер- 
бест дуялар, бильмеген шейлерини сора- 


132 


макътан чекинмейлер. Онынъ шакиртлери- 
нен кечирген мешгъулиетлери де сами- 
мий субеттен, фикир алышып-беришювден 
ибарет ола. 

Устаз ашчы озь бильгисини арттырув 
ичюн де исрарлы чалыша. Джемаат еме- 
гинде семереликни арттырув, бу сааны 
техникий васыталарнен теминлев, эмек 
ресурсларындан билип файдаланув, эмек 
тешкилини яхшылаштырув ишинде гъай- 
рет косьтере джемаат нокъталарында 
хызметни янъы, прогрессив усуллары акъ- 
къындаки китаплардан файдалана, озю 
бильген шейлерини коллективдеки эр бир 
адамгъа огретмеге арекет эте. 


Джемиль Пуртов хасталар ичюн азыр- 
ланылмасы керек емеклернинъ картотека- 
сыны тертип эткен. Бу картотекада он 
беш тюрлю диста бар. Бу диеталар хас- 
талыкъларнынъ чешидине бакъып таин 
этиле. Анги аш, насыл вакъытта, насыл 
азырланылмакъ керек; онынь теркибинде 
не къадар акъсиль мадделери, ягъ, угле- 
вод ве саире олмакъ керек! Буларнынъ 
эписи Пуртовнынь картотекасында кось- 
терильген. Бу кьартотека республика са- 
нитария-эпидемиология станциясы ве дёо- 
динджи баш идаренинь башлыгъы тара- 
фындан тасдыкъланылып, шу идаре систе- 
масындаки бутюн хастаханелер, курортлар, 
санаторийлер ичюн екяне къулланма ола- 
ракъ къабул этильген. 


Джемиль Пуртовнынъ иш куню ашхане 
хадимлеринен селямлашувдан башлай. 
Бу — тек бир адет дегиль. Ишке кельген 
адамларнынъ кейфлерини, ал-эхвалларыны 
бильмек ве бунъа коре куньделик ишни 
такъсим этмек керек. Бельки бирев озюни 
ярамай ис этедир, бирев гедже яхшы 
юкъламагъандыр, бирисине даа эвине 
къайтмакъ керек оладжакътырї Инсанлыкъ 
алы. Эр шей ола биле. Пуртов сабадан 
аджеле тедбирлер коре. Ярдымгъа иъти- 
ядж хадимлерге чарелер коре, ярдым эте. 
Эр шей малюм олгъан ве куньделик иш 
такъсим этильген сонъ, о диета экиминен 
бирликте мемурий бинанынъ бутюн бо- 
люклерини козьден кечире, пиширильген 
ашларны ашап бакъа, ашчыларгъа аит 
косьтеришлер бере. Бирини огютлей, ди- 
герини макътай, учюнджисини исе тенби- 
лемек керек ола. 


Бутюн ашлар афталыкъ меню эсасында 
азырланыла. Оны баш эким, уйкен ашчы, 
диета экими ве баш бухгалтер имзалай- 
лар ве ашхане ичюн бир афталыкъ веси- 
къа эсап этиле. Эр кес меню муджиби 
чалыша. Складчы онынъ эсасында эрзакъ 
сымарлай, экспедитор сымарланылгъан 
эрзакъны меркезий базадан алып ке- 
ле. Эр шей озь ёлунен кете. Кетмек ке- 
рек... Кимерде ашчыларнынъ, ашхане хыз- 
метчилерининъ бир де-бири ишке келип 
оламай. Бойле вакъытларда Пуртов кель- 
меген адамнынъ ерине озю ишлей, ашчы 
яхут ишчи ола, хасталаргъа аш ташый, я 
да къартоп темизлей, къапыста догърай, 
насыл иш япылмакъ керек олса, оны япа. 
Гъайретли адам ичюн ишнинъ буюги-кучю- 
ги ёкъ. О эр ишни айны бир истекнен, 
авесликнен япа. Бу саада Джемиль Пуртов 
озь хадимлери ичюн бир нумюне. Баш- 
къалар да онъа бакъып, ондан огренип 


чалышалар. 


Аш пиширюв — муреккеп иш. Эбет, оны 
пиширген адамлар ичюн! Беш-он тюрлю 
эрзакьтан бир аш пиширмек керек ола. 
Ангисини не кьадар ве не вакьытта кьой- 
макъ керекі Ашнынь лезети, калориясы, 
мыкъдары, тюсю насыл олмакъ керек! 
Пуртовджыларнынъ ишинде ич бир вакъыт 
брак олмай. Пиширильген аш ич те бо- 
зулмай. 

Пуртов, иши пек чокь олувына бакъма- 


дан, ашхане ичюн себзе, кьартоп, емиш 
кетириледжек тарлаларгъа, багъчаларгъа 
бара, ходжалыкъларнынъ реберлеринен, 
себзеджилернен лакъырды эте, алына- 


джакъ махсулны тешкере ве бундан сонъ 


экспедиторларны ёллай. Эбет, пишириль- 
ген ашларнынъ кейфиети де тек ашчы- 
нынъ усталыгъына дегиль, махсулатлар- 


нынъ кейфиетине де багълы, Пуртов бу- 
ны даима акъылда тута. 

Уйкен ашчы афтада бир кере баш эким- 
нен бирликте палата-палатадан юрип, хас- 
таларнен корюше. Хасталар оны таныйлар 
ве эр корюшювде мында пиширильген 
аджайип ашлар ичюн, ашхане хадимлери- 
нинъ, хусусан официанткаларнынъ неза- 
кетли муамелелери ичюн тешеккюр айта- 
лар. Отуз бир йыл девамында эп бойле. 
Бир кере, бир кимседен аш хусусында 
шикяет, я да тенби сёзлери ишитильмеди. 
Ялынъыз тешеккюрлер. 

— Хасталарнынь тешккюр сёзлерини 
ишиткенде анда, ашханеде чекишкенлери- 
мизни унутам, бутюн ёргъунлыгъым кече, 
кендимни даа яш, даа гъайретли дуям,-- 
дей Джемиль Пуртов.— Башкъалар да озь- 
лерини бойле ис этмелери ичюн о тешек- 
кюр сёзлерини бутюн ашхане хадимлери- 
не еткизем. Озь элим алтында чалышкъан 
хадимлерге даима урьмет этем, атьта 
тенбилеген, дарылгъан вакъытларымда 
биле урьмет этем. Башкъа тюрлю олмасы 
мумкюн дегиль. Олар да манъа айны дуй- 
гъуны беслейлер. Озь хадимлеримнен му- 
насебетимнинъ эсасыны, темелини шу озь 
арамызда къаршылыкълы урьмет узерин- 
де къурмагъа арекет этем. 

Джемиль Пуртовнен берабер чалышкъан 
хадимлер, онынъ реберлигиндеки ашхане- 
де пишкен ашны ашагъан хасталар, уму- 
мен, оны бильген адамлар, озь араларын- 
да анълашкъан киби, Пуртов анькьындаки 
фикирлери бир сой. Фикирлери бири-бир- 
лерини девам эттирелер, текмиллейлер, 
ама бири-бирлерине зыт дегиллер. 

Ашчылар адамлар ичюн чалышалар. 
Олар сарф эткен эмекнинъ нетиджеси де- 
ръал белли ола. Адамлар емекни бегенди- 
перми, ёкъса бегенмедилерми? Бегенсе- 
лер, демек, эр шей ёлунда, бегенмесе- 
лер... Пуртовнынъ иш фаалиети тарихында 
бойле ал даа олмады. 

Хастаханенинь баш экими Малика А6- 


дуллаевна Зияева уйкен ашчы Джемиль 
Пуртов акъкъында шойле деди: 
-- Пуртов — къийметли хадим. Озь 


ишинде месулиет ис этмеге биле. Тешеб- 
бюсчи, фааль джемаатчы, мында чалыш- 
къан йылларында хастахане мааллий ко- 
митетининъ даимий азасы эди. Аджаип 
устаз. Бу себептен онынъ шакиртлери пек 
чокъ. Дёрдинджи баш идаре системасын- 
даки джемаат ашы нокъталарында чалыш- 
къан ашчыларнынъ эписи онынъ шакиртле- 
ри. Шакиртинъ ким экенини айт, мен де 


сенинъ ким зкенинъни айтайым, дейлер. 
Джемиль Пуртов тек лезетли ашларынен, 
реберлик, тешкилятчылыкъ фаалиетинен 
дегиль, чокъ мыкъдарлы аджаип шакирт- 
леринен де намлы. О, пенсиягъа кетеджек- 


те озюнинъ ерине адам азырлады. Шим- 
ди онынъ шакирти, уйкен ашчы Айдер 
Акъмоллаев Пуртов аньанелерини девам 
эттирмекте, 

Джемиль Иззетович Пуртов пенсияда 
олса да, бизим ашханемизге сыкъ-сыкъ 


келе. Ярдымыны аямай. Ойле адам. Даи- 


ма ярдымгъа азыр. Аш меселесинде хас- 
талар тарафындан бир кере биле шикяет 
олмады. Мында Пуртовтан эр кес мем- 
нун. Языкъ ки, хасталанды ве пенсиягъа 
чыкъмагьа меджбур олды. Биз о, бельки 
кьайтып келир деп умют этемиз. Бакьай- 
ыкъ, бираз раатлансын, тедавийленсин... 
Иътимал, аш пиширюв ишинде къараман- 
лыкъ косьтермек мумкюн дегиль. Ама, 
менджесине, онынъ бутюн иши къараман- 
лыкъ. Хасталар ичюн биринджи илядж 
емектир. Адамнынъ хасталыгъына бакъып, 
онъа келишикли ашлар берильсе, оны те- 
давийлев де енгиллеше. Пуртов шу бир- 
инджи иляджны азырлагъан коллективге 
отуз бир йыл ёлбашчылыкъ япты ве онынъ 
иши ичюн бир кере шикяет тюшмеди. Бу 
буюк фаалиет. 

Пуртов озю, табиатынджа, незакетли, 
медениетли адам. Озюни тутмагъа биле. 
Башкъасынынъ истегини эда ичюн эр ва- 
къыт, эр ишни япмагъа азыр. Гъает на- 
муслы адам. Хасталар ичюн лезетли аш- 
лар пиширюв отуз бир йыл девамында 
онынъ ичюн намус ве видждан иши олды. 
Ашханенинъ чалышувы, мында ишлернинъ 
кетишаты оны шимди де раатсызлай. Аш- 
чылар коллективи оны эп озюнинъ ребе- 
Ри, устазы деп биле. Онынъ бутюн кось- 
теришлери, эвельдеки киби, бир иллесиз 
эда олуна. Базы адамлар пенсиягъа кет- 
кен сонъ, иш еринен алякъасыны узелер. 
Бойле адамларны коллектив тез унута. 
Джемиль Иззетович Пуртов унутылмай- 
джакъ. 

Иште, хастахане баш экимининъ Пуртов 
акъкъында фикири бойле... гъает 
метли. 

Ашханенинъ диета экими Татьяна Алек- 
сеевна Голикова озь ишини Пуртовсыз та- 
савур этип оламагъаныны айтты. 

— Онынъ иштен кеткенини даа дуйма- 
дыкъ, — деди о. — Пуртов эп бизнен бера- 
бер. Бир шей сорамакъ, я да акъыл та- 
нышмакъ ичюн оны къыдырып отурмакъ 
керекмей. Бизни эр кунь озю зиярет эте. 

Бизде он беш тюрлю диета емеги азыр- 
ланыла. Анги хастагъа насыл емек кели- 
шикли экенини, эльбет де, тедавийлейи- 
джи эким тайин эте. Бизлер шу емеклер- 
нинъ вакъытында, кейфиетли азырланыл- 
масыны ве шу хастагъа берильмесини те- 
мин этемиз. Базы хасталар ичюн хусусий 
ашлар пишириле. Бутюн бу ишлернинъ 
эдасы Джемиль Иззетовичке ве ашхане 
коллективине багълы. Сымарланылгъан 
ашларны пиширмеген, менюлерни эда 
этип оламагъан вакъытымыз олмады. 

Мен бу ашханеге 1980 сенеси, институт- 
ны битирген сонъ кельдим. Джемиль Из- 
зетович мени догъмушы киби къаршылап 
алды ве бутюн ишлернен таныш этти. 
Онынъ незакетли муамелеси адамнынъ 


кьий- 

Джемиль Пуртов иш башында. 


диньлемеге 

Бу адам 
мен озь вазифемни даима 
биледжегимни анъладым. Меним 


сёзюни дикъкъатнен 
манъа эминлик берди. 
экен, 


эр бир 
билюви 
янымда 
ода эте 
пек чокъ суаллерим, яни эр бир 
сорай берювим оны асыл да бездирмеди. 
О эр шейни истекнен ве тек онъа аит 
индже незакетнен анълатты. Мен тез ва- 
къытта мустакьиль суретте чалыша баш- 
ладым. 

Пуртов озь зенаатыны юксек дередже- 
де менимсеген адам. О, бу зенаатны се- 
ве. Хастаханеде тазе махсулатлардан уста- 
лыкънен пиширильген лезетли ве чешит 
ашларнынъ буюк эмиети, эльбет те, белли. 
Эким янъы кельген хаста ичюн иляджлер- 
нен берабер диетаны да тайин эте. Аш- 
нынъ насыл вакъытта насыл шараитте 
ашалувынынъ да эмиети буюк. Биз Пуртов- 
дан софра донатув саньатынынъ индже- 
ликлерини огрендик. «Билип донатылгъан 
софра адамнынъ кейфичи кетире, мадде- 
дей о даима. Керчектен де 


шейни 


сини ача», 


ойле. 
Бизим ашхзнелиздеки хадимлернинъ ве 


шахсен Джемиль Пуртовнынъ адына языл- 


гъан тешеккюрлерни сайып чыкъмакъ 
мумкюн дегипь, Биз йылда эки-учь шикя- 
етлер ве теклифлер дефтери ачамыз. 


Олар пек тез толалар ве ичлеринде атьта 
бир тенби, яхут шикяет ёкъ. Бу гъает къу- 
ванчлы ал. Умумен, Пуртовнынъ янында 
булунып да, фена чалышмакъ мумкюн 
дегиль. Онынъ арекети, гъайрети деръал 
адамларгъа мусбий тесир эте. Эр кесни 
эсир ала. О башкъаларны джанландырма- 
гъа, джоштырмагъа биле. Якъында ашха- 
неде бала емеклери болюги ачыладжакъ. 

Балалар бу вакъыткъадже буюнлернен бе- 
рабер ашап кельдилер. Пуртовнынь тек- 
лифи муджиби бу болюкни ачмагъа азыр- 
ланамьгз. 

Бизим ашханемизде догъгъан ве шим- 
Дилик тек мында азырланылгъан бир къач 
неви емек бар. Хасталар оларны бегене 
ве даима сымарлайлар. Республика хаста- 
ханелери ашчыларыныны семинарлары 
отькерильгенде бу ашларнынъ рецептле- 
ри тевсие олунды. «Пуртов булкалары» 
бизим ашханемизде айрыджа нам къазах- 
ды. О республиканынъ кулинария джедве- 
лине «Пуртов булкалары» адынен язылды. 
Бу булканы тарифлемек пек кучь. Оны 
ашап бакъмакъ керек. Мен аятымда Пур- 
тов киби адамгъа раскельгенимден, 
онынъле бир ерде чалышкъанымдан гъает 
мемнуным. 

Инсаннынъ ирадеси, кучю, садакъаты ве 
даа бир чокъ къабилиетлери хусусан фев- 
къульаде шараитте ачыкъ корюне. Бундан 
бир къач йыл эвельси Джемиль Пуртов 
танъда телефон чанъындан уянды, Тель- 
нинъ о бир уджунда эеджанлы сес иши- 
тильмекте эди. Анълашылгъанына коре, 
электрик кучю ёкъ экен. Кранлардан сув 
да кельмей, Электрик ве сув ёлагъы бир 
кереден бозулгъан. Меркезий таъмир ида- 
ресинден хабер этильгенине коре, бу ал 
акъшамгъадже девам этеджек. 

Ашханенинъ бутюн печлери электрик 
къуветинен чалыша, Шимди саат алты бу- 


чукъ. Эки сааттен сонъ учь юзден зияде 
хастаны сабалыкъ емекнен теминлемек 
керек. 


Джемиль Пуртов бойле шараитте къа- 
бул этильмеси мумкюн бирден-бир догъ- 


ру къарарны къабул этти. О хастаханеге 
якъын мааллелерге чапты. Таньда кьапы- 
ларны кьакьып, адамларны уянтты, месе- 
Лени аньлатты: «Кьазанлар ве оджакьлар 
керек. Хастаханеде электрик ярыгъы ве 
Сув ёкъ. Ярдым этинъиз». Адамлар бу 
хаберни бири-бирлерине бильдирдилер. 
Бираз вакъыттан сонъ адамлар хастахане 
азбарына чоюн къазанлар, оджакълар ке- 
тире башладылар. Азбарда, ашхане янын- 
да оджакълар къурулды. Бутюн ашхане 
хадимлери мааллелерден къопкъаларнен 
сув ташыдылар. Кимер хадимлер одун 
къыдырмагъа кеттилер. Бир сааттен сонъ 
азбарда сыранен тизили къазанлардан ле- 
зетли къокъулар чыкъа башлады. бу 
куньде ашхане хадимлери эки къат гъай- 
ретнен чалыштылар. Сабалыкь емегине 
кельген хасталар февкъульаде адисени 
сезмедилер биле. Оларнынъ эр бирине 
меню муджиби бельгиленильген емек бе- 
рильди. 

Дёрдинджи баш идаренинъ реберлери 
экинджи меркезий хастаханеде электрик 
кучю ве сув ёкълыгъыны ишиткен сонъ бу 
ерге кельдилер. Ашханенинъ чалышаяткъа- 
ныны корип, тааджиплендилер. Мемнун 
олдылар. Уйкен ашчы Пуртовкъа ве бутюн 
ашхане коллективине тешеккюр илян 
этильди. 

Бу куньде хасталар ичюн аш дёрт дефа 
тышта, оджакълар устюнде пиширильди. 
Ашчылар эм аш пиширди, эм атеш якь- 
ты, эм сув ташыдылар. «Бу меним ишим 
дегиль» деп четке чекильген адам олма- 
ды. Акъшам ашхане хадимлери ёргъун- 
лыкътан аякълары устюнде зорнен тура 
эдилер. Джемиль Пуртов иш кунюнинъ 
сонъунда ашхане коллективини топлады. 
Топлашувда баш эким, партия тешкиляты- 
нынъ кятиби, зенааткярлар бирлиги ко- 
митети реиси иштирак эттилер. Бунда 
къыскъа, лякин самимий сёзлер айтылды. 
Пуртов исе къаршысында тургъан ёргъун 
черелерге бакъып: «Эгер джебэде бирев- 
биревге: «Мен сенинънен разведкагъа 
барыр эдим» десе, мен санъа ишанам, 
сенинънен бирликте эр ишни япмагъа азы- 
рым, деген мана анълашыла, — деди.— Мен 
исе сизлернинъ эр биринъизнен разведка- 
гъа бармагъа, ишимиз файдасына уджюм- 
га кетмеге азырым. Бугунь мен бунъа 
текрар къаний олдым. Сизлерге шан ве 
шерефлер олсун, къийметли достларым!» 

Эртеси куню хастаханеде электрик яры- 
гъы да, сув да бар эди. Адетий иш куню 
адеттеки киби башланды. 

Ашхане коллективининъ эркяны чокъ 
йыллар санки денъишмеди. Ашханенинъ 
колемдже кенишлеви мунасебетинен янъы 
хадимлер кельдилер, ама ондан кеткенлер 
пек аз олды. Джемиль Иззетович гъает 
талапкяр адам. Эр бир хадимнинъ ишини 
къатий незарет алтында тута Ашханеде 
низам къавий. Адамлар исе анджакъ бой- 
ле муитни бегенелер. Тертип, низам ол- 
гъан ерде чалышмакъ да къолай. Эгер 
тертипке-низамгъа иджадий иш муити 
къошулса — чалышмакъ даа енгиль ве ме- 
ракълы ола. Р 

1983 сенесининъ декабринде дёрдин- 
джи баш идаренинъ хастаханелери, сана- 
торийлери, курортлары ве раатлыкъ Эв- 
лери ашчылары арасында конкурс отьке- 
рильди. Конкурскъа, айны заманда, Сочи, 


Кисловодск, Ялта шеэрлерининъ энъ яхшы 
курортлары да иштирак эттилер. Бу кон- 
курста экинджи меркезий хастаханенинъ 
ашчысы Раиса Васильевна Сан биринджи 
ерни алды. Сангъа къийметли багъшыш 
берильди ве дёрдинджи баш идаре тара- 
фындан тешеккюр илян этильди. 

Раиса Сан — орта яшларда сыджакъ- 
къанлы, гъает арекетчен къадын. Бизим: 
«бу насыл олды?» суалимизге: 

-- Мен биринджи ерни алдым. Лякин 
бу биринджиликни мен бутюн коллективи- 
миз ве, биринджи невбетте, устазымыз 
Джемиль Иззетович Пуртов саесинде къа- 
зандым, — деп джевап берди. — Бизлерни 
конкурскъа Пуртов азырлады. Умумен, 
ашчылыкъ зенаатыны мен ондан огрендим. 
Зенаатны севмекни де, онъа садыкълыкъ- 
ны да ондан огрендим, Мен конкурста 
этли ашлар пиширдим. Этли рулетлер, 
янтыкълар, ондан гъайры, тортлар ве «На- 
полеон», «Ярославна», «Алёнушка» деген 
пирожныйлар азырладым. Конкурс комис- 
сиясы мен азырлагъан емеклерни лезет- 
ли ве дюльбер таныды. Эбет, анджакъ, 
дюльбер. Емекнинь корюнишининъ де 
эмиети бар. Адам оны корьгенде ашай- 
джагъы кельсин. Джемиль Иззетович биз- 
ге ойле огретти. Мен озюмдеки яхшы 
хусусиетлер ичюн Джемиль Пуртовдан 
миннетдарым. Мен эр шейни ондан огрен- 
дим. Тек чалышмакъны дегиль, адамлар- 
гъа мунасебетни де. Пуртов там манасы- 
нен оджа, устаз. Огретювден ич те ёрул- 
май, безмей, даима кулюмсиреп бакъа, 
муляйим сеснен лакъырды эте. Шунынъ 
ичюн онынъ этрафында адам чокъ ола. 
Онынъ пенсиягъа кеткени бир бучукъ ай 
олды. Биз онынъ ишке къайтмасыны бек- 
леймиз. 

Джемиль Пуртов, оны яхшы бильген, 
онынънен берабер чалышкъан адамлар- 
нынъ фикириндже, эфсаневий адам. О бу- 
лунгьан ерде гъайрет, незакет укюмран. 
О адамларны рухландырмагьа, озюнинъ 
пешинден алып кетмеге биле. Теджрибели. 
тешкилятчы, талапкяр ве даима адамгъа. 
ярдым ичюн азыр, незакетли, сабырлы, 
юксек севиеде ихтисаслы устаз, намуслы,. 
инсаниетли инсан, озь ишине сынъырсыз 
садыкълыкъ беслеген аджаип мутехассыс.. 


О озюнинъ бу чизгилерини бир иште, бир. 


ерде отуз бир йыллыкъ фаалиетинен 
исбат этти. О къайда олса-олсун, иштеми, 


эвдеми, сокъакътамы -- ярдымгъа мухтадж. 


адамны корьгенде тюшюнип турмай, де- 
ръал ишке кирише, керек олса — атешке, 
керек олса — сувгъа кире... Джемиль Из- 
зетович акъкъында бойле сёзлернинъ ай- 


тылувы тевеккель дегиль. 1970 сенеси о. 


къарысы Гульшан Чубарова иле бирликте 
Сочи шеэринде раатланмакъта эди. Кунеш 
орталыкъны алтын нурларгъа гъаркъ эт- 


мекте. Ялыдақи чакъыл узеринде созулып. 


яткъан адамлар юкъусырайлар. Ялыдан 
денъиз ичине догъру къурулгъан скеле 
устюнде балалар ойнашалар сувгъа сыч- 
райлар, шенъленип бири-бирлерини къу- 
валайлар. Балаларнынъ бири сувгъа сычра- 
ды дер экеч, артындан экинджиси де 
сычрады. Экинджи бала бираздан сув узе- 
рине чыкъты, биринджиси исе чыкъмады. 
Джемиль Пуртов бир талай бекледи. Бир- 
инджи бала аля корюнмей. Артыкъ бек- 
лемек мумкюн дегиль. 

Арыкъча кельген узун бойлу адамнынъ 
еэринден атылып турып, ялыгъа догъру 
Чапкъаныны корьген адамлар, онынъ ар- 
тындан айретле бакътылар. Узун бойлу 
адам скеле устюнде зий-чув олып юрген 
балалар арасындан чапып кечерек, аман 
сувгьа сычрады. Баягъы вакъыткъадже сув 
астында къалды, Сонъра сув устюнде ку- 
чюк баш корюнди, о башнынь янында 
экинджи, буюкче баш да пейда олды. Де- 
ми чапкъан адам сув ичинден кимнидир 
котерип кельмекте эди. Бу, бана сувгъа 
биринджи сычрагъан огълан бала эди. 

-- Мен огъланнынъ адыны бильмей- 
им,-- дей Джемиль Пуртов.— Онынъ ма- 
нъа кереги де ёкъ. Энъ муими шу ки, 
бала сагъ къалды. Шу арада «аджеле яр- 
дым» машинасы кельди, онъа суньий не- 
фес алдырдылар. Бала озюне келип, 
козьлерини ачкъанынен, алып кеттилер. 

— Огълангъа не олгъан Ялдамагъа 
бильмейми экен? 

— Ёкъ, ялдамагъа бильсе керек. Лякин 
о сувгъа сычрагъанынен онынъ артындан 
сычрагъан экинджи бала онынъ устюне 
тюшкен. Биринджи баланынъ белькемиги 
зарарлангъан. О эллерини-аякъларыны 
къыбырдатып оламай эди. 

Эгер Джемиль Пуртов бир къач сание 
кечиккен олса, буюк фаджиа юз бере- 
джек эди. О кечикмеди. 

Учь йыл кечкен сонъ, кене Сочи ше- 
эринде, «Узбекистон» санаторийсинде бу- 
нъа бенъзеген бир адисе даа олды. Ялыда 
тургъан балачыкъны далгъа алып кетти. 
Баланынъ анасы кийик сеснен къычырды, 
эсини джойып, йыкъылып къалды. Ялыда 
булунгъан адамлар арасындан узун бой- 
лу киши атылып турды, шиддетли далгъа- 
ларны къылыч киби кесип, денъизге кир- 
ди. Бир къач дакъикъадан сонъ, октемли 
дәлгъалар ичинден, элинде баланен чыкъ- 
ып кельди. Бала сагъ, ич бир ери зарар- 
ланмагъан. «Аджеле ярдым» машинасы- 
нынъ экимлерине, баланы дегиль, онынъ 
эссиз яткъан анасыны ве битасыны озьле- 
рине кетирмек ичюн чаре корьмек керек 
олды. Пуртов бу сефер де кечикмеди. 

Албуки, денъизде фуртына башлагъан, 
ялыдаки адамлар буны бир кереден дуй- 
магъанлар. Кучьлю далгъаларнынъ бири 
зайыф вуджутны, дёрт-беш яшларындаки 
бу балачыкъны алып кеткен. 

Ашханенинь шикяетлер ве теклифлер 
дефтерлеринен меракъландыкъ. Оларнынъ 
сайысы йигирмини кече ве бу дефтерлер 
ичинде ашхане ичюн ич бир дане шикяет 
ёкъ. Аман-аман эр бир язынынъ ичинде 
Джемиль Иззетович Пуртов анъыла. Хас- 
талар уйкен ашчыгъа озь тешеккюрлери- 
ни бу дефтерлер саесинде бильдирелер. 
Биз учь дефтер ичинден учь къаидны язып 
алдыкъ. Сайламадыкъ. Бунъа аджет ёкъ. 
Чюнки къаидларнынъ эр бири тешеккюр 
сёзлеринден ибарет. 

«Экинджи меркезий хастахане ашхане- 
сининъ къийметли хадимлери! Уйкен аш- 
чы Д. И. Пуртовнынъ юзюнде ашханенинъ 
бутюн хадимлерине официанткаларына 
джан-юректен тешеккюр бильдирем. Сиз- 
инъ ашханенъиз акъкъындаки теэссурат- 
ларымны беян этмек ичюн сёз тапып ола- 
майым. Мен Улу Октябрь социалистик 
революциясынынъ ветераны, Улу Ватан 
дженкининъ иштирақчиси, къарт ве хаста 

бир адам оларакъ, меним сагълыгъым 
ичюн экимлернен, эмширелернен бир 
сырада курешкенлеринъизни даима ис 
эттим. Сизинъ пиширген аджаип ашлар- 
ынъыз, о ашларны меним ятакъ ханеме 
кетирип берген официанткаларнынъ муа- 
мелеси меним тюзелювимде муим амиль 
олды. Мен эвде экенде аш ашап оламай 
чекише эдим. Мында денъиштим. Сизинъ 
эсрарлы эллеринъизнен пиширильген аш- 
ларны мен даа чокъ хатырларым. Эпинъ- 
изге джан-гонъюльден тешеккюр. Си- 
лантьев. 1979 сенеси, апрель 20». 

«Кьийметли аркьадашлар! Ашхане ха- 
димлери! Пек чокъ хасталарнынь ве шах- 
сен озюмнинь фикиримни беян этерек 
сизлерге: «Сагъ олуньыз! Пиширген ле- 
зетли, юксек калориялы ве пек файдалы 
ашларынъыз ичюн сагъ олунъызі» дейим. 
Уйкен ашчы Д. И. Пуртовнынъ, диета эки- 
ми Т. А. Голикованынъ, диета эмширеси 
Р. И. Зерновойнынъ, официанткалар 
Н. И. Гафурованынъ, Н. А. Мозырская- 
нынъ, Л. А. Астрелинанынъ, П. А. Фурсо- 
ванынь хызметлерини айрыджа къаид 
этмек истейим. 

Мен эппи вакъытлар еримден турмай 
яттым. Официанткалар манъа емегимни 
тёшегиме кетирип бердилер. Яткъан ерим- 
де ашаттылар. Дженк вакъытында госпи- 
таллерде олгъаны киби. Эбет, бизим хал- 
къымыз ойле. Бизлер бойле алидженап 
адамларнынъ мерамети саесинде сагъ 
къалдыкъ ве яшамакътамыз. Ашхане ха- 
димлерининъ эписи сагъ олсун, Бизим 
къайдымызны чеккенлери ичюн хастахане 
реберлерине ве бутюн коллективге те- 
шеккюр. 

Республика колеминдеки шахсий пен- 
сионер, Улу Ватан дженкининъ биринджи 
группа инвалиди В, Колесов. 1979 сенеси, 
ноябрь 9». 

«Душман узеринден гьалебе къазан- 
макъ ичюн къавий аркъа керек. Хаста- 
лыкълар, дженктен асабалыкъ къалгъан 
яралар — бизим душманымыз, хастахане- 
лер исе — бизим аркьамыз. Демек ки, 
хастахане хадимлери бизим душманлары- 
мызгъа къаршы амансызлыкънен дженк эт- 
тилер. Бу куреште ашчыларнынъ ери ог 
сафта. 

Манъа экинджи меркезий хастаханеде 
сыкъ-сыкъ ятмакъ керек ола. Эбет, меним 
ашкъазанымнынъ бир къысымы ёкъ, теним 
яра излеринен толу, гастритнен, къуюл- 
дыкьнен чекишем, юрегим ойнай, мий- 
имдеки къан дамарлары тарлашкьан -- 
хасталыгъым чокъ. Бу сефер хирургнынь 
аджаип эллери озь ишини яптылар. Опе- 
рациядан сонъ, он куньгедже адетий аш- 
ны ашап оламадым. Меним ичюн махсус 
ашлар пиширильди. Бу эфсане дегиль — 
акъикъат. Бу, мешур Пуртовнынъ ёлбаш- 
чылыгъындаки ашхане коллективининъ 
хызмети. Хирург кести, тикти, олар исе 
мени он куньгедже къашыкънен ашатты- 
лар. Лезетли ашлар, незакет, самимиет 
эким япкъан операцияны пекитти, къавий- 
лештирди. Мында ашчылар экимлернен 
берабер бир ишни япалар. Уйкен ашчы, 
аджаип инсан Джемиль Иззетович Пуртов- 
къа ве о ёлбашчылыкъ эткен ашчылар 
коллективине самимий тешеккюримни 
бильдирем. 

Улу Ватан дженки иштиракчиси, экин- 


ГУЛЬШАН ЧУБАРОВА ве ДЖЕМИЛЬ ПУРТОВ 


джи группа инвалиди, шахсий 
Николай Дмитриевич Манжара. 
неси, август 1». 

Бойле къаидлар язувлы 
сайысы, юкъарыда айткъанымыз киби, 
йигирмини кече. Базы къаидларда хаста- 
лар Пуртовкъа ресмий суретте тешеккюр 
илян этильмесини, онъа мукяфат бериль- 
месини талап этелер. Къаидларнынъ ичин- 
де бойле сёзлер сыкъ-сыкъ раскеле` «Ле- 
зетли ве файдалы ашлар меним тюзелю- 
вимде аль этиджи роль ойнадылар», «Биз 
мында пиширильген ашларны буюк иштиа, 
кейф иле ашаймыз», «Ашлар лезетли, аш- 
хане темиз, адамлары мераметли ве неза- 
кетпи. Буларнынъ эписи хастанынъ тю- 
зельмесине ярдым оте», «Мында хаста- 


пенсионер 
1981 се- 


дефтерлернинъ 


нынъ ор тюрпю истеги ерине кетириле, 
сымарланылгъан аш пишириле. Муджи- 
зе!» «Ашханеде озь ишлерини яхшы 


бильген ве джандан севген адамлар чал- 
ышкъанлары сезиле. Мында усталыкъ 
алидженаплыкънен къошулып, аджаип, 
сагълам муит догъура». 

Бойле сёзлерни Октябрь инкьилябы, 
Ватан дженки ветеранлары, корюмли 
алимлер, девлет, илим, медениет эрбап- 
лары, белли санайы ве кой ходжалыгъы 
хадимлери, чешит зенаат адамлары язалар. 

— Бир иште, бир ерде отуз бир йыл 
чалыштыньыз, бу къадар урьмет къазан- 
дынъыз, сиз ифтихар этмеге акълысынъ- 
ыз!-- дедик Джемиль Иззетовичке. 


— Меселе йылларда дегиль, — деди 
Джемиль Пуртов.-- Меселе, аятымда яп- 
къан ишлеримде. Нени яптым ве нени 


япып оламадым? Кимерде, кечкен йыллар- 
гъа бакъып, языкъсынам, япып битирмеген 
ишлерим даа чокъ киби келе... 

— Пиширген ашларынъызны ашагъан 
юзлернен хасталар сизни юксек урьмет- 
нен анъалар. Пек чокъ мукяфатларынъыз, 
унванларынъыз, истидатлы шакиртлеринъ- 


из бар. Сизде аятынъыздан мемнуниетсиз 
олмакъ ичюн эсас екь. 


— Ойле. Ама ичимде, юрегимде бир 
адам даа яшай. О адам манъа раатлыкъ 


бермей: «Даа чокь япа биле эдинь, даа 
чокъ...» дей бере.— Бойле деген сонъ 
Пуртов сусты. Акъшам къаранлыгъы биз 


булунгъан кениш ве джыйнакълы оданынъ 
пенджерелеринден энди ичери бакъмакъ- 
та. Янашадаки къуруджылыкътан сеслер, 
тасырдылар ишитильмекте.— Бу ерде янъы 
локъсахане къурула, — деп сёзюни девам 
этти Пуртов, давушлар ишитилеяткъан та- 
рафкъа башынен ишмар этип. — Юз ер- 
лик. Меним эвимнинъ бир яны хастахане, 
бир яны локъсахане. 


Учь йыл эвельси Пуртов 
чыкъкъанда бир якъкъа кетмеди. Эвде 
отурды. Тезден ашхане донатмаларынынъ 
реконструкциясы башланаджакъ. Бойле 
вакъытта узакъкъа кетмек олурмы? Шимди 
ашханеде юз олли адам ичюн аш азырла- 
ныла. Реконструкциядан сонъ учь юз адам 
ичюн азырланыладжакъ. 


отпускагъа 


Пуртов янъы донатмалар ве монтаж- 
дхылар кельгенини ишиткенинен ашхане- 
ге чапты ве бутюн реконструкция ишлери- 
не осю ёлбашчылыкъ отти. Монтажджы- 
ларнен текяран идделашмакь, чеккелешмек 
керек олды, ниает, олар Пуртовнынъ та- 
лапларынен разы олдылар. Бир афтадан 
сонъ ашхане янъы ритмнен, янъы усулнен 
чалыша башлады. 


Джемиль Пуртовнынъ реберлиги алтын- 
да ишлеген коллективнинъ бир хусусиети 
бар. О да — федакярлыкъ ве озь ишине 
садыкълыкъ. Олар бельгиленильген бутюн 
ашларны озь вакъытында ве кейфиетли 
пиширмек ичюн вакъытларыны, кучьлери- 
ни аямайлар. Эр бир хадим озюне бериль- 
ген ишнинъ мытлакъа сонъуна чыкъа. Бир 
адам япкъан ишни экинджи адамгъа гьой- 

рыдан япмакъ, я да оны текмиллемек ке- 
рек олмай. 

Шимди Джемиль Пуртовныны еринде 
яш ашчы Айдер Акъмоллаев чалышмакъ- 
та. Айдер Джемиль Иззетовичнинъ шакир- 
ти. Устаз оны учь йылда бу вазифеге азыр- 
лады, онъа ашхане фаалиетине аит иш- 
лерни бутюн инджеликлеринен огретти. 
Ашчылыкъ зенаатына севги ашлады. 

-- Сиздже, ашчынынъ ишинде энъ му- 
им шей не?— деп сорадықь биз Айдер 
Акъмоллаевден. 

Сарышынджа кельген, мазаллы бу йигит 
бираз тюшюнип турды. 

— Ашчылар эрте туралар, — деди о 
бизге. — Эрте тургъан ёл алыр. Джемиль 
агъа бу сёзлерни чокъ текрарлайтургъан. 
Эбет, ашчы олсанъ, эрте, эр кестен эвель 
турмакъ керексинъ. Бизим иш кунюмиз 
саба саат алтыда башлай ве акъшам саат 
докъузда бите. Бойле. Менджесине, ашчы- 
лыкъ зенаатынынъ биринджи хусусиети — 
эрте турув. Манъа, саат алтыда ишке кел- 
ип етмек ичюн дёртте, энъ кечи, дёрт 
бучукъта турмакъ керек ола. Саба мен 
ишке келеяткъанда сокъакълар кимсесиз, 
чым-чырт ола, бутюн шеэр юкълай. Аш- 
чылар ишке бойле вакъытта келелер. 

Джемиль Пуртовнынъ, устаз оларакъ, 
насыл хусусиетини бегенесинъизї 

— Джемиль агъанынъ адамларнен му- 
насебети меним ичюн бир мектеп олды. 
Онынъ киби олмакъ къыйын, ама мен 
адамларнен лакъырды эткенде онъа бенъ- 
земеге тырышам. Джемиль агъа ич бир 
вакъыт къычырмай. Ачувлангъанда да, да- 
рылгъанда да сеси даима муляйим. Кол- 
лективимизде исе чешит адамлар бар. 
Бири къызматабан, меселенинь асылыны 
анъламайып, бир кереден алына, дигери 
пек агъырмакъ, анълайышлы шейни де 
бир кереден анълап оламай, учюнджиси- 
нинъ исе, итимал, эвде насылдыр къасе- 
ветлери бар, иште перишан, къазаннынъ 
тюби янып башлагъаныны дуймай, ашкъа 
сувны чокъ, я да аз къоя. Бойле вакъыт- 
ларда Джемиль агъа озюни тута, адеттеки 
муляйимлигини гъайып этмей. 

Джемиль Пуртов башлагъан аньанелер- 
ни яш ашчы Айдер Акъмоллаев дегерлик- 
нен девам этмекте. «Пуртов булкалары»- 
ны Айдернинъ озю пишире. Лезетли ве 
дюльбер олып чыкъалар. Хасталар бу 
булкаларны чокъ сымарлайлар. Оларнынъ 
базылары, хусусан янъылары Пуртов... аш- 
ханеде отуз бир йыл чалышкъан адам- 
нынъ фамилиясы экенини бильмейип, 
«Сымарышлар дефтерин»де «Пуртавлы 
булка» деп язалар. Лякин бу эки сёз ян- 
янаша кельгенде ашханедекилер меселени 
тез аньлайлар. 

Бир кере «Пуртов булкасы»нынъ хамы- 
ры бозулды. Лячаре, Джемиль Иззетович- 
ке телефон эттик. Пенсиядаки бу адам чап- 
ып кельди, деръал ишке озю киришти. 
Хамыр тюзетильди ве булкалар къарар- 
лаштырылгъан вакъыткъадже пиширилип 
азырланылды. 

— Мен Пуртовнен берабер ярым йыл 
къадар чалыштым, — дей хастаханенинъ 
баш бухгалтери Владимир Антонович Ка- 
мерко.— Ама бу къыскъа вакъыт ичинде 
онынъ аджаип, ишкир адам экенини анъ- 
лап етиштирдим. Бир кере онъа, ашхане 
ичинде юргенде, козеттим. Эр шейге дикъ- 

къат эте. Косьтере, тешкере, фикир бере. 
Мында эр шей онынъ ирадесине бойсуна. 
Башкъа тюрлю олувы мумкюн дегиль ки- 
би келе. О, табиатынджа, ашыкъып, тез. 
чалышып алышкъан, ама кьалабалыкыны. 
севмей. Онынънен эр вакъыт, истеген 
меселенъ хусусында лакъырды этмек 
мумкюн. О ишке биринджи олып келе ве 
эр кестен сонъ кете. Шимди Айдер Акъ- 
моллаев де онынъ киби япа. 

Адети узре, эркеклерге чичек такъдим 
этилюви сийрек ал. Пуртов бундан мус- 
тесна, Хастаханеден тюзелип кетеяткъан 
хасталар къучакъларындаки чичеклернен 
Пуртовны къыдыралар. Озьлерининь те- 
шеккюр сёзлерини эллериндеки чичеклер- 
нен изъар этелер. 

Джемиль Пуртовнынъ къарысы Гульшан 
Чубарова да бу хастаханеде отуз бир йыл- 
дан бери чалышмакъта. О хастахане апте- 
касынынъ ассистенти. Иляджлар азырлай. 
Къары-ходжа асылында бир ишни япалар. 
Экиси де хасталарны тедавийлей. Бири 
лезетли ашларнен, дигери иляджларнен. 
Бу эки алидженап инсан озь аятларынынъ 
отуз бир йылыны адамларнынъ селямет- 
лигине багъышладылар. Гульшан шимди 
де чалыша, озюнинъ чокъ йыллыкъ зен- 
гин теджрибесини яшларгъа ашлай. Олар- 
нынъ огълу Руслан Пуртов да сагълыкъ 
сакълав системасында чалыша. О дёрдин- 
джи баш идаре автотранспорт болюгининъ 
мудири, комсомол тешкилятынынъ секре- 
тары. 

Экинджи меркезий хастаханеде ве дёр- 
динджи баш идаренинь дигер хастаханеле- 
ринде отькерильген тантаналы акьшамлар- 
да, юбилей мерасимлеринде чешит ашлар 
азырлав, софраны донатув киби муим ве 
назик ишлер, эльбет те, Джемиль Пуртов- 
кьа авале олуна. Онынъ зенааты, онынь 
саньаты эр вакъыт, эр ерде керек. 

Джемиль Пуртов дженктен бир сыра 
дженкявер орденлер ве медаллернен 
кельди. Барышыкъ йылларындаки федакяр 
эмеги де бир чокъ мукяфатларнен дегер- 
ли суретте такъдирленильди. 

Адамларнынъ талийлери чешит тюрлю- 
ола. Джемиль Пуртов озь аятындан, озь 
талийинден мемнун. Бир ерде отуз бир 
йыл чалышты. Озь ишини севип япты. 
Адамларнынъ да севгисини къазанды. 
Чокълукънынъ сайгъысына, урьметине на- 
иль олув, занымызджа, инсан ичюн лек 
муим иш. Адамларнынъ санъа мунасебе- 
ти — сенинъ бутюн дегерликлеринъни ве 
бутюн эксикликлеринъниы бельгилейиджи 
баш ольчю. 

Пуртовнынъ иш аркъадашлары, хаста- 
лар, хастахане реберлери онынъ акъкъын- 
да о къадар чокъ яхшы сёзлер айттылар 
ки, бизлер, бу къадар макътавлар бир 
адам ичюн пек чокъ дегильми экен деп 
тюшюндик. Ёкъ, чокъ олса да, ляйыкъ 
экенине эмин олдыкъ. Намуслы яшагъан 
ве чалышкъан адам ичюн макътавлар бир 
вакъыт арткъач олмай. Адамлар Пуртов- 
нынъ отуз бир йыл сюрген садакъгтлы 
эмегине мунасип къиймет кестилер. 

Аятта озь еринъни тапып яшамакъ -- 
адам ичюн буюк саадет. Джемиль Пуртов 
бойле саадетли адам. 


Э. АРИФОВ, 
А, ОСМАНОВ. 


Хайырлаймыз 


СЕМЕРЕЛИ 
ЯРАТЫДЖЫЛЫКЪ 


НАЗИР САФАРОВ СЕКСЕН ЯШЫНДА 


Озьбек совет эдебиятында очерк ве драматургия жанрларында эппи эсерлер 
яраткъан эдиплерден бири Назир Сафаровдыр. 

Назир Сафаров 1905 сенеси Джизакъ шеэринде догъды. Орта мектепни битир- 
ген сонъ, 1927—1929 сенелери Самаркьандда партия-совет хадимлери азырлав 
мектебинде окъуды. Н. Сафаров 1929 сенеси партия сафына аза кьабул этильди, 
комсомолда реберлик вазифелеринде чалышты. Бу девирде яшларны мектеплерге 
джельп этюв, джаилпикни битирюв ишлеринде фааллик косьтерди. Айны бу йыл- 
ларда о эдебиятнен меракъланды. Яш эдипнинъ ильки очерклери ве фельетонлары 
«Заравшан» газетасы саифелеринде дердж отильдилер. Сонъра Назир Сафаров 
«Ишчи», «Къызыл Озьбекстан» газеталарында, Озьбекстан ССР Языджылары бирли- 
гинде меъсуль вазифелерде чалышты. 

1930 сенеси языджынынъ «Къара куньлернинъ кольгеси» адлы китабы басылды. 
Онда 1916 сенеси Джизакъта олып кечкен исьян вакъиалары акъкъында икяе этиле. 
Сонъунда бу эсер эсасында «Уянув» драмасы яратылды. 

Бойледже, Назир Сафаров драматургия иле джиддий огърашып башлады. 
1931 сенеси о, Зия Саиднен бирликте «Тарих тильге кирди» деген драма язды. Эсер 
Хамза адына академик театр сахнасында ойналды. Эсерде ватанперверлик гъаелери 
огге сюрюле, айнеджи, ийлекяр душманлар япкъан писликлернинъ устьлери ачыла. 

Улу Ватан дженки йылларында Назир Сафаров немсе-фашистлерине къаршы 
къараманджа куреш алып бараяткъан совет аскерлерининь джесюрликлери акъ- 
къында эппи очерклер язды. Онынъ «Къуршун кечмез батыр», «Вадиллик къараман», 
«Комиссар Къарабаев», «Севги», «Сонъки нефескедже», «Озьбек огъланлары», 
«Къараманнынъ догъувы» киби очерклери булар джумлесиндендир. 

Муэллифнинь дженктен сонъки йылларда язгъан «Шаркъ танъы», «Аят мекте- 
би», «Алияхан Султанова», «Захире», «Къурбанали» ве дигер очерклеринде аятымыз- 
нынъ чешит сааларына аит муим меселелер акъкъында фикир юрютильди. 

Назир Сафаровнынъ «Шаркъ танъы», «Аят мектеби», «Кимге ятсы, кимге бахт», 
«Лукаш батыр» киби пьесалары республика театрлеринде мувгфакъиетле ойналмакъ- 
талар. Муэллифнинь «Узакъны козьлеген къыз» повести, «Корьген кечиргенлерим», 
«Наврез» романлары окъуйыджыларда буюк меракъ догъургъан эсерлердир. Назир 
Сафаров кинодраматург тарзында да эппи ишлер япты. Назир Сафаровнынъ эсерле- 
ри бир чокъ къардаш халкълар тилиһе чевирилип, нешир олунды, романлары 
Москвада, рус тилинде басылып чыкъты. 

Языджынынъ эдебиятны инкишаф эттирюв саасындаки буюк хызметлери дегер- 
ли такьдирленильди. О Кьызыл Йылдыз, «Урьмет Бельгиси», Октябрь Революциясы, 
Халкьлар достлыгъы орденлери ве био сыра медаллернен мукяфатланды. Онъа 
«Озьбекстан ССР-де хызмет косьтерген саньат эрбабы» ве «Озьбекстан ССР халкь 
языджысы» унванлары берильди. 

Назир Сафаров Хамза адына республика Девлет мукяфатынынъ лауреатыдыр. 

ШАЙРНИНЬ ХОШ 
НАГЬМЕЛЕРИ 


ЮНУС ТЕМИРКЬАЯ 70 ЯШЫНДА 


Кърымтатар совет поэзиясында озюнинъ аджаип яратыджылыгъы иле чокъ 
йыллар девамында гьайретле хызмет этип кельген шаир Юнус Темиркъая етмиш 
яшыны толдырды. 

Юнус Темиркьая 1915 сенеси Балыкълава районы Уркуста коюнде фукьаре 
койлю аилесинде догъды, Кьрымда Совет акимиети пекинип, эмекдарларнынь бала- 
ларына мектеплернинъ къапылары ачылгъанда Юнус Коккозьдеки койлю яшпар мек- 
тебине окъумагъа кире. Анда Усеин Куркчи киби теджрибели оджанынъ тесири 
алтында тиль ве эдебияткьа мейиль бере. Сонъра Багъчасарайда оджалар технику- 
мыны битирип, Симферополь педагогика институтына ёлланма ала. 

Юнус Темиркъая шиириетте озюне хас ёлны кечип, севги, сиясий, публицистик, 
фельсефий лириканынъ юксек нумюнелерини яратты. О, эдебияткъа отузынджы се- 
нелернинъ ортасында «Яш ишчи достыма» шииринен кирди. Сонъра «Яш кьуввет» 
газетасында ве «Яш ленинджилер» журналында дженкке къадар онынъ арды-сыра 
шиирлери басылып турды. 

Йигирминджи сенелерде социалистик заманымызнынъ яньы эдебиятыны мей- 
дангьа кетирювде Зиядин Джавтобели, Эшреф Шемьи-заде, Умер Ипчи, Шамиль 
Алядин, Ыргъат Къадыр, Алтаньлы, Амди Алим, Керим Джаманакъль! Гъафар Бул- 
гьанакьлы киби шаир ве эдиплер фааль хызмет эттилер. Отузынджы йылларда со- 
циализм девирини даа кениш тереннум ичюн оларгьа янъы кучьлер, яньы сеслер 
кьошулдылар. Булар Осман Амит, Решит Мурат, Энвер Селямет, Амет Мефаев, Риза 
Халит, Джеваире, Юнус Темиркьая, Леман Сулейман киби яш шаирлер эдилер. 

Юнус Темиркъаянынъ яратыджылыгъы хусусан дженктен сонь гурьделенди. 
Кечкен он дерт йыл ичинде онынъ «Сабаларнынъ тазелиги» (1970), «Дагь чокърагъы» 
(1972), «Таньлар» (1976), «Амет-Хан» (1980), «Джан эзгилерим» (1983) киби беш шии- 
рий китабы чыкъты. Эдебиятта терен фикир, джошкъун аэнк, чин севги, ачыкъ гонъ- 
уль иле адымлагъан шаир озь эсерлеринен окъуйыджыларнынъ юрегине ёл тапты. 
Шаир мемлекетимизде олып кечкен буюк денъишмелерни, вакъиаларны, социаль ве 
ичтимаий теракъкъиятны озь исси, къайнакъ эеджаны иле адий шаиране сатырларда 
ифаделеди. Онынъ лирик къараманы мемлекетимизде буюк къазанчларны эльде 
эткен, юксек эмек енъишлерине иришкен, халкълар достлыгъы рухында тербиелен- 
ген, Ленин партиясына садыкъ Совет кишисидир. 

Шаирнинъ яратыджылыгъында буюк колемдеки «Акъ сув къызы» поэмасы, 
«Амет-Хан» шиирий повести ве ахлякъ, тербие меселелерине аит, окъуйыджыларда 
эмоциональ тесир къалдырыджы терен маналы шиирлери айрыджа ер туталар. Бу 
эсерлер яшларгъа Ватангъа, халкъкъа сынъырсыз садыкълыкъ, эмексеверлик, инса- 
ниетлик рухыны ашлайлар. 

Рус, озьбек ве башкъа къардаш халкълар эдебиятлары сырасында янъы къа- 
занчлар иле огге адымлагъан кърымтатар эдебиятында Юнус Темиркъая озюнинъ 
юксек севиеде гъаевий, бедиий эсерлеринен фааль хызмет этип кельмекте. 

Теджрибели оджа, тербиеджи, гъайретли шаиримиз Юнус Темиркъаяны догъ- 
гъанына етмиш йыл толувы мунасебети иле журналымызнынъ окъуйыджылары 
адындан самимиетле хайырлаймыз, онъа янъы иджадий мувафакъиетлер, сагълыкъ- 
селяметлик, рушенлик истеймиз. 

КЕЛЕДЖЕККЕ 
БАКЪЫП 


БИЛЯЛ МАМБЕТ 50 ЯШЫНДА 


Алтмышынджы йылларнынъ экинджи ярысында кьрымталар совет эдебияты- 
нынъ инкишафында янъы девир башланды. Шаирлернинъ ве несирджилернинь иджа- 
дий активлиги сезилирли дереджеде артты. Бу девир поэзиясында янъы эстетик 
принциплер даа ачыкъ корюнди, девир рухы даа кениш акс эттирильди, замандаш- 
ларымызнынъ нисбетен мукеммель образлары яратылды. Билял Мамбет бу девир- 
нинъ махсулдар иджаткярларындан бири оларакъ мейдангъа чыкъты ве йигирми йыл- 
дан бери дженкявер джошкъунлыкънен, котеринги рухнен иджат этмекте. Онынъ 
бу девирде яратылгъан «Ягъмур» (1970), «Папий голю» (1971, озьбек тилинде), «Анам- 
нынъ тюркюси» (1973), «Баарь нагъмелери» (1975), «Тылсымлы сандыкъ» (1978), 
«Медиханынъ тайчыгъы» (1978, озьбек тилинде), «Тёпемизде кунеш» (1981), «Япракъ 
устюнде тамчылар» (1984) адлы джыйынтыкъларыны окъуйыджылар джан-гонъюль- 
ден къаршылап алдылар. 

Билял Мамбет эм буюклер, эм балалар ичюн яза. Ама, балалар ичюн кеттикче 
чокъ язмакъта ве энди оны балалар шаири деп адландырмагъа акълымыз. Онынъ 
балаларгъа багъышланылгъан шиирлери тегиз, саде, меракълы олмакънен бир сыра- 
да, балалар психологиясыны билип, оларнынъ яш хусусиетлери анълап язылгъан. 
Шаир ая; адиселерини балалар тилинен аньлатмагьа, янъылыкънынъ эскиликнен ку- 
решини реаль косьтермеге арекет эте, балаларда партия ве укюмстимизге миннет- 
дарлыкъ, Ватангъа севги, душмангъа нефрет, барышыкъны къорчалав, яхшы окъув, 
анълы ве интизамлы олмакъ ичюн курешюв киби совет адамларына хас чизгилерни 
тербиелемеге хызмет эте. 

Билял Мамбет халкъларнынъ революциядан эвельки агъыр яшайышлары, бай- 
ларнен фукъарелер арасындаки куреш, о замандаки акъсызлыкълар акъкъында бир 
чокъ шиирлер, масаллар, эфсанелер язды. Онынъ «Сеитхалиль» балладасындаки 
адий кой баласы революцион рухлы адамларнен корюшкен ве къонушкъан сонъ, 
акъсызлыкъкъа къаршы фааль курешиджилернинъ бирине чевириле. Билял Мамбет- 
нинъ китаплары саифелеринден Улу Октябрьнинъ садалары келе, Лениннинъ давет- 
кяр сеси ишитиле. 

Фашист оккупациясынынъ бутюн дешетлерини буюклернен бир сырада корип- 
кечирген шаир дженк фаджиалары, барышыкъ эшкъына курешнинъ мукъаддеслиги 
акъкъында балалар ичюн бир сыра эеджанландырыджы эсерлер язды. 

Билял Мамбет озю яраткъан масалларда, эфсанелерде, шиирлердс балаларгъа 
янъылыкъ береджек, оларнынъ фикирлерини зенгинлештиреджек, тербиесине мусбет 
тесир косьтереджек меселелерни котере. Онынъ эсерлеринде инсанийлик, достлыкъ, 
вгтакперверлик киби мотивлер биринджи планда туралар. Шаир аталар сёзлерин- 
ден, икметли ибарелерден семерели файдаланаракъ, балаларнынъ юреклерине то- 
кьунаджакь, хаялларыны уянтаджакъ киби бедийликке ирише. 

Балаларнынъ аят акъкъындаки тасавурларыны кенишлетювде чешит тапмаджа- 
ларнынъ да эмиети буюктир. Билялнынъ китапларына кирген тапмаджаларнынъ 
поэтик формасы да, мундериджеси де баягъы мукеммель. Балалар оларны меракъ- 
нен окъуйджакъларына шубе ёкъ. 

Бизим халкъымызнынъ агъыз яратыджылыгъы хазинесинде пек чокъ масаллар, 
эфсанелер, дестанлар, айтымлар бар. Оларнынъ базылары вакъытнынъ кечювинен 
унутылды, базылары эскирди, базылары исе, шимдики куннинъ козюнен бакъыла- 
джакъ олса, пек саделешти. Оларны топламакъ, янъыдан язып чыкъмакъ, халкъ 
агъыз яратыджылыгъынынъ гъайып олып кетеяткъан эсерлерини тиклемек эр бир 
иджаткярнынъ мукъаддес борджыдыр. Бу саада Билял Мамбет такьлитке ляйыкъ 
ишлер япмакъта. О халкъ эсерлерининъ шекилини ве рухыны сакълап къалгъан алда, 
онынъ мундериджесине земане рухыны синъдиререк, баягъы янъарта. 

Билял Мамбет озюнинъ дженкявер шиирлеринен яшлыкъны коммунизм рухын- 
да тербиелев ишине дегерли иссе къошаяткъан истидатлы шаирлернинь бири ола- 


ракь танылды. 

а 


Балалар ичюн 
СУБХИ ВАПИЕВ 


Турналар 


ИКЯЕ 


Апрель айынынъ сонълары. Япалакъ-япалакъ къар сепелей. Бу- 
нъа олук къары дениле. Пуф киби йымшакъ къар ерге тиер-тиймез 
ирип кете. Опук къары ирип кеткен сонъ, кокте турналар пейда ола- 
лар. Балалар, кокте учь коше шекилини алып учкъан турналар керва- 
ныны корип, пек къуваналар, «турлыйт-турлыйт, турналар!» — деп 
къычырышалар. Балаларгъа турналарнынъ келюви буюк байрам ола. 
Эр кес озь бильгенини бар къуветинен къычырып чынълайлар: 


Аджы-мелек турналар, 
Кок юзюнде ялдайлар. 
Чёль устюнде айланып, 
Кьонакь бир ер арайлар. 


Энъ алдында етемен:-- 
«Ел косьтерип, кетемен, 
Учькошелеп тайфамны 

Аскер киби тиземен»,-- 


Деп, гьурурнен багьыра, 
Кьардашларын чагьыра. 
Аджы-мелек турналар 

Озь мекянын кьыдыра. 


Турналар кузьде топнен учып, бир къач керелер кой устюнден ай- 
Ланып, «Турлыйт-турлыйт» деп кьычырышалар, балаларнен ведалаша- 
лар ве учь коше сафкъа тизилишип, дженюпке догъру учып кетелер. 

Улу Ветан дженки башламаздан дерт-беш йыл эвельси олып кеч- 
кен бойле бир вакъианы хатырлайым. Бир яш турначыкъ, не олды 
бильмем, къанатындан яраланды. О, чалынып алынгъан ашлыкъ заны- 
нынъ ичинде, кокке котерильген турналар сюрюси артындан котериле- 
джек олып чекише, секире, «турлыйт-турлыйт» деп къычыра, лякин 
учып оламай. Турналар бир къач кере онынъ устюнден айланып уч- 
къан сонъ, турначыкънынъ оларнен учмайджагъыны сезип, етекчиси 
сонъки кере «турлыйт» деп эмир берди ве олар дженюпке ёл алдылар. 

Турначыкъ исе, багъырыны ерге басып, бойныны узатып сюрюси- 
нинъ артындан бакъып къалды. Онынъ козьлеринде шу къадар кедер 
бар эди ки, буны тариф этмекнинъ имкяны ёкъ! Балалар турначыкъ- 
нынъ янына чалып баргъанда, онынъ козьчиклериндекн маъзунликни 
корип, пек аджындылар. Бир ань сустылар, сонъ бирден эписи гуруль- 
дештилер. Энъ уйкени Муртаза, турначыкънынъ янына келип, онынъ 
башыны, аркъасыны сыйлады. Сонъра кокюсине басып, эвине алып 
кетти. Къанатынынъ ярысына тавот якъты, чулнен багълады ве та- 
вукълар, кореллер яткъан кумеске йиберди. 

Бир къач куньден сонъ, турначыкъ баягъы тюзельди. Ем ашап 
башлады. Атьта оны чагъыргъанда, янынъа келе де, къолунъдан оть- 
мек алып ашай. Бойледже турначыкъ баарьгедже осьти, балабан ол- 
ды. Апрель айында, опук къары ягъгъан сонъ, о, кокте турналар кер- 
ванынынъ сесини ишитип элесленди ве оларгъа таба учып кетти. Озь 
тайфасына къошулмаздан эвель Муртазаларгъа озюнинъ миннетдар- 
лыгъыны изъар эткен киби бир къач кере эв устюнде чевирилип учты, 
сонъра авеленип кетти, 


142 


Янъы китаплар 


КЪИЙМЕТЛИ ИЛЬМИЙ ИШ 


Тильшнаслыкъ илими энъ муреккеп илимлерден бири эсап этиле. Ве бу илимде 
даа сонъунадже чезильмеген меселелер пек чокъ. Дюньяда ич бир тиль ёкъ ки, 
оны ильмий джеэттен ишлев меселелери бутюнлей чезильген олсун. Чюнки тиллер 
затен, токътамай инкишаф этюв хусусиетине малик олгъанларындан себеп, оларны 
ильмий джеэттен ишлев саасында янъы-янъы меселелер ортагъа келип чыкъа. Шу- 
нынъ ичюн де эр бир тильнинъ инкишаф севиеси ве ильмий джеэттен ишленюв 
дереджеси чешиттир. 

Бу сырада кърымтатар тили де истисна дегильдир. Бу тиль, тюркшнасларнынъ 
кескен къийметиндже, тюркий тиллер арасында энъ эски ве эрте девирлерден ше- 
килленип ве ишлетилип кельген язма тильдир. Белли совет тюркшнасларындан бири 
Э. Н. Наджип «Советская тюркология» журналынынъ 1970-нджи сенеси 1-нджи сан- 
ында бу акъта шойле язды" «Орта асырлардаки къарышыкъ тюркий язма тиллернинъ 
бу инкишафы ве шекилленювлеринде кърымтатарларнынъ шу девирдеки язма 
тили хусусий ер тута. Бу тильнинъ эсасыны исе шубъесиз, ХІУ асырда Волга- 
нынъ ашагъысында ве Шималий Хорезмде шекилленген язма къыпчакъ-огъуз тили 
тешкиль этмекте. Лякин половецлерде, яъни кърымтатарларда, бу тильнинъ ильки 
шекилленюв девиринде гъарбий къыпчакъларнынъ шивеси эсас рольни ойнады. 
Сонъки асырларда исе бу тильнинъ инкишафына энди тюрк-осман тили буюк тесир 
быракъты». 

Чокьтан ишленилип кельген кърымтатар тили ве онынъ грамматикасы иле багъ- 
лы бир сыра муим ильмий ишлер яратылгъан эди. Мына оларнынъ энъ муимлери: 
А. Н. Самойлович, «Опыт краткой крымскотатарской грамматики». Петроград, 1916 с. 
Бу китапта эсасен дженюп шивесининъ грамматикасы бериле. Б. Чобанзаде. «Кърым- 
татар ильмий сарфы». (Арап язысынен). Симферополь, 1925 с. Бу грамматика учь 
къысымдан: тасвирий, мукъаесели ве тарихий къысымлардан ибарет. Э. А. Къуртмол- 
лаев. «Татар тилининъ ғрамматикасы». 1 къысым (Фонетика ве морфология). Сим- 
ферополь, 1940 с. Бу грамматика орта мектеплернинъ 6-7 сыныфлары ичюн эди. 
А. Ислямов. «Татар тилининъ грамматикасы». || къысым (Синтаксис). Симферополь, 
1940 с. 

Бу муим ишлернинъ девамы оларакъ, кечкен сене Ташкенттеки «Укитувчи» 
нешриятында педагогика институтынынъ филология факультети студентлери ичюн 
«Кърымтатар тили грамматикасынынъ практикумы» дерслиги нешир олунды. Китап- 
нынъ муэллифи филология илимлери кандидаты, доцент Айдер Меметов. 

Айдер Меметовнынъ бу ильмий иши асылында земане кърымтатар эдебий ти- 
лининь дженктен сонъки девирде мейдангъа кетирильген энъ толу грамматикасы 
олып, онда азырки девир кърымтатар эдебияты эсерлеринден ве халкъ агъыз яраты- 
джылыгъы нумюнелеринден кениш суретте иллюстратив материал берильген. Китап 
кърымтатар тилининъ эсас грамматик къысымлары: фонетика, лексикология ве мор- 
фологиясы хусусында олдыкъча толу малюмат бере. 

Дерсликнинь «Фонетика» къысмында кърымтатар тили фонетикасынынъ (тиль- 
деки сеслерни таълиль этиджи болюк) муим меселелери айдынлатыла, сёйлев ор- 
ганларынынъ къурулышы хусусында, созукъ ве тутукъ сеслер, эджаларнынъ чешит- 
лери ве ургъунынъ хусусиетлери акъкъында тафсилятлы малюмат бериле. 

Китапта созукъ сеслер учь артикуляция аляметине коре болюнелер: 1. Тиль- 


нинъ горизонталь арекетине коре (ог сыра созукълар — у, и, 0. 9; арт сыра созукъ- 


лар — у, ы, 0, а); 2. Тильнинь вертикаль арекетине коре (тар созукълар — у, и, у, ы; 
‚орта созукълар — 9, э; кенъ созукълар — о, а); 3. дудакъларнынъ иштиракине коре 
(дудакълы созукълар — у, д, у, о; дудакъсыз созукълар — и, э, ы, а). Созукъ сеслер- 
нинъ бойле болюнюви, белли дереджеде Э. В. Севортяннынъ классификациясына 
якъын келе («Кърымтатар тили» «Советлер Бирлиги халкъларынынъ тиллери» кита- 
бында, 2-нджи джылт, 1966 с.). Лякин Э. В. Севортянда «орта созукълар» алямети 
косьтерильмей. 

Тутукъ сеслерни Айдер Меметов сеснинъ пейда олув усулына коре, пейда олув 
ерине коре ве давушнынь, шувултынынъ иштирагине коре болюклерге боле. 

Китапта сёз теркибиндеки созукь ве тутукь сеслернинь озьара уйгьунлашувла- 
ры меселеси айрыджа ер тута, башкьа тиллерден кирген сёзлерде созукь сеслер- 
нинъ уйгъунлашувында бозулув аллары да къаид этиле. Бу болюкте созукъ ве тутукъ 
сеслернинь, муреккеп сёзлернинъ къошма сӛз ве сёз бирикмелерининъ имлясы таф- 
силятлы суретте берильген. Бунынъле бирге китапнынъ дерслик сыфатында хусусие- 
ти толусынен эсапкъа алынгъан. Таъриф этильген бутюн къаиделерге бир сыра мисал- 
лер берильген ки, олар кечильген дерсни менимсемеге ве пекитмеге ярдым этелер. 
Берильген мешгъулиетлер ве вазифелер башта садедже ве къолайджа олып, олар 
кеткен сайын муреккеплешелер. Бу да методика джеэтинден догъру таныла. 

«Лексикология ве лексикография» болюгинде сёзлернинъ догъру яъни асыл 
манасы ве кочьме манасы, айны бир сёзнинъ башкъа манагъа кечювининъ метафо- 
ра, метонимия, функциядашлыкъ ве синекдоха киби усуллары, омонимлер яъни ай- 
тылувы бир, ама маналары башкъа-башкъа сёзлернинъ чешит хусусиетлери, синоним- 
лер, антонимлер ве оларнынъ тильде пейда олув ёллары киби муим меселелер 

а Муэллиф кърымтатар тили лексикасынынъ шекилленюв менбаларыны 

тафсилятлы таъриф эте. Маълюм ки, башкъа тюркий тиллер киби, кърым- 
татар тили лексикасынынъ эсасыны къадимий умумтюркий сёзлер тешкиль эте. Озю- 
нинъ тарихий инкишафы ёлунда бу тиль иран, рум, арап, рус, турк ве дигер тиллер 
иле сыкъы алякъада булунувы саесинде, олардан озюне бир сыра сёзлер къабул 
эткен ки, о сёзлер тильнинъ фонетик, морфологик ве семантик къурулышы джеэтин- 
ден бутюнлей озьлештирильгенлер. 

Кърымтатар фразеологиясына ве дженктен эвельки девирде нешир этильген 
лугъатларгъа аит болюклер де белли дереджеде дикъкъаткъа ляйыкълар. 

Кърымтатар тилининъ морфологик системасы — грамматиканынъ эсас къысы- 
мы — сёзлернинъ лексик-грамматик группалары ве тарихий джеэттен шекилленген 
грамматик категорияларнынъ бирдемлиги иле бельгилениле. 

Сёз чешитлерини айры группаларгъа больгенде муэллиф сёзлернинъ маналары 
ве морфологик аляметлеринен бир сырада, синтаксис хусусиетлерини де эсапкъа ала. 
О, сёзлерни бу джеэттен учь группагъа боле: 1. Там маналы (мустакъиль) сёз чешит- 
лери (исим, сыфат, сайы, замир, фииль, зарф); 2. Ярдымджы сёзлер (мунасебетчи- 
лер, багълайыджылар, дереджеликлер); 3. Айры группаны тешкиль эткен сёзлер 
(модаль сёзлер, нидалар, мимемалар яъни такълидий сёзлер). 

Исимлерге багъышланылгъан болюкте бу сёз чешитининь сайы, мулькиет, 
келиш категориялары киби лексик-грамматик хусусиетлери этрафлыджа таълиль 
этильген. Китапта сыфатларнынъ махсус хусусиетлери яъни оларнынъ чешит дере- 
джелери, дигер сёз чешитлеринден сыфатлар япылувы ве оларнынъ имлясы толу- 
сынен косьтериле. 

Фииллернинь семантик-морфологик ве синтаксис хусусиетлерини тасвирлев 
дерсликте отуз саифелик ер алгъан. Мында фииль дереджелери, шахслар, мейиллер, 
исимфииль, сыфатфииль киби категориялар, фииллернинъ япылувы ве оларнынъ 
имлясы таълиль этиле. 

Дигер тюркий тиллердеки киби, кърымтатар тили де морфология ве синтаксис 
усуллары иле асыл олунгъан япма сёзлернен даима зенгинлешип тура. Шунынъ ичюн 
муэллиф эр бир сёз чешитине аит болюкнинъ сонъунда сёз япылувы меселесине 
айрыджа дикъкъат бере. 

Мезкюр дерсликте эр бир грамматик материалгъа аит мешгъулиетлер ве вази- 
фелер гъайретле араштырылып, кереги киби азырланылгъанлар. Оларны азырлавда 
ана тилини огренгенлернинъ тиль билюв севиелери де эсапкъа алынгъан. Земане 
кърымтатар языджыларынынъ эсерлеринден алынгъан текстлер ве джумлелер сту- 
дентлернинъ сёз байлыгъыны арттырувгъа ярдым этмекнен бирге, айны заманда, 
онынъ догъмуш эдебияты ве медениети хусусында тасавурыны да кенишлете. 

Дерсликнинъ мусбет тарафларынен бир сырада, занымызджа, базы нукъсанла- 
ры ве козьден къачырувлар да ёкъ дегиль. Биринджиде, дерсликте кърымтатар фра- 
зеологиясына, фииль дереджелерине ве модаль сёзлерге аз ер берильген. Бу исе 
муэллифке оларнынъ хусусиетлерини даа толу суретте айдынлатмагъа имкян берме- 
ген. Бу эксиклик кърымтатар тилининъ бир чокъ тарафларынынъ даа аз тедкъикъ 
этильгенинден келип чыкъса керек. Экинджиде, базы сёз бирикмелерининъ язылу- 
вында чешитликке ёл берильген. Меселя, 29-джы саифеде «бир къатлы» ве «чокъ 
къатлы» (эвлер) киби сёз бирикмелери айры язылгъанлар. Лякин айны шу саифеде 
«бирманалы» ве «чокъманалы» киби сёз бирикмелери, ничюндир, къошулып языл- 
гъанлар. 49-джы саифеде исе «там маналы» сёз бирикмеси кене айры язылгъан. Ба- 
зы сёзлернинъ имлясында да чешитликлерге раст келине: къысымы (4-джи саифе) 
ве бир къач сёзден сонъ къысмы; эксери (49-джы саифе) ве эксерий (39-джы саифе); 
арфи (56-джы саифе) ве арифи (18-джи саифе) ве иляхри. 

Лякин шуны айтмакъ лязим ки, къаид этильген бу чешитликлер китапнынъ 
къийметини ич эксильтмейлер. О, яхшы дерслик олмакънен бирге, айны вакъытта, 
кърымтатар эдебий тили саасында меракълы ильмий тедкъикъаттыр. Бу муим иль- 
мий иш кърымтатар тильшнаслыгъында даа кениш тедкъикъатларгъа сильтем бере- 

